
Sfântul voievod Neagoe Basarab a fost domn al Ţării Românești între anii 1512 - 
1521. În timpul domniei sale, viaţa spirituală şi duhovnicească ortodoxă a cunoscut 
o perioadă de strălucită înflorire. Ctitor, printre altele, al sfintei Mănăstiri Curtea de 
Argeș, a rămas în istorie ca „Domn al culturii, spiritualităţii şi prinţ al păcii”. A 

cinstit memoria şi pomenirea dascălului şi învățătorului său, Sfântul ierarh Nifon, 
patriarhul Constantinopolului, aducând moaştele sale de la Mănăstirea Dionisiu din 
Athos. Astfel l-a împăcat cu prigonitorul acestuia, voievodul Radu cel mare, cel 
care îl chemase pe patriarh în ţară, dar care l-a surghiunit apoi. Sfântul voievod ne- 
a lăsat moştenire şi opera sa „Învățăturile lui Neagoe Basarab către fiul său Teo- 
dosie”, prima creaţie de valoare universală a literaturii române. A plecat la Domnul 
la 15 septembrie 1521. Pentru faptele sale sfinte Biserica Ortodoxă Română l-a 
proslăvit ca sfânt (canonizat) la 8 iulie 2008. Prăznuirea lui se face pe data de 26 
septembrie. 

Acatistul Sfântului voievod Neagoe Basarab 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, Ccare din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Acatistul Sf. voievod Neagoe Basarab - Vlad Rosu: 
https://www.youtube.com/watch?v=onGFoRr3fBY 


Acatistul Sfântului voievod Neagoe Basarab - 26 septembrie - slujitor Dani: 
https://www.youtube.com/watch?v=siRwrXBITx4 

Troparul Sfântului voievod Neagoe Basarab, glasul 1: Domnitor prea înţelept 
între căpeteniile neamului românesc, ctitor de lăcașuri sfinte, prieten al Sfinților 
Părinţi, învăţător luminat de Duhul Sfânt şi mare iubitor de pace, Sfinte Neagoe 
voievod, roagă-L pe Hristos Dumnezeu să mântuiască sufletele noastre! 


&&& 


Condacul 1 

Pe cel ce a strălucit ca o lumină în toate laturile Ortodoxiei, măritul voievod 
Neagoe Basarab, să-l lăudăm cu inimi curate şi să-l cinstim ca pe un adevărat 
dregător creştin şi învăţător inspirat de Duhul Sfânt al neamului românesc, 
zicându-i cu bucurie: Bucură-te, Sfinte Neagoe Basarab, rugător fierbinte pentru 
sufletele noastre! 


Icosul 1 
Fiu prea strălucit, ieşit din viţa nobilă a neamului românesc, Sfinte Neagoe, din 
fragedă copilărie ai fost hrănit cu învăţăturile cele mântuitoare şi povăţuit spre 

împlinirea faptelor credinţei celei lucrătoare prin iubire, plăcute lui Dumnezeu şi 
oamenilor. Pentru aceasta, noi, cei ce săvârşim cu dragoste sfântă pomenirea ta, îţi 
aducem această cântare: 

Bucură-te, podoabă aleasă din neamul Basarabilor; 

Bucură-te, veselia nespusă a bunilor tăi părinți; 

Bucură-te, copil curat întărit de harul Sfântului Duh; 

Bucură-te, că Domnul Hristos ţi-a pus sufletul în lumină necreată; 

Bucură-te, că tinereţile tale ţi-au fost călăuzate de Sfântul Nifon; 

Bucură-te, cel ce te-ai deprins cu rugăciunea încă din copilărie; 

Bucură-te, că ai sorbit din înţelepciunea înţelepților; 

Bucură-te, harnic învățăcel în dobândirea ştiinţelor acestei lumi; 

Bucură-te, că Sfintele Scripturi ţi-au luminat viaţa; 

Bucură-te, cunoscător şi împlinitor al operelor Sfinţilor Părinți; 

Bucură-te, cinstitor al călugărilor iscusiţi şi al creştinilor râvnitori; 

Bucură-te, că prin tine s-a binecuvântat neamul românesc; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 2-lea 

Aşa cum Mântuitorul nostru lisus Hristos, după vârsta de treizeci de ani, a ieşit la 
propovăduirea Cuvântului vieţii, aşa şi tu, Sfinte Neagoe, dacă ţi-ai desăvârşit 
dobândirea învățăturilor omeneşti şi duhovniceşti, la aceiaşi vârstă ai fost chemat 
să primeşti sceptrul domniei unui popor smerit şi evlavios, cântând lui Dumnezeu: 
Aliluia! 


Icosul al 2-lea 

Asemenea lui Moise cel de demult, care a condus poporul ales spre pământul 
făgăduinţei, scoţându-l din robia lui Faraon, şi tu, înţeleptule voievod, ai chivernisit 
bunurile materiale şi sfintele doriri ale neamului tău, învățând pururi că pământul 
făgăduinţei nu este în lumea aceasta, ci în ceruri. După atâtea veacuri ne minunăm 
de înţelepciunea ta şi darurile pe care le-ai primit de la Dumnezeu, cântându-ţi: 
Bucură-te, voievod desăvârşit între dregătorii neamului românesc; 

Bucură-te, că Hristos a fost povăţuitorul de taină al sufletului tău; 

Bucură-te, că pe Moise, prietenul lui Dumnezeu, l-ai avut ca model; 

Bucură-te, mare biruitor, asemenea împăratului Constantin; 

Bucură-te, urmaş vrednic al împăraților Bizanțului strălucitor; 

Bucură-te, simbol al Ortodoxiei, plăcut lui Dumnezeu; 

Bucură-te, protector al creştinătăţii din Balcani şi din întregul Orient; 

Bucură-te, soare care ai întunecat semiluna; 

Bucură-te, icoană mult cinstită de creştinii ortodocşi; 

Bucură-te, cel ce ai avut conştiinţa că dregătoria ta este de la Dumnezeu; 

Bucură-te, principe creştin, cel ce ai condus popoarele la pocăință; 
Bucură-te, mărite voievod, închinat slujirii lui Dumnezeu şi oamenilor; 
Bucură-te, Sfinte Neagoe Basarab, rugător fierbinte pentru sufletele noastre! 


Condacul al 3-lea 

Precum soarele de pe cer luminează şi pe cei buni, şi pe cei răi, tot aşa şi tu, 
binecredinciosule voievod, ai fost, în toată viaţa ta, acelaşi pentru toţi şi diferit 
pentru fiecare. Căci nimănui, Sfinte, nu ai făcut părtinire, ci ai ajutat deopotrivă pe 
cei bogaţi şi pe cei săraci, pe călugări şi asceţi, pe văduve şi pe orfani, văzând în 
fiecare chipul lui Dumnezeu în lumina asemănării; şi dând slavă pururea Sfintei 
Treimi, ai cântat: Aliluia! 


Icosul al 3-lea 

Bine ştiind, Sfinte Neagoe, că demnitatea şi misiunea principelui creştin înţelege 
stăpânirea pământească, chip al Împărăției Cerurilor, te-ai socotit împreună cu 
Macarie, mitropolitul Ţării Româneşti, simbol al aceluiaşi Hristos - Împărat ŞI 
Arhiereu - lucrând toate cu dreaptă socotinţă şi smerenie. Drept aceea îți cântăm 
aşa: 

Bucură-te, om al lui Dumnezeu cu minte luminată de Duhul Sfânt; 

Bucură-te, cel ce ai dovedit că stăpânirea oamenilor se face prin cultivarea sufle- 
telor; 

Bucură-te, filosof care ai despărțit ştiinţa lumii deşarte de învăţătura lui Hristos; 
Bucură-te, cel ce te-ai ocupat de ştiinţa conducerii popoarelor creştine; 

Bucură-te, duhovnicesc voievod, chip şi asemănare a marilor împărați; 

Bucură-te, cel ce ai avut povăţuitor în ceruri pe Împăratul Hristos şi Sfântul Nifon 
pe pământ; 

Bucură-te, binefăcător şi ocrotitor al celor oropsiți; 

Bucură-te, erou al libertăţii şi făcător de pace în Balcani; 

Bucură-te, prieten al sfinților şi vorbitor cu îngerii; 

Bucură-te, voievod creştin, icoană a Împăratului Celui veşnic; 

Bucură-te, umanist ortodox, purtătorul peceţii culturii bizantine; 

Bucură-te, prinţ cu demnitate neveştejită, altoit pe viţa Hristos; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 4-lea 

Învățăturile tale, Sfinte Neagoe, lăsate moştenire fiului tău Teodosie şi poporului 
binecredincios, sunt şi pentru noi chemare sfântă la împlinirea poruncilor pline de 
mireasmă duhovnicească ale Evangheliei lui Hristos şi la cântarea Dumnezeului 
Celui în Treime lăudat: Aliluia! 

Icosul al 4-lea 

Prea înălțate, prea strălucite, prea evlavioase şi prea ortodoxe ai fost numit, mărite 
voievod, ca un înţelept al vremurilor tale; dar noi nu te vom chema mai mult decât 
Sfinte al lui Dumnezeu şi prieten al sfinţilor, cântând aşa: 

Bucură-te, domnitor creştin iubitor de linişte şi bunăstare; 

Bucură-te, condeiul inspirat de harul Duhului Sfânt; 

Bucură-te, apărător al dreptăţii şi împăciuitorul celor răzvrătiți; 

Bucură-te, pildă de smerenie şi chip al blândeţilor; 

Bucură-te, aducător de pace şi bucurie oamenilor; 

Bucură-te, cel ce ai statornicit reguli sfinte pentru Biserică şi domnitori; 

Bucură-te, mărinimos împodobitor al lăcaşurilor sfinte; 

Bucură-te, semănătorul curăţiei şi al adevărului; 

Bucură-te, purtător de grijă al celor oropsiţi; 

Bucură-te, ritor al credinţei celei mântuitoare; 

Bucură-te, purtător de biruinţă asupra vrăjmaşilor; 

Bucură-te, alăută dumnezeiască a Ortodoxiei; 

Bucură-te, luceafăr care străluceşte în întunericul necunoştinţei; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 5-lea 

Toată viaţa ta, Sfinte, ai arătat, prin faptă şi cuvânt, că virtuțile creştineşti sunt 
trepte de urcuş către Dumnezeu-lubire, de la Care vine toată darea cea bună şi toată 
dreptatea. De aceea, îndeletnicindu-te cu postul, rugăciunea, curăția, smerenia şi 
milostenia, ai urcat treptele urcuşului duhovnicesc către Dumnezeu, cântând: 
Aliluia! 


Icosul al 5-lea 

Din sfaturile tale, mărite voievod, învăţăm că adevăratul umanism înseamnă 
realitatea umanităţii îndumnezeite după modelul lui Hristos. Pentru a ajunge pe 
această treaptă, toată viaţa ai împlinit decalogul desăvârşirii, pe care şi noi vom 
încerca să-l împlinim, fericindu-te, zicând: 

Bucură-te, cel ce ţi-ai îndreptat propria viaţă după poruncile lui Hristos; 

Bucură-te, că inima ta a fost sălaş al luminii necreate; 

Bucură-te, domnitor creştin, rugător pentru supuşii tăi; 

Bucură-te, principe isihast, aducător de pace în lume; 

Bucură-te, gură de aur, care a rostit cuvintele înţelepciunii; 

Bucură-te, cel ce n-ai făcut nici un rău aproapelui; 

Bucură-te, că ai dobândit smerita cugetare ca început al virtuţilor; 

Bucură-te, că n-ai disprețuit pe săracii fără ajutor; 

Bucură-te, conducător, care ai făcut făgăduinţe şi le-ai împlinit; 

Bucură-te, că ai iubit pe Dumnezeu din tot sufletul tău şi din toată virtutea ta, iar pe 
aproapele ca pe tine însuţi; 

Bucură-te, chipul dregătorului, adevărat iubit de popor; 

Bucură-te, părtaş al lucrurilor şi necazurilor semenilor tăi; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 6-lea 

Mare ctitor de lăcaşuri sfinte şi înzestrător neîntrecut al multor biserici şi mănăstiri 
te numim pe tine, bine credinciosule voievod; căci n-ai precupețit nici un efort 
pentru ca sălaşele lui Hristos pe pământ să strălucească în frumuseţe şi podoabe ca 
luminătorii pe cer. Pentru toate ai adus mulţumire lui Dumnezeu Celui ce te-a 
îmbogăţit de darurile cereşti, cântând: Aliluia? 


Icosul al 6-lea 

„Această casă Tatăl o a zidit, această casă Fiul o a înnoit, această casă Duhul Sfânt 
o a luminat şi a sfințit sufletele noastre”, s-a cântat la târnosirea Sionului românesc 
de la Argeş, Sfinte Neagoe. Aşadar, meşterul Manole, ziditorul sălaşului Prea- 
Sfintei Născătoarei de Dumnezeu, nu-i altul decât Însuşi Emanuel, Dumnezeu, Cel 
mai înainte de veci. Minunate sunt lucrurile Tale, Doamne, toate cu înţelepciune 
le-ai făcut! 

Bucură-te, ctitorul Sionului românesc de la Argeş; 

Bucură-te, că faima frumuseţii acestuia s-a răspândit în toată lumea; 

Bucură-te, cel ce ai dăruit lui Dumnezeu buchet de flori duhovniceşti; 

Bucură-te, că biserica ta este poarta cerului şi casa lui Dumnezeu; 

Bucură-te, că Sfânta Filofteia sălăşluieşte în ctitoria ta; 

Bucură-te, cel ce ai înzestrat cu podoabe scumpe ctitoria îngropării tale; 

Bucură-te, că mulţi se minunează de această casă a lui Dumnezeu; 

Bucură-te, că lăcaşul tău a devenit sălaş de veşnică odihnă multor dregători; 
Bucură-te, cel ce ai dăltuit în piatră istoria neamului tău; 

Bucură-te, că măreția acestei biserici s-a păstrat peste veacuri; 

Bucură-te, că şi în ceruri ţi-ai zidit lăcaş sfânt; 

Bucură-te, că Dumnezeu a primit jertfa ostenelilor tale; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 7-lea 

Mare sărbătoare s-a făcut la târnosirea lăcaşului de la Argeş în cinstea PreaSfintei 
Fecioare Maria; căci toţi egumenii Sfântului Munte, în frunte cu patriarhul Teolipt 
al Constantinopolului, împreună cu preoţi şi popor ales, au purces la această sfântă 
prăznuire, glăsuiesc predaniile sfinte. Toţi s-au minunat de frumuseţea nespusă a 

bisericii ctitorite de tine, bine credinciosule voievod, cântând lui Dumnezeu: 
Aliluia! 


Icosul al 7-lea 

Dacă s-a săvârşit sfințirea bisericii, unde avea să se sălăşluiască în pace sfântul tău 
trup, ai rânduit, Sfinte Neagoe, ca această ctitorie să rămână sălaş de linişte şi 
rugăciune pentru monahi şi pelerini, căci Mitropolia ţării ai strămutat-o la 
Târgovişte, unde iarăşi ai zidit măreaţă biserică, mulțumind lui Dumnezeu, iar noi 
îți cântăm: 

Bucură-te, fala Târgoviştei şi a întregului neam românesc; 

Bucură-te, ctitorul Mitropoliei Ţării Româneşti; 

Bucură-te, împăciuitorul Sfântului Nifon cu Radu voievod; 

Bucură-te, că minuni ai săvârşit prin credinţă adevărată; 

Bucură-te, împodobitorul Sfintelor moaşte a duhovnicescului tău părinte; 
Bucură-te, ctitor înnoitor al Lavrei Dionisiu şi al altor mănăstiri athonite; 
Bucură-te, că şi în Serbia ai înnoit mănăstiri şi biserici; 

Bucură-te, înzestrător al multor lăcașuri sfinte în toată Ortodoxia; 

Bucură-te, că nici o biserică a ţării tale n-a fost lipsită de ajutor; 

Bucură-te, cel ce ai statornicit legi şi predanii pentru ctitoriile tale; 

Bucură-te, că nimeni nu poate spune multele tale înfăptuiri în numele lui Hristos; 
Bucură-te, Sfinte Neagoe Basarab, rugător fierbinte pentru sufletele noastre! 


Condacul al 8-lea 

Dreapta credință păzind, calea săvârşind, cu pomul vieţii tale încărcat de faptele 
credinţei, la sfârşitul vieţii pământeşti, te-ai înfățişat, Sfinte Neagoe, mare voievod, 
înaintea Dreptului Mântuitor, Care ţi-a rânduit cununa împărătească a vieţii 
veşnice, aşezându-te în ceata împăraţilor creştini pentru a cânta: Aliluia! 


Icosul al 8-lea 

Voind Hristos să arate lumii că nu în zadar se ostenesc cei ce iubesc podoaba Casei 
lui Dumnezeu şi împlinesc voile Sale, aici pe pământ, a prea mărit cu aleasă cinste 
pe Sfântul Neagoe la săvârşirea sa din viaţa aceasta trecătoare, aşezându-l în 
odihna Sa cea veşnică, de unde se roagă pentru noi, cei ce-i cântăm: 

Bucură-te, Sfânt voievod, cel ce ai avut gândul la moarte şi mintea înălțată la 
Dumnezeu; 

Bucură-te, cel ce ai plecat din valea plângerii înainte de vreme; 

Bucură-te, că Hristos ţi-a prevestit ceasul sfârşitului; 

Bucură-te, că îngerii ţi-au slujit la petrecerea ta; 

Bucură-te, că ai avut sfârşit bun şi creştinesc; 

Bucură-te, cel ce ai cunoscut că sufletele drepţilor sunt în mâna lui Dumnezeu şi 
chinul nu se va atinge de dânsele,; 

Bucură-te, că sufletul tău s-a lămurit ca aurul în topitoare; 

Bucură-te, că ai nădăjduit în Dumnezeu, Care ţi-a descoperit minunile Sale; 
Bucură-te, că dragostea pentru EI te-a mistuit toată viaţa; 

Bucură-te, că ai aflat milă şi har înaintea Dreptului Judecător; 

Bucură-te, cel plin de lumină treimică şi suavă; 

Bucură-te, rugător pentru neamul românesc cel binecredincios; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 9-lea 

Trupul tău, Sfinte Neagoe, plin de mireasma virtuţilor, a fost îngropat cu cinste în 
Biserica Maicii Domnului, pe care ai zidit-o, iar sufletul a fost aşezat de Mân- 
tuitorul Hristos, pe care L-ai iubit, în grădina Raiului desfătării, unde vezi faţă 
către faţă pe Dumnezeu, Căruia Îi cânţi: Aliluia! 


Icosul al 9-lea 

Știm din Sfintele Scripturi că nimic necurat nu intră în Împărăţia lui Dumnezeu; iar 
Tradiţia adaugă: Nici un creator nu intră în veşnicie decât purtând pe umeri pecetea 
vieţii sale. Tu, Sfinte Neagoe, eşti unul dintre aceştia, că Hristos S-a recunoscut în 
chipul şi în faptele tale pe care le-ai săvârşit aici pe pământ, spre slava Lui. De 
aceca îţi cântăm: 

Bucură-te, candelă aprinsă din lumina lui Hristos; 

Bucură-te, cel ce te veseleşti împreună cu soboarele de îngeri; 

Bucură-te, cel ce te desfătezi cu sfinţii, prietenii şi casnicii lui Dumnezeu; 
Bucură-te, cel ce vezi pururea faţa Celui pe Care L-ai slujit; 

Bucură-te, că urci din slavă în slavă către taina Sfintei Treimi; 

Bucură-te, că în ceruri stai în lumina cea negrăită; 

Bucură-te, cel ce ai descoperit din tainele lui Dumnezeu; 

Bucură-te, că în juru-ţi s-aprind mulţime de lumini; 

Bucură-te, că fiinţa ta este pătrunsă de mireasma harului; 

Bucură-te, cel a cărui viaţă a fost ca o Sfântă Liturghie; 

Bucură-te, că te împărtăşeşti din hrana cea nematerialnică; 

Bucură-te, cel ce mulțumeşti lui Dumnezeu pentru tot ce ai primit; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 10-lea 

Dacă te-ai adăpat din izvorul luminilor necreate ale cerului, ai devenit pentru noi 
izvor de binecuvântare, şi prin tine contemplăm raza luminii celei întreit stră- 
lucitoare a dumnezeirii şi ne învăţăm a cânta: Aliluia! 

Icosul al 10-lea 

Cultivând pe pământ, Sfinte Neagoe, ogorul sufletelor în care Dumnezeu a picurat 
în chip nevăzut din harul Său, acesta a făcut roadele Duhului Sfânt, iar ţie, care eşti 
în ceruri, îţi mulțumim pentru râvna lucrului împlinit şi te cinstim cum se cuvine, 
zicând: 

Bucură-te, floare rară a grădinii româneşti, răsădită în Raiul desfătării; 
Bucură-te, trandafir bine mirositor cu petalele-n lumina necreată; 

Bucură-te, auroră cu raze strălucitoare şi pururea vii; 

Bucură-te, minte plină de parfumul bunelor învățături; 

Bucură-te, ochi lăuntric care vezi cele nevăzute de noi; 

Bucură-te, fericit voievod, podoaba plaiurilor româneşti; 

Bucură-te, văzătorul dumnezeieştilor taine ale cerului; 

Bucură-te, icoană prea frumoasă a întregii Ortodoxii; 

Bucură-te, piatră prețioasă tăiată din piatra Hristos; 

Bucură-te, mărgăritar care împodobeşte cerul; 

Bucură-te, lumină cerească aprinsă pentru veşnicie; 

Bucură-te, scara virtuților împlinite pe care urcăm către ceruri; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 11-lea 

Binecredinciosule voievod al neamului românesc, Sfinte Neagoe Basarab, urcâ- 
ndu-te în carul virtuţilor, te-ai înălțat la frumuseţea cea nespusă a Împărăției 
Cerurilor. Roagă-te, plăcutule al lui Dumnezeu, ca să ne mântuim şi învaţă-ne să 
cântăm lui Dumnezeu: Aliluia! 


Icosul al 11-lea 

Mărite voievod, Sfinte Neagoe, nemitarnic mijlocitor la Dumnezeu pentru neamul 
din care ai ieşit, fă milostiv pe Hristos pentru noi şi roagă-L să dăruiască sufletelor 
noastre înţelepciune, pace şi mare milă, ca să putem cânta: 

Bucură-te, ajutorul celor căzuţi în vâltoarea necazurilor; 

Bucură-te, alinarea durerilor trupeşti şi sufleteşti; 

Bucură-te, vindecătorul bolilor celor nevindecate; 

Bucură-te, dătătorul de înţelepciune tinerilor râvnitori; 

Bucură-te, ocrotitorul văduvelor şi ajutorul orfanilor; 

Bucură-te, părinte bun, sprijin pentru oropsiţi; 

Bucură-te, purtătorul de balsamul tămăduirilor; 

Bucură-te, călăuza pelerinilor şi a călătorilor; 

Bucură-te, aducător de pace şi de belşug; 

Bucură-te, împodobitorul bisericilor şi mănăstirilor; 

Bucură-te, nădejdea celor fără de nădejde; 

Bucură-te, reazemul celor osteniți şi mângâierea nefericiţilor; 
Bucură-te, Sfinte Neagoe Basarab, rugător fierbinte pentru sufletele noastre! 


Condacul al 12-lea 

Făclie purtătoare de lumină te are poporul român binecredincios, Sfinte Neagoe, că 
luminezi şi acum căile lui şi întăreşti Biserica sa ca să poată birui uneltirile 
vrăjmaşilor văzuţi şi nevăzuţi. Pentru aceasta, lui Dumnezeu Îi mulţumim că te 
avem purtător de grijă şi luminător al neamului, cântându-l: Aliluia? 


Icosul al 12-lea 

Veniţi, toţi fiii neamului românesc, să lăudăm pe înțeleptul între voievozi, Sfântul 
Neagoe Basarab, care de veacuri ne cheamă să ne închinăm PreaSfintei 'Treimi, 
Dumnezeului nostru, să îngrijim grădina Maicii Domnului şi să cinstim pe sfinți, 
urmându-le învăţăturile, zicând: 

Bucură-te, zid de pace şi linişte pentru neamul românesc; 

Bucură-te, bucuria argeşenilor şi lauda Târgoviştei; 

Bucură-te, stejar crescut în Grădina Maicii Domnului; 

Bucură-te, străjer care veghezi asupra plaiurilor româneşti; 

Bucură-te, risipitorul eresurilor şi al învățăturilor deşarte; 

Bucură-te, rugător fierbinte pentru toată creştinătatea; 

Bucură-te, învăţător al învăţaţilor şi pildă dregătonilor; 

Bucură-te, porfiră care împodobeşti Biserica Ortodoxă; 

Bucură-te, vistierie plină de bunătăţi duhovniceşti; 

Bucură-te, grabnic ajutor celor ce cinstesc numele tău; 

Bucură-te, sprijinul nostru în vremea sfârşitului; 

Bucură-te, scară către cer celor ce se mântuiesc; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul al 13-lea (de trei ori) 

O, prea înțelepte voievod, Sfinte Neagoe Basarab, primeşte această smerită rugă- 
ciune ce ţi-o aducem cu inimi curate noi, fiii neamului românesc pe care l-ai iubit, 
izbăveşte-ne de toate necazurile şi ispitele vieţii, rugând pe Dumnezeu să ne 
mântuiască sufletele, ca împreună cu tine să-l cântăm: Aliluia! 


Apoi se zice iarăşi: 


Icosul 1 

Fiu prea strălucit, ieşit din viţa nobilă a neamului românesc, Sfinte Neagoe, din 
fragedă copilărie ai fost hrănit cu învăţăturile cele mântuitoare şi povăţuit spre 
împlinirea faptelor credinţei celei lucrătoare prin iubire, plăcute lui Dumnezeu şi 

oamenilor. Pentru aceasta, noi, cei ce săvârşim cu dragoste sfântă pomenirea ta, îţi 
aducem această cântare: 

Bucură-te, podoabă aleasă din neamul Basarabilor; 

Bucură-te, veselia nespusă a bunilor tăi părinți; 

Bucură-te, copil curat întărit de harul Sfântului Duh; 

Bucură-te, că Domnul Hristos ţi-a pus sufletul în lumină necreată; 

Bucură-te, că tinerețile tale ţi-au fost călăuzate de Sfântul Nifon; 

Bucură-te, cel ce te-ai deprins cu rugăciunea încă din copilărie; 

Bucură-te, că ai sorbit din înţelepciunea înţelepților; 

Bucură-te, harnic învățăcel în dobândirea ştiinţelor acestei lumi; 

Bucură-te, că Sfintele Scripturi ţi-au luminat viaţa; 

Bucură-te, cunoscător şi împlinitor al operelor Sfinţilor Părinți; 

Bucură-te, cinstitor al călugărilor iscusiţi şi al creştinilor râvnitori; 

Bucură-te, că prin tine s-a binecuvântat neamul românesc; 

Bucură-te, Sfinte Neagoe Basarab, rugător fierbinte pentru sufletele noastre! 


Condacul 1 

Pe cel ce a strălucit ca o lumină în toate laturile Ortodoxiei, măritul voievod 
Neagoe Basarab, să-l lăudăm cu inimi curate şi să-l cinstim ca pe un adevărat 
dregător creştin şi învăţător inspirat de Duhul Sfânt al neamului românesc, zi- 
cându-i cu bucurie: Bucură-te, Sfinte Neagoe Basarab, rugător fierbinte pentru 
sufletele noastre! 


şi această 
Rugăciune către Sfântul voievod Neagoe Basarab 


Doamne Dumnezeul nostru, Dumnezeul îndurărilor şi a toată milostivirea, Cel 
minunat întru sfinţii Tăi şi cărora le asculţi rugăciunile, primeşte cererea noastră pe 
care Ţi-o aducem în ziua prăznuirii prietenului şi casnicului Tău, Neagoe Basarab. 
Tu, Doamne, ai rânduit neamului nostru, în toate timpurile şi locurile, unde se prea 
măreşte numele Tău, eroi ai credinţei şi sfinți care ţi-au plăcut din neam în neam, 
între care străluceşte şi măritul voievod Neagoe Basarab. Pentru rugăciunile lui, 
revarsă peste noi toţi pacea şi liniştea Ta binefăcătoare, ca să biruim fiecare 
necazurile şi ispitele vieţii: dregătorilor trimite-le dreaptă înţelepciune, ierarhilor 
chip sfinţeniei, preoților împlinirea misiunii la care au fost chemaţi, monahilor 
răbdare şi smerenie, iar poporului binecredincios ocrotire şi ajutor în vremea 
necazurilor, ca toți să Te prea mărim pe Tine: Tatăl, Fiul şi Sfântul Duh, Treimea 
cea de o ființă şi nedespărţită, în vecii vecilor. Amin. 

Şi se face otpustul. 


Sursa: Viaţa şi Acatistul Sfântului Voievod Neagoe Basarab, Arhiepiscopia 
Târgoviştei, 2009. 

Slujba Sfântului voievod Neagoe Basarab 


La Vecernia mică 


1. Doamne, strigat-am către Tine, auzi-mă; ia aminte la glasul rugăciunii mele, 
când strig către Tine. 

2. Să se îndrepteze rugăciunea mea ca tămâia înaintea Ta; ridicarea mâinilor mele, 
jertfă de seară. 

3. Pune Doamne, strajă gurii mele şi uşă de îngrădire, împrejurul buzelor mele. 

4. Să nu abaţi inima mea spre cuvinte de vicleşug, ca să-mi dezvinovăţesc păcatele 
mele; iar cu oamenii cei care fac fărădelege nu mă voi însoţi cu aleşii lor. 

5. Certa-mă-va dreptul cu milă şi mă va mustra, iar untdelemnul păcătoşilor să nu 
ungă capul meu; că încă şi rugăciunea mea este împotriva vrerilor lor. 

6. Prăbuşească-se de pe stâncă judecătorii lor. Auzi-se-vor graiurile mele că s-au 
îndulcit, 

7. Ca o brazdă de pământ s-au rupt pe pământ, risipitu-s-au oasele lor lângă iad. 

8. Căci către Tine, Doamne, Doamne, ochii mei, spre Tine am nădăjduit, să nu iei 
sufletul meu. 

9. Păzeşte-mă de cursa care mi-au pus mie şi de smintelile celor ce fac fărădelege. 
10. Cădea-vor în mreaja lor păcătoşii, ferit sunt eu până ce voi trece. 


stihirile pe 4, glasul al 4-lea 
Podobie: Ca pe un viteaz... 


Pe iubitorul de Dumnezeu şi voievodul cel înţelept al românilor, Neagoe Basarab, 
să-l lăudăm astăzi, cu inimi curate, pentru faptele sale cele mari, plăcute lui 
Dumnezeu şi oamenilor, care au rămas moştenire sfântă poporului nostru 
binecredincios (de două ori). 


Pe cel ce a strălucit ca o candelă nestinsă în ţinuturile româneşti şi a vărsat din 
alabastrul minţii sale balsamul învățăturilor ziditoare de suflet celor râvnitori în 
fapte duhovniceşti, să-l lăudăm după cuviinţă, căci se roagă pentru sufletele 
noastre. 


Unsul lui Dumnezeu, Neagoe voievod, s-a ostenit pe pământ să împlinească voia 
Stăpânului său şi să meargă pe calea care duce la viaţa cea veşnică. Pentru aceasta 
a primit de la Hristos, în ceruri, cununa cea neveştejită a slavei împărăteşti. 


Slavă Tatălui şi Fiului şi Sfântului Duh. 

Veniţi iubitorilor de prăznuire, unind ca într-un buchet de flori duhovniceşti 
rugăciunea şi fapta bună, să lăudăm pe minunatul între voievozii neamului 
românesc, Neagoe Basarab, cel ce ne-a lăsat ca moştenire tezaurul învățăturilor 
sale şi mulţime de locaşuri sfinte, iar în ceruri se roagă pentru sufletele noastre. 

Şi acum şi pururea şi în vecii vecilor. Amin, a praznicului. 

Făcătorul şi Mântuitorul, Hristos Domnul, din pântecele tău ieşind, Preacurată, 
întru tine îmbrăcându-se, din blestemul cel dintâi pe Adam l-a slobozit. Pentru 
aceasta, Maică Fecioară, îți strigăm fără tăcere ca îngerul: Bucură-te! Bucură-te, 
Stăpână, ocrotitoarea, acoperământul şi mântuirea sufletelor noastre! 


La stihoavnă 


Stihirile, glasul al 2-lea: 

Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Sufletul tău, Sfinte Neagoe, a fost umplut de mireasma Duhului Sfânt şi, de cele 
pământeşti despărțindu-te, în ceruri sălaşluieşti împreună cu îngerii. 


Stih: Înălţat-am pe cel ales din poporul Meu; aflat-am pe David sluga Mea, cu 
untdelemn sfânt al Meu l-am uns pe el. 


principe creştin şi filosof neîntrecut al Ortodoxiei româneşti te-ai arătat, Sfinte 
Neagoe, roagă-te lui Dumnezeu pentru neamul din care ai răsărit. 


Stih: Pentru aceasta Te-a uns pe Tine Dumnezeul Tău, cu untdelemnul bucuriei, 
mai mult decât pe părtaşu Tăi. 


Valurile primejdiilor potolind, timp de pace şi neatârnare ai dobândit neamului tău, 
Neagoe voievod, pururea pomenite. 


Slavă Tatălui şi Fiului şi Sfântului Duh. 

Prieten al Sfinților Părinți şi om iluminat de Dumnezeu, nu te-ai înspăimântat de 
negura vremii, apărând Biserica dreptmăritoare şi neamul românesc de bântuielile 
vrăjmaşilor, Sfinte Neagoe. 


Și acum şi pururea şi în vecii vecilor. Amin. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul Tău. 


Troparul Sfântului: Domnitor prea înţelept între căpeteniile neamului românesc, 
ctitor de locaşuri sfinte, prieten al Sfinţilor Părinţi, învăţător luminat de Duhul 
Sfânt şi mare iubitor de pace, Sfinte Neagoe voievod, roagă pe Hristos Dumnezeu 
să mântuiască sufletele noastre! 

La Vecernia mare 


După obişnuitul psalm, se cântă starea întâi: Fericit bărbatul... 


La Doamne, strigat-am... stihirile pe 8, glasul al 2-lea: 

Din viţă împărătească ieşind, tinereţile tale, Sfinte Neagoe, ţi le-ai închinat lui 
Hristos, iar viaţa ţi-ai îndreptat-o după predaniile Sfinţilor Părinţi. Pentru aceasta ai 
rămas pildă de viaţă curată dregătorilor neamului românesc şi icoană vie celor ce 
caută asemănarea cu Dumnezeu. (de două ori) 


Comorile duhovniceşti, ştiinţa vremii şi viaţa plină de virtuţi le-ai dobândit încă din 
tinereţile tale, minunatule voievod. Căci ai avut bucuria, în multe rânduri, să te 
îndulceşti din povăţuirile ziditoare de suflet ale celui între Sfinți Nifon, patriarhul 
Constantinopolei, ale cărturarilor înţelepţi şi monahilor iscusiţi ai timpului tău, 
cărora le-ai sorbit înţelepciunea şi le-ai urmat viaţa. (de două ori) 


Prin chemare sfântă de la Duhul Sfânt, şi nu de la oameni, ai primit sceptrul puterii 
pentru a domni peste poporul binecredincios al "Țării Româneşti. De aceea, uns 
fiind cu untdelemnul bucuriei, ai condus în pace şi linişte neamul tău, 
chivernisindu-i tezaurul duhovnicesc şi bogăţiile pământeşti după poruncile lui 
Dumnezeu. (de două ori) 


Ctitor al „Sionului românesc” de la Argeş şi al bisericii Mitropoliei Țării Româ- 
neşti de la Târgovişte fiind, Sfinte Neagoe, ai fost chemat de Dumnezeu să 
străluceşti ca un alt Solomon între ziditorii de locaşuri sfinte şi între împodobitorii 
multor mănăstiri şi biserici din toate laturile Ortodoxiei. Pentru aceasta multe 
popoare pomenesc numele tău cu credinţă şi cu dragoste. (de două ori) 


Slavă Tatălui şi Fiului şi Sfântului Duh. 


Biserica dreptmăritoare a României se împodobeşte astăzi, la prăznuirea cea de 
peste an a purtătorului de Dumnezeu Neagoe Basarab, pe care cu laude duhov- 
niceşti îl cinstește zicându-i: 

Bucură-te, voievod înţelept, care ai strălucit ca un soare pe plaiurile româneşti; 
Bucură-te, învăţător iluminat de Duhul Sfânt, al fiului tău, Teodosie, şi al popo- 
rului dreptmăritor; 

Bucură-te, că n-ai precupeţit nici viaţa, nici avuţiile pământeşti pentru împodobirea 
Bisericii lui Hristos; 

Bucură-te, mare ctitor de locașuri sfinte şi mărinimos înzestrător al mănăstirilor din 
toată Ortodoxia; 

Bucură-te, urmaş al împăraţilor bizantini şi păstrătorul sfintelor tradiţii; 

Bucură-te, Sfinte Neagoe, mare principe creştin şi iscusit filosof al Bisericii Orto- 
doxe. 


Şi acum şi pururea şi în vecii vecilor. Amin 

Dogmatica glasului al 6-lea: Cine nu te va ferici, Prea Sfântă Fecioară? Sau cine nu 
va lăuda prea curată naşterea ta? Că Fiul Unul-Născut, Cel ce a strălucit fără de ani 
din Tatăl, Acelaşi din tine, cea curată, a ieşit, în chip de negrăit întrupându-Se; din 
fire Dumnezeu fiind şi cu firea Om făcându-Se pentru noi, nu în două feţe fiind 
despărțit, ci în două firi neamestecat fiind cunoscut. Pe Acela roagă-L, curată cu 
totul fericită, să ne miluiască sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei (unde este hram, Prochimenul: Cine este Dumnezeu...) 
Paremiile 
Din cartea a treia a Regilor citire: (VIII, 22, 27-30) 


„Apoi a stat Solomon înaintea jertfelnicului Domnului, în faţa întregii adunări a lui 
Israel, şi şi-a ridicat mâinile la cer şi a zis: «Oare adevărat să fie că Domnul va 
locui cu oamenii pe pământ? Cerul şi cerul cerurilor nu Te încap, cu atât mai puţin 
acest templu pe care l-am zidit numelui Tău; însă caută la rugăciunea robului Tău 
şi la cererea lui, Doamne Dumnezeul meu! Ascultă strigarea şi rugăciunea lui cu 
care se roagă Ţie astăzi; să-Ţi fie ochii Tăi deschişi ziua şi noaptea la templul 
acesta, la acest loc, pentru care Tu ai zis: «Numele Meu va fi acolo»; să asculți 
strigarea şi rugăciunea cu care robul Tău se va ruga în locul acesta. Să asculți 
rugăciunea robului Tău şi a poporului Tău, Israel, când ei se vor ruga în locul 
acesta; să asculţi din locul şederii Tale cel din ceruri, să asculți şi să miluieşti»”. 


Din proorocia lui Isaia citire: (LXI, 10, LXII, 1-5) 


„Bucura-Mă-voi întru Domnul, sălta-va de veselie sufletul Meu întru Dumnezeul 
Meu, că M-a îmbrăcat cu haina mântuirii, cu veşmântul veseliei M-a acoperit. Ca 
unui mire Mi-a pus Mie cunună şi ca pe o mireasă M-a împodobit cu podoabă. 


Pentru Sion nu voi tăcea şi pentru Ierusalim nu voi avea odihnă până ce dreptatea 
lui nu va ieşi ca lumina şi mântuirea lui nu va arde ca o flacără. Atunci neamurile 
vor vedea dreptatea ta şi toţi regii slava ta şi te vor chema pe tine cu nume nou, pe 
care-l va rosti gura Domnului. Şi tu vei fi ca o cunună de mărire în mâna 

Domnului şi ca o diademă regală în mâna Dumnezeului tău. Şi nu ţi se va mai zice 
ție: «Alungată» şi ţării tale: «Pustuită». Ci tu te vei chema: «Întru tine am binevoit 
şi ţara ta: «Cea cu bărbat», că Domnul a binevoit întru tine şi pământul tău va avea 
un soţ. Şi în ce chip tânărul se însoţeşte cu fecioara, Cel ce te-a zidit Se va însoţi cu 
tine, şi în ce chip mirele se veseleşte de mireasă, aşa Se va veseli de tine 
Dumnezeul tău!” 


Din proorocia lui Isaia citire: (LX, 1-15) 


„Luminează-te, luminează-te, lerusalime, că vine lumina ta, şi slava Domnului 
peste tine a răsărit! Căci iată întunericul acoperă pământul şi bezna, popoarele, iar 
peste tine răsare Domnul, şi slava Lui străluceşte peste tine. Şi vor umbla regii 
întru lumina ta şi neamuri întru strălucirea ta. Ridică împrejur ochii tăi şi vezi, că 
pe umeri. Atunci vei vedea, vei străluci şi va bate tare inima ta şi se va lărgi, căci 
către tine se va îndrepta bogăţia mării şi avuţiile popoarelor către tine vor curge. 
Caravane de cămile te vor acoperi, şi dromadere din Madian şi Efa. Toate sosesc 
din Şeba, încărcate cu aur şi tămâie, cântând laudele Domnului. Toate turmele 
Chedarului la tine se vor aduna, berbecii din Nebaiot te vor sluji pe tine şi ca o 
jertfă bineplăcută se vor urca pe jertfelnicul Meu, şi templul rugăciunii Mele se va 
slăvi. Cine zboară ca norii şi ca porumbiţa spre sălaşul ei? Căci pentru Mine se 
adună corăbiile, în frunte cu cele din Tarsis, ca să aducă de departe pe feciorii tăi, 
aurul şi argintul lor pentru numele Dumnezeului tău şi pentru Sfântul lui Israel, 
Care te prea măreşte. Feciorii din neam străin zidi-vor zidurile tale şi regii lor în 
slujba ta vor fi, că întru mâma Mea te-am lovit şi în îndurarea Mea M-am 
milostivit de tine. Porţile tale mereu vor fi în lături, zi şi noapte vor rămâne 
deschise, ca să se care la tine bogăţiile neamurilor, iar regii lor în fruntea lor vor fi. 
Căci neamul şi regatul care nu vor sluji ţie vor pieri şi neamurile acelea vor fi 
nimicite. Mărirea Libanului, chiparosul, ulmul şi merişorul la tine vor veni, cu toţii 
laolaltă, ca să împodobească locaşul cel sfânt al Meu, şi Eu voi slăvi locul unde se 
odihnesc picioarele Mele. Şi feciorii asupritorilor tăi smeriți la tine vor veni şi se 
vor închina la picioarele tale toţi cei ce te-au urât şi pe tine te vor numi: cetatea 
Domnului, Sionul Sfântului lui Israel. Din părăsită şi defăimată ce erai pe veci, voi 
face din tine mândria veacurilor, bucurie din neam în neam.” 


La Litie 


Stihira hramului, apoi idiomela Sfântului... glasul al 6-lea 

Împăciuitor şi îndreptător al celor răzvrătiți te-ai arătat Sfinte Neagoe; căci te-ai 
sârguit a împăca, în chip minunat, pe Radu voievod cu Sfântul Nifon cel ce a 
sfinţit, prin viaţa şi moaştele sale, pământul românesc, căruia, tu, înțelepte voievod, 
i-ai adus cinstire, mulțumind lui Dumnezeu, Cel minunat între Sfinţii Săi. 


Slavă Tatălui şi Fiului şi Sfântului Duh. 


Cine va spune toate faptele tale săvârşite pentru întărirea credinţei, apărarea 
pământului strămoşesc şi statornicirea Sfintelor Tradiţii ale Ortodoxiei româneşti, 
binecredinciosule şi Sfinte al lui Dumnezeu, Neagoe fericite? Nu ai pregetat nici o 
clipă din viaţa ta să umbli în căile Domnului şi să-i împlineşti cu râvnă poruncile 
Sale cele mântuitoare. Pentru aceasta Hristos te-a primit în ceruri să-ți dea plata 
iconomului celui harnic, care a înmulțit talanții dumnezeieşti în viața cea 
trecătoare. Roagă-te pentru sufletele noastre! 


La Stihoavnă 
Stihirile glasul al 8-lea: 


Podobie: Ce vă vom numi pe voi Sfinţilor? Heruvimi că întru voi S-a odihnit 
Hristos, serafimi că neîncetat l-aţi proslăvit pe Dânsul, îngeri că de trup v-aţi 
lepădat, puteri că lucraţi minunile; multe sunt numele voastre şi mai mari darurile 
rugaţi-vă să se mântuiască sufletele noastre. 


Ce te vom numi pe tine, Sfinte Neagoe, voievod prea luminat, că ai condus cu 
cinste poporul lui Dumnezeu? Nevoitor, că ai sufenit uneltirile vrăjmaşilor? Stâlp 
de pe pământ la cer, că te-ai clădit pe temelia virtuţilor? Înţelept, inspirat de Duhul 
Sfânt, că ai luminat poporul cu învăţăturile tale? Roagă-te să se mântuiască 
sufletele noastre! 


Stih: Înălţat-am pe cel ales din poporul Meu; aflat-am pe David sluga Mea, cu 
untdelemn sfânt al Meu l-am uns pe el. 


Cum te vom numi pe tine, Neagoe fericite, ctitor, că ai zidit multe biserici şi 
mănăstiri? Principe ortodox, că ai continuat tradițiile Bizanțului pe pământ 
românesc? Prieten al Sfinților, că te-ai adăpat din izvorul învățăturilor părinţilor 
celor de demult? Zid de apărare, că te-ai împotrivit eresurilor stricătoare de suflet? 
Sălaş al Duhului Sfânt şi apărătorul Bisericii, roagă-te să se mântuiască sufletele 
noastre! 

Stih: Pentru aceasta 'Te-a uns pe Tine Dumnezeul Tău, cu untdelemnul bucuriei, 
mai mult decât pe părtaşu Tăi. 


Cum te vom numi pe tine, Neagoe înțelepte: scriitor creştin ortodox, că ai învăţat 
pe cei neştiutori? Smerit voievod, că orice lucrare ai început-o în numele Sfintei 
Treimi? Uns al lui Hristos, că ai urmat poruncilor Evangheliei? Candelă nestinsă şi 
stâlp de lumină, roagă-te, pentru sufletele noastre! 


Slavă Tatălui şi Fiului şi Sfântului Duh. 


Bine chivernisind talanţii pe care ţi i-a încredinţat Hristos în lumea aceasta, te-ai 
arătat, Sfinte Neagoe şi după moarte luminător şi povăţuitor al neamurilor creştine; 
temelie înălțată pe piatra apostolilor, pe care s-a zidit Biserica dreptmăritoare. Te 
rugăm, binecredinciosule voievod, să ne trimiţi pace cerească, nouă, celor ce 
cinstim, după cuviinţă, pomenirea ta. 


Şi acum şi pururea şi în vecii vecilor. Amin (a Născătoarei de Dumnezeu) 


Fecioară ce nu ştii de mire, care ai zămislit în chip negrăit cu trup pe Dumnezeu, 
Maica Domnului celui Preaînalt, primeşte rugăciunile robilor tăi, ceea ce eşti cu 
totul fără prihană, care dăruieşti tuturor curăție de păcate; primind acum rugă- 
ciunile noastre, roagă-te să ne mântuim noi toţi! 


La binecuvântarea pâinilor 
Troparul Sfântului, glasul |: Domnitor prea înţelept între căpeteniile neamului 
românesc, ctitor de locaşuri sfinte, prieten al Sfinților Părinţi, învăţător luminat de 
Duhul Sfânt şi mare iubitor de pace, Sfinte Neagoe voievod, roagă pe Hristos 
Dumnezeu să mântuiască sufletele noastre. (de două ori) 
Al Născătoarei, glasul al 5-lea 
Născătoare de Dumnezeu, Fecioară, bucură-te ceea ce eşti plină de dar Marie, 
Domnul este cu tine! Binecuvântată eşti tu între femei şi binecuvântat este rodul 
pântecelui tău, că ai născut pe Mântuitorul sufletelor noastre. 


La Utrenie 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. ...se cântă troparul Sfântului, glasul | (de două ori): 

Domnitor prea înţelept şi strălucit cărturar, Sfinte Neagoe, ai înfrumusețat viaţa 
poporului român, lăsându-ne moştenire ctitorii nepreţuite şi învățături neegalate 
către fiul tău şi către neamul din care ai ieşit. Drept aceea te preţuim ca pe o 
podoabă împărătească şi cinstim pomenirea ta cu dragoste, mulțumind lui 
Dumnezeu. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


După Catisma întâi, Sedelna glasul | 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Binecredincios voievod, chemat fiind slujirii lui Dumnezeu şi neamului românesc, 
te ştim pe tine, Sfinte Neagoe Basarab, cel ce te-ai ostenit ca nimeni altul pentru 
păstrarea credinţei şi a predaniilor strămoşeşti. Roagă-te lui Hristos să ne apere ţara 
de primejdii şi de năvălirile vrăjmaşului! 


Slavă Tatălui şi Fiului şi Sfântului Duh. 
iar aceasta 
Şi acum şi pururea şi în vecii vecilor. Amin (a Născătoarei de Dumnezeu) 


Maica lui Dumnezeu, pe tine te ştim toţi cei ce cu dragoste alergăm la a ta 
bunătate, care, şi după naştere te-ai arătat fecioară cu adevărat. Pe tine te avem 
ocrotitoare, noi păcătoşii; pe tine izbăvire întru ispite te-am câştigat, singura cu 
totul fără prihană. 


După Catisma a doua, Sedelna glasul al 4-lea 


Podobie: Spăimântatu-s-a Iosif, lucru mai presus de fire văzând; şi în minte a luat 
ploaia cea de pe lână, la zămislirea ta cea fără de sămânță, Născătoare de 
Dumnezeu, rugul cel nears în foc, toiagul lui Aaron cel ce a odrăslit; şi, mărturisind 
logodnicul şi păzitorul tău, preoților a strigat: Fecioara naşte şi după naştere 
rămâne tot fecioară. 

Domnitor prea înţelept şi strălucit cărturar, Sfinte Neagoe, ai înfrumusețat viaţa 
poporului român, lăsându-ne moştenire ctitorii nepreţuite şi învățături neegalate 
către fiul tău şi către neamul din care ai ieşit. Drept aceea te preţuim ca pe o 
podoabă împărătească şi cinstim pomenirea ta cu dragoste, mulțumind lui 
Dumnezeu. 


Slavă Tatălui şi Fiului şi Sfântului Duh. 
iarăşi aceasta 
Şi acum şi pururea şi în vecii vecilor. Amin (a Născătoarei de Dumnezeu) 


Spăimântatu-s-a Iosif, lucru mai presus de fire văzând; şi în minte a luat ploaia cea 
de pe lână, la zămislirea ta cea fără de sămânță, Născătoare de Dumnezeu, rugul 
cel nears în foc, toiagul lui Aaron cel ce a odrăslit; şi, mărturisind logodnicul şi 
păzitorul tău, preoților a strigat: Fecioara naşte şi după naştere rămâne tot fecioară. 


Polieleu: 
Robii, Robu Domnului lăudaţi numele Lui. Aliluia 
Cei ce staţi în casa Domnului în curțile Lui. Aliluia 


Lăudaţi pe Domnul că este bun Domnul. Aliluia 
Cântaţi numele Domnului că este bun. Aliluia 


Că pe lacov şi-a ales Lui de moştenitor. Aliluia 
Şi pe Israel urmaş în legea sa. Aliluia 


Că eu am cunoscut că este mare Domnul. Aliluia 
Și Domnul nostru peste tot ce este viu. Aliluia 


Toate câte le-a voit în ceruri sus EI le-a tocmit. Aliluia 
Prin adânc şi pe pământ pe toate le-a zidit. Aliluia 


EI ridică nori prin nori spre ploaie tuturora dând. Aliluia 
Soare vânt şi fulgere arzând EI le-a făcut. Aliluia 


Trimis-a semne şi minuni în mijlocul acelei lumi. Aliluia 
Lui faraon cel împietrit şi paznicilor lui. Aliluia 

Că neamuri multe a bătut şi pe-mpăraţi a doborât. Aliluia 
Pe Og şi pe Sihon şi pe cei necredincioşi. Aliluia 

Şi-a dat pământul lor poporului iubit al Său. Aliluia 
Ca moştenire veşnică la toţi le-a dăruit. Aliluia 


Bine este cuvânt Domnul nostru Dumnezeu. Aliluia 
Bine este cuvântat Domnul nostru. Aliluia 


Mărimurile: 
Stih 1: Cerurile spun slava lui Dumnezeu şi facerea mâinilor Lui o vesteşte tăria. 


Stihiră: Mărimu-te pe tine, Sfinte Neagoe Basarab, luminat voievod al Ţării 
Româneşti, apărător al dreptei credinţe şi mare ctitor de locaşuri sfinte. 


Altă stihiră: Veniţi toţi credincioşii să lăudăm pe alesul între căpeteniile pă- 
mânteşti, pe Neagoe Basarab, ocrotitorul şi purtătorul de grijă al creştinilor! 


Stihuri: 

2. Fulgerele Lui au luminat lumea; 

3. Că a întărit lumea care nu se va clăti; 

4. În tot pământul a ieşit vestirea lor şi la marginile lumii cuvintele lor; 
5. Vestiţi între neamuri mărirea Lui şi la toate popoarele minunile Lui; 
6. Supus-a popoarele nouă şi neamurile sunt sub picioarele noastre; 


După Polieleu, Sedelna glasul al 8-lea 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, lumii ai născut pe Cel ce ţine lumea şi în braţe ai avut pe Cel 
ce cuprinde toate, pe Dătătorul de hrană al tuturor şi Făcătorul. Pentru aceasta te 
rog pe tine, PreaSfântă Fecioară, şi cu credință te măresc ca să mă izbăvesc de 
greşelile mele când va fi să stau înaintea Feţei Ziditorului meu. Stăpână, Curată 
Fecioară, al tău ajutor atunci să mi-l dăruieşti, că toate le poţi câte le voieşti. 


Apărător şi ajutător al ortodocşilor din Balcani şi din întregul Orient, Sfinte 
Neagoe Basarab, nu ai precupeţit nici un efort pentru a fi pavăză poporului 
drepteredincios, acoperindu-i nevoile pământeşti şi pe cele sufleteşti. Având 
conştiinţa că Dumnezeu te-a trimis în timpuri de restrişte să fii protector 
neamurilor oropsite, te-ai nevoit să devii imaginea împăraţilor creştini de 
odinioară, încât toată domnia ta, Sfinte, a fost animată de acest gând. lar faptele 
tale s-au socotit de Dreptul Judecător a fi scară către cer, unde, ajungând, Hristos 
te-a primit să te aşeze în ceata împăraţilor Creştinătăţii. Pentru aceasta, 

binecredinciosule voievod, roagă-te lui Hristos Dumnezeu iertare de greşeli să 
dăruiască celor ce cu dragoste săvârşesc sfântă pomenirea ta! 


Slavă Tatălui şi Fiului şi Sfântului Duh. 

iarăşi aceasta 

Şi acum şi pururea şi în vecii vecilor. Amin (a Născătoarei de Dumnezeu) 
însăşi podobia 


Pe Înţelepciunea şi Cuvântul în pântecele tău zămislind fără ardere, Maica lui 
Dumnezeu, lumii ai născut pe Cel ce ţine lumea şi în braţe ai avut pe Cel ce 
cuprinde toate, pe Dătătorul de hrană al tuturor şi Făcătorul. Pentru aceasta te rog 
pe tine, PreaSfântă Fecioară, şi cu credinţă te măresc ca să mă izbăvesc de greşelile 
mele când va fi să stau înaintea Feţei Ziditorului meu. Stăpână, Curată Fecioară, al 
tău ajutor atunci să mi-l dăruieşti, că toate le poţi câte le voieşti. 


Antifonul 1 al glasului al 4-lea 


Prochimen, glasul al 4-lea: Înălţat-am pe cel ales din poporul Meu; aflat-am pe 
David sluga Mea, cu untdelemn sfânt al Meu l-am uns pe el. 


Stih: Pentru aceasta Te-a uns pe Tine, Dumnezeul Tău cu untdelemnul bucuriei, 
mai mult decât pe părtaşii Tăi. 


Toată suflarea... 
Evanghelia de la Ioan (loan 10, 9-16) 


9.Eu sunt uşa: de va intra cineva prin Mine, se va mântui; şi va intra şi va ieşi şi 
păşune va afla. 

10.Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11.Eu Sunt păstorul cel bun. Păstorul cel bun îşi pune sufletul pentru oile sale. 
I2.lar cel plătit şi cel care nu este păstor, şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13.Dar cel plătit fuge, pentru că este plătit şi nu are grijă de oi. 

14.Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15.Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16.Am şi alte oi, care nu sunt din Staulul acesta. Și pe acelea trebuie să le aduc, 
şi vor auzi glasul Meu şi va fi o turmă şi un păstor. 


Miluieşte-mă, Dumnezeule, după mare mila Ta, şi după mulțimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 
mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ți-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile lerusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Slavă Tatălui şi Fiului şi Sfântului Duh. 


Pentru rugăciunile Sfântului voievod Neagoe Basarab, Milostive, curăţeşte 
mulțimea greşelilor noastre! 


Şi acum şi pururea şi în vecii vecilor. Amin (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre! 

Stih: Miluieşte-mă, Dumnezeule, după mare mila Ta şi după mulțimea 
îndurărilor Tale, curăţeşte fărădelegile noastre! 


Stihira, glasul al 6-lea: 
Pomenirea alesului domn al Ţării Româneşti, Neagoe Basarab, se revarsă, astăzi, 
ca un mir de bună mireasmă peste toată suflarea drepteredincioşilor şi ne cheamă 
să lăudăm faptele lui minunate, pentru care Hristos l-a primit în Impărăţia 
Cerurilor, de unde se roagă pentru sufletele noastre. 
Canoanele 

Se pun: al Născătoarei de Dumnezeu pe 6 şi al Sfântului Neagoe pe 8 

Canonul Născătoarei de Dumnezeu 


Cântarea | 


Irmos: Să cântăm Domnului, Celui ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Prea curată Născătoare de Dumnezeu, care ai născut mai presus de fire pe Cu- 
vântul cel întrupat, pururea vecuitor şi dumnezeiesc, pe tine te lăudăm. 


Pe Tine, Hristoase, Strugurele cel purtător de viaţă, care izvorăşti dulceaţa mân- 
tuirii a toată lumea, Te-a născut Fecioara. 


Neamul lui Adam, Născătoare de Dumnezeu, fiind ridicat prin tine la fericirea cea 
mai presus de minte, după vrednicie te laudă pe tine. 


Canonul Sfântului Neagoe Basarab 
Cântarea a l-a 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Din viţă nobilă şi bun neam trăgându-te, Sfinte Neagoe, Dumnezeu ţi-a pus în 
lumină întreaga viaţă şi te-a călăuzit pe calea care duce către împărăția cea veşnică, 
din ceruri. 

Mare mângâiere pentru Neaga, vrednica ta mamă, şi pentru toți cei din familia ta a 
fost atunci când Dumnezeu a hotărât să vii în această lume! Luminat de Duhul 
Sfânt, întreaga copilărie şi tinereţe ţi-a fost însoţită de Sfinţi îngeri, Neagoe feri- 
cite. 


Slavă Tatălui şi Fiului şi Sfântului Duh. 
Cu o floare rară, înmiresmată cu parfum duhovnicesc s-au împodobit plaiurile Țării 
Româneşti la venirea ta în această lume, Sfinte Neagoe; căci neamul Craioveştilor 
şi al Basarabilor s-au bucurat împreună de darul trimis de Dumnezeu poporului 
român binecredincios. 
Şi acum şi pururea şi în vecii vecilor. Amin (a Născătoarei de Dumnezeu) 
Cel ce este Dumnezeu mai presus de toate, pentru milostivirea Sa, vrând să ridice 
din moarte şi din stricăciune firea omenească, S-a sălăşluit în curat pântecele tău, 
Fecioară, prea curată Marie, Născătoare de Dumnezeu. 
Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 

Canonul Născătoarei de Dumnezeu 


Cântarea a 3-a 


Irmos: Tu eşti întărirea celor ce aleargă la Tine, Doamne, Tu eşti lumina celor în- 
viforaţi şi pe Tine Te laudă duhul meu. 


Dă-ne nouă, Preacurată, ajutor cu rugăciunile tale, alungând năvălinile cumpltelor 
nevoi. 


Strămoaşei Eva tu te-ai făcut îndreptare, născând lumii pe începătorul vieţii, Năs- 
cătoare de Dumnezeu. 


Incinge-mă cu putere, Preacurată, ceea ce cu adevărat pe Dumnezeu L-ai născut în 
timp, puterea Tatălui cea ipostatică. 


Canonul Sfântului Neagoe 

Cântarea a 3-a 


Irmos: Doamne, Cel ce ai făcut cele de deasupra Crugului Ceresc şi ai zidit Bise- 
rica, Tu pe mine mă întăreşte întru dragostea Ta, Cel ce eşti marginea dorinilor şi 
credincioşilor întărire, unule lubitorule de oameni. 


Deprinzându-te, încă de tânăr, cu virtuțile creştineşti şi cu citirea învățăturilor 
Sfinților părinţi, te-ai sârguit, Sfinte Neagoe, să aduni ca o harnică albină nectarul 
hrănitor pentru creşterea sufletească şi trupească, mulţumind lui Dumnezeu. 


Pe Sfântul, cel între ierarhi Nifon, patriarh al Constantinopolei, ţi l-a trimis 
Dumnezeu ca să-ţi călăuzească tinereţile tale, Neagoe fericite. Cu acesta ai petrecut 
în rugăciune vreme îndelungată şi ţi-a împărtăşit din ştiinţa vremii, întărindu-te în 
lupta cu ispitele şi primejdule vieții. 


Slavă Tatălui şi Fiului şi Sfântului Duh. 


Lumina Duhului Sfânt purtând în inimă, întunericul necunoştinţei nicicum nu a 
pătruns în fiinţa ta, binecredinciosule Neagoe; drept aceea, ai urmat lui Hristos, 
slujindu-l cu credinţă toată viaţa. 


Şi acum şi pururea şi în vecii vecilor. Amin (a Născătoarei de Dumnezeu) 


Alunecarea cea de demult a strămoaşei Eva ai îndreptat-o, primind întru tine pe 
Cuvântul Tatălui, cu putere nebiruită, Maică Fecioară. 


Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 


Sedelna, glasul al 8-lea 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 

Simţirile sufleteşti umplându-ţi de harul lui Dumnezeu, au început astfel să înflo- 
rească, în fiinţa ta, darurile Duhului Sfânt. Şi, dacă tu, minunatule voievod, te-ai 
adăpat din izvoarele veşnic curgătoare ale apei vieţii, după cum spune Scriptura, ai 
devenit însuţi izvorul cel purtător de binecuvântare al lui Hristos pentru cei ce sunt 
însetați de dreptate şi de adevăr. Pentru aceasta, Sfinte Neagoe, roagă-te lui 
Dumnezeu iertare de greşeli să dăruiască celor ce cu dragoste săvârşesc sfântă 
pomenirea ta. 


Slavă Tatălui şi Fiului şi Sfântului Duh. 
iarăşi aceasta 
Şi acum şi pururea şi în vecii vecilor. Amin (a Născătoarei de Dumnezeu) 
Când va veni Stăpânul tuturor să judece tot pământul, cu oile cele de-a dreapta să 
mă numeri pe mine, păcătosul, şi din întunericul cel mai dinafară şi din toată 
pedeapsa pe mine să mă păzeşti, Preacurată; ca să slăvesc cu mulţumire bogăţia 
bunătăţii tale, Născătoare de Dumnezeu prea lăudată, şi să strig ție bucurându-mă: 
roagă-te Fiului tău şi Dumnezeului nostru să-mi dăruiască iertare de greşeli, că pe 
tine te am nădejde eu, nevrednicul robul tău. 

Canonul Născătoarei de Dumnezeu 


Cântarea a 4-a 


Irmos: Auzit-am Doamne, taina iconomiei Tale, înţeles-am lucrurile Tale şi am 
prea slăvit dumnezeirea Ta. 


Câmp nearat pe care a răsărit Spicul cel făcător de viaţă, ce dă lumii mântuire, eşti 
Născătoare de Dumnezeu; miluieşte-ne pe noi, cei ce te lăudăm! 


Născătoare de Dumnezeu Preacurată, toţi cei luminaţi cunoaştem că ai născut Soa- 
rele Dreptăţii, pururea Fecioară. 


Curăţie dăruieşte neştiinţei noastre, Cel ce eşti fără de păcat, şi împacă lumea Ta, 
Dumnezeule, pentru rugăciunile celei ce Te-a născut. 


Canonul Sfântului Neagoe 
Cântarea a 4-a 

Irmos: Auzit-am Doamne, taina iconomiei Tale, înţeles-am lucrurile Tale şi am 
prea slăvit dumnezeirea Ta. 


Având în suflet purtarea de grijă, rugăciunile fierbinți şi povăţuirile Sfântului 
Nifon, mânat fiind de dragoste faţă de casa lui Dumnezeu şi de poporul credincios, 
lipsit de ajutor, te-ai aruncat, Sfinte, în vâltoarea ispitelor şi a valurilor vieţii. 


Dragostea şi milostivirea cea desăvârşită ca o porfiră purtând, pe acestea le-ai avut 
în toată viaţa ta ca pe o armă şi o pavăză nebiruită împotriva duşmanilor văzuţi şi 
nevăzuţi, Sfinte Neagoe Basarab. 


Slavă Tatălui şi Fiului şi Sfântului Duh. 
Ca pe un alt Constantin, în chip minunat, Dumnezeu, când a voit, te-a ales să iei 
sceptrul Ţării Româneşti, atunci când vremurile erau tulburi pentru Biserică şi 
neam. In numele Sfintei "Treimi ai început cu cinste să diriguieşti treburile ţării şi 
ale Bisericii dreptmăritoare. 
Şi acum şi pururea şi în vecii vecilor. Amin (a Născătoarei de Dumnezeu) 
Munte înţelegător te-ai arătat, din care s-a tăiat în chip negrăit Piatra cea nestemată, 
care a sfărâmat chipul întunecatei înşelăciuni; şi cu luminarea harului a luminat pe 
cei ce cu credință pururea strigă: slavă puterii Tale, Doamne! 
Catavasia: Cel ce şade în slavă pe scaunul Dumnezeirii, pe nor uşor a venit lisus 
Cel mai presus de Dumnezeire, prin palmă curată şi a mântuit pe cei ce strigă: 
Mărire, Hristoase, puterii Tale! 

Canonul Născătoarei de Dumnezeu 


Cântarea a 5-a 


Irmos: Sculându-ne din somn strigăm Ţie, Doamne: mântuieşte-ne pe noi că Tu 
eşti Dumnezeul nostru; afară de Tine pe altul nu ştim. 


Potoleşte viforul patimilor mele cel mult păcătos, ceea ce ai născut pe Dumnezeu, 
Chivernisitorul şi Domnul. 


Cetele îngerilor şi adunările oamenilor au slujit naşterii tale, Preacurată Născătoare 
de Dumnezeu, Fecioară. 

Maică prea curată, Născătoare de Dumnezeu nenuntită, năvălirile vrăjmaşilor le 
împrăştie, iar pe cei ce te laudă pe tine îi veseleşte! 


Canonul Sfântului Neagoe 
Cântarea a 5-a 


Irmos: Mânecând strigăm Ție, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


Uimiţi au fost de înţelepciunea ta cei care te-au recunoscut domn, uns de Hristos cu 
untdelemnul bucuriei, peste neamul tău. Îndată s-a făcut judecată şi dreptate în 
toată ţara, de vreme ce chemarea la această dregătorie s-a făcut cu voia lui Dumne- 
zeu, mărite voievod. 


Poporul lui Dumnezeu urmând poruncilor şi sfaturilor tale, iubite voievod, răstimp 
de pace, linişte şi multă avuţie a dobândit în toate ţinuturile sale. Drept aceea, 
iubitorule de pace şi dreptate, te lăudăm după vrednicie. 


Slavă Tatălui şi Fiului şi Sfântului Duh. 


Aşa cum odinioară marele între împărați Teodosie a strămutat moaştele Sfântului 
loan Gură de Aur de la Cucuz la Constantinopol, spre iertarea celor ce l-au pri- 
gonit, aşa şi tu, Sfinte Neagoe, te-ai ostenit a aduce de la Dionisiu, în mare cinste, 
moaştele Sfântului Nifon în Țara Românească spre recunoaşterea dreptăţii acestuia 
şi spre dobândirea iertării celui ce l-a prigonit. 


Şi acum şi pururea şi în vecii vecilor. Amin (a Născătoarei de Dumnezeu) 

Pe Lumina cea din Lumină, pe Cuvântul cel fără de început, Unul Născut al Tată- 
lui, primindu-L Maică Fecioară, uşă a Luminii, în chip lămurit te-ai făcut, stră- 
lucind tuturor Soarele dreptăţii. 

Catavasie: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut pe 
Fiul Cel fără de ani, Cel ce dăruieşte pace tuturor celor ce te laudă pe tine. 


Canonul Născătoarei de Dumnezeu 


Cântarea a 6-a 

Irmos: Haină luminoasă dă-mi mie, Cel ce Te îmbraci cu lumina ca şi cu o haină, 
Multmuilostive, Hristoase, Dumnezeul nostru, slavă Ţic. 


Pe tine Născătoare de Dumnezeu, credincioşii te vestim: Biserică a lui Dumnezeu 
şi cort, cămară însuflețită şi uşă cerească. 


Chipurile idoleşti risipind ca un Dumnezeu, Cel născut al Tău, Marie, dumne- 
zeiască Mireasă, este închinat împreună cu Tatăl şi cu Duhul. 


Cuvântul lui Dumnezeu te-a arătat pe tine oamenilor scară cerească, Născătoare de 
Dumnezeu, că prin tine la noi S-a pogorât. 


Canonul Sfântului Neagoe 
Cântarea a 6-a 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăți şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Prieten al Sfinților şi următor al scaunelor împărăteşti te avem pe tine, Sfinte 
Neagoe; căci cu mare cinste şi înălțătoare prăznuire ai împodobit pe duhovnicescul 
tău Părinte, Nifon patriarhul, la revenirea Sfintelor sale moaşte în ţara unde ai fost 
rânduit să domneşti; pentru care fapte ne minunăm şi te lăudăm. 


Daruri prea alese ai rânduit, înţeleptule voievod, Mănăstirii Dionisiu unde sălă- 
şluiesc moaştele Sfântului tău duhovnic, în semn de recunoştinţă, acesta a binevoit 
să-ți lase moştenire ţie, şi prin tine, poporului român, ca podoabă nepreţuită, 
Sfinţitul său cap, din care au izvorât tămăduiri celor ce-l cinstesc cu credinţă. 


Slavă Tatălui şi Fiului şi Sfântului Duh. 
Prea Sfântă Treime, Dumnezeul nostru, îţi mulţumim pentru darul pe care l-ai dat 
neamului românesc în vremuri de restrişte, pe cel între voievozi, Neagoe Basarab, 


pe care cinstindu-l, Ţie ne închinăm şi Te lăudăm pururea. 


Şi acum şi pururea şi în vecii vecilor. Amin (a Născătoarei de Dumnezeu) 

Necuprinsă de cugetele omeneşti este taina naşterii tale celei de negrăit şi înfri- 
coşătoare, Maica lui Dumnezeu; că tu, Fecioară, născând pe Făcătorul tuturor, ai 
rămas de-a pururea fecioară. 


Catavasie: Inţelepţii lui Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniţi să batem din palme, slăvind pe 
Dumnezeu, Cel ce S-a născut dintr-însa. 


Condac, glasul al 8-lea; 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire nebi- 
ruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, pururea Fecioară! 


Pe apărătorul credinţei şi darnic ocrotitor al creştinilor din toată Ortodoxia; pe 
învățătorul şi împlinitorul Sfintelor Scripturi, care a adus liniştea pustiei în viforul 
tulburărilor lumeşti, să-l lăudăm cu bucurie şi să-i cântăm cu dragoste: Bucură-te, 
Sfinte Neagoe, binecredincios voievod al Țării Româneşti! 


Icos: Pătrunsă fiind fiinţa ta, Sfinte Neagoe, de înaltul cuget că dregătoria la care ai 
fost chemat este de origine dumnezeiască, ai strălucit între fui neamului românesc 
asemenea binecredinciosului voievod Ştefan al Moldovei şi viteazului între martirii 
neamului, Constantin Brâncoveanu, cu care te îndulceşti, în Împărăţia Cerurilor, de 
bunătăţile cele veşnice. Pentru aceasta te lăudăm zicând: 

Bucură-te principe ortodox, urmaş vrednic al împăraţilor bizantini; 

Bucură-te, ctitor şi înzestrător al sfintelor locaşuri ortodoxe; 

Bucură-te, neîntrecut învăţător şi conducător al celor ce vor să se mântuiască; 
Bucură-te, Sfinte Neagoe Basarab, bine credincios voievod al Ţării Româneşti. 


Sinaxar 


Întru această lună, septembrie 26, pomenirea Sfântului Neagoe Basarab, voievo- 
dul Ţării Româneşti 


Fericitul voievod Neagoe Basarab a fost vlăstar domnesc, născut într-o familie 
evlavioasă de prinți creştini. Tatăl său era din neamul Basarabilor, iar mama sa, 
temătoare de Dumnezeu, făcea parte din familia boierilor Craioveşti. Neagoe, darul 
lui Dumnezeu, a devenit, prin adopţie, unul dintre cei patru copii ai familiei drept- 

măritoare creştine, înrâurit de credinţa părinților săi, acest minunat copil a deprins 
din fragedă vârstă învăţăturile mântuitoare şi virtuțile credinţei ortodoxe. 


Pentru că a cunoscut viaţa îmbunătăţită a părinților de la mănăstirea Bistriţa vâl- 
ceană, ctitorie a părinţilor săi, tânărul Neagoe s-a străduit să adune ca o albină din 
nectarul şi dulceaţa Sfintelor Scripturi şi a Sfinţilor părinți care-l vor ajuta mai 
târziu la alcătuirea scrierilor sale şi la conducerea poporului drepteredincios spre 
multe împliniri duhovniceşti şi artistice. 


Aşadar, Mănăstirea Bistriţa a devenit şcoală duhovnicească pentru evlaviosul voie- 
vod. Providența a făcut ca, în acele vremuri, să vină în Ţara Românească marele 
între patriarhi, Nifon al Constantinopolului, chemat la noi de voievodul Radu cel 
mare, pe la anul 1502, pentru a reorganiza şi întări viaţa bisericească. 


De la Sfântul ierarh Nifon, mărinimosul şi bine credinciosul voievod Neagoe a 
deprins taina rugăciunii isihaste, evlavia şi trezvia sufletului, învăţătura şi 
înțelepciunea lui Hristos, dobândind înalt spor sufletesc şi desluşind comorile du- 
hovniceşti, atât de viu prezente în rânduiala fraţilor din Mănăstirea Bistriţa, înze- 
strat cu daruri intelectuale deosebite, prea luminatul Neagoe şi-a agonisit mult din 
cultura teologică şi din ştiinţa timpului său. 


De aceea, prin purtarea de grijă a lui Dumnezeu, iubitorul de Hristos, Neagoe, în 
anul 1512, a fost chemat la demnitatea de voievod al Ţării Româneşti, deşi el a 
refuzat această cinste cu smerite cuvinte: „Puneţi altul pe carele veţi vrea dim- 
preună şi cu sfatul nostru, iar pe mine mă iertaţi, că nu voi fi”. 


Poporul însă, cunoscând vrednicia lui, l-a rugat să accepte înalta dregătorie în stat 
şi numai după multe stăruinţe fericitul „Neagoe se plecă glasului năroadelor şi luă 
coroana şi schiptrul a toată Ţara Românească. Şi îndată făcu judecată şi dreptate 
între oameni”. 


Sfântul voievod s-a arătat chibzuit şi bun organizator al ţării, drept aceea toţi mul- 
țumeau lui Dumnezeu pentru domnia lui, căci s-au învrednicit a vedea şi a avea 
domn ca acesta. 


Astfel, domnia sfântului a fost un răstimp de linişte şi prosperitate, într-o vreme 
când greutățile apăsau asupra ţării, ca şi asupra Bisericii Ortodoxe din Balcani. 
Pentru ca toate să fie lucrate după voia Domnului, Sfântul Neagoe a iubit pacea, 
cum spuneau cei din timpul său, „cu toţi vecinii a fost împăcat”. 

Sfântul voievod Neagoe Basarab, în credinţă şi iubire de Dumnezeu, în dreptate şi 
smerenie, cinstind amintirea învățătorului său, Sfântul ierarh Nifon, a adus în Ţara 
Românească Sfintele sale moaşte de la Mănăstirea Dionisiu din Muntele Athos, 
împăcându-l în chip minunat cu prigonitorul său, Radu cel mare. 


Sfântul Neagoe a rămas în memoria poporului român şi a tradiţiei ortodoxe prin 
opera sa intitulată Învățăturile lui Neagoe Basarab către fiul său Theodosie. Este 
prima creaţie de valoare universală a literaturii române, un adevărat testament 
duhovnicesc, pedagogic, filozofic şi enciclopedic, în acelaşi timp, Învățăturile sale 
sunt o adevărată lecție de pedagogie morală şi spirituală, un adevărat cod de 
comportament ființial şi demnitate umană pentru toate timpurile. 


Dar nu numai aceste învățături ni le-a lăsat moştenire măritul voievod, ci şi multe 
mănăstiri, biserici şi aşezăminte în ţara peste care a domnit timp de nouă ani şi opt 
luni, între care cea mai strălucită este Mănăstirea Argeşului, pe care Gavriil, Protul 
Sfântului Munte din acea vreme, a numit-o pentru măreţia ei Sionul Românesc. 


În scurta sa viaţă pământească, voievodul Neagoe Basarab a fost socotit de toată 
lumea moştenitorul de drept al tradiţiilor imperiale bizantine, iar în această calitate 
a ajutat toate popoarele creştine ortodoxe aflate sub stăpânirea Semilunei, plătindu- 
le datoriile, reparând multe mănăstiri şi biserici şi înzestrându-le cu cele necesare. 


În ziua de 15 ale lunii septembrie, anul mântuirii 1521, Sfântul voievod Neagoe 
Basarab, la doar 39 de ani, s-a mutat întru veşnicele locașuri ale lui Dumnezeu, 
unde a primit cununa cea neveştejită a slavei Sale. 


Cu ale lui sfinte rugăciuni, Doamne lisuse Hristoase, Fiul lui Dumnezeu, miluieşte- 
ne şi ne mântuieşte pe noi! Amin. 


Canonul Născătoarei de Dumnezeu 
Cântarea a 7-a 
Irmos: "Tinerii cei care au mers din ludeea în Babilon oarecând, cu credinţa Trei- 
mii văpaia cuptorului au călcat-o, cântând: Dumnezeul părinților noştri, bine eşti 
cuvântat întru toţi veci. 
Din pântece fecioresc întrupându-Te, Te-ai arătat spre mântuirea noastră. Pentru 


aceasta ştiind pe Maica Ta, Născătoare de Dumnezeu, cu dreaptă credință, strigăm: 
Dumnezeul părinților noştri, bine ești cuvântat! 

Toiag ai răsărit din rădăcina lui lesei, Fecioară prea fericită, care aduce din floare 
aleasă roadă de mântuire celor ce strigă cu credință Fiului tău: Dumnezeul pă- 
rinților noştri, bine ești cuvântat! 


Inţelepciunea Celui preaînalt, arătată Ipostas, prin Născătoarea de Dumnezeu, de 
înțelepciune ai umplut şi de putere dumnezeiască pe toți cei ce-Ți cântă Ţie cu cre- 
dință: Dumnezeul părinților noştri, bine eşti cuvântat! 


Canonul Sfântului Neagoe 
Cântarea a 7-a 


Irmos: Tinerii evrei în cuptor au călcat văpaia cu îndrăzneală şi focul în rouă l-au 
schimbat, strigând: Binecuvântat eşti Doamne, Dumnezeule, în veci! 


Mare ctitor de locașuri închinate lui Dumnezeu te-ai arătat, Sfinte Neagoe. Mănă- 
stirea Argeșului străluceşte în frumuseţe ca Sionul cel de demult, iar Biserica 
Mitropoliei din Târgoviște s-a ridicat la înălțimea marilor ctitorii ale Bizanțului 
strălucitor. După fiecare faptă măreaţă, ai mulțumit Sfintei Treimi zicând: Dumne- 
zeul părinţilor noștri, bine eşti cuvântat! 


Nici una din mănăstirile și bisericile din timpul tău n-au fost lăsate fără ajutor, 
milostivule voievod. Cine va putea spune zidirile şi darurile alese cu care ai înze- 
strat locaşurile în care se cânta neîncetat: Dumnezeul părinților noştri, bine eşti cu- 
vântat! 


Slavă Tatălui şi Fiului şi Sfântului Duh. 


Muntele Athos, Sinaiul şi mănăstirile din Balcani pomenesc numele tău, mărite 
voievod; căci nu ai pregetat a ajuta fără părtinire pe cei ce în vremuri de grele 
încercări n-au încetat să cânte din adâncul inimii: Dumnezeul părinților noştri, bine 
eşti cuvântat! 


Şi acum şi pururea şi în vecii vecilor. Amin (a Născătoarei de Dumnezeu) 
Omorâtu-s-a strămoşul cel ce a gustat din pomul oprit; iar tu Fecioară, odrăslind 


Viaţa cea fără de sfârşit, L-ai ridicat pe EI să locuiască în noi, Născătoare de 
Dumnezeu curată şi binecuvântată. 

Catavasia: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumnezeul 
părinţilor noştri şi Doamne, bine eşti cuvântat. 


Canonul Născătoarei de Dumnezeu 
Cântarea a 8-a 


Irmos: «Pe Împăratul ceresc, pe care îl laudă Oştile îngereşti lăudaţi-L şi prea 
înălţaţi-L întru toţi vecii.» 


Săgețile potrivnicilor cele aprinse şi în chipul văpăii îndreptate asupra noastră, 
stinge-le ca să te lăudăm, Curată, în veci. 


Mai presus de fire ai născut, Fecioară, pe Ziditorul şi Mântuitorul, Dumnezeu 
Cuvântul, pe care II prea înălțăm întru toţi vecii. 


Pe tine, făclie luminoasă cu raze de aur, Lumina cea neapropiată ce S-a sălăşluit 
întru tine, Fecioară, te-a arătat întru toţi vecii. 


Canonul Sfântului Neagoe 
Cântarea a 8-a 


Irmos: De şapte ori cuptorul, chinuitorul haldeilor, l-a ars nebuneşte, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoţi lăudaţi-L, 
popoare prea înălțați-L întru toţi vecii. 


Cu multă evlavie ai învăţat pe fiul tău Teodosie şi pe ceilalți fii ai tăi să-şi 
îndrepteze viaţa după cuvintele Scripturii şi ale Sfinților părinţi, pe care tu însuţi 
le-ai împlinit toată viaţa ta, cântând: bine să cuvânteze toată făptura pe Domnul şi 
să-L prea înalțe întru toți vecii. 


De slava cea cerească te-ai învrednicit pentru că ai strălucit ca un înger pe pământ, 
prea înţeleptule voievod, curățindu-ţi sufletul de patimi ca aurul în topitoare. 
Grijile lumii le-ai copleşit cu gândirea la Dumnezeu, căruia I-ai cântat: bine să cu- 
vânteze toată făptura pe Domnul şi să-l prea înalțe întru toți vecii. 


Binecuvântăm pe Tatăl şi pe Fiul şi pe Sfântul Duh, Domnul! 

Teolog al Treimi şi călăuzitor către mântuire pentru credincioşii timpului tău ai 
fost, mărite voievod, drept aceea vezi acum în ceruri fața Celui pe care L-ai pro- 
povăduit şi slujit cântând: bine să cuvânteze toată făptura pe Domnul şi să îl prea 
înalțe întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 
Sfeşnicul cel poleit cu aur a arătat cu închipuire dumnezeiasca ta naştere, Prea- 
curată, prea cinstită, că tu ai răsănit lumii Lumina cea neapropiată, căruia strigăm: 
să laude lucrurile Domnului pe Domnul! 


Catavasie: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L întru toţi vecii. 


Pe tinerii cei bine credincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum lucrată; pe toată lumea ridică să-ţi cânte 
ție: pe Domnul lucrurile lăudați-L şi-L prea înălțaţi întru toţi vecii. 

Canonul Născătoarei de Dumnezeu 


Cântarea a 9-a 


Irmos: Cu adevărat, Născătoare de Dumnezeu te mărturisim pe tine, Fecioară 
curată, noi cei mântuiţi prin tine, slăvindu-te împreună cu Cetele cele fără de trup. 


De bucurie şi de veselie, plină este pomenirea ta, izvorând tămăduiri celor ce se 
apropie de tine şi te fericesc cu dreaptă credinţă, Născătoare de Dumnezeu. 


Cu psalmi te lăudăm, ceea ce eşti plină de daruri şi neîncetat strigăm ţie: Bucură-te, 
că tu ai izvorât oamenilor bucurie! 


Minunat a crescut Rodul tău, Născătoare de Dumnezeu, Mijlocitor, nu celor ce se 
împărtăşesc de stricăciune, ci de viaţă, celor ce te măresc cu credinţă. 


Canonul Sfântului Neagoe 
Cântarea a 9-a 


Irmos: De şapte ori cuptorul... 

Mormântul tău, Sfinte Neagoe, adăpostit de biserica pe care ai zidit-o, revarsă 
lumină în sufletele celor ce se roagă ţie cu credinţă, iar sufletul tău aşezat în cetele 
înţelepților dregători ai neamurilor, trimite binecuvântare de la Dumnezeu celor ce 
te pomenesc cu evlavie. 


Cel ce eşti luminat de raza Luminii celei întreit strălucitoare, care iese din funţa 
Dumnezeirii, învăţătorule al nostru, Sfinte Neagoe, pe cei ce cu credinţă te laudă 
pe tine, ajută-le să se îndrepteze şi să dobândească Raiul în care te sălăşluieşti. 
Slavă Tatălui şi Fiului şi Sfântului Duh. 

Bucură-te, râule, care ai revărsat popoarelor ortodoxe apele dreptelor învățături; 
alăuta Duhului şi mintea cea veghetoare; grai înţelept care s-a auzit peste veacuri, 
pe Hristos acum roagă-L să mântuiască sufletele noastre. 

Şi acum şi pururea şi în vecii vecilor. Amin (a Născătoarei de Dumnezeu) 

Tu ai slujit ca loc de sălăşluire a Dumnezeului Celui nemărginit, în chip mai presus 
de fire, Curată, şi ai împrumutat trup lui Hristos Cel Unul din Treime, care arunci 
când S-a născut fără sămânță, nu ţi-a stricat feciorescul pântece. Pe tine te mărim. 
Catavasie: Tot neamul pământesc să salte, cu Duhul fiind luminat şi să prăz- 
nuiască firea minţilor celor fără de trup, cinstind sfinţita prăznuire a Maicu lui 
Dumnezeu şi să strige: Bucură-te, Preafericită Născătoare de Dumnezeu, curată, 
pururea Fecioară. 

Luminânda, glasul al 3-lea 

Podobie: Pe vasele luminilor... 

Pe alesul între căpeteniile neamului românesc, pe binecredinciosul Neagoe Basarab 
să-l lăudăm cum se cuvine, căci a strălucit ca un soare risipind întunericul 
necunoştinţei şi s-a îmbrăcat în lumina cea negrăită a Impărăției Cerurilor. 

Slavă Tatălui şi Fiului şi Sfântului Duh. 


iarăşi aceasta 


Și acum şi pururea şi în vecii vecilor. Amin (a Născătoarei de Dumnezeu) 

Podobie: Cu ucenicii să ne suim... 


Tu, Maica lui Dumnezeu, stând împreună înaintea Sfintei Treimi, rugându-te, cere 
acum: pace lumii, biruinţă binecredincioşilor creştini şi mântuire nouă, celor ce te 
lăudăm pe tine, de Dumnezeu Născătoare, pururea Fecioară. 


La Laude 
Se pun stihirile pe patru, glasul 1 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, Preacurată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Minunatele tale învățături răspândindu-se de la o margine la alta a creştinătăţii, 
îmbogăţesc, mărite voievod, minţile cele sărăcite ale oamenilor şi alungă negura 
patimilor trupeşti şi sufleteşti ale dregătorilor rânduiți să conducă popoarele pe 
pământ. Pentru aceasta, după vrednicie, pe tine te fericim şi cinstim Sfintele tale 
moaşte, mulţumind lui Dumnezeu. 


Stâlpul cel luminos, izvorul din care curge apa învățăturilor mântuitoare, mintea 
cea cerească a înaltei teologii, gura cea bine grăitoare, reazemul poporului obidit, 
înflăcărat propovăduitor al pocăinţei, omul lui Dumnezeu, Neagoe Basarab, astăzi 
să fie lăudat, cu bucurie, de toţi fiii neamului românesc! 


Ca pe o podoabă nepreţuită purtăm cu grijă toate învăţăturile tale, Sfinte Neagoe, 
căci acestea au luminat veacurile, chemând popoarele la bună înţelegere, pace şi la 
trăirea după poruncile lui Hristos. De aceea, mărite voievod, vei rămâne peste 
timp, în sufletele noastre ca o icoană împărătească, din care izvorăşte balsam 
duhovnicesc. 


Învățăturile tale către fiul tău Teodosie sunt pentru noi chemare sfântă pentru a 
împlini sfaturile evanghelice şi ale Sfinţilor părinţi, ca să dobândim pacea sufle- 
telor şi calea împărăției lui Dumnezeu. Pentru aceea te rugăm, smerite voievod, să 
mijloceşti la Hristos să ne trimită milă şi har spre iertarea păcatelor şi mântuirea 
sufletelor noastre. 


Slavă Tatălui şi Fiului şi Sfântului Duh. 

Veniţi, iubitorilor de prăznuire, unind ca într-un buchet de flori duhovniceşti 
rugăciunea şi fapta bună, să lăudăm pe minunatul între voievozii neamului 
românesc, Neagoe Basarab, cel ce ne-a lăsat ca moştenire tezaurul învățăturilor 
sale şi mulţime de locaşuri sfinte, iar în ceruri se roagă pentru sufletele noastre. 


Şi acum şi pururea şi în vecii vecilor. Amin (a Născătoarei de Dumnezeu) 


De toate primejdiile păzeşte pe robii tăi, binecuvântată Născătoare de Dumnezeu, 
ca să te mărim pe tine, nădejdea sufletelor noastre. 


Doxologia mare, Ectenule şi Otpustul. 
La Liturghie 


Fericirile se pun: din Canonul Sfântului, Cântarea a 3-a pe 4 şi cele 4 din Cântarea 
a 6-a 


Apostolul Sfântului: Fapte 26, | şi 12-20: În zilele acelea Agripa regele... 


Evanghelia Sfântului de la Ioan 10, 1-9: Zis-a Domnul către iudeii care veniseră la 
Dânsul... (vezi la 21 mai, la Sfinţii Impărați Constantin şi Elena) 


Chinonicul: În tot pământul a ieşit vestirea lor şi la marginile lumii cuvintele lor. 


Sursa: Slujba Sfântului Neagoe Basarab, Editura Episcopiei Argeşului și Mu- 
scelului, Curtea de Argeș, 2009 


Notă: Slujba Vecerniei mici, Vecerniei mari, Utreniei şi Acatistul Sfântului 
voievod Neagoe Basarab au fost alcătuite de Preasfinţitul Ioachim Băcăuanul, 
arhiereu vicar al Episcopiei Romanului, fiind îndreptată de Comisia Specială 
pentru Canonizarea Sfinţilor Români şi aprobată de Sfântul Sinod al Bisericii 
Ortodoxe Române. 

Imnografie 


Troparul Sfântului voievod Neagoe Basarab: Domnitor prea înţelept între căpe- 
teniile neamului românesc, ctitor de locașuri sfinte, prieten al Sfinților Părinți, 
învățător luminat de Duhul Sfânt şi mare iubitor de pace, Sfinte Neagoe voievod, 
roagă pe Hristos Dumnezeu să mântuiască sufletele noastre! 


Condacul Sfântului voievod Neagoe Basarab: Pe apărătorul credinței şi darnic 
ocrotitor al creștinilor din toată Ortodoxia, pe învățătorul şi împlinitorul Sfintelor 
Scripturi, care a adus liniştea pustiei în viforul tulburărilor lumești, să-l lăudăm cu 
bucurie şi să-i cântăm cu dragoste: Bucură-te, Sfinte Neagoe, bine credincios voie- 
vod al Ţării Româneşti! 


Seminarul Teologic Ortodox Neagoe-Vodă Basarab - Paraclisul Sfântului Neagoe- 
Vodă Basarab: 
https://www.youtube.com/watch?v=_ji21zO0W Pal 


XP PP 2 E E IE IP IP 3 5 E IE II IE E XX 
Xp PP PP 0 E IE IP IP 3 E IE IE II IE E XX 


Ar Dr dr dr dr dr Dr dr de De Dr dr d de de dr dr A de dr dr A A 


Je De De e De dr De e De De de De Dr De De De De De e de de e Ar A d 


SR e 2 

Cărţile sunt vii prin duhul ce-l ascund în paginile lor. Devin însă şi mai vii când 
personajele prind viaţă şi glas. Prin osteneala, iscusinţa și dragostea unor artişti de 
excepţie, Măria Sa, Neagoe Basarab - Însemnările Monahiei Platonida, Doamna 
Despina a Ţării Românești, editată de Mănăstirea Diaconești, devine o carte vie. 
Lectura dramatizată deapănă viu și răscolitor povestea vieții slăvitului Neagoe, 
voievodul cinstitor de Dumnezeu şi iubitor de neam. Un prilej de a petrece câteva 
ceasuri afară din vârtejul lumii contemporane și a ne deschide auzul spre o altă 
lume, în care oamenii, copleşiţi şi ei de griji, încercări şi dureri, le găseau rostul şi 
dezlegarea căutând mai mult spre Cer... Vă invităm sa ascultați câteva frag- 
mente... 

https://www.youtube.com/watch?vy=V lhănVb_fGw 

isihaste, evlavia şi trezvia sufletului, învăţătura și înțelepciunea Evangheliei lui 
Hristos, dobândind înaltă sporire duhovnicească. 


Înzestrat cu o adâncă putere de cunoaștere, el şi-a agonisit mai toată ştiinţa şi 
cultura teologică a vremii sale. De aceea, prin purtarea de grijă a lui Dumnezeu, 
iubitorul de Hristos, Neagoe, în anul 1512, a fost chemat la vrednicia de Domnitor 
şi Voievod al Ţării Românești, deşi el a refuzat această cinste cu smerite cuvinte: 


Poporul însă, cunoscând vrednicia lui, l-a rugat să primească 
dregătoria, și numai după multe stăruinţe fericitul Neagoe, după spusele cron- 
carilor, „se plecă glasului lor şi luă coroana şi sceptrul a toată Tara Românească. Şi 
îndată făcu judecată şi dreptate între oamenr”. 


Domnia Sfântului a fost un răstimp de linişte şi prosperitate, într-o vreme când 
greutățile apăsau asupra țării şi asupra Bisericii Ortodoxe din Balcani. Pentru ca 
toate să fie lucrate după voia Domnului, Sfântul Neagoe a iubit pacea, precum 
spuneau cronicile: „Cu toţi vecinii a fost împăcat”. 


Sfântul voievod Neagoe Basarab, în credinţă şi iubire de Dumnezeu, în dreptate şi 
smerenie, cinstind pomenirea învățătorului său, Sfântul ierarh Nifon, a adus în Ţara 
Românească sfintele sale moaşte de la Mânăstirea Dionisiu din Muntele Athos, 
împăcându-l în chip minunat cu prigonitorul său, Radu cel mare. 


Sfântul Neagoe a rămas în amintirea poporului român și a tradiției ortodoxe prin 
scrierea sa, intitulată Învățăturile lui Neagoe Basarab către fiul său Teodosie. Ea 
este un „testament duhovnicesc, pedagogic, filosofic şi enciclopedic” şi, în acelaşi 
timp, o adevărată culegere de sfaturi creştine, scripturistice şi patristice. 


Dar nu numai aceste învățături ni le-a lăsat moştenire măritul voievod, ci şi multe 
mănăstiri, biserici şi aşezăminte în ţara peste care a domnit timp de nouă ani, între 
care cea mai strălucită este Mănăstirea Argeșului, pe care Gavriil, Protul Sfântului 
Munte din acea vreme, a numit-o pentru măreția ei „Sionul Românesc”. 


Pentru marea sa dărnicie, domnitorul Neagoe Basarab a fost socotit de toată lumea 
urmașul împăraților mărinimoși ai Imperiului Bizantin, iar în această calitate a 
ajutat toate popoarele ortodoxe aflate sub stăpânirea semilunei, plătindu-le 
datoriile, reparând multe mănăstiri şi biserici şi înzestrându-le cu cele necesare. 

În ziua de 15 ale lunii septembrie, anul mântuirii 1521, Sfântul voievod Neagoe 
Basarab s-a mutat la veşnicele locașuri ale lui Dumnezeu, unde a primit cununa cea 
neveșştejită a slavei Sale. 

După moartea silnică a lui Basarab, copilul a rămas să crească în familia lui Pârvu, 
alături de doi fraţi, Preda, viitor ban al Craiovei, şi Pârvu, şi două surori, Vlădaia şi 
Marga, copiii Neagăi cu Pârvu. Puternica şi ambiţioasa familie a boierilor 
Craioveşti, care avea în Oltenia o situaţie aproape domnească, dar care nu putea 
domni, nefiind „os domnesc” şi-a dat seama că într-o zi tânărul fiu de domn, 
urcându-se pe tron, le va crea o situaţie privilegiată. Că va putea domni astfel 
printr-însul. 


Înzestrat cu însuşiri excepţionale şi cu o mare sete de a învăţa, la care se adăuga 
talentul de scriitor ce va face dintr-însul primul nostru creator de geniu, tânărului 
Neagoe i-a fost dat să crească şi să se formeze în împrejurări tot excepţionale. 
Membru al celei mai bogate şi mai puternice familu boiereşti din Ţara Româ- 
nească, el a putut beneficia de o pregătire deosebită, nu numai militară - ca a 
tuturor celor de rangul lui - dar şi cărturărească. 


Barbu Banul şi fraţii săi au zidit, în 1485, mănăstirea Bistriţa din Oltenia, aducând 
aici din sudul Dunării moaştele Sfântului Grigorie Decapolitul, ceea ce făcea din 
noul lăcaş un prestigios loc de pelerinaj. Bistriţa a devenit imediat cel mai mare 
centru cultural al ţării, mai ales în urma relaţiilor directe cu muntele Athos şi cu 
centrele culturale rămase în Serbia, nedistruse de otomani. 


Bistriţa olteană era pentru Țara Românească, la sfârşitul secolului XV şi începutul 
celui de al XVI-lea, ceea ce Neamţu şi Putna erau în Moldova: „biblioteca 
centrală” şi prima şcoală de cărturărie a ţării. Unul din stareţii mănăstirii, care 
conducea obştea de la Bistriţa chiar pe timpul când Neagoe se ridică la vârsta 
primei tinereţi, se numea Macarie şi cum imediat ce ajunge domn Neagoe ridică 
mitropolit al ţării un Macarie, căruia în cuvântarea amintită 1 se va adresa în 
cuvinte de fiu duhovnicesc, istoricii au bune temeiuri să creadă că Macarie 
mitropolitul din 1512 este una şi aceeaşi persoană cu Macarie, starețul Bistriţei şi 
că acesta a fost părintele duhovnicesc şi primul învăţător al voievodului ?. 


Nu ne putem închipui că acela care va dovedi o aşa de largă cunoaştere a teologiei 
şi a scrisului bisericesc să se fi format altundeva decât la Bistriţa familiei sale, 
lângă părinţii îmbunătățiţi şi cărturarii de acolo. Mănăstirea era pe atunci şi cea mai 


* Petre Ş. Năsturel, Recherches sur les redactions greco-roumaines de la „Vie de Saint Niphon 
II, patriarche de Constantinople ”, capitolul „Une nouvelle hypothese au sujet de la personne du 
metropolite Macaire de Hongrovalachie ”, în „Revue des etudes sud-est europeennes ”, tom. V, 
1967, nr. 1-2, p. 56-58. 

bună ascunzătoare pentru un fiu de domn care trebuia ţinut departe de primejdiile 
epocii până la momentul potrivit, când lumina urma să fie scoasă de sub obroc. 


Tânărul Neagoe nu era însă destinat de ai săi cinului monahal. El a primit, în 
acelaşi timp, educația de atunci a fiilor de boieri, exercitându-se în mânuirea 
armelor şi ascultând pe ai săi în discuţiile despre treburile statului. I-a fost dat să 
apuce în viaţă, pe când el însuşi se ridicase la vârsta înţelegerii depline a lumii, pe 
cel mai mare şi mai slăvit domn al românilor, Ştefan vodă al Moldovei, ale cărui 
fapte se ridicaseră în legendă, nu numai printre români, dar şi în ţările de 
primprejur şi chiar până în lumea apuseană. Neagoe avea 22-23 de ani în 1504 
când titanul de la Suceava a fost aşezat în mormântul de la Putna şi neamul 
românesc întreg s-a cutremurat văzând că a căzut stejarul ce străjuia spre toate 
zările. 


Din tot ce va scrie mai târziu Neagoe, se vede cât de adânc s-au întipărit în sufletul 
şi în mintea sa personalitatea şi faptele marelui Ștefan. Deşi nu-l numeşte nicăieri, 
acesta ni se desprinde ca modelul ideal de conducător al românilor, propus de 
Neagoe fiului său. Toată copilăria, adolescenţa şi tinereţea şi le petrecuse în 
iradierea gloriei şi puterii părintelui Moldovei. 


Dar în acelaşi timp Neagoe creşte într-o lume românească ce era confruntată cu 
greutăți fără seamăn şi asupra căreia se întindea amenințătoare umbra semilunii. 
Tânărul os domnesc n-a apucat vremea bătăliilor glorioase, intrate în amintire, ci 
vremea când însuşi marele Ştefan fusese obligat să vâre sabia în teacă şi să se 
împace cu ideea că Imperiul otoman este puternic pentru multă vreme prin aceste 
părţi ale Europei şi că de pe tronul de odinioară al binecredincioşilor bazilei nimeni 
nu mai este în stare să-l facă a se ridica. Dimpotrivă: lumea creştină îi caută 
prietenia, bunăvoința şi uneori chiar alianţa. În aceste împrejurări, tot ce mai 
puteau face românii era să-şi asigure ceea ce în urma unui secol de lupte vitejeşti 
reuşiseră să păstreze: ființa politică şi absoluta independenţă în cele dinlăuntru ale 
țării, plătită acum cu tributul, dar garantată, pentru nevoie absolută, şi de oşti încă 
puternice. 


Tot echilibrul politic al Europei se schimbase în câteva decenii şi strănepotul 


„cavalerului” 5 Dan al II-lea a trebuit să înveţe de mic o artă politică nouă: aceea de 


* Denumirea e dată de N. Iorga acelor domni care au asimilat în personalitatea lor idealul 
apusean al cavalerului medieval, pentru care vitejia este suprema virtute şi câmpul de luptă se 
confundă cu însăşi existenţa. Timpul ,, Cavalerilor” trece şi lasă loc abilei diplomaţii, dar în 
scrierea lui Neagoe idealul vitejesc al epocii „cavalerilor ” şi-a găsit cea mai puternică expresie 
literară şi doctrinară din toată literatura română. Idealul său este vitejia înţeleaptă. 

a dăinui în împrejurări grele, când oricând avalanşa otomană se putea prăvăli, 
nestăvilită de nimeni. Norocul cel mare fusese că vitejii voievozi dinainte, al căror 
şir îl încheiase Ştefan al Moldovei, reuşiseră să convingă imperiul că este mai bine 
să cazi la înţelegere cu românii şi să primeşti tribut de la ei, decât să-i înfrunți pe 
câmpul de luptă şi să-i obligi să-şi apere ţara până la moarte. Atunci ei erau de 
neînvins. Dar dacă-i lăsai într-ale lor şi le cereai doar o jertfă materială, profitai de 
munca lor harnică şi de buna lor gospodărie, iar oile şi caii româneşti umpleau 
Stambulul şi făceau fala grajdurilor sultanului. 


Aşa se stabiliseră nişte raporturi speciale care apăraseră ţările române de cucerirea 
directă, de administraţia otomană, garantând libera exercitare a legii proprii şi a 
credinţei, dezvoltarea nestânjenită a culturii. Spre deosebire de ce se întâmplase în 
sudul Dunării, ţările române rămăseseră astfel ca nişte oaze ale libertăţii către care 
se îndreptau ochii creştinilor robiţi. De aici plecau ajutoare pentru ei, se trimiteau 
bani cu care se reparau mănăstirile din Sfântul Munte Athos şi din alte părți, erau 
ajutaţi ierarhii şi credincioşii din Balcani şi din Orient să-şi păstreze credinţa şi 
nădejdea. Când sabia intrase în teacă, acesta era noul război al românilor cu 
„păgânul”: să-i ajute pe cei supuşi să nu piară, să-i întărească pe temeliile credinţei 
şi nădejdii în Dumnezeu şi să se întărească ei înşişi pe aceleaşi temelii. 


Marele Ștefan dăduse exemplul. Imediat ce fusese obligat să părăsească idealul 
cruciadei militare, el porni o nouă cruciadă, prin ctitoriile sale care vesteau prin 
monumentalitatea lor că aici, la nord de Dunăre, crucea străluceşte fără teamă. lar 
legea creştină este legea locului. Era biruința cea mai adâncă a românilor, la 
capătul unui veac de lupte necurmate pentru libertate, cu cel mai mare imperiu al 
lumii de atunci. 


Cultura, zidirea de monumente, arta, deveniseră astfel mijlocul cel mai sigur de a 
afirma libertatea românească în lumea dominată de semilună. lar strânsele legături 
cu creştinătatea balcanică şi ajutorarea ei deveneau pe zi ce trece o mare politică pe 
termen lung. Ea ţintea apărarea creştinătăţii de stingerea sufletească ce deschidea 
calea pieirii fizice. 


Boierii Craioveşti au fost printre cei dintâi care au înţeles vremile. Mănăstirea 
zidită de ei sta în strânsă legătură cu această lume balcanică, iar un hrisov din 1501 
pentru mănăstirea Sfântul Pavel ni-i arată pe toți frații Craioveşti şi pe tânărul 
nepot, ctitor la Athos, după modelul domnilor *. Nici o familie feudală în afară de 


* Textul lui în Documenta Romaniae Historica, B, Țara Românească, vol. II, p. 6-9. 

cea domnească nu mai emisese acte de danie pentru Sfântul Munte. Ei sunt cei 
dintâi şi gestul măsoară ambițiile lor politice. 


Politica lui Ştefan cel mare din ultima perioadă îşi găseşte în Ţara Românească un 
imitator abil în Vlad călugărul (1482-1495), frate după tată cu Vlad Ţepeş şi Radu 
cel frumos. Parcă spre a arăta cum se schimbaseră vremile, în locul cumplitului 
ostaş şi în locul lui Radu cel frumos, pus domn de Mahomed II şi alungat de Ştefan 
cel mare, pe tron s-a urcat acest fiu al lui Vlad Dracul ce se trăsese afară din 
viitoarea vieţii şi a competițiilor politice, căutând în mănăstire pacea sufletească şi 
înțelepciunea de dincolo de lume. Țara îl obligase să ia sceptrul şi să revină în 
lume. Dar el a păstrat, pe tron, cumpăna minţii şi ochiul obişnuit să vadă departe şi 
adânc în firea lucrurilor, al celor obişnuiţi cu contemplarea zilnică a eternității. 


Vlad călugărul a fost un domn vrednic şi abil, care a ştiut să câştige şi pe cei din 
ţară şi pe cei din afară şi care a pus în Țara Românească temeliile unei adevărate 
tradiții politice noi, corespunzătoare vremurilor: tradiția legăturilor strânse cu 
lumea creştină din imperiu. La moartea lui ţara l-a ales domn pe fiul său, Radu cel 
mare. În 1495, când acesta urca pe tron, Neagoe păşea pragul adolescenţei spre 
vârsta raţiunii şi începea să se formeze ca bărbat în toată puterea. În faţa ochilor săi 
avea să se afle acum un adevărat „principe de Renaştere”, un domn care-şi purtase 
mulţi ani paşii prin lumea apuseană şi care ştia că pe acolo artele şi frumosul, fastul 
şi strălucirea principilor deveniseră metode de guvernământ. Înţelegea să fie şi el 
un astfel de principe şi va fi cel dintâi care, înălțţând o ctitorie domnească ce urma 
să-l primească la sfârşitul zilelor, o va concepe de la început ca pe o capodoperă de 
artă, menită a cuceri admiraţie şi a duce faima ctitorului. 


Ştefan îşi dobândea la Târgovişte, prin Radu cel mare, un adevărat emul. Ţara 
Românească primea şi ducea astfel mai departe mesajul Moldovei din ultimii ani 
de domnie ai marelui conducător: a nu mai înfrunta pe otoman contând pe ajutorul 
creştinătăţii apusene, deoarece acest ajutor e iluzoriu; a dăinui în cetatea credinței, 
prin afirmarea forţei creatoare a neamului în capodopere de artă şi în ctitorii ce 
deveneau coloana vertebrală a rezistenţei naționale, simboluri ale condiției politice 
româneşti în această parte de Europă. La sud de Dunăre nu mai era îngăduit a se 
ridica biserici peste care să nu poată privi un turc călare! Ele trebuiau îngropate în 
pământ până la înălțimea turcului încălecat. Creştinii trebuiau să intre în pământ ei 
înşişi, în faţa stăpânului păgân. Tocmai de aceea cu fiecare biserică ce-şi înălța 
turlele întărite, românii sfidau această lege din imperiu şi dovedeau că legea, la ei, 
şi-o fac singuri! Radu cel mare a clădit la Dealu cea mai măreaţă biserică din câte 
se înălțaseră până atunci în Ţara Românească, şi înălțarea ei făcea aproape cât o 

bătălie câştigată pe câmpul de luptă. Era o bătălie! Pe alt câmp de luptă, deschis de 
români în coasta imperiului, pentru secole. 


In ctitoria de la Dealu putem descifra deopotrivă suflul, mândria epocii lui Ştefan 
cel mare şi adierile Renaşterii. Radu cel mare începea să aşeze pe români în 
curentul de idei şi aspirații ale veacului modern. 


Acesta este domnul în timpul căruia îşi începe ridicarea pe treptele ierarhiei 
politice viitorul domn Neagoe Basarab ?. În 1501, când Craioveştii emit amintitul 
act pentru mănăstirea Sfântul Pavel, Neagoe este trecut cu rangul de postelnic şi va 
fi, până în 1509, mare postelnic fără întrerupere. Funcţia era de intim al domnului 
(era cel însărcinat cu paza şi grija odăii domneşti) şi totodată de tălmaci de 
protocol; era cel ce primea şi prezenta pe soli domnului, traducându-i spusele lor. 
Funcţia presupunea cunoaşterea de limbi străine şi faptul că, tânăr fund încă, 
Neagoe şi-o asumă, dovedeşte că îndeplinea condiţiile. 


Aşadar încă din 1501, la 20 de ani sau chiar mai puţin, Neagoe apare în rândul 
dregătorilor curţii şi-şi începe educaţia politică în preajma lui Radu cel mare, de la 
care avea de bună seamă ce învăţa şi ce asculta în ceasurile de răgaz, când domnul 
le va fi împărtăşit celor din preajmă cunoştinţele sale despre acea îndepărtată 
Europă ce o călcase cu piciorul ani în şir. 


Dar realităţile româneşti nu erau cele ale Italiei. În faţa uriaşei presiuni a Impe- 
riului islamic, zidurile de cetate trebuiau clădite acum nu din piatră de râu, ci din 
pietrele de granit ale credinţei strămoşeşti. Imperiului teocratic otoman, care 
cotropea şi trecea prin foc şi sabie în numele „războiului sfânt”, nu i se putea 
opune antichitatea greco-romană şi umanismul, ci tot tăria unei credinţe. Biserica 
devenea mai mult ca oricând cetatea sufletului neamului şi susținătoarea luptei sale 
pentru dăinuire, întărirea ei era o problemă politică urgentă înainte chiar de a fi una 
religioasă. 


O Biserică puternică şi bine condusă era pe atunci altfel de armată. Ştefan cel mare 
o ştia de mult, de când îşi luase ocrotitori ai oştilor pe Sfinții Gheorghe şi Dimitrie. 
Radu cel mare a învăţat repede lecţia şi în 1503 el aducea în ţară, cu îngăduinţa 
sultanului, pe cel mai mare luptător pentru credinţă şi rezistenţă creştină din câţi 
urcaseră pe tronul patriarhiei ecumenice după tragicul an 1453: patriarhul Nifon al 
II-lea. La data aceea fusese detronat a doua oară şi exilat la Adrianopole, tocmai 


* Pentru originea şi cariera lui politică vezi Dan Pleşia în „Valachica”, Târgovişte, I, 1969 şi II, 
1970. 

fiindcă 1 se simţise forţa şi abilitatea. Aurul românesc adăugat desigur rugăminţii, îi 
obținuse eliberarea şi venit în ţară, Nifon este pus de domn în fruntea Bisericii 
muntene şi cinstit ca un împreună conducător al ţării. 


Patriarhul a adus aici marea lui experienţă, dar şi tradiția şi amintirea Bizanțului, 
dorinţa Bisericii ecumenice de a salva şi continua această tradiţie. Pentru întâia 
oară un fost patriarh ecumenic devine, prin împrejurările istorice, conducătorul 
Bisericii din Ţara Românească. 


Opera întreprinsă de Nifon al II-lea în cei doi ani cât a îndeplinit acest rol se 
încadrează desigur politicii lui Radu cel mare, politică de consolidare a Bisericii ca 
sprijin în lupta pentru dăinuirea politică. A existat o deplină concordanţă între 
idealurile servite de patriarh şi cele ale românilor, dar s-a produs acum un fapt nou, 
de o importanţă hotărâtoare pentru istoria politică şi bisericească a întregului 
Răsărit şi Orient apropiat: s-a petrecut, într-un fel, trecerea asupra românilor a 
marii tradiţii imperiale bizantine, în care intra şi obligaţia de ocrotitori ai Bisericii 
Ortodoxe €. 


Prezenţa patriarhului ecumenic, fie el şi în postura de patriarh „în retragere”, 
alături de Domnul Ţării Româneşti făcea dintr-o dată ca la Târgovişte să se repete, 
chiar la o scară mult mai redusă, o situație amintind de imperiul creştin, când 
alături de bazileu se afla patriarhul. Radu cel mare devenea în felul acesta un nou 
„bazileu”, iar Ţara Românească se înfățişa ca un pământ ocrotit de Dumnezeu, spre 
care creştinătatea robită privea ca la o oază a speranţei. 


Nu încape îndoială că în cei doi ani cât a stat la noi patriarhul Nifon al II-lea a 
căutat să convingă pe domn şi clasa conducătoare a ţării de rolul lor excepţional în 
noua conjunctură politică, de misiunea lor de moştenitori ai împăraţilor bizantini, 
misiune din care decurgea obligaţia de a deschide şi mai larg baerele pungii în 
vederea ajutorării creştinătăţii balcanice. 


Ucenicul patriarhului Nifon, Gavriil Protul, care-i va scrie panegiricul după anul 
1520, ne spune limpede că înaltul ierarh nu s-a mulțumit să execute voința 
domnului de a pune ordine în treburile bisericeşti şi a numi doi episcopi, ci i-a 
învăţat pe români teoria politică bizantină: „Grăia-le den pravilă şi de lege, de 


* Vezi Nicolae M. Popescu, Nifon II, Patriarhul Constantinopolului, extras din „Analele 
Academiei Române ”, seria II, tom. XXXVI, Bucureşti, 1914. 

tocmirea bisericii şi de dumnezeeştile slujbe, de domnie şi de boierie, de mănăstiri 


şi de biserici şi de alte rânduri de ce trebuie” 7. 


Prin Nifon, acel „Bizanţ după Bizanţ” - cum l-a numit N. Iorga - îşi găsea la nord 
de Dunăre principalul punct de sprijin material şi moral, iar în locul „cavalerilor” 
atleți cu sabia ai lui Hristos apărea un nou tip de domn român şi o nouă politică 
activă: moştenitorul tradiţiilor imperiale creştine şi sprijinitorul sistematic şi 
prestigios al creştinătăţii robite. În felul acesta, în faţa capitalei islamice a 
Imperiului otoman se creează la Târgovişte un fel de capitală nedeclarată a lumii 
creştine din imperiu. Nifon al II-lea şi Radu cel mare au pus bazele acestei tradiţii. 


Fostul patriarh ecumenic este cea dintâi mare personalitate a lumii creştine supuse 
imperiului care descoperă noua funcție a pământului românesc: de citadelă 
necucerită a dreptei credinţe şi a civilizaţiei creştine din Europa sud-estică şi din 
Orientul apropiat. Pe urmele lui Nifon vor păşi, timp de secole, numeroşi alţi mari 
ierarhi, cărturari, oameni politici din lumea creştină supusă. Pentru toţi, pământul 
românesc va apărea aşa cum pentru prima oară îi apăruse lui Nifon: placa turnantă 
a rezistenţei creştine, rezistență ce se putea transforma, la un ceas hotărât de 
Dumnezeu, în ridicarea armată pentru aşezarea crucii pe Sfânta Sofia. Eroul acelei 
ridicări avea să apară abia la sfârşitul secolului şi va fi Mihai Viteazul. Dar 
pregătirea lui începe acum. 


E greu de spus cât va fi înţeles şi urmat Radu cel mare din această învățătură, dar 
putem spune cu certitudine că nici un cuvânt din discursul ecumenicului nu a 
rămas neprimit de tânărul postelnic ce se afla între auditori. Bizanțul, adus ca într-o 
raclă vie în sufletul şi gândul patriarhului, îşi găsise omul în stare să-l facă a 
renaşte! Umbrele bazileilor coborâseră către el, spre a redeveni vii în acest fiu de 
domn român care-şi aştepta în linişte ceasul. 


Dar nu numai moştenirea Bizanțului, ci şi moştenirea celeilalte foste ţări creştine, 
cufundată deplin, în 1459, sub valurile cuceririi otomane, împărăția sârbească, 
trece tot acum pe pământul Ţării Româneşti. 


Maxim Brancovici, ultimul descendent al celor din urmă conducători creştini ai 
sârbilor, se refugiază la Târgovişte, aducând cu el două rude apropiate, una, fiică a 


” Viaţa Patriarhului Nifon... în Literatura română veche (1402-1647). Introducere, ediţie îngrijită 
şi note de G. Mihăila şi Dan Zamfirescu, vol. I, Bucureşti, 1969 (colecţia „Lyceum ”, p. 74). 

fratelui său loan: Despina Miliţa şi Elena Brancovici * . Prin ele supravieţuiau 
„țariţele” Serbiei, ale căror vieţi au fost scrise cândva de cărturarii strălucitei 
împărăţu a lui Ştefan Duşan. 


Maxim Brancovici nu putea fi decât binevenit lângă Nifon al II-lea şi acesta îl 
convinge imediat pe voievod să-l ridice la scaunul episcopal. În felul acesta, 
Biserica Țării Româneşti dă adăpost şi este împodobită cu două mari figuri ale 
creştinătăţii balcanice, iar curtea de la Târgovişte a lui Radu cel mare capătă o 
înfăţişare nouă, de loc de refugiu şi întâlnire a ceea ce mai rămăsese din nobilimea 
balcanică. 


Maxim Brancovici va mijloci, în 1507, pacea cu Bogdan al Moldovei, aducând 
pentru întâia oară în diplomaţie argumentul unităţii de neam. EI va spune că nu se 
cade a lupta între ei fraţii de acelaşi neam ” . Tot Maxim pune la cale căsătoria lui 


3 1. C. Filitti, Despina, princese de Valachie, fille presumee de Jean Brankovith, extras din 
„Revista istorică română”, 1, 1931, p. 241-250. lon-Radu Mircea, care a identificat numele 
mamei Despinei, crede că era şi ea un copil din flori al despotului, soră numai după tată cu 
Elena Rareş, care este cunoscută ca fiică legitimă a despotului loan. Vezi De I'ascendance de 
Despina, epouse du voevode Neagoe Basarab, A propos d'une inscription slavonne inedite, în 
„Romanoslavica ”, X, 1964, p. 435-437. 


” Cronica lui Macarie în Cronicile slavo-române publicate de loan Bogdan, ediţie revăzută şi 
completată de P. P. Panaitescu, Bucureşti, 1959 şi Literatura română veche..., I, p. 173 numeşte 
pe Maxim „adevărat fiu al luminii” şi adaugă că a fost „înălțat de arhiereii moldoveni la rangul 
de mitropolit”, ceea ce arată legăturile Bisericii din Țara Românească cu cea din Moldova. 
Solia sa de pace ocupă în cronică un rol însemnat, dar argumentul comunităţii de neam apare 
nu aici, ci în Cronica lui Ureche: „pentru că sunt creştini şi de o seminţie ”. Adaosul lui Ureche 
nu lasă nici o îndoială asupra înţelesului acestor cuvinte : ele nu se referă la rudenia celor doi 
domni, cum susţin unii istorici, ci la faptul că aparţin aceluiaşi popor. Maxim Brancovici a fost 
canonizat de Biserica sârbă în cuprinsul căreia şi-a sfârşit zilele, zidind mănăstirea Kruşedol. 
Viaţa lui a fost tipărită şi tradusă după ediția din „Glasnik” de Haşdeu în Arhiva istorică a 
României ”, II, p. 65-68. Cităm de aici: „, Alungat din pasă şi din patrie, fericitul Maxim luă cu el 
moaştele fratelui său şi ale părinţilor săi şi merse la Radu, domnul Munteniei, carele fiind 
iubitoriu de Hristos îl primi cu bucurie sufletească şi cu veselie şi-i dete loc de odihnă ca şi în 
patrie. Dar diavolul duşman al faptelor bune aţâţă răsbel între domnii ambelor Dacii, Radu şi 
Bogdan vodă, şi era aproape să se înceapă bătălia, când iată fericitul Maxim sbură ca o pasăre 
în mijlocul ambelor armate şi prin dumnezeiasca înţelepciune a minţii sale alină pe amândoi 
domnii, carii întăriți prin dragoste s-au întors fiecare pe acasă, lăudând pe Dumnezeu şi pe 
sfântul, pe care amândoi îl luară în dragoste. Atunci Maxim fără voia lui fu înălțat şi hirotonit la 
tronul mitropolitan al Munteniei” (p. 67). Mănăstirea Kruşedol a fost zidită cu ajutorul lui 
Neagoe Basarab şi există donaţii ale sale şi ale doamnei Despina la Kruşedol. 

De observat că şi pentru autorul necunoscut al Vieţii..., Ţara Românească şi Moldova sunt 
„amândouă Daciile”, deci ideea unităţii de neam a românilor apare şi aici. Grigore Ureche 

Radu, nepotul de soră al domnului, cu fata lui Dimitrie lacşici, unul din fruntaşii de 
atunci ai sârbilor. 


Dar cea mai strălucită unire matrimonială între conducătorii românilor şi ai sârbilor 
o realizează Maxim când reuşeşte să-şi căsătorească nepoata, Despina Miliţa, cu 
tânărul postelnic Neagoe. Prin această căsătorie, din care se vor naşte trei băieți şi 
două fete, Neagoe stabilea o legătură directă cu tradiția politică balcanică, fiind, 
după Ştefan cel mare (soţul Evdochiei de Kiev şi al Mariei de Mangop), al doilea 
domn român ce-şi ia lângă sine o soţie simbolizând un întreg trecut politic şi o 
veche tradiţie. Al treilea va fi Petru Rareş, viitorul soţ al celeilalte domniţe sârbeşti 
de la curtea muntenească, Elena Brancovici. 


Din păcate, aşa cum se întâmplase uneori şi în Bizanţ, nu peste multă vreme între 
noul „împărat” şi fostul patirarh ecumenic a izbucnit un conflict, interesele şefului 
țării lovindu-se de canoanele al căror apărător se socotea şeful spiritual. Domnul 
voia să-şi dea sora după un boier moldovean, Bogdan, refugiat în Țara 
Românească. Boierul lăsase însă în Moldova o soţie de care nu fusese despărțit 
canonic, şi atunci patriarhul s-a opus. A fost picătura ce a răsturnat paharul unor 
relaţii ce începuseră a nu mai fi bune, între domn şi patriarh. Acestuia i s-a pus în 
vedere să părăsească ţara, ale cărei obiceiuri le-ar fi stricat. 


Izgonit, el a stat o vreme în casa Craioveştilor, ceea ce arată că legăturile cu aceştia 
deveniseră strânse şi mai ales că puternica familie îşi permitea asemenea gesturi de 
independență faţă de domn. 


În tot acest răstimp, ne spune biograful său, Gavriil Protul, Nifon a fost îngrijit de 
tânărul Neagoe, căruia îi trece testamentul său politic şi spiritual: „Jar fericitul 
Nifon îl întăria cu învăţăturile sale, ca să crească şi să se înalțe în toate faptele 
bune şi să se ridice în noroc bun şi să fie plăcut înaintea lui Dumnezeu şi a 
oamenilor, cum mai apoi, cu rugăciunea sfinţii sale, să umplură amândouă ”. 


Patriarhul Nifon a fost cel mai mare dascăl al lui Neagoe. A fost cel ce i-a transmis 
adânca lui cunoaştere teologică, patosul moral şi gândirea politică a Bizanțului, pe 
care o cunoştea desigur, fiindcă se ocupase vreme îndelungată cu copierea de cărţi 
şi nu-i vor fi scăpat sfaturile lui Agapet către Împăratul Justinian sau Învățăturile 


consemna 0 tradiție rămasă printre moldoveni, dar ne-consemnată de Macarie, atunci când 
spunea că Maxim a folosit argumentul apartenenţei la acelaşi neam. 

lui Vasile Macedonul, sau scrisoarea patriarhului Fotie care se citea şi prin 
mănăstiri. 


Comparând cele ce - potrivit biografului său - Nifon le-ar fi predicat Curţii din 
Târgovişte cu ceea ce Neagoe va scrie mai târziu în Învățăturile sale, asemănările 
sunt izbitoare şi ne conving de adevărul spuselor lui Gavriil Protul. Cei doi ani 
petrecuți de Nifon la Târgovişte şi timpul de recluziune până la plecare, când 
Neagoe „aducea bucate de hrană sfântului şi aeve şi într-ascuns cu îndemnarea lui 
Dumnezeu, fără nici o temere” au fost ca o înaltă şcoală de teologie şi duhovnicie, 
cea mai înaltă pe care un domn român din vechime a primit-o vreodată, dascălul lui 
fiind un patriarh ecumenic şi un sfânt. 


Prin Nifon va fi aflat Neagoe şi de obiceiurile împăraţilor bizantini de a scrie cărți 
de învăţătură pentru fiii lor. 


Legătura dintre ucenic şi dascăl a fost aşa de puternică, încât odată ajuns domn, 
Neagoe va obține de la patriarhia ecumenică şi celelalte patriarhii canonizarea lui 
Nifon aproape imediat după moarte, caz foarte rar în Biserică. Ne putem închipui 
cu ce sete, sorbind fiecare cuvânt, va fi ascultat tânărul fiu de domn învăţăturile 
unuia dintre cei mai mari ierarhi ai vremii şi în acelaşi timp un om politic de înaltă 
clasă. 


Nifon părăseşte Ţara Românească în 1505, fund înlocuit în funcția de conducător 
suprem al Bisericii de Maxim Brancovici, care primeşte oficial titlul de mitropolit 
al Ţări Româneşti. Nifon nu-l purtase fiindcă ar fi însemnat o scădere față de 
rangul său patriarhal. Retras la Athos, în mănăstirea Dionisiu, Nifon al II-lea 
formează acolo un ultim ucenic, monahul Gavriil, viitorul „protos” al comunităţii 
Sfântului Munte. Moare în 11 august 1508. Nu după multă vreme de la plecarea sa, 
Radu cel mare este doborât de cumplita boală adusă din Occident, care-l 
desfigurase şi-l adusese într-o stare de chinuri groaznice. În 1508 moare şi el, 
câteva luni înaintea lui Nifon, în aprilie. 


În acelaşi an apare cea dintâi tipăritură din cărţile române: Liturghierul lui Macarie. 
Acest domn de „Renaştere” românească are deci norocul să-şi înscrie numele şi pe 
cel dintâi semn că românii şi-au însuşit, printre cei dintâi în lumea ortodoxă, 
invenţia ce avea să revoluționeze lumea şi să traseze cel mai bine hotarul epocii 
moderne: tiparul. Se crede că tipografia a funcţionat la Dealu, dar sunt tot mai 
multe temeiuri să credem că ea a fost instalată la Bistriţa şi că nu domnul, ci 
Craioveştii avuseseră ideea de a o înfiinţa. Dovadă că apar cărţi şi după moartea lui 

Radu cel mare şi că s-au găsit, în ctitoria Craioveştilor, mai multe exemplare, semn 
că acolo era depozitul. 


Moartea lui Radu cel mare în aprilie 1508 deschide drum unor încercări grele 
pentru ţară şi-l pune pe tânărul Neagoe în situaţia de a face o experienţă hotărâtoare 
pentru tot ceea ce va gândi şi va scrie mai târziu în calitatea sa de cel dintâi 
gânditor politic al românilor. 


Până atunci el crescuse cu ochii pe domni cumpătaţi, înţelepţi, cu largi orizonturi şi 
se bucurase de slava fără de seamăn a marelui vecin din Moldova. Avea să 
cunoască, în curând, cum arată „lupul în piele de oaie” (cum îl va numi pe Mihnea, 
supranumit de istorie „cel rău”, Gavriil Protul). Acest fiu al acelui domn care, din 
păcate, adăugase la vitejia sa o cruzime bolnavă şi o lipsă de frâu în puterea asupra 
oamenilor ce-l făcuseră celebru sub numele infamant de „drăculea” s-a înfăţişat ca 
unii eroi ai basmelor populare care se dau drept altul decât cel ce este. Gavriil 
Protul ne spune că la început i-a câştigat pe toți cu făgăduieli şi cu o faţă 
atrăgătoare. A reuşit să-i păcălească şi pe Craioveşti, pe care i-a păstrat în sfatul 
său domnesc aproape un an. Dar imediat ce s-a simţit cu mâna pe frânele puterii 
„şi-a dezbrăcat lupul pielea oii” zice cronicarul şi a început să dezlănţuie o 
adevărată teroare. 


Marele nostru scriitor Alexandru Odobescu a evocat în nuvela sa romantică 
Mihnea cel rău cruzimea şi nebunia acestui fiu, care moştenise de la tată numai 
firea întunecată şi gustul uciderii. Duşmănia lui înverşunată pe toţi ce-i care-i 
puteau sta în cale şi-i puteau frâna dezlănţuirea de cruzime şi fărădelege s-a lovit, 
cum era firesc, de Craioveşti. Aceştia, simțind încotro se îndreaptă urgia, au fugit 
peste Dunăre, la o rudă a soţiei lui Barbu Banul, şeful familiei. Era sârb de neam, 
dar se turcise cu numele de Mehmed-Beg şi ajunsese atotputernicul paşă al 
Nicopolei. 


Unul din frații Craioveşti, Radu, n-a mai apucat să fugă şi a fost ucis de ostaşii 
trimişi în Oltenia de domn. Aceştia au dărâmat casele fraților Craioveşti şi au bătut 
chiar mănăstirea Bistriţa cu tunurile, dărâmând-o până în temelii, după cum spune 
cronica. La fel biserica Sfinţii Apostoli zidită de Neagoe. 


Împreună cu ai săi, Neagoe porneşte mai departe de la Nicopole la Constantinopol, 
unde Mehmed Beg avea rude şi prieteni influenți şi el însuşi se bucura de mare 
trecere. Prin aceştia, cei trei frați rămaşi, Barbu banul, Pârvu şi Danciu, ajung la 
sultan şi obţin acordul de a înlătura pe Mihnea cel rău şi a-l înlocui cu fiul cel mai 
mic al lui Radu cel mare, Vlad sau Vlăduţ, care nu avea decât 17 ani. Întorşi la 

Nicopole, primesc în ajutor trupele lui Mehmed. Un detaşament de avangardă este 
pus chiar sub comanda lui Neagoe, ceea ce dovedeşte că avea reputaţia unui bun 
militar. Nu a dezminţit-o. Printr-un atac prin surprindere, el a bătut lângă 
mănăstirea Cotmeana trupele trimise contra lui şi conduse de fiul domnului, 
Mircea. Victoria a fost aşa de categorică încât domnul n-a mai aşteptat să apară şi 
restul oştirii, ci a fugit spre munţi, la Sibiu, sperând că va reuşi să se întoarcă cu 
sprijin din Ardeal. Răzbunarea Craioveştilor l-a urmărit şi acolo, unde şi-a găsit 
moartea. 


La urcarea pe tron a lui Vlăduţ, ne spune cronica ţării, care urmează povestirea lui 
Gavriil Protul, s-a încheiat un pact între noul domn şi Craioveşti, să se respecte 
reciproc. Din păcate nici cu acest domn lucrurile nu au mers multă vreme, deoarece 
nu el domnea, ci cumnatul său, acel Bogdan din Moldova, din cauza căruia fusese 
alungat patriarhul Nifon. Situaţia ţării era grea şi împrejurările din lume erau 
tulburi, iar pe tron stătea un copil nevrednic. Era firesc să vedem, în aceste condiţii, 
pe Neagoe, ajuns la deplină maturitate şi conştient de primejdiile ce ameninţă ţara, 
că socoteşte venit timpul să-şi dezvăluie pretenţia la tron, ca os domnesc ce era. 


S-a arătat de istorici că inelul cu care pecetluia semnătura ca membru al sfatului 
domnesc avea un blazon cu pretenţie, care amintea stema ţării 0 , aşa încât, în 
ciuda a ceea ce ne spune Gavriil Protul, convingerea la care ajunsese Bogdan şi 
anume că fiul lui Pârvu Craiovescu umblă să-i ia tronul lui Vlăduţ, nu era simplă 
închipuire. 


Ca urmare a investigaţiilor lui Bogdan, tânărul domn dă ordin ca lui Neagoe să i se 
taie nasul, după obiceiul vremii, spre a nu mai putea aspira la domnie. Dar nu a 
putut fi prins şi atunci sunt convocați Craioveştii care, spre a-l scăpa, jură în faţa 
domnului credință. Că jurământul era fals şi dictat de împrejurări o dovedeşte 
faptul că imediat după aceea au trecut iarăşi Dunărea, au revenit cu oştile lui 
Mehmed Beg şi, sub motiv că Vlăduţ nu şi-a ţinut cuvântul dat, i-au tăiat capul 
„sub un păr” cum spune cronica. În locul celui ucis ţara întreagă alege domn pe 
Neagoe. O ştim asta de la cronicarul favorabil lui. 


Neagoe nu era un om bun din incapacitate de a face rău şi nici un nehotărât. La un 
moment dat, când negustorii munteni au fost înlăturați de saşi la Braşov şi unii au 


"9 Aurelian Sacerdoţeanu, Contribuţii la studiul diplomaticii slavo-române, Sfatul domnesc şi 
sigiliile din timpul lui Neagoe Basarab (1512-1521) în „Romanoslavica”, X, 1964, p. 405-434. 
La p. 412 este reprodus fotografic sigiliul atârnat la hrisovul lui Vlad cel tânăr din 17 august 
1511. Asemănarea cu stema ţării e clară, şi după această dată va fi izbucnit şi conflictul. 

fost chiar omorâţi, domnul le trimite conducătorilor braşoveni teribila ameninţare 
că de se va mai repeta aceasta, va veni cu oştile ţării şi „va face Ţara Bârsei de nu i 
se va mai cunoaşte nici locul”. Amenințarea a fost de ajuns, semn că se ştia că este 
în stare să o pună în aplicare, iar relaţiile bune s-au statornicit din nou. 


Conflictul dintre structura lui morală şi crudele metode politice ale vremii răzbate 
în gândurile pe care Neagoe le aşternea pe hârtie spre sfârşitul vieţii. Modul cum a 
reuşit să-şi pună în practică principule înainte de a le formula în scris se vede din 
întreaga sa domnie, pe care Haşdeu a caracterizat-o în felul lui genial: „Acest Marc 
Aureliu al Ţării Româneşti, principe artist şi filozof, care ne face a privi cu uimire, 
ca o epocă excepțională de pace şi de cultură în mijlocul unei întunecoase furtune 
de mai mulţi secoli, scurtul interval dintre anii 1512-1521”. Într-adevăr, nici un 
domn român până la Neagoe (şi numai doi alţii după el, Mihai Viteazul şi 
Alexandru loan Cuza), nu a mai reuşit să facă atât de mult, în atât de scurtă vreme. 
Marelui Ștefan i-au trebuit 47 de ani ca să fie cel ce a rămas în amintirea neamului 
său, şi dacă ar fi murit după nouă ani de domnie, ca Neagoe, la mai puţin de 40 de 
ani, n-am fi avut de la el nici Putna, nici victoria de la Vaslui şi nici măcar pe aceea 
de la Baia, întâia lui mare biruinţă ! 


Neagoe Basarab, care se urcă pe tron la 30 de ani, a adus în viaţa noastră politică şi 
culturală o putere cum nu se mai văzuse până atunci de a modela timpul său şi mai 
ales de a pune pe acest timp nu pecetea întunecată a arbitrariului şi vărsării de 
sânge, ci pe aceea a înţelepciunii şi deschiderii către viitor ce-l va aşeza în 
conştiinţa urmaşilor ca începător de tradiție. Tânăr încă, atunci când devine 
stăpânul absolut al unei ţări, el şi-a amintit de tânărul Solomon, a cărui viaţă o va 
da pildă fiului său, tocmai fiindcă nu a cerut nimic altceva decât înţelepciune. 
Dumnezeu i-a dat-o şi lui! 


A fi puternic prin Dumnezeu şi în Dumnezeu fusese marea lecţie a lui Ştefan Vodă, 
care înfruntase duşmanii de zeci de ori mai tari simţindu-şi alături de el oştile 
nevăzute ale binelui şi pe Sfinţii Dimitrie şi Procopie! Neagoe nu mai putea cere o 
astfel de putere, ci numai puterea gândului ce face faţă celor mai grele împrejurări. 
Dumnezeu 1-a dat-o. 


În ajunul catastrofei unei mari puteri a vremii, Ungaria, ştearsă de pe harta Europei 
doar la câțiva ani după moartea lui Neagoe, voievodul român şi-a ridicat ţara la un 
prestigiu şi o strălucire ce nu reuşise să i le mai dea decât eroul de la Rovine. 
Domnia lui este în adevăr o minune făcută cu el şi cu neamul său, şi uimirea lui 
Haşdeu este îndreptăţită. 

Cât de sus a ridicat Neagoe prestigiul Ţării Româneşti se vede din faptul că solul 
său trimis la Roma, la papa Leon al X-lea, este înnobilat de dogele Veneţiei într-un 
cadru solemn, actul cuprinzând cuvinte măgulitoare la adresa celui ce l-a trimis. 
Papa Leon îi răspunde la o propunere de alianţă în cadrul unei proiectate cruciade. 


Dar mai ales în lumea ortodoxă prestigiul său este al unui nou bazileu şi Manuil 
din Corint, marele retor al Patriarhiei ecumenice îl numeşte în scrisoarea din 1519 
„Prea înălțatul şi prea strălucitul şi prea slăvitul domn loan Neagoe, mare voievod 
şi împărat şi autocrat a toată Ungrovlahia”. 


În 1517 cere şi obţine de la Patriarhia ecumenică canonizarea fostului său învă- 
țător, patriarhul Nifon. Pe racla în care au fost aşezate moaştele şi care se păstrează 
la Dionisiu, domnul român este reprezentat închinându-se sfântului, iar versurile de 
slăvire sunt alcătuite de Maxim Trivalios, celebru mai târziu în Rusia ca „Maxim 
Grecul”. 


Toată lumea ortodoxă din imperiu ajunsese a privi la el ca la noul ei împărat, şi 
când în 1517 a avut loc sfinţirea măreţei catedrale de la Argeş, festivitățile au atins 
proporţii fără precedent. 


Gavriil Protul, martor ocular, le descrie în felul următor: „Că porunci Neagoe Vodă 
şi pohti să vie toți arhimandriţii din muntele cel sfânt al Atonului, de-înpreună cu 
egumenii de la toate mănăstirile. Şi scrise şi carte. lar Gavriil Protul dacă văzu 
cartea şi scrisoarea domnului, aciiş chiemă pe toţi egumenii de la toate mănăstirile 
cele mari: de la Lavra, de la Vatoped, de la Iver, de la Hilandar, de la Xeropotam, 
de la Caracal, de la Bistriţa lui Alimpie, de la Haritonul Cotlomuz care este Lavra 
Rumânească, de la biserica lui Filotei, de la Xinof, de la Zugraf, de la Simensc, de 
la Dohiar, de la Lavra Rusească, de la Pantocrator, de la Costamonit, de la Sveatâi 
Pavel şi de la Onisat, de la biserica lui Sveatâi Grigorie şi de la Simopetra. 


Aceşti egumeni toţi veniră la Neagoe în Ţara Rumânească, denpreună cu Gavriil 
Protul carele fu zis mai sus. Decii chiemă domnul şi pe Teolipt Țarigrădeanul, care 
este patriarh a toată lumea şi cu dânsul 4 mitropoliți de la Sereş, de la Sardia, de la 
Midua şi de la Melichin. Şi veniră şi ei şi-i primi cu mare cinste. Şi chiemă şi pre 
egumenii din ţara sa pre toţi şi pre tot clirosul şi merseră dimpreună cu Neagoe şi 
cu Macarie mitropolitul ţării la mănăstirea cea nouă şi minunată de la Argeş”. 


Urmează descrierea slujbei la care participă înalții ierarhi în frunte cu patriarhul 
ecumenic: „Şi făcură vecernie şi colivă în lauda Adormirei Preacuratei Născătoarea 
lui Dumnezeu şi deade de luară toţi oamenii din colivă dupe obicină. Apoi făcu 

cină, ca să se odihnească oamenii lăudând pre Dumnezeu; iar după cină, tocară şi 
făcură bdenie toată noaptea patriarhul şi domnul denpreună cu mitropoliţii carii 
fură zişi mai sus, cu protul şi cu toţi egumenii Sfetagorii şi ai ţării. Și se ruga lui 
Dumnezeu cu rugăciuni ŞI cu cântări iară alţii oamenii zicea toţi g(ospo)di pomilui. 
Și sfârşiră bdeniia, când se vărsa zorile. Decii deca trecu 1 cias de zi, în luna lui 
avgust în 15 zile, traseră clopotele, ca să meargă patriarhul cu mitropoliţii şi cu tot 
clirosul denpreună, să tărnosească biserica. ară prestolul, în oltariu, tocmi-l şi-l 
aşeză însuşi Neagoe Vodă cu mâinile sale spre sfinţiri şi aşeză şi făcătoarele de 
minuni icoane a lui Pantocrator şi a Precistii în biserică la locul lor, împodobite tot 
cu aur şi cu pietrii scumpe. Aşijderea puse şi alte sfinte icoane în biserică câte 
încăpură şi în tinda pentru stâlpi. Şi cele din tindă era câte cu 2 feţe şi pe deasupra 
cu boite săpate cu meşteşug şi poleite. Şi era acele icoane toate ferecate cu argint 
curat şi poliite cu aur, între care icoane era şi chipul Sfântului Nifon, ferecat tot cu 
aur ŞI cu pietri scumpe înfrămseţat, atâta de minunat cât nu poate mintea omului să 
închipuiască şi să spue. Decii deca tărnosiră biserica şi aşezară toate lucrurile şi le 
sfințiră, odihniră puţinei şi iar merseră la biserică domnul Neagoe Vodă şi doamna 
lui Despina şi coconii, carii îi dăruise Dumnezeu şi cu toţi boierii, fiind patriarhul 
cu mitropoliţii şi cu toţi egumenii şi clirosul în biserică. lară deca sfârşiră 
Dumnezeiasca Liturghie făcu domnul ospăț mare şi veselie tuturor oamenilor şi-i 
dărui pre toţi, pre cei mari şi pre cei mici, pre săraci şi pre văduve, pre mişei şi pre 
cei neputernici, şi tuturor câţi li se cădea milă le deade. 


Iar slujba care se făcuse fericitului Nifon se blagoslovi de Teolipt patriarhul şi de 
tot soborul să se facă şi să se aşază pretutindenea. Şi tocmiră de făcură şi slujba 
sfinției sale cu vecernie, cu utrănie şi cu Liturghie. 


Şi puseră pre chir losif să fie arhimandrit într-aceea mănăstire noauă şi-l 
blagosloviră să facă Liturghie cu bederniţă. Aşijderea toţi câţi vor fi (după) dânsul 
tot să poarte bederniţă, şi blagoslovenie să deade de chir Teolipt patriarhul şi de tot 
soborul, cum şi mai nainte se didease şi să făcuse în Tismana cu blagoslovenia lui 
Filotei patriarhul. Şi tocmiră să fie acestea mănăstiri amândoi cinstite într-un chip 
ŞI arhimandrii şi scaune mai mari de cât toate mănăstirile Ţărăi Munteneşti. ŞI se 
făcu lucrul acesta cu mare legătură şi cu groaznic blestem”. 


lată şi descrierea măreţului monument de la Argeş, făcută de Gavriil Protul: „Şi 
sparse mitropoliia den Argeş den temelia ei şi zidi în locul ei altă sfântă biserică 
tot de piatră cioplită şi netezită şi săpată cu floriu. Şi au prins toate pietrile, pe 
dinlăuntru den dos, una cu alta, cu scoabe de her cu mare meşteşug şi au vărsat 
plumb de le-au întărit. Şi au făcut prein mijlocul tinzii bisericii 12 stâlpi nalți, tot 
de piatră cioplită şi învârtiţi foarte frumos şi minunaţi, carii închipuiesc 12 

Apostoli. Şi sfântul oltariu deasupra prestolului încă făcu un lucru minunat cu 
turlişoare vărsate. lar ferestrile bisericii şi ale oltariului, cele de deasupra şi ale 
tinzii, tot scobite şi răzbătute din piatră cu mare meşteşug le făcu; şi la mijloc o 
ocoli cu un brâu de piatră înpletit în 3 viţe şi cioplit cu flori şi poliit; biserica cu 
oltariu, cu tinda închipuind svânta şi nedespărțita Troiţe. Iar pre supt straşina cea 
mai de jos, împrejurul a toată biserica, făcu ca o straşină tot marmură albă, cioplită 
cu flori şi fo(a)rte scobite şi sepate frumos. Iară acoperământul tot cu plumb 
amestecat cu cositor; şi crucile pre turle tot cioplite cu flori şi unile făcute sucite; şi 
împrejurul boitelor făcute tot steme de piatră cioplită cu meşteşug şi poleite cu aur. 
Și făcu un cerdăcel denaintea bisericii pre 4 stâlpi pe marmură pestriță, foarte 
minunat, boltit şi zugrăvit şi învălit şi acela cu plumb. Şi făcu scara bisericii, tot de 
piatră scobită cu flori şi cu 12 trepte, sămănând 12 semenţii ale lui Israil; şi pardosi 
toată biserica, tinda şi altariul, înpreună şi acel cerdăcel, cu marmură albă. Şi o 
înpodobi pre dinlăuntru şi pre dinafară foarte frumos, şi toate scobiturile pietrilor 
dinafară le vopsi cu lazur albastru şi florile le polei cu aur. Şi aşa vom putea spune 
că adevărat că nu este aşa mare şi sobornică ca Sionul, carele îl făcu Solomon, nice 
ca Sfânta Sofia, care o au făcut marele împărat lustinian, iară cu frămseţea este mai 
predesupra acelora”. 


Neagoe le dădea tuturor creştinilor din imperiu dovada că există un pământ al lui 
Dumnezeu unde legea sultanului nu are ce căuta, unde nu strigă muezinul şi nu 
judecă hogea. Un pământ pe care poate înflori nădejdea că ţapul cu un corn al 
profetului Daniil va învinge balaurul verde al islamului cotropitor. Simbolul acesta 
era săpat în piatră chiar pe clopotniţă: ţapul cu un corn, străpungând balaurul. Şi 
toți cei ce păşeau pe sub ea ştiau ce mesaj să citească! 


Neagoe a întemeiat definitiv, în conştiinţa întregii lumi creştine din imperiu, ideea 
că românii continuă tradiția împărăţiilor creştine robite de turci şi că aici este 
refugiul şi centrul rezistenţei tuturor. 


Opera lui Gavriil, Protosul muntelui Athos, ne dovedeşte că cei ce şi-au asumat o 
vreme greaua sarcină au fost românii. Nimeni nu a mai reuşit ca Neagoe să 
reprezinte cu atâta strălucire ideea noului bazileu de la Târgovişte. Imitatorii lui 
vor fi, peste mai bine de un veac, Matei Basarab şi Vasile Lupu, iar mai presus de 
toți Constantin Brâncoveanu. 


Favorizat de războaiele din Asia Mică ce blocau imperiul şi-i amânau ofensiva spre 
Viena, Neagoe a avut instinctul acelui porumbel din basmele noastre care ştie să 
prindă clipa când munţii nu se bat în capete. EI nu a lăsat să-i scape clipa. Şi în loc 
să-şi dea frâu liber pornirilor omeneşti de slavă deşartă, s-a nevoit să dea ţării sale 

cea mai trainică nemurire: a culturii şi artei. La ea ajunsese în cele din urmă şi 
marele Ştefan al Moldovei. 


Secretul înfăptuirilor fără seamăn, la voievodul Neagoe, stă însă şi în echilibrul 
moral al personalităţii. Poate că văzând cu ochii săi urmările vieţii lui Radu cel 
mare va fi căpătat groaza bolii, dar e mai sigur că însăşi vocaţia sa a fost aceea a 
unui om stăpân pe simţurile sale, în care mintea este împărat trupului, cum va scrie 
chiar el. 


Într-un şir de domni pentru care puterea însemna, din păcate, şi frâu hber pornirilor 
trupeşti, este neîndoielnic faptul că Neagoe Basarab a avut o viaţă de familie fără 
pată. Reputația lui morală a fost atât de înrădăcinată la contemporanii săi, încât 
nimeni nu a avut îndrăzneala să se dea drept fiu natural al său spre a revendica 
tronul. 


Viaţa l-a încercat din greu şi a primit totul creştineşte, fără cârtire. Mama i-a murit 
atunci când era pribeag la Constantinopol. Din trei băieţi şi două fete, a îngropat 
doi fii, unul mic, altul în care-şi pusese nădejdea de părinte. Ultimul rămas era 
nevârstnic atunci când boala necruțătoare de care va muri l-a avertizat că nu mai 
are răgaz să-l vadă în vârstă. Supremul examen al omului, moartea, avea să-l dea la 
aceeaşi vârstă la care ne va muri celălalt geniu ce a meritat din plin calificativul de 
„expresie integrală a sufletului românesc” - Mihai Eminescu. 


Moartea lui Neagoe, la 39 de ani, în septembrie 1521, ar putea părea o amară 
nedreptate față de acest creştin ce-şi pusese nădejdea în Dumnezeu. Numai noi, 
privind în perspectiva timpului, înţelegem că Dumnezeu l-a luat înainte de a vedea 
cum apele se revarsă din nou şi cum odată prăbuşită „poarta Europei” - Belgradul - 
sub loviturile celui mai mare dintre sultani, Soliman Magnificul, lumea se umple 
iarăşi de spaimă. A murit în timpul teribilei campanii, cu grija în suflet pentru ţara 
şi viitorul neamului său, dar scutit de umilinţa şi înfrângerea în care se va prăbuşi 
regatul vecin. De grija ce-l stăpânea ştim de la un om care avea să-şi câştige 
dreptul la nemurire, dar peste veacuri, spunând într-o scurtă scrisoare toată năpasta 
ce ameninţa iar lumea şi făcând-o nu în altă limbă, slavonească, ci pe limba 
românească. Omul se chema Neacşu „ot Dlăgopole” - Câmpulung Muscel, foarte 
aproape de capitala Târgovişte, unde se stinge „Băsărabă Vodă”. 


Boala fără leac şi ameninţarea morţii au făcut din voievodul de la Argeş cel mai 
mare scriitor al românilor în epoca veche şi întâiul teolog şi scriitor duhovnicesc de 
geniu ridicat din mijlocul Ortodoxiei româneşti. La fel ca păstorul din Mioriţa, care 
în faţa morţii în loc să se chircească şi să-şi acopere ochii, căutând să ocolească 


Ar Dr dr dr dr dr Dr dr de De Dr dr dr Ar de dr dr A de dr dr A A 


Xp XP XP IP PI E 2 2 e IP 3 3 E E 0 E IE 5 II II e XXX 


Je De De De De Dr De e De De de De Dr dr De De De De De de de e Ar A d 


XP PP 2 0 E E IE IP IP 5 3 E IE II E E E XX 


implacabila lege a vieţii, se ridică la grandioasa viziune a nunţii cosmice şi înfruntă 
neantul printr-o creaţie de geniu, Neagoe Basarab a răspuns provocării bolii şi 
certitudinii sfârşitului apropiat încordându-şi toate puterile în elaborarea unui 
grandios testament. Nu în versuri, ca al păstorului mioritic, ci în câteva sute de 
pagini ce reprezintă întâia capodoperă, de valoare universală, a culturii române. Ca 
şi Mioriţa, ea a ieşit din aceeaşi atitudine în faţa morții: de a potenţa viaţa prin 
reflectarea ei în oglinda cea fără lumină, şi de a se îndrepta spre pragul final cu 
gândul aşezării, în toate, a rânduielilor de pe urmă. Tăria unui neam şi măsura 
sufletească a unei naţii o dă numai cercetarea raportului ei cu moartea. Şi puţine 
neamuri sau poate chiar nici unul nu a mai ridicat confruntarea omului cu moartea 
la înălțimile ameţitoare ale Mioriţei şi la rodnicia experienţei lui Neagoe Basarab. 


Neagoe Basarab şi-a scris Învățăturile sale cu gândul limpede de a le lăsa fiului 
nevârstnic, în locul lui, care avea să plece curând. Dar şi cu gândul de a se 
împărtăşi tuturor urmaşilor săi, de a nu lăsa să se risipească comoara adunată într-o 
viaţă scurtă dar atât de bogată în agoniseli spirituale şi în înfăptuiri. Ar fi fost de 
ajuns catedrala de la Argeş şi tradiția politică ce o lăsa, ca să-i asigure dăinuirea în 
amintirea generaţiilor. Dar geniul său i-a pus în mână pana pe care ucenicul 
călugărilor din Bistriţa olteană şi al marelui Nifon patriarhul a dovedit că o poate 
mânui la egalitate cu cei mai mari, din câţi au scris la vremea sa şi înainte de 
dânsul. 


Dacă domnia de numai nouă ani, dar atât de bogată în roade, a lui Neagoe Basarab 
poate fi socotită o adevărată minune înfăptuită de un om politic dăruit cu puterea 
harului, Învățăturile lui Neagoe Basarab către fiul său Theodosie au părut la rândul 
lor o minune, şi mai greu de primit. Unora li s-a părut că atâta evlavie şi atâta 
cunoaştere a Scripturii şi Părinților Bisericii din partea unui conducător de oameni 
este cu neputinţă, ca şi cum cartea de căpătâi a tuturor oamenilor vremii aceleia n- 
ar fi fost Sfânta Scriptură. 


Că românii au reuşit să dea un scriitor creştin încoronat, în stare să se înalțe, în 
neamul lor, până la culmi neatinse nici de împărații Bizanțului (care şi ei au scris 
sfaturi către fui lor) şi nici de stăpânitorii altor popoare europene, iată şi aceasta 
este un har de la Dumnezeu către dânşii! Fiindcă nimeni, într-adevăr, după regii 
biblici ai poporului ales n-a mai cuprins atâta omenească orgă de sentimente, de la 
rugăciunea sublimă şi smerită la strigătul de luptă şi victorie asupra vrăjmaşului. 


Deschidă oricine cărțile şi scrisorile Bizanțului, de la Agapet la Manuil II 
Paleologul, şi va vedea cât de sus stă, în arta rostirii unei naturi umane depline, 
domnul român de la Târgovişte. Citească oricare memoriile şi sfaturile oricărui 

rege al altor popoare, şi se va mira cum acest domn de la Dunărea de Jos a putut 
gândi şi simţi, pe vremea sa, cu atât de mult mai presus de toți. 


Neagoe Basarab a săvârşit şi minunea de a aşeza literatura română în rândul 
marilor literaturi ale lumii, creatoare de capodopere. Cartea lui, încă necunoscută 
cum se cuvine dincolo de hotare, este una din cele mai cutremurătoare mărturii 
omeneşti despre om, iar în lumea noastră dobândeşte o actualitate tot mai vădită. 


Născut într-o lume de obiceiuri crude, o lume care vărsa fără milă şi reţinere 
sângele omului, Neagoe Basarab se ridică cu o forță neegalată de nimeni spre a 
apăra dogma creştină a unicităţii fiinţei umane răscumpărate prin jertfa Mântui- 
torului de sub osândă, şi pe care nimeni nu are dreptul să o răpună fără dreptate şi 
judecată. În lumea noastră nimic nu se repetă cu mai multă şi dureroasă insistență 
decât această propoziţie a demnităţii şi unicității omului, cu care se deschid 
Învățăturile! Dar nimeni până atunci, în nici o scriere politică nu s-a oprit atât de 
mult ca să condamne crima împotriva omului, ca să arate cât de mare menire i-a 
fost dată omului de la Dumnezeu. Când se vor aduna într-o zi, la un loc, toate 
cărţile scrise de regi sau pentru regi, domnul român li se va dovedi tuturor superior 
prin această forţă a omeniei sale. 


Dar ele sunt totodată adânc înrădăcinate în sufletul neamului nostru, ele sunt 
suprema expresie a omeniei lui creştine, a credinței lui în dreptate, în puterea 
binelui, în biruinţa legică şi finală a binelui pe lume. 


Nimeni n-a mai întrupat în cultura română cu forţa lui Neagoe această trăsătură 
fundamentală a sufletului românesc - credinţa în puterea binelui, în triumful lui 
final. Fiindcă nimeni nu a legat-o mai strâns de credinţa şi iubirea pentru Cel de 
Sus. Neagoe Basarab, binecredinciosul domn român, a dat cea mai înaltă cugetare 
creştină în problemele stăpânirii şi conducerii oamenilor. 


Nici învățatul episcop Boşsuet, autorul, peste două secole, al cărții intitulate 
Politica scoasă din înseşi cuvintele Scripturii Sfinte nu a reuşit să facă din duhul 
creştin şi puterea lumească o alcătuire atât de firească. Prin Neagoe Basarab, 
românii au dat lumii un model de cugetare politică umană şi creştină neatins şi 
nedepăşit de nimeni. Cartea domnului român, cu cât se va studia mai adânc, în 
comparaţie cu toate cărțile de acest soi, se va ajunge la această încheiere. 


Dar nu numai un gânditor politic creştin şi român era Neagoe, nu numai un scriitor 
politic a cărui artă a scrisului a atins culmi reîntâlnite, ci şi un uriaş cugetător 
religios al neamului nostru. Multă vreme învățații laici s-au înfruntat cu argu- 

mentul că atâtea pagini închinate lui Dumnezeu nu pot să fie decât ale unui 
călugăr, făcându-se a nu vedea că atâtea pagini despre stăpânire, diplomaţie şi 
războaie nu au cum să fie ale unui călugăr, dacă acel călugăr nu ar fi fost şi oştean 
ŞI şef de stat! 


Ceea ce nici unul dintre ei n-a băgat însă de seamă este nu numărul de pagini în 
care se vorbeşte despre cele dumnezeieşti, ci geniul cu care acest lucru se face, 
extraordinara capacitate de cuprindere, într-o sinteză a dogmaticii, moralei şi 
spiritualităţii creştine. A trebuit să se lămurească, după aproape un secol de ceartă 
între oameni ce se băgau unde nu aveau pregătire, şi să-şi primească adevăratul 
răspuns !. Învățăturile lui Neagoe Basarab sunt întâiul nostru tratat de dogmatică, 
de morală, de spiritualitate creştină. Voievodul format printre călugării de la 
Bistriţa în aceeaşi măsură în care s-a format la curtea de la Târgovişte este primul 
nostru mare teolog şi primul cugetător filocalic al Bisericii Ortodoxe Române. 


Toată opera lui Neagoe Basarab este o „filocalie” şi am putea spune că el încearcă 
prima oară să facă din domnie o „filocalie”. Învățăturile lui Neagoe Basarab sunt 
„Filocalia” omului politic, cum este Filocalia manualul monahului şi al creştinului 
dornic de desăvârşire. A purta duhul Filocaliei peste apele întunecate şi adesea 
însângerate ale politicii a fost geniul şi unicitatea lui Neagoe Basarab. Şi a face din 
politică o slujire a dreptăţii şi a binelui a fost poate una din misiunile încredințate 
neamului nostru, până în zilele de acum. 


A fost o minune toată domnia lui Neagoe Basarab. A fost o minune scrierea unei 
asemenea cărți în timpul în care apărea Machiavelli. A fost o minune dăinuirea şi 
renaşterea neamului nostru după atâtea încercări, întărit de duhul încrederii în 
triumful dreptăţu. 


Arhim. Ciprian 
Sursa: Patriarhia Bisericii Ortodoxe Române, Sfinţi români şi apărători ai Legii 


strămoşeşti, E.I.B.M.B.O.R., Bucureşti, 1987, p. 598-619, Binecredinciosul 
voievod Neagoe Basarab. 


“ Dr. Antonie Plămădeală, Neagoe Basarab, domn al culturii româneşti, în vol. „Dascăli de 
cuget şi simţire românească ”, Bucureşti, 1951. 

Sfântul voievod Neagoe Basarab - drumul spre sfinţenie 


DOXOLOGIA ro 


Ucenic al Sfântului Nifon al Constantinopolului, a cărui canonizare a şi obținut-o, 
Sfântul Neagoe Basarab a fost voievod al Ţării Românești şi a acordat o atenţie 
sporită Bisericii, ocupându-se, în același timp, cu o mare înţelepciune de planul 
diplomatic. 


2 5 e 


Născut la finalul secolului al XV-lea, Sfântul Neagoe Basarab a avut credința 
sădită în inimă de către mama lui, iar Mănăstirea Bistriţa din Oltenia, ctitorie a 
străbunicilor săi, i-a fost şcoală duhovnicească. Învăţând de la Sfântul Nifon al 
Constantinopolului rugăciunea isihastă - întrucât Sfântul Nifon se ocupa atunci de 
reorganizarea vieţii bisericeşti - Sfântul Neagoe a primit multe daruri de la Dumne- 
zeu, fiind numit Domnitor şi Voievod al Ţării Româneşti. 


Făcând donaţii generoase mănăstirilor, în timpul domniei sale fiind ctitorită 
Mănăstirea Curtea de Argeş, Sfântul Neagoe Basarab a lăsat moștenire și prima 
creaţie de valoare universală a literaturii române, Învățăturile către fiul lui, 
Theodosie. 


Trecând în pace la cele veşnice, sfintele sale moaşte au fost puse spre închinare la 
Mănăstirea Curtea de Argeş. 

Arhid. Ștefan Sfarghie - Mutarea Sfântul apostol şi evanghelist Ioan; Sfântul 
voievod Neagoe Basarab 


Sfântul apostol şi evanghelist loan a fost unul dintre cei 12 apostoli, singurul 
ucenic prezent la răstignirea Domnului nostru lisus Hristos, moment în care a 
primit în grijă pe Fecioara Maria. 


După Înălţarea Domnului la Cer, Sfântul loan era unul din stâlpii Bisericii lui 
Hristos, împreună cu Petru şi cu lacov, ruda Domnului. 


Tradiţia ne spune că, după Adormirea Maicii Domnului, loan a predicat 
Evanghelia în Asia şi în Efes. 


A fost surghiunit de împăratul Domițian (81-96) în insula Patmos. Aici a scris 
Evanghelia sa, cele trei epistole şi Apocalipsa. 


S-a mutat la Domnul în jurul anului 100, în Efes, unde aşezase în timpul vieţii sale 
episcopi şi preoți. 


Se ie 2 
Astăzi pomenim şi pe Sfântul voievod Neagoe Basarab, domnitor al Ţări 
Româneşti (1512-1521). S-a îngrijit de mănăstiri şi biserici, cea mai strălucită fiind 
Mănăstirea Argeşului. 

A cinstit memoria şi pomenirea dascălului şi învățătorului său, Sfântul ierarh 
Nifon, patriarhul Constantinopolului, aducând moaştele sale de la Mănăstirea 
Dionisiu din Athos. Astfel l-a împăcat cu prigonitorul acestuia, voievodul Radu cel 
mare, cel care îl chemase pe patriarh în ţară, dar care l-a surghiunit apoi. 


Sfântul voievod ne-a lăsat moştenire şi opera sa „Invăţăturile lui Neagoe Basarab 
către fiul său Teodosie”, prima creaţie de valoare universală a literaturii române. 


A plecat la Domnul la 15 septembrie 1521. 


Proclamarea oficială a cano-nizării sale a avut loc la 26 octombrie 2008, în Cate- 
drala Patriarhală din Bucureşti. 

Iulian Dumitraşcu - Calendar Ortodox - Mutarea Sfântului apostol şi 
evanghelist loan; Sfântul domnitor Neagoe Basarab; Dreptul Ghedeon 


1. Mutarea la Domnul a Sfântului apostol şi evanghelist loan - Sfântul apostol şi 
evanghelist loan era născut în Betsaida Galileei, fiu al lui Zevedeu, care era pescar, 
şi al Salomeei. loan avea un frate numit Iacob. 


Pe când Zevedeu pescuia odată la Marea Tiberiadei cu fiii săi, a venit lisus şi, 
stând pe țărm, a chemat pe fiii lui Zevedeu, zicând: „Iacob şi loan, veniți după 
Mine şi vă voi face pe voi pescari de oameni” (Matei 4, 19). Deci, îndată, lăsând ei 
pe tatăl lor în corabie, au mers după lisus. Acest loan a fost, mai întâi, ucenic al 
Sfântului loan Botezătorul şi învățase de la acela să creadă în lisus, că El este 
Mielul lui Dumnezeu, Care ridică păcatele lumii. 


Și aşa, cunoscându-L pe lisus, împreună cu Andrei, au vorbit amândoi, pentru 
prima dată cu Domnul. Sfântul loan evanghelistul a fost unul din cei doisprezece 
ucenici, aleşi de Iisus, şi era cel mai tânăr dintre ei. 


Drept aceea, tradiția Bisericii arată că el a trăit până în jurul anului 100. Sfântul 
loan era unul din apostolii cei mai apropiaţi şi mai iubiți ai Domnului lisus, încât, 
în Evanghelia sa, el se numeşte „ucenicul pe care îl iubea lisus” (loan 21, 20), 
întrucât Mântuitorul Hristos, cu Care se înrudea, îi preţuia dorirea după cele 
cereşti, ataşamentul, ascultarea şi râvna de a se păstra feciorelnic. 


Este ucenicul care la Cină s-a rezemat pe pieptul Domnului şi aşa s-a adăpat din 
Tainele lui Hristos. El este singurul apostol care a mers cu lisus până pe Golgota, 
marele martor credincios care a scris Evanghelia a patra. 

Este ucenicul căruia Domnul, când era răstignit pe Cruce, i-a încredințat pe 
Preacurata Sa Maică, iar, după Invierea şi Inălţarea Domnului la cer, loan era unul 
din stâlpii Bisericii lui Hristos, împreună cu Petru şi cu Iacov, ruda Domnului. 


La rândul ei, Tradiţia Bisericii ne dă ştirea că, după Adormirea Maicii Domnului, 
Sfântul apostol loan a mers la Efes, în Asia Mică, propovăduind credinţa creştină, 
apoi, din porunca împăratului Domițian (81-96), „Apostolul iubirii” a fost 
surghiunit în insula Patmos şi acolo a vieţuit multă vreme. 


Tot acolo a scris Evanghelia sa, cele trei Epistole şi cartea Apocalipsei. Apoi, 
murind Domițian şi venind împărat Nerva (96-98), Sfântul loan s-a întors la Efes 
ŞI, aşezând episcopi şi preoţi, i-a învăţat să păzească toate câte le-au auzit de la el şi 
să ducă pe oameni la Hristos. 


Fericitul Ieronim istoriseşte că Sfântul loan, ajuns la adânci bătrâneţi, la vârsta 
neputinţelor, cerea să fie dus la toate adunările creştinilor şi, în loc de lungi 
cuvântări, se mulțumea să repete mereu: „Fulor, iubiți-vă unii pe alţii. Aceasta este 
porunca Domnului. Împliniţi-o şi este de ajuns”. 


Sfântul loan s-a mutat la Domnul în al treilea an al împărăției lui Traian (98-117), 
în Efes. 


Tradiția Bisericii arată că, la scurt timp după îngroparea sa, trupul nu i-a fost găsit 
în mormânt, astfel încât există credinţa că el a fost mutat în chip minunat la cer, de 
unde va veni ca martor al celei de a doua veniri a lui Hristos, alături de Ilie şi 
Enoh. De aceea, pomenirea sa din 26 septembrie se numeşte Mutarea Sfântului 
Ioan. 


În 8 mai, Biserica cinsteşte pomenirea semnului minunat care avea loc în fiecare an 
la Efes: cu puterea lui Hristos, din mormântul Sfântului loan ieşea o pulbere albă, 
pe care creştinii din acele locuri o numeau „mana” şi cu aceea credincioşii se 
tămăduiau de toate neputinţele, slăvind pe Dumnezeu şi pe loan, apostolul lui 
Hristos. Acest semn, dăruit de Dumnezeu, a avut loc în fiecare an până la 
cotropirea Efesului de către necredincioşi şi până la nimicirea creştinilor din acele 
locuri. 


Pentru înălțimea învățăturilor înfăţişate în scrierile sale, insuflate de Duhul Sfânt, 
evanghelistul loan mai este numit Cuvântătorul de Dumnezeu sau Bogoslovul, 
adică Teologul. 

Pentru rugăciunile apostolului Tău loan, Hristoase Dumnezeule, miluieşte-ne pe 
noi. Amin. 


2. Sfântul domnitor Neagoe Basarab a fost vlăstar domnesc, născut într-o familie 
evlavioasă. Tatăl său era din neamul Basarabilor, iar mama sa, temătoare de 
Dumnezeu, era din familia Craioveştilor. Neagoe a fost unul dintre cei patru copii 
ai părinților săi. 


Inrâurit de credinţa mamei sale, el a deprins din fragedă vârstă învăţăturile mân- 
tuitoare şi virtuțile creştine. Mănăstirea Bistriţa Vâlcii, ctitorie a străbunicilor săi, a 
devenit şcoală duhovnicească pentru evlaviosul Neagoe. 


Voia lui Dumnezeu a făcut ca în acele vremuri la Mănăstirea Bistriţa să fie retras 
marele între patriarhi, Sfântul Nifon al Constantinopolului, chemat în Țara Româ- 
nească pe la anul 1502, de voievodul Radu cel mare pentru a reorganiza şi întări 
viaţa bisericească. 


De la Sfântul ierarh Nifon, Neagoe a deprins taina rugăciunii isihaste, evlavia şi 
trezvia sufletului, învăţătura şi înţelepciunea Evangheliei lui Hristos, dobândind 
înaltă sporire duhovnicească. 


Înzestrat cu o adâncă putere de cunoaştere, el şi-a agonisit mai toată ştiinţa şi 
cultura teologică a vremii sale. De aceea, prin purtarea de grijă a lui Dumnezeu, în 
anul 1512, iubitorul de Hristos, Neagoe a fost chemat la vrednicia de Domnitor şi 
Voievod al Ţării Româneşti, deşi el a refuzat această cinste cu smerite cuvinte: 
„Puneţi pe altul pe care-l veţi vrea dimpreună şi cu sfatul nostru, iar pe mine mă 
iertaţi, că nu voi fi”. 


Poporul însă, cunoscând vrednicia lui, l-a rugat să primească dregătoria, şi numai 
după multe stăruinţe fericitul Neagoe, după spusele cronicarilor, „se plecă glasului 
lor şi luă coroana şi sceptrul a toată Ţara Românească. Şi îndată făcu judecată şi 
dreptate între oameni”. 


Domnia Sfântului a fost un răstimp de linişte şi prosperitate, într-o vreme când 
greutățile apăsau asupra ţării şi asupra Bisericii Ortodoxe din Balcani. Pentru ca 
toate să fie lucrate după voia Domnului, Sfântul Neagoe a iubit pacea, precum 
spuneau cronicile: „Cu toţi vecinii a fost împăcat”. 


Sfântul voievod Neagoe Basarab, în credinţă şi iubire de Dumnezeu, în dreptate şi 
smerenie, cinstind pomenirea învățătorului său, Sfântul ierarh Nifon, a adus în Țara 

Românească sfintele sale moaşte de la Mănăstirea Dionisiu din Muntele Athos, 
împăcându-l în chip minunat cu prigonitorul său, Radu cel mare. 


Sfântul Neagoe a rămas în amintirea poporului român şi a tradiţiei ortodoxe prin 
scrierea sa, intitulată Învățăturile lui Neagoe Basarab către fiul său Teodosie. Ea 
este un „testament duhovnicesc, pedagogic, filosofic şi enciclopedic” şi, în acelaşi 
timp, o adevărată culegere de sfaturi creştine, scripturistice şi patristice. 


Dar nu numai aceste învățături ni le-a lăsat moştenire măritul voievod, ci şi multe 
mănăstiri, biserici şi aşezăminte în ţara peste care a domnit timp de nouă ani, între 
care cea mai strălucită este Mănăstirea Argeşului, pe care Gavriil, Protul Sfântului 
Munte din acea vreme, a numit-o pentru măreţia ei „Sionul Românesc”. 


Pentru marea sa dărnicie, domnitorul Neagoe Basarab a fost socotit de toată lumea 
urmaşul împăraților mărinimoşi ai Imperiului Bizantin, iar în această calitate a 
ajutat toate popoarele ortodoxe aflate sub stăpânirea semilunei, plătindu-le 
datoriile, reparând multe mănăstiri şi biserici şi înzestrându-le cu cele necesare. 


În ziua de 15 ale lunii septembrie, anul mântuirii 1521, Sfântul voievod Neagoe 
Basarab s-a mutat la veşnicele locaşuri ale lui Dumnezeu, unde a primit cununa cea 
neveştejită a slavei Sale. 


Cu ale lui sfinte rugăciuni, Doamne Iisuse Hristoase, Dumnezeul nostru, miluieşte- 
ne şi ne mântuieşte pe noi. Amin. 


3. Dreptul Ghedeon, este cel care mai înainte să se întâmple, a văzut Naşterea lui 
Hristos, prin roua de pe lână. 

Claudia Tiţa - Sinaxar - Sfântul Neagoe Basarab, „ctitor mare a toată 
Sfetagora” 

menţinut (inclusiv la începutul secolului al XVI-lea), putem regăsi, în tradiția 


- E E : s a s : ay E 12 
literară cultă, „aluviuni venite din Bizanțul ce se prăbuşise” -. 


Filtrul cel mai potrivit pentru o asemenea informaţie sensibilă a fost Nifon II, 
patriarh al Constantinopolului (1486-1488; 1497-1498; 1502; 11508), numit printre 
contemporanii săi „al doilea Hrisostom”. Dacă după 1498, Radu cel mare are ideea 
de a-l invita pe ex-patriarhul Nifon în Ungrovlahia, tot el înlesnindu-i sosirea aici 
prin 1503, în august 1517, Neagoe Vodă face posibilă prima canonizare vivae 
oraculo vocis, pe teritoriul ţării noastre, a marelui duhovnic şi învăţat, făcându-i 
astfel loc în Sinaxar celui venit dintr-un exil (turcesc) în alt exil (nord-dunărean) 
spre a îndulci cu învăţătura sa „turma neplecată şi neascultătoare” (Gavriil Protul). 


iontoseie SE Mriifigrmaa 


Portretul votiv al voievodului Neagoe și a Doamnei Miliţa, frescă, sec. XVI, MNIR 


“ Alexandru Duţu, Cărţile de înțelepciune în cultura românească, Bucureşti, 1972, p. 66. 

Interpretări referitoare la vicisitudinile instituției patriarhale în perioada imediat 
următoare căderii Constantinopolului merg până la admiterea unui control politic 
pe care suveranii valahi şi moldoveni au ajuns să-l dețină asupra acesteia, la sfâr- 
şitul secolului XV şi începutul secolului XVI, prin susținerea candidaturii unor 
patriarhi în defavoarea altora: „il n'est pas indifferent que les princes valaques 
aient fait valoir leur «patronage» sur la Sainte Montagne, un canal par lequel s'est 
indubitablement exerce leur influence sur le patriarcat. (...) Pourtant, dans la 
capitale, le «groupe de pression» roumain doit c&der la place, dans les annces 
1520, ă des influences plus puissantes et plus proches, celles des riches archontes 
grecs d'Istanbul...” !5 


Un sistem atât de complicat de „pârghu” funcționa şi în perioada domniei lui 
Neagoe Basarab, personaj-releu între Sf. Nifon II, Muntele Athos (unde voievodul 
muntean susținea financiar mai multe mănăstiri decât şi-ar fi putut permite, la 
vremea respectivă, oricare alt domn creştin), lumea occidentală (în ale cărei 
cancelarii intra, prin ambasadorii săi, ca un partener serios) şi Ţara Românească. 
Un releu paralizat în cele din urmă de planul lui Soliman magnificul/Soleiman II 
Kanuni (1520-1566), continuatorul politicii de expansiune a lui Selim 1 Yavuz 
(1512-1520), de a cuceri regatul ungar şi de a pătrunde în Europa Centrală, forțând 
cheia avanpostuluinumit Țara Românească. 


De la Muntele Sinai, la Muntele Athos (gesturi exemplare, donaţii, milostenii, 
mecenat) 


„Aşa precum o inscripție de pe scoarţa unui copac creşte odată cu arborele” (Paul 
Veyne), tot astfel voievodului Neagoe Basarab i se redesenează portretul în istoria 
neamului său, după o domnie de doar 9 ani şi 8 luni de zile şi la o distanță de 
aproape o jumătate de mileniu de la adormirea sa întru Domnul. Conturul fusese 
schiţat cu multă acribie chiar în zilele scurtei sale vieţi, Gavriil Protul, hagiograful 
Sfântului Nifon II, devenind primul cronicar al lui Vodă Neagoe. La capitolul acte 
şi gesturi exemplare, protos-ul Muntelui Athos nu uită să înregistreze aproape toate 
danule pe care perechea domnească Neagoe - Miliţa Despina le-a făcut mănă- 
stirilor din ţară sau celor din afara ei, în încercarea lor de a moşteni titlul de mari 
ctitori creştini în mult încercatul areal balcanic ortodox, atât de la înaintaşii Basa- 
rabilor, cât şi de la cei ai Brankovicilor (ascendenţii paterni ai sârboaicei Miliţa). Şi 
motivaţia n-ar fi întreagă dacă nu am aduce în sprijinul ei chiar argumentul inserat 


* Histoire du Christianisme des origines ă nos jours, sous la direction de Jean-Marie Mayeur, 
Charles et Luce Pietri, Andre Vauchez, Marc Venard, tome VII, „De la Reforme ă la Refor- 
mation (1450-1530) ”, sous la responsabilite de Marc Venard, Paris, 1994, pp. 54-53. 

de autorul Învăţăturilor către Theodosie în „Cuvântul al şaptelea: Pildă pentru ceia 
ce fac milostenie...”: 


„Şi aceasta să ştiţi, o iubitorii de Hristos creştini, că eu robul lui Dumnezeu, măcar 
de sunt şi mai păcătos decât toţi oamenii, ce însă cât am putut pricepe, despre 
oarece parte, n-am putut afla alt raiu mai bun şi mai dulce decât fața Domnului 
nostru lisus Hristos (s. n.).”!* 


ij 4 
Epitrahil cu portretele donatorilor Neago rab, Miliţa Despina şi șase dintre 
fiii lor (Mănăstirea Xenofon, inceput de secol XVI) 


Revenind acum la Gavriil, entuziasmul hagio-biografului devenit panegirist nu 
poate fi înregistrat doar ca figură retorică, atunci când conchide: „în toate laturile 
de la Răsărit până la Apus şi de Amiază zi la Amiază noapte, toate sfintele biserici 


“+ Învățăturile lui Neagoe Basarab către fiul său Theodosie, text ales şi stabilit de Florica Moisil 
şi Dan Zamfirescu. Cu o nouă traducere a originalului slavon de G. Mihăilă. Studiu introductiv 
şi note de Dan Zamfirescu şi G. Mihăilă, Bucureşti, 1971, p. 247. 

le hrănia şi multă milă pretutindeni da...”"” De altfel, cercetări mai vechi sau mai 
recente în acest sens (Marcu Beza, Teodor Bodogae, N. Iorga, Petre $. Năsturel, 
Dumitru Năstase, Veniamin Micle, Virgil Cândea, Florin Marinescu ş. a.) s-au 
încheiat prin a-i da dreptate protos-ului nostru. 


De la Muntele Sinai („Şi Sfântul Munte al Sinaci cu toate vasele bisericii şi cu alte 
daruri multe le-au îmbogăţit şi au făcut şi mertic mare...” ) până la Muntele 
Athos (unde boierii Craioveşti, în frunte cu marele ban Barbu şi cu vornicul Pârvu 
- tatăl adoptiv al lui Neagoe, trimit în 1501 Mănăstirii Sf. Pavel un pomelnic "” ce 
conținea şi numele viitorului domn valah, pe atunci doar „jupan Neagoe 
postelnic”), fiul natural al lui Basarab cel tânăr-Țepeluş şi al jupâniţei Neaga Cra- 
1ovescu, în acelaşi timp fiu duhovnicesc al Sfântului Nifon II, patriarhul Constan- 
tinopolului, consimte să susțină material, cultural, spiritual şi strategic, ca un 
adevărat urmaş al basileilor, „fortăreţele” Ortodoxiei de după căderea Bizanțului. 


Să recapitulăm aşadar, într-un succint tablou, urmele presărate de evlaviosul domn 
Neagoe Basarab pe întregul Munte Athos (includem aici şi complexul monastic de 
la Meteore - Thessalia), ca daruri, donaţii şi ctitorii, inventariind ceea ce a supra- 
vieţuit într-un fel sau altul, de-a lungul vremii, incendiilor, cutremurelor, năvăliri- 
lor păgâne şi jafurilor de tot soiul (fără cărțile de cult, scrise special pentru obştea 
unuia sau altuia dintre aşezămintele athonite, şi fără documentele de danie purtând 
pecetea cancelariei domneşti): 


Broderii, obiecte de cult: 


=> două poale de icoană (podea sau parapâtasma): prima reprezentând pe 
„Maica Domnului cu Pruncul” (în picioare), donată de Miliţa Despina şi de 
mama sa, Donka; a doua, pe fond de catifea verde cu fir de aur, reprezentând 
un vultur bicefal cu coroane, donaţie a lui Neagoe Basarab din 1515-1516 
(ambele broderii aflate la Mănăstirea Marea Lavră); 


* Gavriil Protul, Viaţa şi traiul Sfinţiei Sale părintelui nostru Nifon, patriarhul Țarigradului, 
care au strălucit între multe patemi şi ispite în Țarigrad şi în Ţara Muntenescă, scrisă de Chir 
Gavriil protul, adecă mai marele Sfetagorei, în BOR, nr. 5-6, mai-iunie, 1937, Bucureşti, ediţie 
Tit Simedrea (după ms. nr. 464, BAR); reeditată: în Literatura română veche, vol. I, ed. G. Mi- 
hăilă, Dan Zamfirescu, Bucureşti, 1969, pp. 66-99; în Sfintele amintiri. Sinaxar, ed. M. Papuc, 
Chişinău, 1992, pp. 174-205 (ediţie citată în continuare), p. 199. 

“* Ibidem, p. 198. 

“ DRH, B, II, 1501-1525, Bucureşti, 1972, pp. 6-9. 

despre o a treia broderie („zăveasă, cusută tot cu sârmă de aur şi prea înfru- 
musețată”) dăruită de Miliţa Despina Icoanei Maicii Domnului Portaitissa 
(Portăriţa) de la Mănăstirea Iviron nu se mai ştie nimic precis; 

nu se mai pomeneşte nimic nici despre mărul de aur cu mărgăritare dăruit de 
aceeași evlavioasă doamnă Icoanei Vimatarissa (Ctitoriţa) de la Mănăstirea 
Vatoped; 

engolpionul (enkolpion) Sf. Nifon (aflat la Mănăstirea Dionisiu), datând din 
primii ani ai sec. XVI, fildeş în montură de argint, decorat cu perle, 
reprezentând în miniatură cele 12 scene din Dodekaorton. Inscripţia lacunară 
în limba slavonă: „Enkolpionul lui Nephon” nu ne edifică pe deplin asupra 
provenienţei piesei, dar se poate deduce că engolpionul a fost dăruit de 
familia boierilor Craioveşti sau chiar de Neagoe însuşi ex-Patriarhului de 
Constantinopol, în timpul şederii acestuia în Țara Românească. 

un €epitrahil cu portretele lui Neagoe, Miliţei Despina şi ale unora dintre 
copiii lor (la Mănăstirea Xenofon); 

vase liturgice din aur şi argint (Mănăstirea Marea Lavră); 

un panaghiar (Vatoped) şi alte obiecte preţioase (Marea Meteoră). 


Relicvariul dăruit de Sf. Neagoe Basarab pentru Moaştele Sf. Nifon II, Patriarhul 


Constantinopolului 


Relicvarii: 


un relicvariu de argint aurit, filigran, email şi pietre preţioase (1514-1515), 
în formă de biserică cu cinci turle, confecționat la comanda lui Neagoe 
pentru Moaştele Sfântului Nifon II, patriarhul Constantinopolului (la 
Mănăstirea Dionisiu); 

=> un relicvariu cu pietre preţioase (perle, rubine, peruzele, diamante),pentru 


fragmente de Moaşte: Sf. loan Botezătorul (capul), Sf. loan Gură de Aur 
(genunchiul), Sf. ap. Petru; relicvariul, aflat iniţial la Mănăstirea Dionisiu, a 
fost descoperit de cercetătorul Emil Vârtosu, prin anii 1934-1935, la Muzeul 
Topcapi Sarayi, Sala bijuteriilor, din Istanbul. 


Racla Sfântului Nifon, detaliu 


Biserici: 


=> catholiconul (biserica principală) a Mănăstirii Dionisiu,cu hramul Naşterea 


Sf. loan Botezătorul - lăcaş refăcut de voievodul Petru Rareş (1527-1538, 
1541-1546) după incendiul devastator din 1535 - dar şi paraclisul Sf. Nifon 
din cimitirul mănăstirii; 

catholiconul Mănăstirii Cutlumușş şi Biserica Sf. Nicolae a aceleiaşi mă- 
năstiri;conform unei recente cercetări, în registrul superior al picturii din 
catholiconul mănăstirii, se mai păstrează fragmente din portretele votive ale 
lui Radu cel mare şi Neagoe Basarab ţinând împreună chivotul bisericii, ceea 
ce confirmă spusele lui Gavriil Protul, care-i considera drept ctitori ai 
bisericii principale de la Cutlumuş. 

renovări lacatholiconul Mănăstirii Marea Lavră cu hramul Adormirii Sf. 
Athanasie: altarul şi tinzile, acoperişul, cristelniţa; 

un paraclis cu hramul Sfântului Brâu al Maicii Domnului sau, mult mai 
probabil, cu hramul Sfinţii Împărați Constantin şi Elena, ambele la Mănă- 
stirea Vatoped (există unele dovezi potrivit cărora şi biserica Mănăstirii 

Pantocrator ar fi beneficiat de un ajutor substanţial din partea lui Neagoe 
Basarab); 

2 turla catholiconului Mănăstirii Iviron cu hramul Adormirea Maicii Domnu- 
lui. 


A 


VETO DEI gravură 0 1754 


Aşezăminte, alte construcţii: 


3 e e A e e e XD II br 


=> două apeducte (construite la Mănăstirile Dionisiu şi Iviron; despre un al 
treilea apeduct, de astă dată la Mănăstirea Hilandar, vorbea Gavriil Protul); 

= şase turnuri de apărare (Dionisiu, Sf. Pavel, Cutlumuş, Marea Lavră, 
Vatoped şi Marea Meteoră); 

=> arsanaua sau portul Mănăstirii Cutlumuş („Lavra cea mare a Ţării 
Munteneşti”), unde acelaşi Gavriil Protul pomeneşte şi vistieria, jitniţa, 
dohiaria, ospătăria, bolniţa, trapeza, brutăria, chiliile, grădina, poarta mare şi 
poarta mică, şi alte construcţii; 

=> trapeză şi pivniţă (la Mănăstirea Xiropotam); 

=> cuhnie şi hambare (la Mănăstirea Vatoped); 


pd 

=> două pivnițe (la Mănăstirile Vatoped şi Xiropotam); 

=> cramă (la Mănăstirea Vatoped); 

=> un zid de incintă (la Mănăstirea Pantocrator); 

=> o scară verticală de lemn, sprijinită de stâncă (la Marea Meteoră); 
= dependinţe (la Mănăstirea Iviron). '5 


“5 Bibliografie orientativă: Gavriil Protul, Viaţa şi traiul Sfinţiei Sale părintelui nostru Nifon, 
Patriarhul Țarigradului..., ed. Tit Simedrea, op. cit.; Spyr. P. Lambros, Catalogue of the Greek 
Manuscripts on Mount Athos, vol. I-II, Cambridge, 1895, 1900; G. Millet, J. Pargoire et L. Petit, 
Recueil des inscriptions chretiennes de I'Athos, premiere partie, Paris, 1904; Emil Vârtosu, 
„Odoare româneşti la Stambul”, în BCMI, XĂVIII, Bucureşti, 1935, pp. 1-19; Teodor Bodogae, 
Ajutoarele româneşti la mănăstirile din Sfântul Munte Athos, Sibiu, 1940; Actes de Dionysiou, 
N. Oikonomides €d., Paris, 1968; Radu Creţeanu, „„Tradition de famille dans les donations 
roumaines au Mont Athos”, în „Etudes Byzantines et Post-byzantines ”, vol. I, Bucureşti, 1979, 
pp. 135-153; Petre Ş. Năsturel, Le Mont Athos et les Roumains. Recherches sur leurs relations 
du milieu du XIV siecle ă 1654, Roma, 1986; Virgil Cândea, Mărturii româneşti peste hotare. 
Mică enciclopedie, vol. 1, II, Bucureşti, 1991, 1998 şi Serie nouă, vol. II, Bucureşti, 2011; D. Z. 
Sofianos, Meteores. Itineraire, Saint Monastere du Grand Meteore (Transfiguration), 1992; 
Treasures of Mount Athos, Thessaloniki, 1997; Românii şi Muntele Athos, culegere de studii şi 
articole, alcătuită de Ignatie monahul şi prof. Gheorghe Vasilescu, Piteşti, 2002; O 
ApocNHpovilampiăpxnskovoravrwvovroieos( 1508-2008). T0u0Ş eneTerakoG Eni TOvuTiNpOGEI 
TEVTOKOOLOV ETOOV ATO THIS KOMINOEWŞ AvT0v,Ay1ov Opoş, lepăMovn Ayiov Aovvoiov, 2008. B. 1. 
Bojovic, Chilandar et les Pays Roumains (XVe-XVile siecle). Les actes des princes roumains des 
archives de Chilandar (Mont Athos), Paris, 2010; ed. Petronel Zahariuc şi Florin Marinescu, 
Documente româneşti din arhiva Mănăstirii Xenofon de la Muntele Athos, laşi, 2010; Florin 
Marinescu, „Sfântul Neagoe Basarab şi ajutorul său către biserici din Răsăritul Ortodox”, în 
vol. antologic Sfântul voievod Neagoe Basarab, ctitor de biserici şi cultură românească, 
Bucureşti, 2012, pp. 81-95. 


Ar Dr dr dr dr de Dr dr de De Dr dr d De De dr dr A de dr dr A A 


Xp XP XP 3 IP 3 E 2 2 e IP 3 3 2 E 0 E IE IP II IP XXX 


Ar fe de Dr De dr de Dr De dr Dr Dr De de dr De de dr dr e De de dr A d 


XP PP 0 E E IE IP IP 3 5 E IE II IE E XX 


Engolpionul Sfântului Nifon (sec. XVI, Măn. Dionisiu, fildeş in montură de argint, 
dăruit probabil de familia boierilor Craioveşti ex-Patriarhului Nifon II) 


Cu ocazia târnosirii mănăstirii sale de la Argeş, Neagoe Basarab hotărăşte şi 
valoarea daniilor în bani, de care fiecare mănăstire athonită va beneficia din partea 
sa (în cazul în care beneficiul nu fusese oficializat deja, înainte de momentul 
1517). Gestul este salvator pentru monahii Sfântului Munte în contextul în care 
sultanul, ca urmaş pe tronul basileilor din Constantinopol (devenit Istanbul), îşi 
permitea să majoreze taxele şi impozitele inclusiv pe teritoriul peninsulei athonite 
(călugării fiind beneficiarii unui statut fiscal special, numit maktu”, ce presupunea 
plata unei sume fixe de bani în locul dijmei '*). 


Graţie informaţiilor sistematizate de pr. prof. Teodor Bodogae (1940), putem vedea 
ce fel de ajutor financiar trimitea Neagoe Basarab mănăstirilor athonite şi care era 
cuantumul acestuia (sinteza nu este completă, fiind înregistrate aici numai sumele 
trecute explicit în hrisoave şi numai pentru mănăstirile ale căror documente s-au 
păstrat ca atare): 


Marea Lavră: mertic anual de 200 taleri (cf. Gavriil Protul: „90.000 de talere pe 
an” - sumă exagerată, calculată de traducător în moneda sec. XVII; cf. Petre Ş. 
Năsturel: „10.000 aspri”); 


' Anca Popescu, ,, Muntele Athos şi românii - punctul de vedere otoman ”, în vol. omagial Închi- 
nare lui Petre Ş. Năsturel la 80 de ani, Brăila, 2003, p. 154. 

Vatoped: mertic anual de 200 taleri; 

Iviron: mertic anual de 200 taleri; 

Hilandar: 7.000 aspri, în fiecare an, la Bobotează; 

Turnul albanez sau Turnul lui Arbănaş — metoh al Hilandarului: 1.000 aspri, plus 
100 pentru cheltuielile de drum; 

Cutlumuş: danie anuală de 10.000 aspri, plus 500 aspri pentru călugărul-drumeţ, 
plus 700 aspri pentru bolniţă; 

Zografu: mertic anual de 3.000 aspri; 

Sf. Pavel: în fiecare an câte 2.000 aspri din partea fraţilor Craioveşti (aşadar tot din 
casa lui Neagoe); 

Xenofon: anual 2.000 aspri; 

Rusicon: danie anuală de 4.000 aspri. 


“ Teodor Bodogae, op. cil.; „Situaţia daniilor în bani făcute de voievozii români la Athos”, în 
vol. Românii şi Muntele Athos, ed. cit., pp. 252-255; Petre Ş. Năsturel, „,„Apercu critique des 
rapports de la Valachie et du Mont Athos des origines au debut de XVle siecle”, în „Revue des 
Etudes sud-est europeennes ”, nr. 1-2/1964, pp. 93-126. 

Maica Domnului cu Pruncul, Vimatarissa (sec. X, Manastirea Vatoped). Acestei 
icoane, Milita Despina, doamna Țării Româneşti i-a dăruit un măr de aur cu 
mărgăritare) 


ee e 


puteau fi altfel” (Th. Scheider, Paul Veyne), teorie care încurajează mai ales pe 
istoricul medievist de a ţine în rezervă o mulţime de istorii posibile, care, în cazul 
principelui Neagoe al Ţării Româneşti, ar duce la scenarii cu adevărat spectacu- 
loase. Pentru o astfel de personalitate harismatică, istoriile posibile au fost „camu- 
flate” în Învăţături, în mănăstirea sa de la Argeş, în actele de pietate şi de artă 
religioasă autentică, răspândite cu magnificenţă pretutindeni în Balcani. Sintagmei: 
„ctitor mare a toată Sfetagora”, cu care l-a consacrat Gavriil Protul, i s-au adăugat 
comparații mai mult decât măgulitoare, cu proorocul David: 


„lată şi aici să întâmplă cum şi demult în legea veche: Saul ş-au eşit din minte şi 
loatan au căzut de sabie, iar David fu rădicat împărat. Deci şi Neagoe să plecă gla- 
sului năroadelor şi luo coroana şi scaunul a toată Ţara Rumânească şi îndată făcu 
judecată şi direptate între oameni. Şi cum rădică David chiotul legii Domnului, aşa 
Și Neagoe Vodă rădică biserica cea căzută (s. n.) şi puse pre Macarie mitropolit...” 


> 


cu proorocul Moise: „lar el (Neagoe - n. n.) primi acele daruri (Moaştele Sf. Nifon 
II: capul şi o mână - n. n.) cu mare bucurie ca şi Moisii proroc tablele legii vechi (Ss. 
n.), şi le purta tot cu sine pre unde mergea, şi în curte şi în biserică; iar în cale le 
purta în carâtă ca şi Israil racla legii...” 7, 


şi elogiul făcut suveranului valah culminează cu: „,...şi nu numai creştinilor fu bun, 
ce şi păgânilor, şi fu tuturor tată milostiv, asemănându-se Domnului Celui Ceresc 
(s. n.), care străluceşte soarele său şi plouă şi pre cei buni şi pre cei răi, cum arată 
Sfânta Evanghelie.” * 


Finalul e un fel de klimax, de scară escaladată retoric, la capătul căreia figura lui 
Neagoe ajunge să concureze portretul Sfântului Nifon - subiectul hagiografiei: 


“ Gavriil Protul, ed. Tit Simedrea, p.193. 
“ Ibidem, p. 197. 
* Ibidem, p. 199. 

„Acestea făcu bunul credincios domn Neagoe Vodă, fericită să fie pomenirea lui 
24 j 
(5 00) 


Să urmărim acum şi una dintre variantele greceşti ale aceluiaşi izvor (păstrată într- 
un codice al Mănăstirii Dionisiu, sub nr. 610 din anul 1754, cuprinzând Vieţi şi 
cuvinte. De ale Sfinților părinți, diferite), decupând şi de aici câteva calificative 
care nu pot trece neobservate: 


a) „prea cinstitul Neagoe”; 

b) „prea cucernicul Neagoe”; 

c) „Nu vrem pe altul, numai pe tine, prea creştinescule Neagule!”; 

d) „întreaga lume se bucura de vrednicul şi credinciosul domn Neagoe, pe 
care l-a dobândit, pentru faptele lui bune şi virtuțile sale eroice...”; 


e) „prea credincios şi prea creştin domn”; 


f) „cât a trăit în veci neuitatul” 2 


Dincolo de retorica encomiastică a textului, care, prin toposul panegiric al supra- 
licitării, aduce un elogiu suveranului protector al Sf. Nifon, mărturia pe care o 
depune autorul şi, o dată cu el, obştea Dionisiului (unde a fost citită şi „validată” 
această variantă grecească a Vieţii) face din textul adus în discuţie un document 
identitar de neocolit. 


Sursa: Fragment din studiul „Neagoe Basarab, ctitor mare a toată Sfetagora. Icoa- 
nele şi avatarurile lor sau despre un tezaur în mişcare”, publicat în volumul 
antologic Sfântul voievod Neagoe Basarab, domn al Ţării Româneşti (1512-1521), 
coord. Pr. Damel Gligore, dr. Claudia Tiţa, Episcopia Argeşului şi Muscelului, 
Curtea de Argeş, 2009, pp. 127-174, 177-192. 


* Ibidem, p. 204. 

* Viaţa Sfântului Nifon, o redacţiune grecească inedită, editată, tradusă şi însoțită cu o intro- 
ducere de Vasile Grecu, Bucureşti, 1944 (după ms. nr. 610 din 1754, fi. 19-69, Mănăstirea Dio- 
nisiu, Athos), pp. 123-157. Pe ultima foaie a manuscrisului 610, editorul şi traducătorul Vasile 
Grecu a putut citi: „S-a scris prezenta carte de mine Samuil cel mai neînsemnat între monahi şi 
cei care citiți rugați-vă pentru mine păcătosul, 1754, în luna lui aprilie 15.” 

Sufletul tău să nu dorească nimic mai mult decât pe Domnul 


Fiul meu, nevoieşte-te a câştiga lucrul cel mai de seamă în cer şi pe pământ, care 
este dragostea lui Dumnezeu. Cântările Bisericii şi Evanghelia ne vorbesc de multe 
ori de Hristos ca de Mirele sufletului nostru, iar tu ştii, fiul meu, din pilda vieţii 
pământeşti, că orice mire un singur lucru cere de la logodnica sa, anume dragoste 
şi curăţie. Nu vrea Domnul nici bogăţiile noastre, nici daruri şi laude din inimi 
goale. Al Lui este pământul şi cerul, toată bogăţia şi slava. EI cere de la noi numai 
iubirea şi adevărul inimii. 


Păzeşte-ţi sufletul tău în toată clipa ca nimic să nu dorească mai mult decât pe 
Domnul. Pentru aceea să nu iubim nici muierile noastre, nicii copiii, nici averile, 
nici slava lumii mai mult decât pe Dumnezeu. 


Spune Simeon Noul Bogoslov că orice suflet care-şi abate dragostea de la Hristos 
asupra a orice altceva, robindu-i-se inima, acea făptură ajunge să-i fie Mirelui 
respingătoare şi plină de urâciune. Să ne luptăm, fiul meu, să iubim pe Domnul mai 
mult decât lumea, mai mult decât pe noi înşine. 


(Măria sa Neagoe Basarab - Însemnările monahiei Platonida, Doamna Despina 
a Ţării Româneşti, Editura Bonifaciu, 2012, p. 53) 


Din învăţăturile Sfântului Neagoe Basarab către fiul său Teodosie 


Și să foarte cuvine să-l slăveşti şi să-l măreşti neîncetat, cu glas necurmat şi cu 
cântări nepărăsite, ca pre cela ce ne-au făcut şi ne-au scos din-tunerec la lumină şi 
den neființă în fiinţă. 


O, câtă iaste de multă mila ta, Doamne, şi gândul şi cugetul tău, care ai spre noi 
oamenii! O, mare taină şi minunată! O, cine va putea spune toate puterile tale şi 
lauda slavei tale! Dumnezeu, pentru mila sa cea multă, lăcui întru noi oamenii şi să 
arătă noao. Dumnezeu fu în ceriu şi om pre pământu şi într-amândoao desăvârşit. 
Și pre om şi-l făcu fuiu iubit şi moştean împărăţiii sale. 


O, mare iaste taina înţelepciunii tale Doamne, care fu spre noi oamenii! Ni dar să 
mărim pre Dumnezeul nostru şi să strigăm dinpreună cu David, zicând: „Chiuiţi lui 
Dumnezeu, tot pământul, slujiţi lui Dumnezeu în veselie, intrați înaintea lui cu 
bucurie şi cu veselie şi cu curăţie. Să ştiţi că acela ne-au făcut, iar nu noi, şi acela 
iaste Dumnezeul nostru şi noi suntem oamenii lui şi oile păşunii lui. Intraţi prin 
poarta lui în ispovedanie, în curțile lui, în cântări, mărturisiţi-vă lui şi lăudaţi 

numele lui, că iaste bun şi milostiv Domnul şi sfânt Dumnezeul nostru. Că iaste 
mila lui cea mare cu noi în veci, şi bunătatea lui cea multă“. Și den nimic ne-au 
făcut de suntem şi făcu toate puterile cele făr” de trupuri. 


Dar pentru ce? Numai ca să lăudăm numele lui, cel ce ne-au făcut, Domnul domni- 
lor şi Dumnezeul dumnezeilor. Adusune-au în arătarea şi în slava numelui său cel 
sfânt, ca să-l proslăvească îngerii în ceriurile cele de sus cu numele sfintei şi a 
începătoarei de viaţă troiță. Aşijderea au tocmit şi firea fiinţii noastre cei omeneşti 
şi ne-au dat minte şi cuvântu şi suflet îmbrăcate în trup, şi ne-au înfrumusețat cu 
chip şi cu podoabă şi ne-au tocmit cu toate dichisile cele bune şi ne-au alcătuit 
trupul cu toate mădularile: cu gură, cu urechi, cu picioare, cu ochi şi cu mâini, ca 
acestea toate să le întindem şi să le lărgim în lauda lui Dumnezeu, iar nu spre 
lucruri spurcate şi scârnave şi făr” de lege, carile nu să cad. 


(Extras din Învățăturile lui Neagoe Basarab către fiul său Teodosie) 

Scrisoarea lui Neacşu din Câmpulung (1521). Primul text în limba română 

Neagoe Basarab, după firea lui evlavioasă şi plecată către sărbătorirea clerului şi 
înfrumusețarea bisericilor, nu prea avea răgazul trebuitor pentru a se mai 
îndeletnici şi cu alte afaceri, încât domnia lui nu înfăţişează decât o lungă urmare 
de ceremonii religioase. Cu toate că pus de turci în domnie, el se pune bine şi cu 
ungurii. Aşa îl vedem întâi în bune legături cu saşii, după cum răsare lucrul din mai 
multe scrisori de afaceri, trimise de domnul Munteniei sfatului orăşenesc din 
Braşov. Tot aceste scrisori dovedesc apoi şi plecarea lui Neagoe Basarab către 
unguri, deoarece domnul spune în una din ele, că am jurat să „fim domnului nostru, 
Înălțimei sale Craiului Laeş (Lajos sau Ludovic), credincioşi şi drepți şi cu 
dreaptă slujbă, căci domnul meu, Înălțimea sa Craiul Laeş, ne-a întărit în ţara 
domniei noastre şi ne-a făcut dreptate întru toate”. 


Ba această închinare este îndreptată chiar în contra turcilor, adăugând mai departe, 
„că dacă s-ar întâmpla ca păgânii şi vrăşmaşii Sfintei cruci şi ai sfintei coroane să 
vree să treacă peste plaiuri, spre părţile ungurești, ca să prade, domnia mea şi cu 
boierii domniei mele şi cu toată ţara, dacă ni se va părea că putem sta înaintea 
lor, să-i oprim şi să Stăm să o facem; iar dacă vom vedea că nu putem, să dăm de 
ştire domnului nostru, Înălțimei sale Craiului şi braşovenilor şi Țării Bârsei” 
(Bogdan, Doc. şi Reg, p. 151). 

Dar în acelaşi timp Neagoe Basarab cultiva pe turci, aşa precum se vede din 
arătarea unei alte scrisori în care spune că “a venit la mine un negustor turc cu 
marfă bună şi multă şi e un bun prieten al domniei mele”. 


Neagoe Basarab era ca şi predecesorul său un principe foarte bigot care-şi întărise 
încă această plecare sufletească fiind în tinereţe „socotitorul” (secretarul) pa- 
triarhului Nifon, acel care se refugiase în Muntenia. 


Un suflet atât de temător de Dumnezeu trebui să se căiască în curând de asprimea 
ce o arătase în primele momente ale izbânzii sale, ucigând pe Vlăduţ şi pe Bogdan. 
De aceea ne spune un cronicar, că „Basarab Vodă căindu-se de moartea lui Vlăduţ, 
au chemat pe patriarhi, arhiepiscopi, episcopi şi târgoveţi, ca prin gătirea sfântului 
mir să îmblânzească mânia lui Dumnezeu” (Filştih, în Şincai, II, p. 133). 


Patriarhul Pahomie, luând clerici şi mireni (bine înţeles greci), au mers în Valahia 
şi în Moldova. Acolo l-au primit cu toată evlavia şi prinții acelor ţări şi boierii şi tot 
norodul” (Malaxa în Şincai, II, p. 132). Cu prilejul acestei înalte vizite a 
patriarhului, Neagoe pune să se sfinţească de către mitropolit pe Macarie (Anon. 
românesc, în Mag. Ist., IV, p. 256. Biogr. în Arh. Ist., |, 2, p. 143). 


De-abea se sfârşise ceremonia aceasta, făcută pentru iertarea păcatelor lui Neagoe, 
şi în mintea domnului se născu ideea unei alteia şi mai pompoasă şi minunată, 
împăcarea memoriei lui Nifon care fusese alungat cu ocară din Țara Românească şi 
murise în surghiun la muntele Athos. El îşi puse în gând să aducă moaştele 
sfântului înapoi în Muntenia. Trimise deci la Sfântul Munte pe mai mulţi boieri 
care, când ajunseră la mormântul sfântului, fură cuprinşi, atât ei cât şi călugării ce-i 
însoțeau, de o tainică groază, neîndrăznind nimeni să pună sapa în pământ spre a 
dezgropa moaştele. Unul din ei îşi luă inima, şi începu a săpa până ajunse la 
moaștele sfântului pe care le puse într-o raclă de lemn mirositor. Împreună cu 
oasele lui Nifon plecară spre Țara Românească şi „kir Neofit şi alți călugări de la 
mânăstire”. 


Neagoe adună clerul şi boierii așteptând rămăşiţele părintelui său sufletesc. Când 
domnul văzu coşciugul, se repezi la el, îl cuprinse în braţe sărutându-l cu lacrimi 
de bucurie şi tot poporul plângea împreună cu el, emoţiune desigur sinceră, deşi 
astăzi ne vine greu a ne-o închipui. Este curios însă de a constata că un boier de la 
curtea lui Neagoe nu sărută moaştele sfântului, dar neîndrăznind a da necredinţa lui 
pe faţă, se strecură cu meşteşug printre închinători, ca să nu-l bage nimeni în 
seamă. Păcat că nu ni s-a păstrat numele acestui Volterian din Muntenia de la 
începutul veacului al XVI-lea! Domnul dete să se facă un sicriu de argint 

împodobit cu aur, mărgăritare şi pietre scumpe, pe care puse să se zugrăvească 
chipul sfântului şi al său, rugându-se lui în genunchi, şi-l trimise la mănăstirea 
Dionisiu din Sfântul Munte, ca mulţumită pentru preţiosul dar al moaştelor lui 
Nifon (Biografia lui Nifon, Arh. Ist., I, 2, p. 144-145). 


Călugării de la Sfântul Munte, văzând pe Neagoe atât de bine dispus în favoarea 
lor, nu întârziară de a-l cerceta cu rugăminţile lor, pentru deosebite înfrumuseţări 
sau zidiri de trebuinţă, pe care Neagoe se grăbi a le îndeplini. Biografia patriarhului 
Nifon conţine o lungă enumerare a darurilor, lucrărilor folositoare şi de împodobire 
pe care Neagoe le făcu din banii Ţării Româneşti la mănăstirile din Sfântul Munte. 


Vom aminti din ele pe cele mai de căpetenie: El săvârşeşte de zidit mănăstirea 
Coltumuzului, cea începută de Radu Vodă, care deveni marea lavră românească. 
Zideşte din temelie biserica Sfântului Neculai cu trapezare, pivniţă, bolniţă şi 
ospătărie, chili în jurul ei, grădină, etc. Sapă un port în Ascalon la mare, întărind 
portul cu tunuri ca să fie de pază. La lavra Iverului aduce apă pe urloaie depărtare 
de o milă de loc. De asemenea şi la lavra Chilindarului. Pe toate aceste biserici 
zidite de dânsul, precum şi pe celelalte, le împodobeşte cu icoane îmbrăcate în 
argint, cu vase de aur, veşminte cusute cu sârmă şi la unele din ele mai face şi 
mertic (dare anuală) câte o sumă de bani (Arh. Ist., |, 2, p. 147). „Şi fu ctitor mare a 
toată Svetagora” sfârşeşte biografia lui Nifon enumerarea acestor lucrări, 
însemnate pentru acele timpuri. Şi într-adevăr demult nu dăduseră călugării din 
Sfântul Munte peste o mână aşa de darnică de domnitor, care pentru ei sta pururea 
deschisă, nerefuzându-le nici o cerere. 


Dar nu numai la Muntele Athos întinse Neagoe Basarab îndurătoarea sa libe- 
ralitate. De dânsa se folosi şi biserica sobornicească din Țarigrad, pe care o acoperi 
toată de iznoavă cu plumb, reînnoi toate chiliile patriarhiei şi o îmbogăţi cu mai 
multe daruri. Numai puţin mănăstirile de pe muntele Sinai, acele din cetatea 
Ierusalimului cu muntele Sionului; apoi alte mănăstiri, cum exclamă cu entuziasm 
biografia patriarhului Nifon, „la toate câte sunt în Europa, în Tracia, în Elada, în 
Achaia, în Illiriu, în Cambania (2), în Elispont, în Macedonia, în Titulia (?), în 
Sirmia, în Lugdunia, în Paflagonia, în Dalmația şi în toate laturile, de la răsărit 
până la apus şi de la miază-zi la miază-noapte”. 


Frumoasă dărnicie, dar mare risipă a banilor ţării pentru interese străine! Dar ce era 
ţara pe atunci, decât o porție din marele întreg ce se numea Creştinătatea? De aceea 
încă înainte de Neagoe Basarab, întâlnim de aceste lucrări făcute de domnii români 
la mănăstirile din Răsărit şi mai ales la cele atât de slăvite din Sfântul Munte al 
Athosului. Aşa am văzut mai sus că Radu Vodă cel mare începuse să zidească 

mănăstirea Cotlumuzului, şi câteva inscripţii, cercetate de curând, arată că şi Ştefan 
cel mare ridicase mai multe construcţii şi făcuse dăruiri la acele sfinte aşezăminte, 
toate însă întunecate şi lăsate în urmă de bogata şi părăduitoarea dărnicie a lui 
Neagoe. 


Neagoe însă îngriji şi de bisericile şi mănăstirile ţării. El acoperi cu plumb 
mănăstirea Tismana, împodobi cu preţioase daruri Nucetul, aducând aici cu multă 
cheltuială o icoană „făcătoare de minuni” din Constantinopole, împodobind-o cu 
cunună de aur bătută în pietre scumpe; zidi o mare mitropolie în Târgovişte unde 
strămută scaunul mitropolitan ce până atunci stătea în Argeş; în sfârşit, ridică 
frumoasa mănăstire din acest oraş, care străluceşte şi astăzi ca monumentul cel mai 
de fală al întregei noastre ţări, mănăstirea de la Curtea de Argeş. În 1520 când fu să 
se sfințească această biserică care era privită chiar de neculții contemporani ca o 
adevărată minune, Neagoe Basarab se hotărâ să facă iarăşi o serbare strălucită, 
găsind prilejul de a mulţumi din nou gustul său pentru ceremonii religioase. El 
pofti mai întâi pe iubiții săi egumeni de la mănăstirile Athosului, prin o invitare 
îndreptată către Gavril Preotul, autorul biografiei lui Nifon, de la care împrumutăm 
aceste preţioase amănunte: „şi acesta chemă pre toți egumenii de la mănăstirile 
cele mari, de la Vatoped, de la Iver, de la Chilandar, de la Xeropotam, de la 
Caracal, de la biserica lui Alintie, de la Coltumulz care este lavră românească, de la 
biserica lui Filoteiu, de la Xenof, de la Zograf care este lavră bulgărească, de la 
Simenca, de la Dochiar şi de la lavra rusească Pantocrator, de la Costamunit, de la 
Sfântul Pavel, de la Dionisie, de la biserica lui Sfântul Grigorie şi de la Simion 
Petra”. 


Sursa: Extras din A.D. Xenopol, Istoria românilor din Dacia Traiană, vol. IV, 
Institutul de Arte Grafice şi Editura „Librăriei $coalelor” C.Sfetea, Bucureşti, 
1914, p. 242 — 248. 


http://acvila30.ro/26-septembrie-sfantul-neagoe-basarab-viata-slujba-acatistul-scrieri/ 

Sfântul Neagoe Basarab - domnitorul isihast (26 septembrie) 

Familia ortodoxă, nr. 9 (80)/ septembrie 2015: Sfântul Neagoe Basarab - lucrător al 
rugăciunii minţii, ocârmuitor al ţării 26 septembrie 

„Fericită fie pomenirea bine credinciosului Domn lo Neagoe Vodă, că întotdeauna 
creşteau si se înmulțeau bunătăţile în inima lui”, scria în 1520 monahul Gavriil 
Aghioritul. Neagoe Basarab - un chip cu rară asemănare în istoria noastră, născut 
în duh de un sfânt isihast, cuviosul Nifon, şi socotit pe dreptate întocmai cu acei 
mari Şi sfinți împărați bizantini prin ctitoriile sale pământeşti, dar şi pentru lucrarea 
sa duhovnicească. 


Conştiinţa românilor de astăzi, obişnuită cu experiența veacurilor din urmă, 
asociază stăpânitorii de ţară cu nişte oameni mai mult sau mai puţin îndepărtați de 
viaţa tainică a Bisericii, dacă nu chiar şi potrivnici ei, iar pe Sfântul Neagoe a ajuns 
să-l preţuiască doar pentru vestita sa ctitorie de la Curtea de Argeş şi pentru 
scrierile de învățătură lăsate moştenire fiului său, ca simplu „monument de limbă”. 


Dar, ca de obicei în modernitate, scăpăm din vedere tocmai esenţialul lucrării sale, 
pecetluită prin îngemănarea de înţelepciune în ocârmuirea celor din afară şi de 
iscusinţă în lucrarea celor dinlăuntru, căci Sfântul Neagoe a fost unul din acele 
chipuri sfinte ce au trăit în lume fără să aparţină lumii, printre care strălucea cu 
două secole înaintea sa senatorul şi sfetnicul bizantin Constantin Palama, tatăl 
marelui Grigorie. 


Pentru a o înţelege la adevărata însemnătate, viaţa sfântului domnitor ar trebui 
totodată privită în contextul epocii: conflictul dintre duhul predaniei dreptslăvitoare 
(isihastă, niptică, patristică) şi duhul noilor învățături apusene (raționaliste, 
scolastice, renovaţioniste) - antagonism latent încă de la sfârşitul primului mileniu 
de după Hristos, care s-a propagat până în contemporaneitate. 


„lar fericitul Nifon îl întărea cu învăţăturile sale” 


Deşi a primit de mic dogmele cele mântuitoare ale dreptei credinţe, în care s-a 
înrădăcinat şi a crescut cu evlavie, Dumnezeu i-a rânduit tânărului Neagoe o 
întâlnire proniatoare, care l-a aşezat pe făgaşul unei vieţi de sfinţenie. Este vorba 
de venirea în anul 1502, la stăruinţele Domnitorului de atunci al Ţării Româneşti, 
Radu Vodă, pe scaunul de mitropolit al Ungrovlahiei a Sfântului Nifon - fost 
patriarh al Constantinopolului, care, în urma intrigilor de la înalta Poartă, fusese 
surghiunit de sultanul Baiazid al II-lea. 


Cunoscut pentru sporita sa măsură duhovnicească, acest Sfânt arhiereu a început să 
pună rânduială, ca un bun păstor, în noua lui turmă din ţinuturile româneşti, căci, 
după cum ne zice cronicarul vieţii sale, o aflase „neplecată şi neascultătoare, şi 
Biserica răzvrătită şi cu obiceiuri rele şi nesocotite”. Insă, prin uneltirile diavolului 

cel urâtor de oameni, Sfântul şi-a atras vrăjmăşia multora, pentru aceste lucrări 
aducătoare de mântuire. 


Neagoe, pe atunci tânăr dregător (postelnic, apoi mare comis), s-a apropiat neîn- 
târziat de Sfântul Nifon, ajungând unul dintre iubiții săi fui duhovniceşti. 


lată cum stau zugrăvite acele clipe în cronică: „Aşa cum Dumnezeu a trimis corbul 
să-l hrănească pe Ile prorocul, şi aşijderea a păzit cu bucate pe Daniil prorocul cu 
Avacum, tot în acest chip l-a păzit şi pe Sfântul Nifon, că îi veni în ajutor un cocon 
de boieri, pe care-l chema Neagoe, şi care era mai mare peste vânători. (...) lar 
fericitul Nifon îl întărea cu învăţăturile sale, ca să crească şi să se înalțe în toate 
faptele cele bune şi să se ridice în noroc bun şi să fie plăcut înaintea lui Dumnezeu 
şi a oamenilor”. 


Pe cât de mult a stăruit Radu Vodă să-l aducă în ţară pe cuviosul Nifon, pe atât de 
iute a căutat să scape de el când nu i-a făcut pe voie. Aşa se face că, din pricina 
acriviei sale arhiereşti, mitropolitul a căzut în dizgraţia lui Radu Vodă, după ce a 
refuzat să binecuvânteze a doua căsătorie a unuia dintre boieri cu sora domni- 
torului. Vrajba de la curte a culminat cu izgonirea din ţară a Sfântului ierarh, care i- 
a afurisit pe cei ce săvârşiseră nedreptatea. Pierderea născătorului său în Duh a fost 
o mare durere pentru evlaviosul Neagoe. 


„Puneţi altul, pe care veţi vrea” 


Aflăm cele ce s-au întâmplat pe urmă de la un alt sfânt român, cuviosul loan 
(Iacob): „În Muntenia, după plecarea silnică a cuviosului, au urmat multe necazuri 
şi tulburări. Din cauza secetei îndelungate şi a vânturilor celor rele, n-a rodit 
pământul nici pâine pentru hrana poporului şi nici păşune pentru vite, pentru 
aceasta a urmat foamete grea şi boli omorâtoare. La mănăstiri au fost tulburări, şi 
răscoale în popor. lar boierimea s-a împărțit în tabere pentru ocuparea domniei. 
Din multa duşmănie ce era între ei, s-a vărsat mult sânge între frați, iar familia 
Basarabilor (din care se trăgea tânărul Neagoe, fiul duhovnicesc al Sfântului 
Nifon) a suferit prigoane înfricoşate şi însuşi Neagoe a scăpat prin minune de la 
moarte“... 

Văzând acestea, boierii s-au înfricoşat şi, umilindu-se la inimă, au hotărât laolaltă 
că singur Neagoe este cel în măsură să aducă pacea în ţară. Ducându-se la el, 
împreună cu tot poporul, i-au cerut într-un glas să primească tronul ţării. 


Atunci s-a vădit măsura duhovnicească a Sfântului Neagoe, căci a refuzat alegerea 
cu smeritele cuvinte: „Puneţi altul, pe care veţi vrea, dimpreună şi cu sfatul nostru, 
iar pe mine mă iertaţi, că nu voi fi”. 


Toţi însă, cunoscându-i vrednicia, l-au rugat fierbinte să primească această dre- 
gătorie, „şi numai după multe stăruinţe fericitul Neagoe se plecă glasului lor şi luă 
coroana şi scaunul a toată Țara Românească. Şi îndată făcu judecată şi dreptate 
între oameni”. De atunci, adaugă letopiseţul, „s-a potolit şi s-a împăcat ţara de 
gâlceava, şi bisericile se veseliră”. 


XP PP 2 0 E E IE IP IP 3 3 E IE II IE E E XX 
Xp PP PP 0 PI IP E 3 E IE IE II IE E XX 


Ar Dr dr dr dr dr Dr dr de De Dr dr dr De De dr dr A Je dr dr A A 


Je De De de De Dr De e De De de De Dr Dr De De De De e de de e Ar A d 


XP PP 2 0 E E 3 IP IP 3 3 E IE II IE E XX 


Ajuns Domn al ţării, acoperit cu rugăciunile Sfântului său Părinte duhovnicesc, 
Neagoe, nu a dat uitării învăţăturile primite, ci a continuat să le lucreze cu 
înțelepciune. „În toată viaţa lui a păzit cu sfinţenie sfaturile cuviosului său Părinte, 
văzând cu ochii cum se împlineau toate vorbele lui”, ne încredinţează Sfântul loan 
Iacob. 


„Dacă vom iubi pe Dumnezeu cu tot sufletul, mila Lui se va pogor? peste noi” 


Mărturie pentru cele din „inima adâncă” a domnitorului ne-a rămas scrierea pe care 
o cunoaştem astăzi sub numele de „Învățăturile lui Neagoe Basarab către fiul său 
Theodosie Vodă” - dreptar dogmatic şi de viaţă duhovnicească, după predania 
Sfinților Părinţi ai Bisericii, aşa cum arată şi acest citat pilduitor: „Dacă vom iubi 
pe Dumnezeu cu tot sufletul, mila lui Hristos se va pogori peste noi, de la dreapta 
Lui cea biruitoare, şi postul, şi ruga, şi curăţia, şi înfrânarea, şi smerenia, şi 
milostenia, şi răbdarea, şi ascultarea - că toate bunătăţile în mâinile Lui sunt. 
Pentru aceea, să nu ne întindem, nici să ne risipim cugetele noastre printr-alte părți, 
ci numai să le urcăm la îndurătorul Dumnezeu, de la care vine toată mila, ca să 
împărățim cu Dânsul, în vecii vecilor”. 


Scrierea Sfântului Neagoe a cunoscut o mare răspândire, chiar şi în afara hotarelor 
ţării, la curţile nobiliare ale celorlalte ţări ortodoxe, „Învăţăturile...” erau aşa de 
apreciate, încât la 1557 Ţarul Ivan cel groaznic şi le însuşeşte samavolnic, punând 
să fie traduse din slavonă în greacă, pentru a le prezenta patriarhului 
Constantinopolului sub numele lui, drept chezăşie a evlaviei şi a dreptei sale 
credinţe. Importanţa „Învăţăturilor...” nu este dată doar de conţinutul lor, ci şi de 
cadrul istoric în care au apărut, pe care îl aminteam la început, căci ele s-au 
contrapus unor tratate apusene cu largă răspândire la acea vreme, precum „Princi- 
pele” lui Nicolo Machiavelli - exponent al tragicei decăderi a creştinismului din 
Apus, îmbolnăvit de o teologie ruptă de experienţa Sfinţilor Părinţi ai Bisericii. 


Pe când literatura apuseană a vremii se afunda tot mai mult în cele ale războiului, 
ale pieirii, ale necredinţei - până la urmă ale iadului, tratatul domnitorului român 
căuta spre cele cereşti, arătând „treptele desăvârşirii” - treptele care-l pot urca pe 
om spre vederea lui Dumnezeu. 


„ŞI se arătă Radu Vodă lui Neagoe Vodă, şi-i făcu mare mulțumire” 
După fericita adormire a Sfântului Nifon în Mănăstirea Dionisiu din Sfântul 
Munte, ne spune cronicarul, „lui Neagoe Vodă i-a venit cuget şi gând bun dumne- 
zeilesc şi a trimis dintre boierii săi credincioşi cu cărți la Sfântul Munte al 

făcu mare mulțumire pentru lucrarea cea de milostenie ce a făcut-o pentru dânsul, 
apoi se duse dinaintea cehilor lui. lar Neagoe Vodă îşi veni în fire şi mulțumea lui 
Dumnexeu şi Sfântului Nifon, făcătorul de minuni, pentru aceasta”. 


„Domn cu atâta dor de frumuseţe” 

Conştient că Biserica, pentru a-şi împlini lucrarea de sfințire şi transfigurare a 
lumii, are nevoie şi de sprijin material, Sfântul Neagoe a zidit din temelii, pe 
cheltuiala sa, mănăstirea de la Curtea de Argeş, pe care, ne spune letopiseţul, „o 
făcu asemenea Raiului lui Dumnezeu, iar în mijloc era acea Casă dumnezeiască, 
stând ca şi Pomul Vieţii - însă nu tot aşa: căci dintr-acela mâncară strămoşii noştri 
poama morţii, iar dintr-acesta se mănâncă dătătorul de viaţă Trup şi Sânge al 
Domnului nostru lisus Hristos“. 


Grija fericitului domnitor s-a aplecat şi asupra lavrei de la Tismana şi a 
mănăstirilor Cotmeana, Cozia, Snagov şi Dealu, ca să numim doar câteva dintre 
cele mai cunoscute. 

Sfântul Neagoe Basarab a ajutat mult şi mănăstirile din Sfântul Munte, îndeosebi 
cea în care s-a săvârşit cuviosul Nifon şi se odihnesc sfintele sale moaşte, Dionisiu- 
unde este socotit astăzi al doilea ctitor, alături de cel care i-a dat numele, Sfântul 
Dionisie al Koriţei. Mănăstirea Kutlumusiu a fost reclădită şi împodobită tot prin 

osârdia sa, la fel şi katholikonul Marii Lavre, iar la Mănăstirea Iviru a împodobit 
icoana Maicii Domnului „Portăriţa”; şi-a legat numele şi prin numeroase danii 
către mănăstirile Pantokrator, Hilandar, Vatopedi şi Sfântul Pavel, făcându-l pe 
cronicar să exclame: „Dar ce vom mai lungi cuvintele spunând toate mănăstirile pe 
rând? Că fu ctitor a tot Sfântul Munte”. 


Ajutorul material al Sfântului Neagoe nu s-a mărginit însă la Athos, ci a susținut şi 
Constantinopolul, Ierusalimul şi Sinaiul, Meteorele şi Askalonul din Siria. Pentru 
toate acestea, Manuil Corinthianul, unul din arhonii Patriarhiei Ecumenice, l-a 
numit „basileu” (titlu al împăraţilor Constantinopolului) şi „autocrat al întregii 
Ungrovlahii”. Dar cel mai bine l-a caracterizat, surprinzător, istoricul Nicolae 
Iorga, spunându-i: „Domn cu atâta dor de frumuseţe, cum nu mai avusesem altul 
înainte de dânsul”. 


Și ce este acest dor, această „iubire de frumuseţe”, decât duhul filocalic, năzuinţa 
de a atinge şi a fi părtaş celor veşnice şi nepieritoare? „Căci unde este comoara ta, 
acolo va fi şi inima ta“ (Matei 6:21), 


Poate şi de aceasta, Sfântul Neagoe s-a învrednicit să aibă parte, în acele vremuri 
tulburi, de o domnie cu pace - pace pe care a căutat şi a urmat-o, după porunca 
Domnului, toată viaţa sa, şi întru care s-a săvârşit, după praznicul înălțării Sfintei 
Cruci, pe 15 septembrie 1521. 


lată, deci, moştenirea lăsată de Sfântul Neagoe Basarab: într-o vreme în care 
curțile apusene erau cuprinse de febra unei „Renaşteri” ce căuta să întoarcă lumea 
înapoi la Antichitatea păgână, dospind apostazia şi criza modernităţii, domnitorul 
dreptslăvitor Ţări Româneşti întărea învăţătura cea dătătoare de viaţă a Bisericii şi 
opunea „noilor mode” tradiţia cea mereu actuală a Sfinților Părinți. 


Ce putem învăţa de la el? Să nu ne lăsăm furați de duhul vremii, oricât de puternic 
ar părea, şi ne încredințăm „părinteştilor predanii”, ca nişte călăuze nemincinoase 
către Dumnezeu. Să iubim rugăciunea, „căci aceasta aduce lumină în suflet”, şi să 
lucrăm virtuțile, oriunde ne rânduieşte dumnezeiasca pronie, cu nădejde în Cel ce a 
biruit lumea. Să nu ne temem de puterile lumeşti potrivnice şi să ne-împlinim 
datoriile duhovniceşti, având grijă de cei încredinţaţi nouă, cu ajutorul Atot- 
itorului. Căci, aşa cum ne spune Sfântul Domn Neagoe Basarab, „pe viaţa aceasta 
de-acum o aşteaptă moartea şi pe slava ei o va ajunge ocara şi batjocura. lată, acum 
va să ne aducă vremea şi să ne tragă către lucrurile vieţii celei veşnice şi către slava 
cea neschimbată”. 

Radu Hagiu 

Măria sa, Neagoe Basarab....Rânduri mişcătoare şi pilduitoare din 
Însemnările (fictive!) ale monahiei Platonida, Doamna Despina, soţia sfântului 
voievod: “Alături de domnul Neagoe am aflat mărgăritarul cel mai scump: 
dragostea lui Dumnezeu” 


TăRIA Să, 
Î 7 CĂGOE 
ÎI BASARAE.. 


ÎNSENINĂRILE 11ONANICi PLATONIAA, 
AOătiNA AESPINA A ȚĂRII ROrâneşTi 


RA 


Lămurire asupra ediţiei [volumului Măria Sa Neagoe Basarab. Însemnările 
monahiei Platonida, Doamna Despina a Țării Româneşti, Editura Bonifaciu, 2012] 


Măria sa, Neagoe Basarab... nu este în totalitate, aşa cum poate o sugerează titlul, 
o lucrare de istorie, nici o ficțiune literară şi cu atât mai puţin o scriere 
aghiografică. Nefiind exclusiv vreuna din acestea, cuprinde totuşi câte ceva din 
fiecare. 


Lucrare de istorie poate fi socotită în măsura în care urmăreşte firul cronologic al 
domniei lui Neagoe Basarab, aşa cum l-am găsit înfăţişat - cu controversele de 
rigoare - în cele două vechi izvoare, Letopiseţul Cantacuzinesc şi Viaţa Sfântului 
Nifon scrisă de Gavriil Protul, precum şi în alte documente şi studii de specialitate, 
toate indicate în bibliografia orientativă de la sfârşitul cărţii. 

Ficțiune literară este în privinţa modalităţii narative adoptate: nu se cunoaşte până 
acum existenţa vreunor însemnări biografice ale monahiei Platonida, fosta Doamnă 
Despina a Ţării Româneşti. Am ales însă această formulă de „jurnal” pentru că 
permite o mai mare bogăţie stilistică, ferită de monotonia inevitabilă a expunerilor 
clasice. Ideea ne-a sugerat-o şi afirmaţia lui Constantin Gane din Trecute vieţi de 
doamne şi domniţe că probabil monahia Platonida, retrasă la Schitul Ostrov de pe 
Olt, „va fi rememorat”, între zidurile mănăstirii, „puţină fericire şi multele lacrimi 
de care a avut parte în viaţă” alături de Domnul Neagoe Basarab. 


Scriere aghiografică nu cutezam a o numi, căci cele sfinte se cuvin a fi scrise de cei 
sfinţi. Gândul nostru a fost doar acela de a înfăţişa - într-o societate a modelelor de 
tot felul - chipul unui domn român care a trăit în mod isihast. Aici, sursa principală 
de inspiraţie ne-a fost cartea Învățăturile lui Neagoe Basarab către fiul său 
Theodosie, o scriere în felul ei autobiografică, fiindcă toate sfaturile date prinţului 
moştenitor au în ele greutatea cuvântului cercat cu fapta. 


Învățăturile ne arată lămurit că viaţa voievodului muntean a cuprins cele trei 
dimensiuni nedespărţite ale spiritualităţii ortodoxe, aşa cum ni le înfăţişează 
teologia răsăriteană: dogmatică, eclesiastică şi ascetică. Domnul Neagoe a cu- 
noscut dogmele credinţei pravoslavnice şi le-a păzit cu sfinţenie. De asemenea, a 
avut nemărginită evlavie şi dragoste pentru Biserică, pentru rânduielile şi slujitorii 
ei adevăraţi, episcopi, preoți sau monahi. Şi nu în ultimul rând, a dus o viaţă de 
asceză, unind nevoinţele trupeşti cu trezvia minţii. Învățăturile cuprind pagini 
minunate de Filocalie privind ştiinţa duhovnicească a curățirii omului de patimi şi 
a unirii sale cu Dumnezeu. Surprinzător este cadrul în care sunt rostite aceste 
învățături: nu trapeza vreunei mănăstiri, nu pustia vreunei aşezări izbăvite de lume, 
cl sala divanului unei Curți domneşti din secolul al XVI-lea, cu tot fastul şi 
podoabă de rigoare. 


Tocmai acest fapt a stârnit la sfârşitul secolului al XIX-lea o polemică aprinsă 
asupra paternităţii Învăţăturilor lui Neagoe Basarab: Cum a putut un domn având 
grijile cârmuirii unei ţări să aibă o gândire cu totul cufundată în Dumnezeu? Pentru 
omul rațional al secolului nostru, acest lucru a părut cu totul neverosimil. Pentru 
aceea s-a şi socotit de mulţi că autorul Învăţăturilor... ar fi mai degrabă un călugăr 
învăţat, probabil Manuil din Corint. Pentru noi însă, tocmai în acest paradox stă 
mărturia cea mai fermă a sfinţeniei voievodului de la Argeş. Căci, aşa cum aflăm 
din scrierile ce vorbesc despre lucrarea rugăciunii, la oamenii care ajung la măsura 
sfinţeniei, facultatea rațională se separă de lucrarea minţii (a „nous”-ului, termenul 
grecesc original), fiecare ocupându-se de cele rostuite ei: prima de chivernisirea 

celor din afară, iar cea de a doua de convorbirea neîncetată cu Dumnezeu. Astfel, 
sfântul este şi nu este din lumea aceasta, trăieşte şi totuşi nu trăieşte printre oameni. 


Se adevereşte astfel că domnul Neagoe Basarab a păşit neabătut, asemeni tuturor 
sfinților, pe calea urcuşului duhovnicesc, luptându-se cu patimile şi biruindu-le, 
primind iluminarea harului şi ajungând la măsura desăvârşirii în Hristos, la 
îndumnezeire. Cea mai puternică încredințare spre aceasta ne aduce tot textul 
Învăţăturilor, în care Neagoe Basarab, în cuvinte care la o lectură superficială par 
doar o simplă metaforă, se dezvăluie cititorului avizat, cu smerenie, în toată 
măreţia unui văzător de Dumnezeu: 


Eu, robul lui Dumnezeu, măcar de sunt şi mai păcătos decât toți oamenii, ci însă ce 
am putut pricepe, despre oarece parte, n-am putut afla alt rai mai bun şi mai dulce 
decât faţa Domnului nostru lisus Hristos. Că Acela, fraților şi fiii mei, este Raiul şi 
Acela este Domn, Acela este veselia şi bucuria tuturor bucuriilor. 


Într-o lume în care viaţa oamenilor se umple din ce în ce mai mult de materie şi se 
goleşte de sens, chipul unui sfânt care a fost, în răstimpul petrecerii sale pe pământ, 
voievod al Ţării Româneşti, soţ al unei prințese sârboaice şi tată a şase copii, poate, 
dacă nu să constituie un model, cel puţin să trezească interesul. 


Pentru aceea şi punem înainte cititorilor cartea de faţă, care se adresează tuturor 
vârstelor. Ea este, dincolo de toate, un îndemn la sfințenie, la apropierea de 
Dumnezeu, fără de Care, precum stă scris şi între filele acestor Însemnări ale 
monahiei Platonida, „viaţa noastră este praf şi tină şi nu se deosebeşte cu nimic de 
a târâtoarelor care au pământul ca hrană, fericire şi mormânt”. 


Mulţumim Preasfințitului Ioachim Băcăuanul pentru dragostea, sprijinul şi arhie- 
reasca binecuvântare acordate acestei cărți. Mulţumim, de asemenea, domnului 
profesor universitar doctor loan Caprosu de la Universitatea „Al. I. Cuza” din Iaşi, 
care a avut bunăvoința să verifice textul din perspectiva informaţiei istorice. 
Aprecierile domniei sale ne-au încurajat mult în tipărirea acestei lucrări. Nu în 
ultimul rând, recunoştinţa noastră se îndreaptă şi către domnul Marcel Petrişor, 
care din multă preţuire ce o are pentru mănăstirea noastră, a primit să scrie 
predoslovia cărții. 


Fie ca osteneala tuturor celor ce au pus o fărâmă de suflet la plămădirea acestor 
Insemnări să nu rămână fără rod! 


Mănăstirea Diaconeşti, 

12 iulie 2012, la prăznuirea 
Sfintei icoane Prodromita de la Muntele Athos 


3 o e 


Predoslovie 


“Cititorule, Cartea pe care o ai în faţă şi pe care, pesemne, ai de gând s-o citeşti sau 
măcar s-o răsfoieşti, dacă tot ai cumpărat-o sau ai primit-o în dar, nu este o simplă 
istorie a unei ilustre familii domnitoare valahe, munteneşti, familia creştinului 
voievod Neagoe Basarab (1512-1521), de acum numărat cu sfinții şi prăznuit la 26 
septembrie, ci este o istorisire inspirată din prima noastră - şi singură, de altfel - 
carte de învăţătură despre cum s-ar cuveni să fie orânduită creştineşte o ţară, dar şi 
cum se cade călăuzit sufleteşte un neam care n-ar vrea să-şi rateze nici menirea în 
veacul acesta, nici mântuirea în vecii vecilor. 


Scrise în duhul şi după modelul Învăţăturilor lui Neagoe Basarab către fiul său 
Theodosie, precum şi al celorlalte cărți răsăritene elaborate cu aceleaşi intenții 
didactice (ca învăţăturile lui Vasile Macedoneanul către fiul său Leon, sau ale lui 
Constantin Porfirogenetul către fiul său Romanos, sau ale lui Vladimir Monomahul 
către fiii săi, sau ca Panegiricul Sfântului Constantin cel mare alcătuit de Eftimie al 
Târnovei, sau că Viaţa lui Stefan Lazarevici alcătuită de Konstantin Kostenetki), 
Însemnările monahiei Platonida (nimeni alta decât Doamna Despina Milita, 
răposată la 1554) ascund îndărătul lor nevoinţa şi harul unui întreg sobor de maici 
ortodoxe ale Sfintei Mănăstiri Diaconeşti, de pe Valea Trotusului, şi cuprind nu o 
simplă reluare a faimoaselor Învăţături ale lui Neagoe, ci o iscusită repunere în 
scenă, cu ingeniozitate literară, dar şi cu bună documentație istorică, a vremurilor 
în care au trăit prea fericitul voievod şi aleasa sa doamnă. 


Și e de remarcat ceva foarte important: meşteşugul anonimelor maici care, într-un 
limbaj adecvat secolului nostru, dar nu lipsit de miresmele arhaice, ne transmit 
conţinutul ideatic şi sufletesc al unei înțelepciuni demult şi de prea mulți uitate, 
ieşite din adânci fapte de viaţă şi în esenţa ei mereu actuale. Un semn că tradiţia 
rămâne vie şi că mult se poate folosi cel ce nu va pregeta s-o cerceteze cu smerită 
şi iubitoare vrednicie. 


Marcel Petrişor 

Însemnările monahiei Platonida, doamna Despina a Ţării Româneşti 
(fragmente) 


1551 septembrie 15 zile, Schitul Ostrov 


Doamne, ce este omul că-Ți aminteşti de el? Sau fiul omului, că-l cercetezi pe el? 
Micşoratu-l-ai pe dânsul cu puţin faţă de îngeri, cu slavă şi cu cinste l-ai încununat 
jelă elle 


Astăzi s-au împlinit treizeci de ani de când robul lui Dumnezeu, bunul domn 
Neagoe Basarab, a plecat din această viață degrab trecătoare, ca dintr-o vale a 
durerilor, spre locaşurile cereşti cele veşnice. 


Odihnească-se în pace sufletul lui, alături de sufletele copiilor noştri, coconii 
Theodosie, Petru, loan şi Anghelina, Ruxandra şi monahia Sofronia! 


% 


Este seară şi întorcându-mă de la Vecernie în chilioara mea tăcută, am luat hârtie şi 
condei pentru a-mi deşerta inima de poverile grele şi a le aşterne spre ştiinţa 
nepoților şi strănepoților noştri. Bucurii şi lacrimi, împliniri şi sfâşieri, slavă şi 
înfrângeri amare... 


Astăzi, când toţi fiii pe care i-am născut au intrat în pământ înaintea mea, când anii 
mi s-au împuţinat şi eu ca iarba m-am uscat, nu aş putea îndura lumina soarelui 
strălucind deasupra, de nu aş avea întipărit în suflet chipul luminos al domnului 
Neagoe, un domn ales şi dăruit de Dumnezeu. Când rănile amintirilor se desfac, îi 
aud aievea glasul ce-mi porunceşte, ca atunci când era în viaţă: “Sus să avem 
inimile, doamnă!”... Căci din voia lui Dumnezeu am avut cinstea de a-i fi doamnă 
şi de a cârmui împreună, vreme de mai mulţi ani, Țara Românească. 


Ce vremuri blagoslovite!... De altminteri, pe cât mă pot întinde cu mintea, nu ştiu 
să mai fi fost prin aceste locuri vreun domn aşa evlavios şi fără prihană precum a 
fost Măria sa şi-mi pare că multă vreme va trebui să treacă până ce Dumnezeu va 
ridica pe altul asemenea lui. Alături de domnul Neagoe am aflat mărgăritarul cel 
mai scump şi singura vistierie ce nu se poate fura de nimeni: dragostea lui 
Dumnezeu. Căci aceasta este bucuria statornică şi plinătatea cea fără hpsă a inimii. 


Măria sa a avut un suflet sfânt. Viaţa lui scurtă s-a trecut mistuindu-se ca o 
lumânare de ceară curată ce arde în sfeşnic şi luminează tuturor. A fost un om care, 
iubind pe Dumnezeu mai mult decât pe sine, şi-a petrecut zilele vremelniciei sale 

într-o necurmată pocăință. Fiecare faptă a sa era una a evlaviei, fiecare gând era o 
rugăciune, cugetând la Legea lui Dumnezeu ziua şi noaptea. Din viaţa Măriei sale 
am învăţat că nu este sfârşit pocăinţei, nici dragostei dumnezeieşti şi că sufletul 
însetat după Domnul se vede pururea la începutul căii şi nu ştie că se înălța din 
putere în putere şi că pune suişuri în inima sa... 


Însă după moartea domnului, nimic n-a mai fost ca înainte. Viaţa mea s-a clătinat 
de multe ori, în furtuni şi vifore îngăduite de Dumnezeu. Pentru aceea, simţindu-mi 
sărăcia sufletească, am bătut la uşa milostivirii lui Dumnezeu, venind la acest 
liman de mântuire. În liniştea Schitului Ostrov cel înconjurat de apele Oltului, îmi 
caut azi odihna sufletului în rugăciune şi singurătate. 


AIci, în tăcerea nopților, valurile ce se zbat de maluri îmi pare că-mi aduc crâmpeie 
dintr-o viaţă de demult, ce îmi poruncesc să nu le îngrop odată cu mine. 


2 5 e 


1551 septembrie 20 de zile 


Din pântecele maicii mele Tu eşti ajutorul meu, întru Tine este lauda mea puru- 
TGA). 


Primele mele amintiri sunt din anii copilăriei, din Ţara Sârbească în care am văzut 
lumina zilei şi am primit harul Sfântului Botez. Tatăl meu a fost despotul lovan 
Brancovici, domnitorul de atunci al sârbilor. Am fost crescută la Curtea din Srem 
de dascăli iscusiţi în toate ştiinţele, dar mai ales în cunoaşterea credinţei pravo- 
slavnice şi a învățăturilor Scripturii. 


Țara Sârbească era mult smerită şi chinuită de apăsarea jugului robiei turceşti, după 
ce în 1389, în bătălia de la Kosovo, străbunicul meu, slăvitul ţar Lazăr, fusese 
înfrânt de otomani pe Câmpia Mierlei. De atunci a început suferinţa noastră, 
suferinţă pe care noi înşine am ales-o pentru a nu ne lipsi de Împărăţia cerească. De 
atunci sârbii au o vorbă: “Înfrângerile înţeleptesc mai mult decât biruinţele, iar 
slava pământească la nimic nu foloseşte în ceasul Judecăţii”. 


Copilăria mea la Curtea sârbească a fost însoțită de umbrele despoților ale căror 
vieţi ne erau povestite înainte de a adormi. Eram legănaţi în şoaptele cântărilor ce 
lăudau vitejia şi evlavia ţarului Lazăr, căci înfrângerea de la Kosovo a fost cântată 
de sârbi mai mult decât orice biruinţă. Şi ni se insufla în chip tainic că fiecare fiu 

ce se năştea într-o familie de sârbi are o singură moştenire de la înaintaşi: datoria 
de a fi un urmaş al pătimirii ţarului Lazăr. 


N-am uitat până astăzi povestea bătăliei de la Kosovo, care mi se spunea adesea în 
nopțile copilăriei mele... 


Două oştiri aprige s-au înfruntat atunci. Una îşi apăra credinţa şi pământul, alta 
venea să cucerească, să prade şi să îngenuncheze. Sultanul Murad I a năvălit cu 
armata nesfârşită de ieniceri şi spahii, iar ţarul Lazăr a strâns toată oastea Ţării 
Sârbeşti, înaintea bătăliei, el a cerut jupânilor şi oştenilor să fie pregătiţi de moarte. 
“Cel ce nu este în stare să-şi apere pământul, să nu mai aibă parte de rodul grâului 
ŞI al viței de vie!”, a hotărât cu sfântă asprime. 


În ziua dinainte, împreună cu toată oastea, ţarul Lazăr s-a împărtăşit cu Trupul şi 
Sângele lui Hristos, încredințând viaţa lui şi soarta ţării sale în mâinile lui 
Dumnezeu. În acea noapte a avut o vedenie înfricoşătoare: un înger i s-a arătat şi i- 
a cerut să aleagă între împărăția pământească şi cea cerească. Dacă voia o 
împărăție pământească, atunci urma să îl învingă pe Murad cu toată oastea lui, iar 
dacă alegea Împărăţia cerească, atunci el şi toţi sârbii aveau să moară în luptă. Iar 
sufletul marelui Lazăr a cântărit drept: împărăția pământească este scurtă şi 
trecătoare, cea cerească este veşnică şi nepieritoare. Şi ţarul a ales Împărăţia 
cerească. 


Au urmat zilele războiului. Pe Câmpia Mierlei au curs râuri de sânge. Mai întâi 
cneazul Milos Oblici a străpuns rândurile oştirii turceşti şi pătrunzând în cortul 
sultanului, l-a rănit de moarte cu sabia. Fiul său, Baiazid, a ascuns aceasta turcilor 
şi s-a năpustit cu furie năpraznică spre inima oştii sârbeşti, care era viteazul Lazăr. 
A urmat o luptă încleştată. Trei cai împărăteşti au fost sfârtecaţi sub ţarul Lazăr, 
dar el lupta încă, nesimţind rănile de pe trup. Înconjurat de turci, ţarul a fost răpus 
şi odată cu el, întreaga armată sârbească. Baiazid s-a minunat de bărbăţia ţarului 
Lazăr şi de felul în care a primit moartea. De aceea a îngăduit sârbilor să-i 
înmormânteze trupul cu cinste. 


Apoi a fost un doliu mare şi o jale nesfârşită pretutindeni. Țara văduvită de feciorii 
el viteji a plâns cu tânguire amară împreună cu despota Miliţa, soţia tarului, şi nu 
era cine să le poată mângâia. Lacrimile orfanilor, rugile mamelor şi ale 
logodnicelor, tânguirile soțiilor urcau necontenit la Dumnezeu. Rănile erau încă 
sângerânde când sultanul Baiazid i-a trimis despotei Milita o scrisoare de pace. Era 
însă o pace cumpărată cu altă suferinţă, căci sultanul făgăduia iertarea în schimbul 
Oliverei, fiica cea mică a ţarului Lazăr. Sufletul țarinei Miliţa a murit încă o dată... 

Sabia şi Coranul cereau numai preţ de robie şi umilinţă. Într-un sfârşit, ea şi-a 
biruit durerea de mamă şi - deşi însuşi patriarhul Spiridon al Serbiei s-a împotrivit 
la aceasta - şi-a jertfit fiica pentru binele poporului, trimițându-o ca pe o nouă 
Estera în mâinile vrăjmaşilor. A pus însă o singură condiție: ca Olivera să rămână 
în credinţa creştinească. Fiica s-a supus mamei sale, iar despota Miliţa s-a 
călugărit, primind numele de monahia Evghenia. De atunci, împreună cu ţarul 
Lazăr, au fost cinstiţi amândoi de poporul sârb ca sfinţi. 


= 


Cu astfel de povestiri am crescut la Curtea din Srem... De mici, copiii sârbi ştiau 
că s-au născut pentru suferință şi pătimire, pentru cruce şi, prin ea, pentru 
Împărăţia lui Hristos. Şi spre încredințarea tuturor, Dumnezeu ne-a lăsat trupul 
țarului Lazăr nestricat de trecerea anilor, izvorând mir cu bună mireasmă, ca 
mărturie a slavei pe care a primit-o în cer. 


lar eu, roaba lui Dumnezeu Elena Miliţa, astăzi monahia Platonida, am urmat 
această cale a strămoşilor mei, deşi am fost fiica lor cea mai de pe urmă... 


2 5 e 


1551 octombrie ziua întâi 
Acoperământul Maicii Domnului, împărăteasa cerului şi a pământului... 


Câte lacrimi n-au fost în viaţa mea şi câte viscole aprige n-au suflat peste sufletul 
meu, după îngăduinţa şi voia lui Dumnezeu! Căci adânc mare sunt judecăţile Lui. 
Şi în toate amărăciunile am aflat scăpare la mila negrăită a Precuratei Sale Marci. 
Chiar şi numai pomenirea numelui ei aduce sufletului bucurie, căci ea a venit în 
această lume pustiită de iarna păcatelor ca o primăvară veselitoare ce a odrăslit 
mântuirea lumii. Nu sunt graiuri care să poată lăuda după vrednicie milostivirea 
Născătoarei de Dumnezeu. De ea se bucură toată făptura, cerul şi pământul, îngerii 
ŞI oamenii. 


La ajutorul împărătesei cereşti, la ocrotirea şi mila sa am alergat din anii prunciei şi 
rugăciunea către Preacurata Maică a Domnului a fost mângâierea zilelor mele. 


= 


Aveam câţiva anişori când bunica mea, despota Anghelina, m-a dus înaintea 
icoanei Născătoarei de Dumnezeu şi mi-a spus: 

- lată, Miliţa, ea este maica ta, care te va ocroti toată viaţa! Când nu va fi nimeni să 
te ajute, când nu va fi nimic să te poată alina, singură Maica Domnului nu te va 
părăsi! 


Și aşa a fost, cu adevărat. De altfel, în fiecare seară o auzeam pe bunica rugându-se 
în odaia ei Maicii Domnului şi încredințându-i grija noastră, a tuturor. La lumina 
sfioasă a lumânărilor, sub fumul înmiresmat de tămâie, o vedeam îngenuncheată 
înaintea icoanei, iar glasul ei îmi părea că străpunge cerul şi-l uneşte cu viețile 
noastre, cu tăria unei legături ce nu poate fi ruptă de nici o putere a lumii acesteia. 
Și rugăciunile ei m-au ocrotit apoi toată viaţa. 


Despre maica ce m-a născut păstrez puţine amintiri, care s-au şters cu trecerea 
anilor, căci ea a murit bolnavă de tânără, la puţină vreme după naşterea mea. 


După moartea mamei, toată grija creşterii mele a purtat-o bunica Anghelina. 
Bunica a avut un suflet sfânt, iar înaintea pomenirii ei mă închin cu evlavie şi 
recunoştinţă. Povestea vieţii sale a fost pentru mine cea mai înaltă învăţătură 
despre cum trebuie să fie o soţie, o mamă, o doamnă şi, în sfârşit, o monahie, căci 
spre sfârşitul vieţii ea s-a călugărit. 


Bunica Anghelina a fost fiica principelui Gheorghe Skanderbeg al Albaniei. Când 
tânărul despot al Serbiei, Ştefan Brancovici, a fost orbit de turci ca să nu mai poată 
domni şi apoi urmărit pretutindeni pentru a fi ucis, el s-a refugiat în Albania, unde 
a aflat milă şi ocrotire la Curtea principelui Gheorghe. Acolo, cea care l-a îngrijit a 
fost bunica, fiica principelui, pe atunci o tânără frumoasă, cu o educaţie aleasă. Aşa 
s-a înfiripat dragostea lor. Nobleţea sufletului Anghelinei s-a aplecat asupra rănilor 
despotului suferind şi o iubire evanghelică, binecuvântată, 1-a unit pentru tot- 
deauna. S-au însoţit la puţină vreme şi au fost împreună o icoană a dragostei 
creştineşti. Au avut doi fii, Gheorghe şi Iovan, ultimul dintre ei fiind iubitul meu 
tată. 


= 


După o vreme de la moartea mamei, tatăl meu s-a recăsătorit cu Helenca, noua 
despotă, de la care a mai avut două fiice. EI a urcat pe tronul ţării după fratele său 
Gheorghe, care s-a călugărit din tinereţe. Aveam vreo şapte ani când tata a devenit 
despot al Sremului. El m-a iubit mult până la sfârşitul vieţii sale şi, deşi era mereu 
plecat cu treburile Curţii ori la vreo bătălie, totuşi, din vreme în vreme îşi făcea 
timp şi pentru mine, luându-mă în drumurile pe care le făcea la rudele noastre, la 
mănăstiri ori la Curtea regelui Vladislav de la Buda, unde mergea uneori, deoarece 

ca despot a căutat peste tot sprijin pentru ca ţărişoara noastră să nu piară cu totul 
sub stăpânirea turcească. 


Şi în toate zilele Preacurata Maică a vegheat asupra vieţii mele, călăuzindu-mi 
paşii după voia cea bună şi înţeleaptă a lui Dumnezeu. Căci după cum nu ştii calea 
vântului şi cum se tocmesc oasele în pântecele maicii, tot aşa nu poţi pătrunde 
lucrarea lui Dumnezeu care face toate, cum spune Ecclesiastul... 

Soarele a apus dincolo de creste şi întorcându-mă în chilia mea, îmi caut iarăşi 
puţină odihnă pe filele acestui caiet. A fost o zi încărcată cu pregătirile pentru iarnă 
ale schitului, cu primirea zugravului Dobromir, cu slujbele obişnuite. Pe la amiază 
a trecut Oltul la schit o văduvă sărmană cu fucele ei, rugându-mă să le ajut şi să le 
dau puţină cunoştinţă de carte bietelor orfane. Deşi au trecut atâția ani de la 
moartea bunului Neagoe, oamenii încă îmi spun mai întâi „doamnă” şi apoi „maică 
Platonida”. 


Fiicele acestei mame îndurerate mi-au umplut sufletul de duioşie. Nu aveau mai 
mult de unsprezece ani, erau frumoase la chip, îngrijite, dar cu o privire ce le 
destăinuia tristeţea de a fi pierdut pe cineva drag. Le-am făgăduit că le voi ajuta. 


Privindu-le, gândul mi s-a dus departe, în copilăria mea, la o fetiţă cu cosiţe negre 
care abia împlinise şi ea, pe atunci, unsprezece ani... 


= 


Era toamna anului 1499. Bunica Anghelina m-a înştiinţat că voi merge la un 
banchet al principelui Vladislav, în suita domnească a tatălui meu. 


Am fost îmbrăcată în veşminte de preţ, cu diademe şi podoabe de aur în păr, cu 
rochie de brocart argintat şi nestemate în loc de nasturi. La unsprezece ani, se 
chema că eram de acum o prinţesă a Sremului! Bunica a scos din cuferele ei de 
podoabe aceste daruri şi m-a gătit cu dragoste. M-a sfătuit cum să mă port, 
spunându-mi cu înţelepciune că acea vizită va fi însemnată pentru mine. Şi aşa a 
fost. 


Îmi amintesc cât de maiestuoasă mi s-a părut Curtea de la Buda, cu palatul regelui 
Vladislav şi cu mulțimea nobililor veniţi de pretutindeni! 

După ceremonia primirii şi masa cu fast împărătesc, oaspeţii mai tineri au fost 
poftiţi în salonul de pictură al Curţii, fala întregului palat. Era acolo o artă cu totul 
nouă pentru mine, străină de zugrăveala ce-mi încălzea inima în bisericile noastre 
sârbeşti. Din tablouri îmi părea că mă urmăresc priviri reci, de care-mi era teamă. 


Gazda, un nobil învăţat al palatului, ne-a lăudat însă arta apuseană: 

- Pe ruinele Constantinopolului, pe care cu toţii l-am plâns, se ridică o nouă lume şi 
o nouă artă. Europa merge de acum pe calea înnoirii şi iluminării, slobozindu-se de 
canoanele depăşite de vremi. Priviţi această Madonă! ne-a mai spus el, arătându-ne 
un tablou în care Preacurata Fecioară era despletită şi purta în braţe un prunc 
dezbrăcat. Câtă graţie, câtă căldură umană!... 


Aceste cuvinte au fost pentru mulţi dintre oaspeţi o grea umilinţă, căci protecția pe 
care ne-o dăruiau apusenii n-a fost niciodată dezinteresată. 


Atunci însă s-a auzit un glas: 

- Am admirat meşteşugul mare al zugravilor domniilor voastre! Să ştiţi însă că 
această pictură se adresează mai mult simţurilor trupeşti decât sufletului, iar ceea 
ce se clădeşte pe simţuri are tăria nisipului şi a cenuşei. Icoana bizantină nu va 
muri, pentru că puterea ei este duhovnicească. În icoana bizantină noi mărturisim şi 
păzim neatinsă curăţia Maicii Domnului. Ea este Maica unui Fiu Răstignit şi prin 
aceasta, a tuturor celor ce pătimesc. Şi-mi pare că Preacurata se odihneşte mai mult 
în frescele bisericilor noastre cotropite de turci, decât în palatele pline de fast, unde 
pare dezbrăcată de neprihănirea ei! 


Mi-am ridicat privirea spre cel ce rostise aceste cuvinte îndrăzneţe. Era un tânăr 
jupân din Țara Românească, înalt la stat, cu ochii luminaţi de sprâncene duioase, 
cu faţa senină şi bucle castanii până la umeri. Vorbise cald, liniştit, însă cu putere. 
L-am privit cu recunoştinţă şi sfială, ca pe un înger coborât din frescele sârbeşti... 


Spre seară l-am zărit iarăşi în grădină, deosebi de zarva palatului. Stătea drept, 
adâncit în gânduri, scrutând dincolo de frumusețile grădinu principelui Vladislav. 
Abia când m-am apropiat mi-a auzit paşii în covorul de frunze. 


S-a plecat înaintea mea, deşi nu eram decât o fetiță de unsprezece ani, iar eu am 
îndrăznit să-i spun: 

- Vă sunt recunoscătoare pentru cuvintele frumoase ce le-aţi rostit. Drept 
mulțumire, aş vrea să vă fac un dar din partea ţarului lovan Brancovici. Este un 
medalion cu chipul Maicii Domnului, maica celor ce pătimesc, ocrotitoarea 
creştinilor... 

Și i-am întins medalionul pe care-l purtam la gât. El m-a privit cu dragoste şi 
uimire, spunând că nu este vrednic de un asemenea dar... 


O voce însă a curmat vorbirea noastră: 

- Miliţa!... Despota Miliţa!... 

Era glasul tatălui meu, care mă căuta nedumerit. Am alergat înspre palat, lăsând în 
urma paşilor foşnetul frunzelor, iar în mâinile acelui necunoscut medalionul Maicii 
Domnului şi, odată cu el, o parte din inima mea. 


Această amintire luminoasă am purtat-o în suflet cu taină şi dor în toți anii 
copilăriei... 


Înainte de plecarea de la Buda ne-am luat rămas bun cu pace unii de la alţii. Atunci 
am aflat că tânărul cel cu chip de înger era mare dregător la Curtea lui Radu, 
voievodul Ţării Românești. 


Acesta era Neagoe Basarab, omul de care Maica Domnului mi-a legat viaţa din 
anii copilăriei. Aveam să-l reîntâlnesc abia peste cinci ani, în Țara Românească. 

Pomenirea Sfântului Ştefan cel orb, bunicul meu... Astăzi am făcut o colivă la 
adormiţi şi una la sfinţi, pentru bunicul meu. Şi m-am întors iarăşi cu gândul la anii 
petrecuţi la Curtea din Srem, ani scăldaţi mai mult în lacrimi. 


Aveam numai doisprezece ani când bunul meu tată a murit şi m-a lăsat fără 
ocrotire. Mama vitregă s-a recăsătorit şi a fost recunoscută de regele ungar ca 
singura moştenitoare a tatei. Bunica Anghelina nu mai alerga decât la mănăstiri, 
unde înaintea icoanelor făcătoare de minuni şi a sfintelor moaşte se ruga cu 
deadinsul pentru ocrotirea noastră. 


Cel mai adesea mergeam împreună cu bunica la Kupinovo, unde se aflau moaştele 
întregi şi izvorâtoare de mir ale soţului ei, despotul Ştefan cel orb. În tinereţe, ei au 
petrecut în surghiun, mai întâi în Albania, apoi în Italia. Acolo bunicul meu cel 
mult-pătimitor a murit de tânăr. După o vreme, bunica a fost chemată din nou în 
Serbia şi nu a plecat fără să ia cu sine trupul despotului Ştefan. Trecuseră şapte ani 
de la moartea lui, însă dezgropându-l, l-au aflat întreg, nestricat şi binemirositor. 

Astfel, bunica a adus în pământul sârbesc sfintele moaşte ale soţului ei, care au fost 
aşezate cu cinste în Mănăstirea Kupinovo. 


O, Sfinte al lui Dumnezeu, despote Ştefan, roagă-te lui Hristos pentru noi! Bunicul 
meu s-a născut şi a trăit pentru pătimire. El a fost fiul despotului Gheorghe 
Brancovici şi al Irinei, soția sa, şi nepotul ţarului Lăzăr. După o înfrângere suferită 
de sârbi, a fost luat ostatic împreună cu sora sa şi crescut la Curtea sultanului 
Murad al II-lea. Sora lui, Mara, o prinţesă de o mare frumuseţe şi înţelepciune, a 
devenit fără voia ei a doua soţie a sultanului. O umilinţă grea, pe care Mara a 
purtat-o cu îndelungă răbdare, ca o muceniţă. În taina inimii sale, ea a făgăduit că 
dacă va scăpa vie din palatele turceşti, se va călugări. 


Pe Ştefan, fratele ei, turcu l-au pizmuit pentru darurile sale şi l-au sortit mutilării şi 
morții. A fost însemnat şi orbit, pentru a nu mai putea fi domn, apoi turcii l-au 
urmărit ca să-l ucidă. A fugit, părăsindu-şi cu nespusă durere în saraiul turcesc sora 
iubită, căreia nu-i mai putea fi de nici un ajutor. Mara a avut grijă de fiul 
sultanului, Mahomed al II-lea, căruia 1-a dat cea mai ilustră educaţie. 


Sultanul Murad o iubea şi îi îngăduise să-şi păstreze credinţa creştinească, iar Mara 
încerca să fie de ajutor bisericilor şi mănăstirilor. Ea a dus din Constantinopole la 
Sfântul Munte, la Mănăstirea Sfântul Pavel, darurile magilor, aurul, tămâia şi 
smirna, izbăvind aceste scumpe odoare de la pierzare. Durerea cea mare a prinţesei 
Mara a fost că Mahomed al II-lea, pe care l-a crescut ca pe fiul ei, a devenit în 
1453 cuceritorul Constantinopolului. În acea vreme, ea se afla deja în mănăstire - 
căci sultanul Murad al II-lea murise - şi nu mai putea face nimic pentru a-i ajuta pe 
creştini. 


Ca o pasăre rănită, scăpată din legături, şi-a petrecut restul vieţii înveşmântată în 
negru, în lacrimi şi pocăință... 


Ştefan şi Mara, nepoți ţarului Lăzăr... Nume de mucenici, care au lăsat urme 
adânci în sufletul meu de copil. Doi frați născuţi pentru pătimure. Odihnească-se în 
pace sufletele lor! 

[...]In singurătatea chihei mele, întâmplările trecutului se întorc unele după altele, 
troienindu-mi nopţile cu amintirea lor. Mă aşez iar dinaintea caietului şi dau încă o 
filă din viaţa mea... 

In primii ani ai căsniciei mergeam deseori cu Neagoe la mănăstirile sale dragi şi 
fiecare drum era un prilej de a-mi povesti istoria acelor sfinte locaşuri, precum şi 
viaţa sa de până atunci. 


Mănăstirea Bistriţa a fost şcoala în care domnul Neagoe a deprins mai întâi 
cunoaşterea Sfintelor Scripturi şi toate învăţăturile Sfinților Părinți, precum şi 
vorbirea limbii elineşti, slavone şi sârbeşti. Acestea i-au fost de mult folos mai 
târziu, în slujba sa de postelnic la Curte, când a mai adăugat încă şi cunoştinţe de 
limba turcă, latină şi ungară. Însă mai mult decât învățătură de carte, Neagoe a 
deprins de la călugării bistrițeni nefățărnicia obiceiurilor şi a vorbei, dragostea 
pentru psalmodie şi rugăciunea de noapte şi dorul după un fel anume de viaţă, de 
care nu s-a mai despărțit în inima sa niciodată. Viaţa de la palat nu 1-a întinat cu 
nimic curăția minţii, iar după ce a avut parte şi de povăţuirea Sfântului Nifon, 
sufletul său s-a întărit şi mai mult în bunătate. 


La Bistriţa, Neagoe mi-a arătat chilia unde a învăţat în copilărie citirea şi scrierea 
de la Părintele Macarie, amintindu-și şăgalnic cât de necruţător se arătase stareţul 
cu dânsul până ce fusese mulțumit de caligrafia lui şi câte peniţe şi hârtii stricase 
până atunci. Apoi am mers să ne închinăm în bisericuţa din peşteră, unde călugării 
bistrițeni vorbeau cu Dumnezeu feriți de iscodirile lumii, loc plin de sfinţenie 
despre care nu mulți ştiau. 


La Mănăstirile Jitianu, Zdrelea ori Sadova, spre care adesea ne purtau paşii, ne 
bucuram de pacea şi simplitatea monahilor, care duceau o viaţă retrasă de tăcere şi 
rugăciune. 


Pretutindeni Neagoe era primit cu dragoste, ca un casnic al tuturor, fiind cunoscut 
călugărilor încă din vremea copilăriei sale. 


Într-o zi, jupâneasa Neaga, mama lui Neagoe, ne-a spus: 

- Iată, fuii mei, a trecut deja ceva vreme de când v-aţi însoţit şi eu încă nu v-am dat 
darul meu de nuntă, căci lucrurile s-au petrecut atât de grabnic încât n-am avut 
vreme să rânduiesc toate... Acum însă, fiindcă vă văd dornici de drumuri spre 
locuri sfinte, am gândit să vă trimit pe voi să vă luaţi darul ce v-a aşteptat până 
acum. Tu, fiul meu, ştii să ajungi la maica Magdalina... Mergeţi, dar, la Corbii de 
Piatră şi spuneţi-i maicii că a venit vremea să vă dea ce este al vostru... Dumnezeu 
să vă ocrotească la drum şi să vă întoarceţi bucuroşi! 


Am pornit a doua zi spre Corbii de Piatră, cu o caleaşcă trasă de patru cai aleşi. 
Drumul ni s-a părut scurt, deşi abia la apusul soarelui am ajuns la maica 

Magdalina. Cerul era scăldat în culori roşiatice şi sufletele noastre s-au înfiorat şi 
mai mult de frumuseţea şi pustietatea acelor locuri. Totul era neclintit în tăcere. De 
mii de ani munţii cei pietroşi păreau că reazemă bolta cerului, fără schimbare. 
Mănăstirea era ca un cuib de rândunele prins de stâncile de piatră, era aproape ca o 
peşteră. 


Pe maica Magdalina am găsit-o afară, citindu-şi pravila la lumina celor din urmă 
raze de soare. Era o făptură firavă, cu un trup peste care postul, hpsirea de toate 
cele uşurătoare traiului, însingurarea şi pustietatea aşezaseră buna-cuviinţă şi 
smerenie. Era încă în putere, dar bătrâneţea bătea la uşa vieţii sale. 


Maica a simţit că ne-am apropiat şi s-a ridicat, înclinându-se înaintea noastră cu 
smerenie. A înţeles îndată că eram soția lui Neagoe şi ne-a binecuvântat pe 
amândoi cu toată inima, ca o mamă. Am mers apoi în bisericuţă şi dânsa a făcut o 
rugăciune de mulţumire că am ajuns cu bine, după obiceiul ei de a pune toate ale 
vieţii înaintea Domnului. Pe urmă ne-a aşezat la masă, aducându-ne cu dragoste 
din cele pe care ea şi cele trei monahii cu care petrecea împreună le aveau drept 
hrană. Era o masă pustnicească, fără fierturi, dar peste ea plutea parcă Duhul Sfânt, 
care îndulcea bucatele şi le preschimbă în gurile noastre. 


După masă, maica Magdalina ne-a luat deosebi, să ne vorbească. Ținea în mâini o 
cutie mică şi veche, ca un cufăraş şi am înţeles că acela era darul de care ne vorbise 
mama Neaga. 


- Blagoslovit este Dumnezeu, copiii mei, că a venit şi ceasul acesta! a spus ea cu 
glas domol. lată, Neagoe, aici este darul pe care trebuie să-l împarţi cu soţia ta, aşa 
cum te va ajuta Cel de Sus. Este un dar care îţi va aduce vifore şi furtuni, însă este 
zestrea ta şi trebuie să o moşteneşti! 


Maica i-a întins cufăraşul lui Neagoe, îndemnându-l să-l deschidă. Înăuntru 
strălucea un inel frumos de aur. Neagoe I-a privit cu luare-aminte şi a recunoscut 
sigiliul domnesc al lui Basarab 'Țepeluş, tatăl său adevărat. 


Ne-am înfiorat amândoi, iar maica, văzându-ne tulburarea, a început să ne 
vorbească. 


Ședea cu mâinile ofilite pe genunchi, trăgând încet şiragul de metanii, boabă după 
boabă: 

- Acesta este darul tău, Neagoe, de la domnul Basarab cel tânăr. EI a trăit în nişte 
vremuri tulburi şi n-a avut nici o zi de pace. Alungat de mai multe ori din scaunul 

domnesc, pribeag, fără soție, cu familia risipită... Doamna Maria 1-a fost răpită de 
Vlad Călugărul şi nu s-a mai întors niciodată la dânsul, deşi a chemat-o în mai 
multe rânduri. Atunci a cunoscut-o pe jupâniţa Neaga, frumoasă şi tânără şi a cerut 
dragostea ei. Apoi, înconjurat de duşmani de pretutindeni, Basarab nu s-a mai 
gândit la nuntă... Aflând însă că Neaga îi poartă în pântece un prunc, a încredințat- 
o spre ocrotire boierului său cel mai de nădejde, jupanului Pârvu, fratele meu. 
Gândul n-a fost neînţelept, căci la scurtă vreme domnul a fost ucis. A apucat însă 
să audă că Neaga născuse un prunc de parte bărbătească şi i-a trimis din surghiun 
acest inel. Caută şi citeşte scrisoarea care este ascunsă în tivitură... 


Neagoe a desfăcut cu grijă pânza ce învelea capacul şi a scos un hrisov vechi, 
împăturit, care purta pecetea domnească. A început a citi în şoaptă, mai mult 
pentru sine: 

- „Eu, Basarab cel tânăr, domn al Ţării Româneşti, fiul lui Basarab al II-lea, las 
acest inel, însemnul domniei noastre, ca moştenire fiului meu Neagoe, născut de 
jupâneasa Neaga în anii pribegiei mele. Pentru păcatele mele, nu am izbândit a-i 
lăsa altă avuţie decât aceasta şi numele nostru de domn, lucru pentru care să aibă în 
loc de la Dumnezeu tot darul, ajutorul şi binecuvântarea. Să aibă parte de pace 
netulburată în vremea domniei sale şi să fie un voievod bun, vrednic de pomenirea 
urmaşilor săi în veac. Acestea le-am scris eu, Basarab cel tânăr, din mila lui 
Dumnezeu domn al Ţării Româneşti, la anul 1482, luna..., ziua... lar Hristos, 
împăratul veacurilor, să păzească acest hrisov până la vremea rânduită şi 
bineplăcută Lui. Amin”. 


O tăcere adâncă s-a aşternut în chilia maicii Magdalina. Numai degetele ei ostenite 
mai petreceau boabele metăniilor. După o vreme, la lumina candelei dinaintea 
icoanelor, Neagoe şi-a plecat fruntea, înfrânt. 

- Facă-se voia Domnului! a spus el cu glas umilit. 


A doua zi, lăsând milostenie la mănăstire pentru pomenirea noastră, ne-am întors la 
Craiova, însoțiți de binecuvântarea maicii Magdalina şi de povara unui dar care 
avea să ne schimbe viaţa amândurora. Pe drum, Neagoe mi-a arătat din depărtare 
munţii în care sihăstreau câţiva pustnici bătrâni, de care aflase din povestirile 
maicii. Erau călugări care se nevoiau în peşteri scobite şi pe care nu-i ştia decât 
bunul Dumnezeu. 


Pe unul dintre ei îl cunoscuse şi Neagoe mai demult: 

- Am venit cu mama la bătrânul Iosif când aveam vreo nouă ani, mi-a povestit el. 
Ea aflase de la maica Magdalina că este aici un pustnic cu darul străvederii. Locuia 
într-o peşteră strâmtă, însă atunci locul acela sărăcăcios mi s-a părut strălucitor şi 

prea frumos. Mama m-a dus înaintea bătrânului pentru blagoslovenie, înge- 
nunchind şi cerându-i cu lacrimi să facă rugăciune pentru mine, căci eram bolnă- 
vicios în anii copilăriei. De cum a văzut-o, bătrânul pustnic a mustrat-o cu 
blândeţe, spunându-i nişte cuvinte care atunci mi s-au părut fără noimă, căci nu 
ştiam taina naşterii mele: „Fiica mea, Dumnezeu a primit pocăinţa ta şi a iertat 
păcatul tău. Mergi în pace la casa ta! Ţine minte că Solomon a fost fiul lui David 
din Betseba, femeia lui Urie... Hristos Domnul este bun şi milostiv, iar fiul tău, 
pentru care tremuri şi te ruşinezi, va fi mâine cinstea şi lauda ta!”. 


Ne-am întors la Craiova plini de bucurie. Sărmana mea mamă plângea şi-i 
mulțumea lui Dumnezeu că a cunoscut un astfel de om sfânt, care-i luase o grea 
povară de pe suflet... Într-adevăr, Despina, în aceste găuri de munte, Însuşi Hristos 
locuieşte alături de călugări. Blagosloviţi sunt ei, cei bogaţi în Dumnezeu, care 
pentru dragostea Lui au lepădat toate desfătările pământeşti! 


Ne-am amintit cu duioşie de părintele nostru Nifon, care alergase şi el din tinereţe, 
precum cerbul însetat de izvoarele apelor, la Sfântul Munte, loc de nevoinţă despre 
care ne povestea adesea, pomenind primii săi ani de viaţa călugărească. 


Ne-am îndepărtat cu tristețe în suflet de coamele munţilor ce ascundeau în 
crăpăturile lor astfel de pietre scumpe, nepreţuite înaintea lui Dumnezeu. Noi ne 
întorceam la traiul lumesc cel deşert, iar ei rămâneau să-şi ducă ostenelile 
pustniciei, zi şi noapte, pentru dobândirea Împărăției cerurilor. 


O, ochi ai lui Dumnezeu, care singuri priviţi spre nevoinţele şi luptele cele de toată 
vremea ale pustnicilor! Căutaţi cu milostivire şi spre noi, păcătoşii, cei legaţi cu 
patimile şi poftele lumi acesteia amăgitoare! 


Când ne-am apropiat de Craiova, Neagoe, privind limpede spre înălțimile zărilor, 
mi-a spus: 

- Despina, dacă Dumnezeu mă va chema să fiu domn, voi fi! Eu însă nu caut asta. 
Am cunoscut câtă neodihnă şi trudă, câtă tulburare şi duşmănie pricinuieşte o 
coroană... Dar nepătrunse sunt judecăţile Domnului şi cine poate sta împotriva voii 
Sale? Dacă însă Dumnezeu îmi va da într-o zi cinstea de a ajunge domn, mi-aş dori 
ca cei mai apropiaţi sfetnici ai mei să fie aceşti cuvioşi pustnici. Mai sus de 
Târgovişte, spre munţi, sunt nişte locuri lesnicioase pentru traiul pustnicesc şi aş 
vrea să mă înconjur acolo de astfel de călugări, care să se roage pentru noi să 
ocârmuim bine norodul acesta. Ei vor duce rugăciunile noastre la Hristos, iar noi le 
vom sluji cu cele de nevoie traiului. 

Astfel, mi se descoperea, zi de zi, ce dar nepreţuit îmi dăduse Dumnezeu prin 
sufletul soţului meu, Neagoe Basarab... 


(din: Măria Sa Neagoe Basarab. Însemnările monahiei Platonida, Doamna Despina 
a Ţării Româneşti, Editura Bonifaciu, 2012) 


Sursa: 
http://www.cuvantul-ortodox.ro/maria-sa-neagoe-basarab-insemnarile-monahiei- 


platonida-doamna-despina-a-tarii-romanesti-diaconesti-marcel-petrisor/ 

Alexandru Briciu - Sfântul voievod Neagoe Basarab, prinţ al păcii 


La 26 septembrie, în calendarul creştin ortodox român este pomenit Sfântul 
voievod Neagoe Basarab. 


În şedinţa de lucru a Sfântului Sinod al Bisericii Ortodoxe Române, întrunit la 
Reşedinţa patriarhală din Bucureşti, în zilele de 8-9 iulie 2008, s-a hotărât 
canonizarea 
Y Sfântului ierarh Iachint de Vicina, primul mitropolit al Țării Româneşti, 
Y a Sfântului cuvios Dionisie Exiguul, părintele erei creştine, şi 
Y a Sfântului voievod Neagoe Basarab, domnitorul Ţării Româneşti, om de 
cultură isihastă şi prinț al păcii. 


La Curtea de Argeş, în prezenţa Patriarhului României, astăzi are loc proclamarea 
locală a canonizării Sfântului voievod Neagoe Basarab. 


Originea domnitorului Neagoe Basarab nu este întru totul clară. Singura certitudine 
este apropierea de marea familie a boierilor Craioveşti, prin mama sa, Neaga, pe 
care cele mai multe documente o prezintă drept soția lui Pârvu Craiovescu. Cum 

după urcarea pe tronul Ţării Româneşti, Neagoe avea să se prezinte în documentele 
cancelariei domneşti drept fiu al domnitorului Basarab cel tânăr „Țepeluş“ (1477- 
1481 şi 1481-1482), există unele semne de întrebare cu privire la paternitatea sa. 


Vlad cel tânăr, domn al Ţării Româneşti între 1510 şi 1512, s-a aflat, la început, în 
bune relaţii cu familia Craioveştilor, protectorii tânărului Neagoe. Cu sprijinul unei 
familii boiereşti atât de puternice, orice urmaş al unui domnitor al ţării putea emite 
pretenţii la tron. 


Auzind că Neagoe, ajuns între timp şef de vânătoare la curtea sa, ar putea fi „os 
domnesc“, Vlad cel tânăr ar fi căutat fie să-l piardă, fie să-l „însemneze“, cum era 
obiceiul vremii de a mutila orice posibil rival al domnitorului sau al succesorilor 
săl. 


Aşa se explică faptul că, la întrebarea lui Vlad-Vodă despre originea lui Neagoe, 
boierii Craioveşti vor fi răspuns că e doar boier, fiu al lui Pârvu Craiovescu şi al 
soției sale, Neaga, aşadar, fără drept la domnie. Ameninţările aveau să continue, 
astfel că boierii olteni se văd nevoiţi să treacă Dunărea, în decembrie 1511, cerând 
ajutor turcilor. 


La 23 ianuarie 1512, un corp de oaste în frunte cu Mehmet-Beg învingea pe 
Vlăduţ- Vodă într-o luptă la marginea Bucureştilor, la Văcăreşti. Abia după ce 
pericolul era eliminat, a putut Neagoe să-şi asume identitatea domnească, de urmaş 
al lui Basarab întemeietorul, prin tatăl său, Țepeluş voievod. 


Despre alegerea sa ca voievod, îndată după lupta de la Văcăreşti, scrie Letopiseţul 
Cantacuzinesc: „lar el nici într-un chip nu vrea să se plece şi să fie domn şi cu glas 
mare zise către tot norodul: Puneţi alt pe carele veţi vrea dimpreună şi cu sfatul 
nostru, iar pe mine mă iertaţi, că nu voi fi, iar nărodul tot striga şi zicea către 
dânsul: iată nu va Dumnezeu să fie altul, nici noi, ci numai tu să fii nouă domn... 
Deci şi Neagoe să plecă glasului năroadelor şi luă coruna şi scaunul a toată Ţara 
românească. Și îndată făcu judecată şi dreptate între oameni“. 


Nepreţuita moştenire a boierilor Craioveşti 


Poate că nu l-au înnobilat boierii Craioveşti pe Neagoe cu sânge şi os domnesc, 
însă formarea sa, încă din fragedă pruncie, se datorează ambientului în care l-au 
crescut. Numiţi în unele cronici ale vremii „Banoveţi“, erau prezentați drept „un 
neam carele era mai ales şi mai temătoriu de Dumnezeu“. 

Mama sa, Neaga, a fost cea care i-a deschis ochii către frumuseţea credinţei 
ortodoxe strămoşeşti. Cum Craioveştii erau ctitorii Mănăstirii Bistriţa din părţile 
Vâlcei, una dintre cele mai mari din Țara Românească, putem identifica primul 
„cămin“ în care copilul Neagoe va fi învăţat să citească, să se roage şi să crească în 
cinste. 


Printre vieţuitorii mănăstirii de la poalele Munţilor Căpățânii se număra şi unul 
dintre fraţii Craioveşti, unchi al lui Neagoe, Barbu-vel Ban, călugărit cu numele de 
monah Pahomie, împreună cu Neagoslava, soția sa, călugărită şi ea cu numele 
Salomia. 


Bibhoteca mănăstirii, mereu înnoită cu manuscrise de monahii cărturari, i-a 
asigurat acces atât la scrieri biblice şi patristice, cât şi la cunoaşterea unor limbi 
străine, datorită dascălilor-călugări. 


În anul 1504, la Bistriţa se refugia mitropolitul Maxim Brancovici, cărturar 
cunoscut al vremii, fost despot sârb cu numele Gheorghe, împreună cu nepoata sa, 
Miliţa, fiica despotului Serbiei, lovan Brancovici. În acelaşi an, tânărul Neagoe o 
va lua în căsătorie pe Miliţa Despina. 


Veşnică prietenie cu Sfântul ierarh Nifon: de la ucenicie la împreună-vieţuire în 
rândurile sfinţilor 


Tot la Mănăstirea Bistriţa avea să întâlnească pe patriarhul Nifon al II-lea al 
Constantinopolului, chemat în Ţara Românească, pe la anul 1502, de voievodul 
Radu cel mare (1495-1508), pentru a reorganiza şi întări viaţa bisericească. 


Această întâlnire este descrisă în lucrarea scrisă pe la 1517-1519 de întâistătătorul 
obștii de la Sfântul Munte Athos, sârbul Gavriil Protul: „Viaţa şi traiul sfinţeniei 
sale, Părintelui nostru Nifon, patriarhul Țarigradului, carele a strălucit între multe 
patimi şi ispite în Țarigrad şi în Țara Muntenească“. 


Ca mitropolit al Ungrovlahiei, a reuşit să pună ordine în Biserica din Țara 
Românească, întemeind două noi episcopii, la Râmnic şi Buzău. 


O însoţire nelegiuită la Curtea Domnească a lui Radu cel mare, între sora acestuia 
şi un boier moldovean căsătorit, a făcut ca mitropolitul Nifon să se retragă din 
scaun şi să ia calea exilului. 

Despre viaţa de pribeag avea să scrie acelaşi Gavriil Protul: „Îi veni în ajutor un 
cocon de boieri, pe care-l chema Neagoe, şi care era mai mare peste vânători. Aşa 
făcu Dumnezeu din cele amare dulci şi din cele pizmaşe cu prieteşug, că aducea 
bucate pentru hrana sfântului, şi aievea şi într-ascuns, cu îndemnarea lui 
Dumnezeu. lar fericitul Nifon îl întărea cu învăţăturile sale, ca să crească şi să se 
înalțe în toate faptele cele bune şi să se ridice în noroc bun şi să fie plăcut înaintea 
lui Dumnezeu şi a oamenilor“. 


Aceste cuvinte descriu o relaţie aparte ce lega pe tânărul boier Neagoe de înțeleptul 
ierarh, un mediu prielnic de deprindere şi învățătură. 


Ucenicia lui Neagoe pe lângă fericitul Nifon, deşi scurtă în timpul vieţii ierarhului, 
avea să continue, în veşnicie. 


În anul 1505, văzând că Radu cel mare nu pune capăt situaţiei de la curte, Nifon 
avea să părăsească ţara, neîmpăcat cu domnitorul. În anul 1508, arhiereul Nifon 
trecea la cele veşnice, în Mănăstirea Dionisiu. La doar câteva luni, în acelaşi an, 
Radu cel mare era răpus de gută, fără a primi iertare de blestemul arhieresc. Radu 
Vodă a fost înmormântat în biserica Mănăstirii Dealu, ctitoria sa de lângă 
Târgovişte. 


Împăcarea minunată a domnitorului Radu cel mare 
cu Sfântul ierarh Nifon 


Prima faptă consemnată de Gavriil Protul după consolidarea domniei lui Neagoe 
Basarab a fost aducerea în ţară a moaştelor Sfântului patriarh Nifon, pentru a 
săvârşi o împăcare postumă cu fostul domnitor Radu cel mare. A ales câțiva boieri 
de încredere, i-a întărit cu cărți domneşti semnate de el însuşi şi i-a trimis la 
Mănăstirea Dionisiu pentru a cere aducerea moaştelor Sfântului Nifon, spre 
curățirea şi ştergerea greşeli lui Radu Vodă. 


Danciu logofătul a primit acordul egumenului grec de a desface mormântul 
fericitului ierarh, aşezându-l într-o raclă de lemn. Procesiunea avându-l în frunte pe 
un părinte Neofit a adus Sfintele moaşte în Țara Românească. 


Întâmpinarea ne-o prezintă cronica lui Gavriil Protul: „De cum au intrat în Țara 
Românească cu Sfintele moaşte, au făcut ştire domnului Neagoe Vodă, care a 
adunat tot clerul Bisericii şi toţi boierii, aşteptând pe părintele său cel sufletesc. Cu 
credinţa sufletului şi a inimii, domnitorul a cuprins sicriul cu moaştele sfântului în 
braţe şi le-a sărutat cu lacrimi şi cu multă veselie, împreună cu tot norodul 

creştinesc. Au dus, apoi, sicriul şi l-au pus deasupra mormântului lui Radu Vodă, 
rugându-se toată noaptea, împreună cu Neagoe Vodă, sfinției sale pentru iertarea 
păcatului lui Radu Vodă, care fără dreptate a lepădat pe Sfântul de la sine şi l-a 
gonit din ţară. 


Și - mare minune! - spre sfârşitul Utreniei, vrând Dumnezeu să arate aievea 
iertarea păcatului lui Radu Vodă şi al altora, care făcuseră nevoie şi scârbă 
sfântului, a văzut singur Neagoe Vodă descoperire ca aceasta de la Dumnezeu: s-au 
rupt scoabele cele de fier şi acoperământul mormântului lui Radu Vodă şi degrabă 
s-au desfăcut marmurile, iar dinlăuntrul s-a ivit trupul lui Radu groaznic şi 
întunecat, plin de puroi şi de putoare. S-a deschis şi sicriul Sfântului Nifon şi a 
izvorât de la sfântul izvor de apă, care a spălat tot trupul lui Radu Vodă, arătându-l 
luminat. Apoi toate încuietorile şi pietrele singure s-au închis şi s-au arătat lui 
Neagoe şi a făcut mare mulţumire“. 


Arătându-i-se lui Neagoe această minunată împăcare şi multe alte minuni săvârşind 
Sfântul Nifon în Țara Românească, a comandat o raclă de argint poleită cu aur, 
mărgăritar, pietre scumpe şi smalţ, iar pe capac a fost pictat el însuşi, în genunchi, 
la picioarele sfântului, rugându-se. Acea raclă cu sfintele moaşte a trimis-o înapoi 
la Mănăstirea Dionisiu, în aceeaşi procesiune. 


În semn de preţuire, călugării athoniţi i-au trimis „plocon“ capul sfântului şi o 
mână, „ca să fie de sfințire şi ajutor domnului. Iară el primi acele daruri cu mare 
bucurie, ca şi Moise proorocul Tablele Legii Vechi şi le purta tot cu sine pe unde 
mergea, şi în curte şi în biserică, iar pe cale le purta în caretă, ca şi Israel chivotul 
Legii“. 


O legătură sfântă şi vie între ucenic şi părintele său spiritual, 
pecetluită în veşnicie 


Gavriil Protul îşi încheie lucrarea despre viaţa Sfântului Nifon ca martor al 
canonizării sale, prima în Biserica noastră strămoşească: „Proslăvirea Sfântului 
ierarh Nifon, patriarhul Țarigradului, s-a săvârşit la 11 august, 1517, la Curtea de 
Argeş, zi în care s-a rânduit şi pomenirea sa. Aceasta a fost prima proslăvire a unui 
sfânt în Ţara Românească“. 


Domnitorul Neagoe Basarab - ctitor şi binefăcător al întregii Ortodoxii 

Doar enumerând locurile unde vistieria domnească a lui Neagoe-Vodă a contribuit 
la ajutorarea altarelor închinate lui Dumnezeu, putem creiona portretul unuia dintre 
cei mai mari ctitori ai creştinătăţii. 


Despre daniile sale de la Sfântul Munte, cine poate da mărturie mai bună decât 
însuşi Gavriil, mai-marele călugărilor athoniți: „Ce să mai înmulțim cuvintele, 
spuind toate mănăstirile pre rând, că toate mănăstirile din Sfântul Munte al 
Athonului le-a îmbogăţit cu bani, cu sate, şi dobitoace încă le-au dat, şi multe 
ziduri au făcut şi fu ctitor mare a toată Sfetagora“. 


Și continuă, amintind de „biserica cea mare sobornicească din Țarigrad“, „sfântul 
munte Sinai“, „sfânta cetate a Ierusalimului, Sionul“, Meteorele de pe stânca 
Tesaliei, Tescaviţa, Cuşniţa, Cuteasca, Ascalon (Siria), apoi „toate câte sunt în 
Evrota, în Trachiia, în Elada, în Ahiia, în Eliric, în Cambaniia, în Elispod, în 
Misiia, în Machidonie, în Tetuliia, în Sermie, în Lugdonie, în Petlagonia, în 
Dalmaţiia şi în toate laturile de la răsărit până la apus, şi de la miază-zi până la 
miază-noapte, toate Sfintele biserici le hrănea, şi multă milă pretutindenea da şi 
mai vârtos pe cei ce se înstrăinau prin pustiu şi prin peşteri şi prin schituri fără de 
nici o scumpete îi hrănea, şi nu numai creştinilor fu mumă, ci şi păgânilor, şi fu 
tuturor tată milostiv, asemănându-se Domnului Celui Ceresc, care străluceşte 
soarele Său, şi plouă şi pe cei buni şi pe cei răi, cum arată Sfânta Evanghelie“. 


lar dacă s-a învrednicit a întări altarele lui Dumnezeu din întreaga lume, cu atât 
mai mult ajutorul său se îndrepta către Biserica strămoşească a Ţării. Vistieria 
domnească a contribuit la ridicarea sau restaurarea complexurilor monahale de la 
Tismana, Bistriţa, Cotmeana, Vişina, Cozia, Dobruşa, Nucet, Ostrov sau Snagov. 
Mănăstirea Dealu, ctitoria lui Radu-Vodă, este desăvârşită în zilele domniei sale. 


Pentru toate acestea va fi avut aceeaşi dragoste şi râvnă de a sluji lui Dumnezeu. 
Capodopere, însă, sunt două lăcaşuri ridicate din temelie în Țara Românească: 
biserica Mănăstirii Curtea de Argeş şi Catedrala mitropolitană din Târgovişte. 


„Invăţăturile lui Neagoe Basarab către fiul său, Teodosie“ 


Vrednicul de pomenire mitropolit Antonie Plămădeală al Ardealului i-a dedicat o 
serie de studii menite să-l numere între cei ce s-au învrednicit a fi „Dascăli de 
cuget şi simţire românească“: „Prin Curtea de Argeş şi prin «Învățăturile către fiul 
său, Teodosie», Neagoe-voievod Basarab şi-a câştigat un loc veşnic viu în istoria, 


cultura, civilizaţia şi conştiinţa românilor. 

Domn al culturii româneşti îndeosebi, a realizat în «Învăţături», ca şi în Catedrală, 
o sinteză românească originală, între umanism şi gândirea religioasă a vremii, 
sinteză care a surprins şi a concretizat în forme scrise şi zidite, trăsăturile esențiale 
şi fundamentale ale sufletului românesc“. 


Profesorul Dan Zamfirescu, numit, pe bună dreptate, „fiul de suflet“ al lui Neagoe 
Vodă Basarab“, unul dintre cei mai de seamă cercetători din zilele noastre, a reuşit 
să demonteze toate ipotezele ce puneau la îndoială originalitatea operei 
domnitorului român, dovedind cu argumente că «Învățăturile» sunt „una din cele 
mai autentice şi mai valoroase creaţii literare din cultura română“. 


„Epoca“ de nouă ani: 1512-1521 


La graniţa unui Imperiu Otoman în continuă expansiune a apărat şi consolidat Ţara 
Românească, devenind un real sprijin pentru întreaga creştinătate din zonă. Ceea ce 
Ştefan cel mare şi sfânt a păzit cu ascuţişul sabiei, Sfântul voievod Neagoe Basarab 
a păstrat cu sigiliul domnesc aplicat pe documentele de diplomaţie. Cu o armată 
pregătită oricând să reziste unei ofensive otomane, a preferat să răscumpere pacea 
fără vărsare de sânge, prin plata unui însemnat tribut. 


Preafericitul Părinte patriarh Daniel remarca acest nou soi de „luptă a spiritului“, în 
studiul „Politică luminată de credință. Neagoe Basarab, un principe pedagog 
creştin“: „Fără să fie luptător cu armele, ca Sfântul Ştefan cel mare, Neagoe 
Basarab - prin toată această bogată şi continuă activitate şi preocupare a sa pentru 
lumea creştină din Orient şi Balcani - apare ca un luptător al spiritului, sprijinind 
cultura europeană, moştenire a strălucitului Bizanţ". 


După numai nouă ani de rodnică domnie, a trecut la cele veşnice, „lăsând în urma 
sa multă lumină, lumină ale cărei raze pătrund până la noi cei de astăzi“. 


A fost înmormântat în gropniţa domnească de la Curtea de Argeş, ctitoria sa, iar 
piatra de mormânt aminteşte: „A răposat robul lui Dumnezeu lo Neagoe Voievod 
şi Domn a toată Țara Românească şi a părților dunărene, în luna lui Septembrie 15 
zile, anul 7029 (1521), crugul soarelui 26, crugul lunii 15, temelia 18. A domnit 9 
ani şi jumătate. Şi rog pe cei ce Dumnezeu îi va îngădui să vie după noi, să 
păzească adăpostul acesta mic şi lăcaşul oaselor mele, ca să fie nestricat“. 


„Domn cu apucături împărăteşti“ 

Nicolae Iorga îl numeşte pe Neagoe Basarab „domn cu apucături împărăteşti“, „cel 
dintâi domn român pătruns de cultura bizantină. Din fiul său iubit, pe care-l numise 
Teodosie, sperând că va cârmui ca Teodosiu cel mare, el voia să facă o minune de 
desăvârşire“. 


Portretul votiv zugrăvit de meşterul Dobromir din Târgovişte, autorul picturii 
originale a ctitoriei voievodale din Curtea de Argeş, reprezintă imaginea fidelă a 
domnitorului Neagoe Basarab, alături de familia sa. Este prezentat în picioare, 
înveşmântat în ţinută de ceremonie, purtând pe cap coroană de aur cu fleuroni 
bogaţi şi cu monturi de pietre scumpe. Părul e împodobit cu un acoperământ de 
bucle aurii ce curg în râuri până la piept, îmbrăcându-i umerii. Pe mantie se 
observă un vultur bicefal încoronat, simbolul heraldic împărătesc al Bizanțului. 
Această imagine a fost adoptată de Sfântul Sinod al Bisericii Ortodoxe Române 
drept icoană a Sfântului voievod Neagoe Basarab. 


În studiul amintit, PF Daniel - pe atunci mitropolit al Moldovei - oferea drept 
model pe domnitorul Neagoe Basarab, care „rămâne mereu viu prin ceea ce a lăsat 
posterităţii şi constituie un îndemn pentru generaţiile de azi şi de mâine în a sluji 
acest popor“. 

Alexandru Briciu - Domnitorul supus Domnului 


Ouro: 10 Cf 


În şedinţa de lucru a Sfântului Sinod al Bisericii Ortodoxe Române, întrunit la 
Reşedinţa patriarhală din Bucureşti, în zilele de 8-9 iulie 2008, s-a hotărât 
canonizarea Sfântului voievod Neagoe Basarab, domnitorul Ţării Româneşti. 
Cancelaria Sfântului Sinod a editat Tomosul de proclamare a canonizării Sfântului 
voievod Neagoe Basarab, "care a rămas în memoria poporului român şi a tradiției 
ortodoxe prin opera sa intitulată Învățăturile lui Neagoe Basarab către fiul său 
Theodosie, prima creaţie de valoare universală a literaturii române, un adevărat 
testament duhovnicesc, pedagogic, filosofic şi enciclopedic”. 


S-a consfințit, astfel, decizia Bisericii Ortodoxe Române, care, "privind la evlavia 
şi viața duhovnicească bine plăcută lui Dumnezeu a Sfântului voievod Neagoe 
Basarab, luând aminte la mărturisirea învăţăturii ortodoxe, la râvna lui pentru 
zidirea de biserici şi de mănăstiri, la ajutorarea Bisericilor Ortodoxe din Răsărit, 
precum şi la lucrarea sa pentru pace şi căutând folosul duhovnicesc al poporului 
drepteredincios", a hotărât "ca de acum înainte şi până la sfârşitul veacurilor, 

Sfântul voievod Neagoe Basarab să fie numărat între bărbaţii sfinţi ai Bisericii şi să 
fie pomenit şi cinstit cu cântări de laudă în ziua a 26-a a lunii septembrie”. 


"Epoca" de nouă ani: 1512-1521 


În perioada 1512-1521, Țara Românească a cunoscut o adevărată "epocă" de doar 
nouă ani sub conducerea bine credinciosului voievod Neagoe Basarab, pe care 
istoricul Nicolae Iorga avea să-l numească "domn cu apucături împărăteşti... domn 
cu atâta dor de frumuseţe, cum nu mai avusesem altul înainte de dânsul". Această 
perioadă a fost suficientă pentru ca, prin înţeleaptă ocârmuire, domnitorul român să 
ocupe un loc de cinste în galeria bărbaţilor iluştri ai neamului. Un capitol purtându- 
i numele s-ar putea înscrie în orice tratat de istorie, diplomaţie, arhitectură sau 
literatură, dar şi de teologie. 


"Falnic monument de literatură, politică, filosofie 
şi elocuenţă la străbunii noştri..." 


Cercetându-i viaţa şi activitatea, Bogdan Petriceicu Hasdeu avea să scrie despre 
"Neagoe Basarab, acest Marc Aureliu al Ţării Româneşti, principe artist şi filosof, 
care ne face a privi cu uimire, ca o epocă excepţională de pace şi de cultură în 
mijlocul unei întunecoase furtune de mai mulți secoli, scurtul interval dintre anii 
1512-1521", catalogându-i Învățăturile... drept "falnic monument de literatură, 
politică, filosofie şi elocuenţă la străbunii noştri...". 


Din titlu reiese că lucrarea ar fi dedicată fiului său, moştenitor al tronului: "Din fiul 
său iubit, pe care-l numise Teodosie, sperând că va cârmui ca Teodosiu cel mare, el 
voia să facă o minune de desăvârşire". 


În realitate, însă, este destinată tuturor urmaşilor săi la cârmuirea Ţării, actuală 
până în zilele noastre, un adevărat testament menit să arate cum să se conducă pe 
sine întâistătătorul şi cum să-şi conducă supuşii. Fără a neglija prerogativele 
domneşti, voievodul se preocupă de viaţa spirituală a poporului său, conştient că 
misiunea sa nu este doar de a guverna un stat, ci de a conduce spre Dumnezeu, din 
mila Căruia 1-a fost dat să ocupe jilţul domnesc. 


Învăţături din strana împărătească şi învățături din jilţul domnesc 
Lucrarea domnitorului Neagoe Basarab dedicată fiului său Theodosie şi tuturor 


celor ce-i vor urma la tron conţine două feluri de învățături: religioase şi laice. 
Sfaturile domneşti sunt puse pe seama suveranului ţării, ce ocupa jilțul domnesc, 

iar poveţele religioase aparțin aceluiaşi domnitor ce ocupa cu cinste strana 
împărătească din biserică, lângă arhiereu. Prin învăţăturile laice, Neagoe îi arată 
cum să conducă pe supuşii săi, iar prin poveţele religioase, îi arată cum să se 
conducă pe sine. 


O linie clară de delimitare între învăţăturile religioase şi cele laice este greu de 
trasat, întrucât orice sfat lumesc are fundament sau motivație spirituală. Totuşi, 
lucrarea se dovedeşte a fi un manual de domnie, iar pastorația conducătorului laic 
primeşte fundament spiritual. Cea dintâi idee care devine, de fapt, laitmotivul 
operei este originea divină a puterii domneşti, conştiinţa domnitorului că este 
"unsul lui Dumnezeu". 


Puterea exemplului 


Grija pentru Sfintele Scripturi din partea unui conducător laic în exercițiul domniei 
este o soluţie pentru orice formă de guvernământ, actuală în orice epocă. Credinţa, 
nădejdea şi dragostea, la care adaugă iertarea şi pacea, alcătuiesc lucrurile bune, 
cărora le opune desfrânarea, viclenia, mânia şi alte păcate asemenea lor. 


Indemnul unui suveran de a cinsti sfintele icoane este încă un argument pentru 
faptul că, astăzi, ne închinăm icoanei Sfântului Neagoe Basarab însuşi şi îl avem 
drept mijlocitor în rugăciunile noastre. 


Cuvântul domnitorului, în special pentru supuşii săi, poate avea autoritatea unei 
legi. De aceea, atunci când cuvântul rostit de clerici în amvon găseşte finalitate în 
faptele domnitorului şi, mai important, este transmis mai departe de acesta, cu 
siguranță exemplul său va fi urmat de cei din jur. Prin crearea de rugăciuni, 
Neagoe Basarab ne arată că "aliatul" său de nădejde este Dumnezeu, pe care nu 
ezită să-L cheme în ajutor la nevoie. 


Indemnuri mereu actuale 


Ethosul ideal propovăduit prin condei în Invăţături nu înseamnă că nu era ancorat 
în realităţile vremii: năravurile societăţii în care trăia sunt criticate, cu îndemnul 
pentru urmaşi de a nu le urma exemplul. 


Unul dintre păcatele care au dezbinat lumea din cele mai vechi timpuri este cel al 
hrisolatriei. Venerării aurului, Neagoe Basarab îi opune iubirea de Dumnezeu drept 
adevărată comoară în cer şi pe pământ. Acelaşi conducător laic ne arată adevărata 

imagine pe care trebuie să o adopte fiul faţă de părinţii săi, model de cinstire a 
celor ce ne-au dat viaţă. 


Tot din cuprinsul Învăţăturilor aflăm cum lucrează vrăjmaşul ca să despartă pe om 
de Dumnezeu şi cum se poate păzi omul de cursele diavolului. Cu inimă curată şi 
cu minte întreagă, prin post, rugăciune, smerenie, curăţie şi milostenie, omul se 
apără în faţa ispitelor. 


Guvernare raportată tot timpul la Dumnezeu 


Deşi între prerogativele domneşti se numără şi cea de judecător suprem al 
poporului, Neagoe Basarab învaţă că răspunsul final îl vom da cu toții în faţa 
Judecătorului suprem, iar de dreptatea împărțită pe acest pământ va depinde 
judecata noastră. De aceea, "domnul carele va judeca pre dreptu, acela-i domn 
adevărat şi unsul lui Dumnezeu şi va dobândi lumina care nu va trece niciodată. lar 
domnul care nu va judeca pre dreptate şi pre legea lui Dumnezeu, acela nu iaste 
domn, nici să va chema îndreptător şi unsul lui Dumnezeu, ci va fi pierdut în 
periciunea cea de veci şi pentru fățărnicia lui nici faţa lui Dumnezeu nu o va 
vedea”. Înainte de a urca în divanul de judecată, "întâi se cade să vă rugaţi 
Domnului nostru lisus Hristos, ca să vă fie întărire şi învârtoşare". 


În exercitarea domniei, orice apariţie a suveranului este raportată la Dumnezeu. 
Mai presus de pompa domnească, omul este povăţuit să se îmbrace în dragostea lui 
Dumnezeu. Conducerea nu se face în mod despotic, autoritar, ci în comuniune cu 
cei pe care i-a ales să-i fie sfetnici, întrucât Dumnezeu poate da oricăruia o înţele- 
pciune de folos. 


Politica lui Neagoe Basarab este una a rugăciunii, cerând ajutor divin înainte de 
orice decizie. Smerenia domnească face ca orice succes să fie pus pe seama 
ajutorului divin, pentru a nu cădea în extrema autosuficienţei. Îngăduitorul, 
ajutătorul şi judecătorul unui conducător lumesc este Dumnezeu. Curăţia, sme- 
renia, rugăciunea, milostenia şi lauda lui Dumnezeu aduc ajutor divin în pastoraţie, 
în timp ce trufia aduce osândă. 


Viaţa pământească trăită cu gândul la viaţa veşnică 
Adevăratul război sfânt este cel de apărare a ţării, în cazul extrem în care lupta 


armată nu poate fi evitată. Victoria în cazul în care bătălia nu a putut fi evitată se 
datorează, evident, ajutorului dumnezeiesc. Orice om care are în ascultarea sa pe 

alții, să fie conştient că puterea sa lumească este infinit mai mică decât atot- 
puternicia lui Dumnezeu. 


La loc de cinste este virtutea înţelepciunii, mai ales pentru un om a cărui decizie 
influenţează viaţa unui popor. Un domnitor era, în perioada medievală, stăpânul 
Neagoe Basarab condamnă grija omului pentru cele materiale, care îl fac să 
neglijeze pe cele ale sufletului. Cuvântul său despre bogăţie poate fi cuprins în 
orice predică destinată acestei categorii sociale. 


Timpul faptelor este viaţa pământească, limitată. După săvârşirea acestei vieţi, vine 
vremea judecății, când vom răspunde pentru tot ce am făcut. Rugăciunea trebuie să 
fie ultimul cuvânt cu care omul se desparte de această lume. 


Cuprinsul laic al Învăţăturilor este un adevărat manual de domnie, care învaţă, 
practic, cum să se poarte domnitorul în orice împrejurări: la masă, faţă de boieri, în 
diplomaţie, în calitate de conducător al armatei, judecător suprem sau la nevoie, în 
pribegie. 


"Cartea omeniei româneşti" 


"A lui Neagoe Voevodul învăţătură cătră fie-său Theodosie şi cătră alți domni, 
cătră toți. Cum să cade domnilor să şază la masă şi cum vor mânca şi vor bea", 
reproduce imaginea Curţii Domneşti de secol al XVI-lea în Țara Românească. Sunt 
cuprinse reguli precise de protocol şi de conduită a domnului, amfitrion al 
ospeţelor la care participă. Atitudinea domnului trebuie să fie ponderată, nici prea 
vesel - pentru că "veselia fărâ de măsură va mânua pre Dumnezeu", nici prea trist - 
pentru că "toți din casa ta şi toate slugile tale să vor întrista şi să vor îngrija”. 


Permanenta preocupare a lui Neagoe Basarab pentru supuşii săi este subliniată de 
Dan Zamfirescu: "Nici o altă scriere parenetică, din nici o altă cultură, nu mai 
propune ca model un asemenea tip de conducător. Am putea să numim de aceea 
această a doua parte a Învăţăturilor "Cartea omeniei româneşti”. 


Axiocraţia promovată de Neagoe Basarab în perioada domniilor ereditare în umbra 
cărora se găseau marile familii boiereşti este încă o dovadă despre cinstea şi 
caracterul acestuia. 

După Dumnezeu, cel mai de seamă aliat în exercitarea domniei este poporul pe 
care îl conduce. Oamenii de rând se apropie şi îşi oferă devotamentul atunci când 
văd cinstea acestuia. Pastoraţia lui Neagoe Basarab nu se limitează doar la 

asigurarea unor condiţii decente în stat, ci se preocupă de progresul spiritual al 
celor primiți spre guvernare. Dreptatea adevărată este cea care îndreaptă pe om, nu 
care-i pierde sufletul. 


Imaginea Curţii Domneşti de secol XVI 


Masa la Curtea Domnească a lui Neagoe Basarab este un adevărat cod de protocol, 
în care fiecare gest este măsurat şi justificat. Imaginea şi atitudinea domnului, 
alcătuirea prezidiului, ambianța, decorul, toate sunt importante, întrucât ospeţele îl 
expun pe domnitor în faţa supuşilor săi. La masă, cel mai greu viciu este beţia, pe 
care o înfierează. De asemenea, ospăţul nu lasă loc nici de daruri, nici de judecată, 
întrucât rațiunea domnului poate fi influenţată uşor. Modelul de aşezare a supuşilor 
la masă, în ordine ierarhică, poate servi drept regulă de protocol pentru orice 
recepție chiar şi în zilele noastre. 


Tratat de diplomaţie 


Atitudinea lui Neagoe Basarab faţă de soliile străine poate constitui un veritabil 
tratat de diplomaţie modernă. În exercitarea puterii domneşti la nivel internaţional, 
un rol-cheie l-a purtat instituţia soliei, în care domnitorul român a investit nu doar 
material, ci şi spiritual. Alegerea solului se face de către domn, în consultare cu 
Sfatul domnesc, pe principiul axiocraţiei. La nivel intern, Sfatul domnesc este o 
instituţie deosebit de importantă în pastorația poporului. 


Imaginea conducătorului suprem al armatei este conturată cu aceeaşi minuțioasă 
grijă pentru detalii. Domnitorul este model pentru oştenii săi, iar atitudinea sa va 
influenţa atitudinea lor în luptă. Aşezarea tactică în cazul unei confruntări militare 
arată că singurul motiv pentru care refuza până în ultima clipă războiul este 
conştiinţa spirituală; altminteri, era un strateg desăvârşit, care ar fi putut excela 
într-o carieră militară. Urmaşul la tron care va fi răsfoit paginile Învăţăturilor avea 
acces, în linii mari, la organizarea completă, nu doar a unei bătălii, ci şi a unei 
rezistenţe sau reorganizări în cazul unei înfrângeri. 


Învățăturile aparţin unui prezent continuu 
Dacă Vasile Grecu spunea cândva despre Neagoe Basarab că "a avut şi preocupări 
literare, bine înţeles conforme cu vederile timpului său", peste ani, acel timp s-a 
dovedit a fi un "prezent continuu", specific timpului liturgic. Principiile enunțate ca 
povăţuiri părinteşti acum aproape cinci secole sunt la fel de actuale şi astăzi, 
întrucât vorbesc despre om, iar omenia nu este niciodată depăşită de vremi. Neagoe 

Basarab predă "o adevărată lecţie de pedagogie morală şi spirituală, un adevărat 
cod de comportament fuințial şi demnitate umană pentru toate timpurile”. 


Recursul la adevăratele valori 


Într-o perioadă în care ne este din ce în ce mai greu să identificăm adevăratele 
modele, recursul la istorie ne poate ajuta să descoperim imaginea domnitorului 
Neagoe Basarab, unsul lui Dumnezeu şi stăpân al ţării. Autorul Învăţăturilor lui 
Neagoe Basarab către fiul său Theodosie este, mai presus de toate, un conducător 
laic ce şi-a asumat rolul de pedagog al supuşilor săi. Pastoraţia voievodului român 
depăşeşte aspectul material, pe care orice suveran l-ar impune drept prioritar în 
exercițiul domniei. Condeiul domnesc a aşternut pe foaie principii de guvernare a 
sufletului, oferind celor ce vor dori să îl moştenească adevărata avere, cea 
spirituală, accesibilă tuturor. Paradoxal, evoluţia pe scara socială a făcut ca Neagoe 
Basarab să conştientizeze, într-o măsură proporțională ascensiunii, măreţia Crea- 
torului. 


Istoria stă mărturie că puterea poate duce la o autosuficienţă a omului, devenind 
instrumentul pierzării sale. În scurta sa viaţă, de nici patruzeci de ani, dintre care 
nouă la cârma unui stat, într-o perioadă în care conducătorul ţării poseda puteri 
depline, specifice absolutismului monarhic, şi-a păstrat tot timpul conştiinţa de 
creştin şi omenia. 


Prin acest testament, Neagoe Basarab învaţă că ereditatea dinastică nu exclude pe 
cea duhovnicească. 


Ii cere fiului său Theodosie să-l moştenească spiritual, oferindu-i nu doar averea 
trecătoare, ci şi pe cea veşnică, arătându-i că domnitorul, ca stăpân, trebuie să fie 
supus Domnului. 

Alexandru Briciu - Un mare ctitor de lăcaşuri sfinte 

Sfântul voievod Neagoe, la urcarea pe tronul Ţării Româneşti, în 1512, şi-a însuşit 
titulatura de urmaş al Basarabilor, dinastie din care făcea parte şi pe care a 
continuat-o cu cinste. Din cele 95 de acte emise în timpul domniei lui Neagoe 
Basarab, 50 se referă la biserici. Dintre acestea, 34 sunt acte de danie, care au în 
cuprins fie întărirea unor danii mai vechi, fie repararea unor biserici. 


Basarab I întemeietorul (1310-1352), fiul său, Nicolae Alexandru (1352-1364) şi 
nepotul său, Vladislav Vlaicu (1364-1377), sunt ctitorii Bisericii Domneşti din 
Curtea de Argeş. Nicolae Alexandru a ctitorit şi Mănăstirea Domnească Negru 
Vodă din Câmpulung, proiect preluat tot de la tatăl său, Basarab. Nepotul său, 
Mircea cel bătrân (1386-1418), a ctitorit Mănăstirea Cozia. Cu o asemenea 

moştenire pe cale dinastică, Neagoe Basarab nu putea decât să urmeze activitatea 
ctitoricească, mai ales că ucenicise, ca tânăr boier, pe lângă domnitorul Radu cel 
mare, văzând cum se ridică Mănăstirea voievodală Dealu. 


Bogata activitate ctitoricească a domnitorului român a fost cuprinsă în "Viaţa şi 
traiul Sfinţiei Sale Părintelui nostru Nifon patriarhul Ţarigradului, care au strălucit 
între multe patemi şi ispite în Țarigrad şi în Țara Muntenească, scrisă de chir 
Gavriil Protul, adecă mai marele Sfetagorei”. 


Moaştele Sfântului ierarh Nifon 


Prima faptă descrisă de Gavriil Protul după consolidarea domniei lui Neagoe a fost 
aducerea în ţară de la Muntele Athos a moaştelor Sfântului Nifon, în vederea 
săvârşirii unui adevărat ritual de împăcare între fericitul mitropolit şi domnitorul 
Radu cel mare, trecut la cele veşnice şi îngropat în ctitoria sa de la Mănăstirea 
Dealu. 


După ce a mijlocit iertăciunea postumă a înaintaşului său, Neagoe a înapoiat 
moaştele învățătorului său Mănăstirii Dionisiu într-un chivot de argint, poleit cu 
aur, împodobit cu pietre scumpe şi emailuri. 


Drept răsplată pentru această raclă, călugării de la Dionisiu i-au dăruit domni- 
torului "plocon capul sfântului şi o mână. (...) ară el, primi acele daruri cu mare 
bucurie ca şi Moisii proroc tablele legii vechi, şi le purta cu sine pre unde mergea, 
ŞI în curte şi în biserică”. 


Moaştele Sfântului Nifon primite de Neagoe Basarab sunt depuse spre venerare 
până astăzi în Catedrala mitropolitană "Sfântul Dimitrie" din Craiova. 


Biserica Mănăstirii Curtea de Argeş 


Încă din vremea când era boier în preajma lui Radu cel mare, Neagoe va fi auzit 
îndemnurile ierarhului Nifon al Ungrovlahiei de a muta scaunul mitropolitan de la 
Curtea de Argeş la reşedinţa domnească din Târgovişte, pentru ca strana arhie- 
rească să fie alături de jilțul domnesc. Cum mitropolitul vieţuia deja la Curtea 
Domnească, lângă voievod, vechea reşedinţă de pe malul Argeşului rămânea aban- 
donată. Ansamblul mitropolitan ctitorit de domnitorul Vlad al II-lea dracul (1436- 
1442, 1443-1447) pe fosta moşie Flămânzeşti, la nord de vechiul târg al Curţii de 
Argeş, în vremea lui Neagoe Basarab se găsea în stare de "dărâmare" şi "neîntărit", 
încât a trebuit să fie "spart". Pe acele ruine avea să ridice biserica Mănăstirii Curtea 

de Argeş, "o capodoperă a spiritului artistic al poporului român, ea reprezintă 
resursele fără de sfârşit ale poporului nostru, eleganța şi armonia, măiestria şi 
priceperea sa", cum o numea Preafericitul Părinte Patriarh Daniel în unul dintre 
primele articole publicate după absolvirea studiilor universitare. 


Activitatea de ctitor a lui Neagoe Basarab nu a constat doar în finanţarea sau 
sprijinirea ridicării unor lăcaşuri de cult, ci domnitorul s-a implicat direct, 
punându-și amprenta asupra edificiilor asemenea bazileilor bizantini. 


Nicolae lorga notează că Neagoe Vodă a început, "întrebuinţând argintari de la 
Sibiiu, cum sunt Celestin şi loan, apoi Ludovic Rohrer, lucrul la fundaţia sa, 
scumpă şi mult iubită, de la Argeş: când lucrul nu-i plăcea, ci-l găsea ţigănesc - pe 
latineşte: ad modum Ciganorum - priceputul în materie de artă protesta: avem noi 
destui meşteri cari ar fi putut face mai frumos de cum a făcut el ”. Efortul de 
construire a lăcaşului de cult a rămas în memoria colectivă a poporului român, 
transformându-se în legendă: Vasile Alecsandri a cules balada "Mănăstirea 
Argeşului" în anul 1874, iar Dimitrie Bolintineanu a inclus în volumul "Legende 
istorice" din 1865 opera "Doamna lui Neagu”. 


A ales cei mai buni meşteri şi le-a pus la dispoziţie cele mai bune materiale ale 
vremii: piatră de calcar de bună calitate, grăunţoasă şi gălbuie la culoare, din 
cariera de la Albeşti, lângă Câmpulung, marmură şi mozaic aduse de la 
Constantinopol. 


Diaconul Paul de Alep, fiul patriarhului Macarie al III-lea Zaim al Antiohiei, 
transpune şi el în legendă aducerea marmurei şi mozaicului de la Constantinopol 
prin înşelarea atenţiei sultanului. Neagoe ar fi motivat destinația materialelor 
scumpe ale vremii pentru înălțarea unei moschei la Nicopole, însă le-a trecut tainic 
Dunărea, pentru ctitoria sa de la Argeş. Paul de Alep a cules informaţiile în timpul 
vizitei din Ţările Române, la un secol şi jumătate după domnia lui Neagoe Basarab, 
când nota: "În acest ţinut al Ţării Româneşti se află o mare mănăstire care, după 
cum se crede, nu are pereche în ce priveşte măreţia clădirii; şi mi s-a spus de nişte 
negustori greci, care făceau negoţ cu ţara francilor şi cu Veneţia, că acolo nu este 
nimic asemănător. Se numeşte Mănăstirea Argeş”. 


Slujba de sfințire a bisericii 
Prezent la ceremonialul târnosirii sfântului lăcaş din 15 august 1517, al cărui fast a 


întrecut tot ce se văzuse până atunci în Țările Române, Gavriil Protul descrie, ca 
martor, ctitoria lui Neagoe Basarab de la Curtea de Argeş: "Şi aşa vom putea spune 

cu adevărat că nu este aşa mare şi sobornică ca Sionul, carele îl făcu Solomon, nice 
ca Sfânta Sofia, care o "au" făcut marele înpărat Iustinian, iară cu frămseţea este 
mai predesupra acelora". 


Asemenea bazileilor bizantini, "prestolul, în altariu, tocmi-l şi-l aşezară însuşi 
Neagoe Vodă cu mâinile sale spre sfințire şi aşeză şi făcătoarele de minuni icoane 
a lui Pantocrator şi a Precistii în biserică la locul lor, înpodobite tot cu aur şi pietrii 
scumpe”. 


La slujbă a participat întreaga familie domnească şi protipendada boierească, 
mitropolitul Macarie al Ungrovlahiei şi "tot clirosul" său, iar oaspeţii au fost dintre 
cei mai vestiți ai lumii ortodoxe: "Pentru întâiaşi dată un patriarh din Constan- 
tinopol, Teolept, se află pe pământul românesc; el era întovărăşit de episcopii de 
Seres, de Sarde, de Midia şi de Melenic" (Nicolae Iorga) şi toţi arhimandriţii şi 
egumenii Muntelui Athos, în frunte cu Protosul lor Gavriil. 


Tot atunci a avut loc şi prima canonizare pe teritoriul ţării noastre, cea a Sfântului 
ierarh Nifon, patriarhul Constantinopolului. S-a decis "ca de acum înainte 
niciodată, în veci, în Argeş să nu mai fie Mitropolie, ci să fie mănăstire şi 
arhimandrie, iar în Târgovişte să fie Mitropolia stătătoare, cum s-au aşezat. Şi se 
făcură aceste lucruri cu mare opreală şi blestem ca să nu se mai clintească nici de 
Patriarhie, nici de Mitropolit, nici de Domn". 


De vreme ce reşedinţa mitropoliei avea să fie mutată oficial la Târgovişte, 
Mănăstirea Curtea de Argeş devenea arhimandrie, fiind cinstită, alături de 
Mănăstirea Tismana, în fruntea tuturor mănăstirilor din Ţara Românească. De fapt, 
nu era un simplu lăcaş de cult, ci un întreg ansamblu monahal: "Mănăstirea cea 
nouo den Argeş o îngrădi înprejur cu curte de zid şi înlăuntru curții făcu multe 
chilii călugărești şi o înfrămseţă cu tot feliul de trebuință: făcu trapezărie şi 
magherniţă, mangupie şi povarnă de olovină, pivniţă şi clopotniţă naltă şi puse 
clopote mari şi cu alte frămseţi cu de toate o înpodobi şi o făcu asemene Raiului lui 
Dumnezeu". 


Mănăstirea lui Neagoe Basarab de la Curtea de Argeş este socotită "capodopera în 
piatră a vieţii sale, zidită în timp record, cu piatră din Albeşti Muscelului, de către 
meşterii români şi străini, chemaţi din Ardeal, Serbia, Grecia, Veneţia, Armenia şi 
Constantinopol. Doar în cinci ani, Sfântul domnitor Neagoe, de acum înainte 
celebru prin ctitoria sa, ridică spre cer trupul zvelt al bisericii închinat Maicii 
Domnului, dăltuit în piatră şi marmură, cu turlele măiestrit răsucite şi păsări delicat 
dăltuite pe streşini, gata să împrumute alcătuirii din piatră, cărămidă şi var ceva din 

uşurinţa zborului. Un unicat în materie de arhitectură sacră!" (Sfântul Neagoe 
Basarab, voievodul Ţării Româneşti, Editura Episcopiei Argeşului şi Muscelului, 
Curtea de Argeş, 2009). 


Catedrala din Târgovişte 


Pentru Mitropolia Ungrovlahiei din Târgovişte, Neagoe Basarab a pornit zidirea 
unei catedrale chiar în inima cetăţii, având modelul constantinopolitan al Bisericii 
"Sfântul Nicolae Domnesc" din Curtea de Argeş, ctitoria strămoşilor săi Basarabi. 


Descrisă ca o capodoperă în izvoarele vremii, catedrala din Târgovişte nu mai 
păstrează, astăzi, forma iniţială, întrucât o amplă restaurare din anul 1893, condusă 
de arhitectul Andre Lecomte du Nouy, a decis demolarea totală a bisericii vechi, 
degradate, şi refacerea ei din temelii conform unităţii de stil. 


Paul de Alep ne-a lăsat o imagine detaliată a complexului mitropolitan de la 
mijlocul secolului al XVII-lea: "În față se află o biserică mare, care nu-şi are 
pereche în toată ţara. (...) Această biserică este tot atât de mare, spațioasă, 
încăpătoare şi înaltă, sprijinită de numeroşi stâlpi; ea este impunătoare şi în stilul 
Sfintei Sofia. (...) Turlele mari şi mici ale acestei biserici sunt în număr de 
douăsprezece, cu douăsprezece cruci aurite. Se spune că zidul care înconjoară 
această locuinţă precum şi grădina sunt deopotrivă cu acelea ale unui oraş mare”. 
În centrul complexului se afla o biserică "mare şi frumoasă, cu opt turle rotunde, 
cum se satură ochii tuturor de vederea ei”. 


Catedrala mitropolitană din Târgovişte a fost târnosită la 17 mai 1520 în cadrul 
unei ceremonii fastuoase: "Am sfinţit acea biserică întru lauda Înălţării Domnului 
nostru lisus Hristos. La închinarea acestei biserici va veni toată ţara aceasta", scria 
"Basarab voevod al Țerii Româneşti" în scrisoarea trimisă "Dumnealor judelui 
Craiului, căpeteniei cetăţii şi celorlalți cetăţeni ce sunt la Braşov, prieteni şi vecini 
ai noştri vrednici de cinste" (Dan Zamfirescu). 


Alte ctitorii în Ţara Românească 


Tot în Târgovişte, Neagoe Basarab a ridicat din temelii biserica "Sfântul Gheorghe 
Suseni", de mici proporţii, unul dintre cele mai vechi monumente bisericeşti, 
istorice şi de artă din localitate păstrate până în zilele noastre. 

"Și mai vârtos în Țara Muntenească, mari şi minunate mănăstiri au făcut”, 
mărturisea protosul Gavriil. Nicolae Iorga amintea că "în ţară chiar, Tismana fu 
acoperită de Domn cu plumb; Cozia primi înoiri; o icoană de la Nucet fu 

împodobită cu aur şi pietre scumpe. Aproape de mănăstirea lui Mircea cel bătrân, 
în Ostrovul Călimăneştilor, el făcu o mănăstioară care se păstrează şi până astăzi”. 


Vistieria domnească a sprijinit întărirea lăcaşurilor de cult de la mănăstiri precum 
Bistriţa, Dealu, Glavacioc, Bolintin, Schitul Bălteni din Ilfov, Cotmeana, Vişina, 
Govora, Dobruşa, Cornet, Cricov, Butoiu - Dâmboviţa, Gura Motrului şi Corbii de 
Piatră. 


La Mănăstirea Snagov, tabloul votiv îl înfăţişează pe Neagoe Vodă ţinând biserica 
împreună cu Mircea cel bătrân, avându-l alături pe fiul său, Theodosie. Lăcaşul de 
cult care se păstrează până astăzi, cu hramul "Intrarea în Biserică a Maicii 
Domnului", a fost construit din cărămidă, în stil bizantin, athonit, de către Sfântul 
voievod Neagoe Basarab, în anii 1517-1521. 


La 21 noiembrie 2008, cu ocazia împlinirii a 600 de ani de la atestarea docu- 
mentară a Mănăstirii Snagov, Sfântul voievod Neagoe Basarab a devenit hram al 
acestei biserici, prin decizia patriarhală a Preafericitului Părinte Daniel. 


Danu pentru bisericile din afara ţării 


Dincolo de Carpaţi, în Transilvania vecină şi soră, a zidit, în 1515, biserica din 
Zărneşti şi a contribuit la ridicarea Bisericii "Sfântul Nicolae" din $cheii 
Braşovului. 


Continuă Gavriil Protul pomelnicul bisericilor ajutate de Neagoe Basarab: "Ce 
vom mai spune deosebi lucrurile şi mănăstirile carele le-au miluit? Să zicem 
denpreună toate câte sânt în Evrota, în Trachiia, în Elada, în Ahua, în Eliric, în 
Cambaniia, în Elispod, în Misiia, în Machidonie, în Tetuliia, în Sermie, în 
Lugdonie, în Petlagonua, în Dalmația şi în toate laturile de la Răserit până la Apus 
şi de la Amiază-zi pânâ la Amiază-noapte, toate sfintele biserici le hrănia şi multă 
milă pretutindinia da. Şi mai vârtos pre cei ci se striina pen pustii şi pren peşteri şi 
pre schituri fără de nice o scumpete îi hrănia. Şi nu numai creştinilor fu bun, ce şi 
păgânilor şi fu tututor tată milostiv, asemenându-se Domnului Celui ceresc, Care 
streluceşte soarele Său şi ploa şi pre cei buni şi pre cei răi, cum arată Sfânta 
Evanghelie”. 


Patriarhia Ecumenică din Constantinopol a primit acoperiş nou din plumb pe 
cheltuiala sa. Aşezămintele din Ţara Sfântă şi de la Muntele Sinai, Meteorele de pe 
Stânca Tesaliei, bisericile din spaţiul balcanic - Tescaviţa, Cuşniţa şi Cuteasca - 

primesc şi ele daniile voievodului. In Siria, la Ascalon, avea să întărească fortul cu 
o culă înarmată. 


Cine altul să dea mărturie mai bună despre sprijinul voievodului Neagoe Basarab 
pentru Sfântul Munte Athos decât protosul athonit, Gavriil: "Ce vom mai înmulți 
cuvintele, spuind toate mănăstirile pe rând!? Că toate mănăstirile den sfânt muntele 
Athonului le-au înbogăţit cu bani, cu sate, şi dobitoace încă le-au dat şi multe 
ziduri au făcut. Şi fu ctitor mare a toată Sfetagora". 


Pe lângă acestea se adaugă danii anuale către nouă dintre mănăstirile athonite, un 
total de 600 de taleri şi 29.200 de aspri. Râvna de a clădi în ţara sa adevărate 
tezaure de arhitectură a făcut ca meşterii cei mai buni ai vremii să se întreacă în a-l 
mulțumi pe priceputul în ale artei domn, iar "toată această moştenire inefabilă vine 
să adauge un plus de sfinţenie personalităţii puternice a voievodului Neagoe, în 
stare să convoace în jurul propriilor proiecte o serie de creatori recunoscuţi: 
arhitecți, meşteri pietrari, sculptori în lemn, bijutieri, pictori şi zugravi” (Dr. 
Claudia Tiţa). 

Alexandru Briciu - Fiică de despot, soţie, mamă şi soacră de domnitor: 
Despina Doamna, o viaţă cu puţină fericire şi multe lacrimi 


IQ WNETOSEOvto. * 


TEI: a) 


EX 


pe za72Ă 


S-au împlinit de curând 500 de ani de la urcarea pe tronul Ţării Româneşti a 
Sfântului voievod Neagoe Basarab. În scurta viaţă şi mai scurta domnie ce i-au fost 
date să trăiască, i-a stat alături Despina Miliţa, coborâtoare din neamul despoţilor 
sârbi. Unul dintre cele mai frumoase chipuri de domniţe ale istoriei noastre, Des- 
pina a fost fiică de despot, soţie, mamă, soacră şi cumnată de voievod şi a trecut la 
Domnul îmbrăcată în haină monahală, cu numele Platonida. 


În anul 1504, la Curtea Domnească a lui Radu cel mare din Târgovişte, se refugia 
mitropolitul Maxim Brancovici, cărturar cunoscut al vremii, împreună cu mama sa, 
Anghelina, şi cu nepoatele sale Elena şi Despina Miliţa. Ambele s-au căsătorit cu 
domnitori români: Despina cu Neagoe Basarab, iar Elena (zisă şi Cătălina) cu Petru 
Rareş. 

Pe Despina Miliţa, tânărul jupan, mare postelnic şi vătaf de vânători la acea vreme, 
Neagoe o va lua în căsătorie după anul 1504, aşadar după vârsta de 22 de ani. Din 
această căsătorie avea să se nască primul fiu, botezat Theodosie, nume unic în po- 
melnicul domnesc al Ţării Româneşti. Acestuia, tatăl său îi va dedica monumentala 
operă a „Învăţăturilor”. După el au urmat alţi cinci copii: Ioan (botezat după 
numele bunicului său, Iovan Brancovici), Petru, Anghelina (după numele mamei 
lui Maxim Brancovici), Stana şi Ruxandra, ambele soţii de domni, prima a lui 
Ştefăniţă- Vodă al Moldovei, iar mezina a lui Radu de la Afumaţi. 


Nicolae Iorga descrie atmosfera în care au fost educate tinerele vlăstare domneşti la 
Curtea Domnească după anul 1512, când Neagoe Basarab a ocupat tronul Țării 
Româneşti: „În palatul lui Neagoe şi al Despinei, însă, copiii lor sunt crescuţi în 
norme stricte bizantine ale evului mediu, în camere închise, supt îngrijirea 
deosebită şi ideală a tatălui. Numele, al marelui Teodosie, al lui Teodosie Cali- 
graful de mai târziu, n-a fost ales cine ştie cum - Teodosie nu s-a chemat nici un 
Domn al nostru”. Tabloul votiv din ctitoria voievodală de la Curtea de Argeş arată 
că Teodosie şi Stana au fost copiii cei dintâi născuţi ai lui Neagoe Basarab şi ai 
Despinei Doamna. 


„Unul dintre cele mai curate chipuri de doamne române” 


Nicolae lorga o descrie pe Despina Miliţa drept „unul dintre cele mai curate chi- 
puri de doamne române. Foarte evlavioasă, iubind ca şi Neagoe clădirile, juva- 
ierele, cărțile prețioase, bună soţie şi duioasă mamă, ea nu-şi dezminţea neamul 
înalt din care se cobora”. În timpul domniei, Neagoe Basarab şi Despina Doamna, 
iubitori de artă, au strâns o colecţie impresionantă de obiecte religioase de mare 
preţ, printre care Constantin Gane numără „Evanghelii de aur, cățui de argint, 
sfeşnice, cruci, inele, paftale, ceşti, toate podoabele ce se puteau culege sau face la 
noi sau aiurea”. 


Podoaba cea mai de preţ a rămas, însă, biserica de la Curtea de Argeş. Legenda 
spune că Doamna Despina, pentru a săvârşi această costisitoare biserică, şi-ar fi 
vândut toate bijuteriile pe care le avea moştenite din casa domnitoare a Serbiei. 


La scurt timp după moartea lui Neagoe Basarab, petrecută la 15 septembrie 1521, 
Despina, retrasă undeva în apropierea Sibiului, ține să mulţumească sibienilor 
printr-o scrisoare, pentru faptul că i-au dat de ştire despre ocuparea tronului Țării 
Româneşti de către fiul său Teodosie: „Şi iată am înţeles - scrie văduva Despina - 
ce mi-aţi scris graţia voastră şi bună veste mi-aţi dat a cunoaşte despre fiul meu, că 
i-a dat Dumnezeu Țara Românească”. A fost o bucurie efemeră, însă, deoarece 

tânărul Theodosie a fost chemat de turci la Poartă, pentru a fi recunoscut, şi nu s-a 
mai întors. Aceste fapte se întâmplau la începutul anului 1522, iar „Doamna nu 
fusese lăsată să-şi întovărăşească fiul, care se stânse acolo între străini”, notează 
Iorga. 


După trecerea prematură la cele veşnice a fiului său, Despina a comandat o icoană 
în care este reprezentată Maica Domnului purtând pe braţe trupul Mântuitorului 
coborât de pe Cruce. În partea stângă a icoanei, în depărtare, „Despina făcu să se 
zugrăvească însăşi cernita sa ființă, purtând pe braţe copilul încoronat care nu mai 
era acuma printre cei vii”. Dinu C. Giurescu remarca „durerea cu care Despina, 
văduva lui Basarab Neagoe, îşi plânge pe fiul ei Theodosie mort prea timpuriu”: 
„Intensitatea sentimentului omenesc este sugerată de o reprezentare iconografică 
unică în aria sud-est europeană: Despina, ţinându-şi în braţe feciorul, este înfăţişată 
alături de Maria, plângând pe lisus mort. lar într-o vreme când moartea lovea în 
primul rând pe copii, părinţii lăsau poruncă să fie îngropaţi alături de cei pe care-i 
pierduseră prea de timpuriu, ca cel puţin astfel să fie împreună. Aşa aflăm o serie 
de morminte, cu oasele celor mici alături de cei în vârstă, mărturii tăcute ale unor 
dureri de zeci de mii de ori trăite”. 


Nicolae lorga avea să remarce dramele prin care a trecut Despina Miliţa, despre 
care spunea că „n-avu zile fericite”: „Doi fii ai ei, loan şi Petru, o fucă, Anghelina, 
muriră în vârstă fragedă. După nouă ani de căsătorie, se stingea şi soţul ei, încă 
tânăr. Singurul fiu al ei rămas în viaţă, Teodosie, desbrăcat de moştenirea lui, mu- 
ria la Constantinopol, fără să fi putut avea măcar mângâiere că i-a adormit pe braţe. 
Apoi ea fugi în lume, rătăcind multă vreme prin Ardeal, desbătându-se cu dator- 
Nicii unui soţ risipitor pentru lucrurile frumoase”. 


Sibiul găzduieşte trei văduve de domnitori români 


În 1525, pentru mâna fiicei sale celei mici, Ruxandra, s-a purtat, „ca în poveştile cu 
fata de Împărat”, război între domnitorul Ţării Româneşti Radu de la Afumaţi şi 
Ștefăniță Vodă al Moldovei. Biruitor a ieşit domnul muntean, iar nunta a avut loc 
în mai-iunie 1526. Învinsul, Ştefăniţă Vodă, a luat în căsătorie pe Stana, cealaltă 
fucă a Despinei cu Neagoe Basarab. 


Având ambele fiice măritate cu domnitori de dincolo de Carpaţi, un Basarab şi un 
Muşatin, Despina Doamna a continuat să locuiască în Ardeal, la Sibiu. Soarta celor 
două fiice rămase în viaţă nu a fost mai blândă decât a sa. În anul 1527 moare 
Ștefăniță şi Stana rămâne văduvă, iar în anul 1529 moare şi Radu de la Afumaţi, 
lăsând-o văduvă pe Ruxandra. Domniţele rămase singure se refugiază alături de 

mama lor la Sibiu şi, astfel, oraşul ardelean găzduieşte trei văduve de domnitori 
români în acelaşi timp. 


„O, maică Platonida, rătăcind de-a lungul zidurilor unei vechi mănăstiri” 


Ruxandra, „fund încă tânără şi frumoasă”, se mărită a doua oară, „tot c-un Domn 
muntean şi tot cu un Basarab, Radu Paisie”. De data aceasta, Despina Doamna 
părăseşte Sibiul, pentru a locui la Curtea Domnească a ginerelui său. Revine, 
astfel, în Țara Românească, după 20 de ani de pribegie. „Printre anii 1541 şi 1545 
o aflăm în Bucureşti, unde nu mai găseşte din splendorile-i de altădată, decât un 
locşor în Curtea Domnească, o cameră a ei anume, în care, singură şi amărâtă, 
urmează a-şi plânge morţii”, notează Constantin Gane. 


Radu Paisie este mazilit în 1545, iar Despina Doamna hotărăşte să lepede grija 
lumească şi să îmbrace haina monahală. Cea care fusese fiica unui Despot sârb, 
soţie, mamă şi soacră de Domn român, era acum „o maică, Platonida, rătăcind de-a 
lungul zidurilor unei vechi mănăstiri, rememorând poate în bătrâna ei minte puţina 
fericire şi multele lacrimi de care a avut parte în viaţă, rememorând faptele 
războinice ale Despoţilor sârbi, cele bisericeşti ale lui Neagoe Basarab şi cele 
lumești ale frumoaselor ei domniţe”. Avea să revină în Sibiul pribegiei sale, unde a 
murit răpusă de ciumă, la 30 ianuarie 1554, iar cronicarul sas nota: „A lăsat aşa de 
mari bogății după dânsa la Sibiu, încât i s-a făcut o înmormântare măreaţă”. 

Augustin Păunoiu - Sfinţii unui neam smerit şi iubitor de Hristos 


În neamul nostru sfinţenia a înflorit în cei simpli care s-au luptat cu preţul sângelui 
pentru păstrarea credinţei adevărate, în monahii şi monahiile, necunoscuţi de multe 
ori cu numele, a căror hrană au fost rugăciunea şi lacrima vărsată în chilie, în 
volevozii şi domnii ctitori de biserici, în mitropoliţii cărturari, dar şi în cei închişi 
pentru libertatea şi demnitatea acestui popor în temniţele comuniste. Toţi au dat 
mărturie că Evanghelia lui Hristos nu este vorbă în vânt, ci legea harului înscrisă în 
inimile lor, cu neputinţă de şters în vreme de prigoană sau necaz. 


Sfinţenia este unul din darurile pe care Dumnezeu îl oferă oricui reuşeşte să se 
asemene Lui. Ştim că El nu caută la faţa omului, ci la inimă, deci nu a existat şi 
nici nu există vreo oprelişte pentru a valorifica potenţialul de îndumnezeire pe care 
doar făpturile cuvântătoare îl au decât propria voinţă. 


Dintre cei pe care Biserica Ortodoxă Română i-a canonizat am ales doar două 
chipuri, reprezentative pentru felul vieţuirii lor, un conducător de ţară şi un păstor 


pe Ar dr dr Ar dr Ar Ar dr Ar Ar dr Ar Ar de Ar dr dr Ar dr Ar Ar dr Ar Ar 


d 


Dr dr dr dr dr dr dr dr dr Dr dr dr Dr dr dr dr Dr dr dr dr dr drd A 


Je De De de De Dr De e De De de De Dr De De De De De e De de de Ar A d 


XP PP 2 0 E IE IE IP IP 3 e E IE II E E XX 


de oi. Domnitorul Neagoe Basarab şi oierul Oprea Miclăuş din Săliştea Sibiului. 
Istoric vorbind, îi despart două secole pe unul de celălalt, deşi în veşnicia lui 
Dumnezeu petrec acum împreună. 


"Tuturor tată milostiv, asemănându-se Domnului ceresc" 


Născut în a doua jumătate a secolului al XV-lea, în familia boierilor Craioveşti, 
Neagoe a avut parte de o pregătire culturală şi duhovnicească înaltă, necesară 
pentru misiunea sa, asigurarea legăturilor ţării cu străinătatea, conducerea soliilor 
româneşti în Orient şi Occident. 


Un gest făcut în tinereţe vorbeşte mult despre profilul sufletesc al viitorului 
conducător al Ţării Româneşti. Atunci când domnitorul Radu cel mare l-a alungat 
de la Mitropolia din Târgovişte pe patriarhul Nifon al Constantinopolului, el 
(Neagoe), peste voia domnului, l-a ocrotit şi 1-a fost chiar ucenic, cum mărturiseşte 
cronicarul Gavriil Protul în Viaţa Sfântului Nifon: "Iar fericitul Nifon îl întărea în 
învăţăturile sale". 


Deşi nu a domnit decât nouă ani (23 ianuarie 1512 - 15 septembrie 1521), Neagoe 
Basarab rămâne în istorie ca un ilustru cărturar şi ctitor de biserici monumentale, 
admirabil realizate artistic. Nu şi-a putut trece în dreptul său dobândirea unor mari 
victorii pe câmpul de luptă, dar dacă nu e prea forţată comparaţia, îl putem socoti 
asemenea împăratului Solomon din Vechiul Testament. Gloria armelor şi prezenţa 
în prim-planul scenei politice din sud-estul Europei sunt înlocuite la Neagoe de 
zidirea măreţelor edificii bisericeşti, cum ar fi mănăstirea de la Curtea de Argeş, 
biserica Mănăstirii Dealu şi de ajutorarea altora, afirmă profesorul Dan Zam- 
firescu. "Ce vom spune despre lucrurile şi mănăstirile pe care le-au miluit, se 
întreba în cronica sa Gavriil Protul? În toate laturile, de la Răsărit până la Apus şi 
de la Amiază-zi până la A miază-noapte, toate sfintele biserici le hrănea şi cu multă 
milă pretutindeni da. Şi nu numai creştinilor fu bun, ci şi păgânilor, şi fu tuturor 
tată milostiv, asemănându-se Domnului ceresc, care străluceşte soarele Său şi 
ploaia şi pe cei buni şi pe cei răi, cum arată Sfânta Evanghelie." 


"Ce fel de domn te vei numi?" 


Înţelepciunea lui Neagoe, de care oricine i-a citit opera nu se poate îndoi, a făcut ca 
"Învățăturile către fiul său Theodosie" să fie numite de Constantin Noica "întâia 
mare carte a culturii româneşti". Ele sunt "enciclopedia identităţii noastre, oglinda 
în care ne putem cunoaşte şi regăsi chipul şi un miraculos izvor de unde sorbim 


puterea de a redeveni noi înşine atunci când uităm ce şi cine suntem". 

E greu să alegi un pasaj din Învăţături, pentru că în totalitate cartea exprimă 
magistral comportamentul unui veritabil isihast încoronat, în care asimilarea 
experienţei ortodoxe se aplică nu unui monah, ci omului de stat, conducătorului 
responsabil de mântuirea unui neam întreg: "Lucraţi pentru Dumnezeu cu 
milostenie şi miluiţi slugile voastre, ca să fie ele îmbrăcate şi împodobite cum ştiţi 
mai bine şi mai frumos, căci într-adevăr aceea este lauda şi cinstea domnului şi 
comoară înfrumuseţată şi vie. Căci dacă te vei scumpi şi vei lăcomi cu inima ta 
spre avuţie multă şi vei lăsa slugile tale neîmbrăcate, tu, fără slugi, ce laudă vei 
avea şi ce fel de domn te vei numi? Sau din comoara cea multă pe care o vei 
strânge, ce folos vei avea de la ea, pentru că şi tu eşti om şi vei muri? lar când vei 
muri, avuţia ta va rămâne după tine pustie şi va veni altul, care n-a strâns agonisita 
ta, va mânca, va bea şi va risipi avuţia ta. lar tu vei rămâne urgisit şi cu două 
pagube mari: una, ocară şi rău nume în viaţa aceasta, iar alta, sufletului pieire pe 
ceea lume”. 


Întreaga convieţuire socială se sprijină în opera, dar şi viaţa domnitorului (după 
cum o probează cronicile vremii) pe credinţa într-un Dumnezeu viu şi prezent în 
lume, accesibil omului, pe care ÎL simte alături atunci când Îl invocă: "Iubiţii mei, 
să ne grăbim să lucrăm Domnului până suntem vii, ca să nu se apropie vremea şi 
să ne afle că încă n-am lucrat lui Dumnezeu. Pentru că dacă ne va găsi vremea 
fără nici o îndreptare, ce răspuns vom răspunde Domnului nostru? Au doar vom 
zice că n-am avut biserici sau n-am avut prooroci, sau n-am avut mucenici, sau 
oare n-am avut Sfintele Scripturi? De ce oare stăm toată ziua în zadar? Au nu 
vedeţi soarele mergând pe crugul său şi luna slujind Celui ce-a făcut-o? Pentru ce 
voi singuri supăraţi firea stând în zadar? Au nu aveţi ochi, să vedeţi frumuseţea 
făpturii şi să cântaţi pe ziditorul ei?” 


Proclamarea generală a canonizării domnitorului Neagoe Basarab a avut loc pe 26 
octombrie 2008, iar ziua de prăznuire este în fiecare an la 26 septembrie. 


Curajul credinţei martirice 


De-a lungul istoriei noastre, dreapta credinţă a fost nu de puţine ori încercată. În 
Transilvania veacului al XVIII-lea, românii erau considerați populaţie tolerată, fără 
dreptul de a-şi manifesta liber credinţa ortodoxă şi conştiinţa românească. 


Pentru a forţa părăsirea Ortodoxiei, în Mărginimea Sibiului au fost încartiruite mai 
multe companii de soldați austrieci. Situaţia era insuportabilă şi umilitoare, 
descrierea ei ne lasă fără cuvinte: "Dacă se betejeşte (îmbolnăveşte) un om, aduc 
nemţii popii cei uniţi de-l cuminecă şi de moare un om, iarăşi aduc nemţii de-l 

îngroapă şi pătimim de frica nemților şi a popilor. Şi de se naşte vreun prunc, 
aleargă popii cu nemţii de-l botează cu sila... Şi care om nu vrea să meargă cu 
popii cei uniţi cu biserica, îi trage întâi câte cincizeci de bani, a doua oară câte un 
florin şi merg la cârciumă şi-i beau”. 


În acest context, un cioban român, Oprea Miclăuş din Săliştea Sibiului, a avut 
curajul de a se opune terorii stăpânirii habsburgice şi a făcut trei călătorii până la 
Viena, unde a depus la Curtea Imperială plângerile românilor persecutați pentru 
credinţa ortodoxă, siliţi să adopte uniaţia. 


Dacă în primele două dăţi petiţionarilor români, între care se afla şi Oprea Miclăuş, 
li s-a îngăduit plecarea acasă, la cea de-a treia vizită în capitala Imperiului, când au 
fost primiţi în audienţă de însăşi împărăteasa Maria Tereza şi cancelarul Kaunitz, 
românii (Oprea Miclăuş şi preotul Moise Măcinic) au fost arestaţi şi aruncaţi în 
cunoscuta închisoare Kufstein. 


Motivul? Ceruseră (pentru a câta oară) "în numele poporului episcop de legea 
noastră (ortodox) sau drum slobod să plecăm din ţară". Nu s-a mai ştiut apoi nimic 
de ei. 


La 30 de ani după arestarea lor, Stana, soţia lui Oprea, îl ruga pe împăratul Iosif al 
II-lea să-l elibereze măcar acum, la bătrâneţe, pe soţul ei. Răspunsul a fost laconic: 
"Nu mai este în viaţă un astfel de om”. 


Sinodul Bisericii Ortodoxe Române l-a trecut în anul 1950 pe credinciosul Oprea 
Miclăuş în rândul sfinţilor mucenici, fiind prăznuit pe 21 octombrie. 


Evlavia domnitorului Neagoe Basarab, dar şi curajul mucenicului Oprea Miclăuş 
sunt două dintre mărturiile credinţei în Dumnezeu ale acestui neam care a reuşit, de 
multe ori cu jertfa vieţii, să păstreze în sufletul său virtuțile creştine. 

Antonel Dumitru - Sfântul voievod Neagoe Basarab 


a 


Iubitorul de Dumnezeu şi voievodul cel înţelept al românilor, Sfântul Neagoe 
Basarab este prăznuit astăzi, 26 septembrie, cu multă evlavie de credincioşii 
ortodocşi români. Pentru faptele sale cele mari, plăcute lui Dumnezeu şi oamenilor, 
care au rămas moştenire sfântă poporului român bine credincios, Sfântul voievod 
Neagoe Basarab, domnul Ţării Româneşti, a fost trecut în rândul sfinţilor, la 
hotărârea Sfântului Sinod al Bisericii Ortodoxe Române în anul 2009. 


Pe coroana sfinţeniei ce acoperă în mod tainic creştetul acestui popor ortodox, 
Sfântul voievod Neagoe Basarab străluceşte ca o nestemată, alături de Sfântul 
voievod Ştefan cel mare şi de Sfântul Constantin Brâncoveanu, el fiind cel care a 
vărsat din alabastrul minţii sale, celor râvnitori în cele duhovniceşti, balsamul 
învățăturilor celor ziditoare de suflet, lăsând totodată posterității o mulțime de 
locaşuri sfinte. 

Sfântul Neagoe Basarab s-a născut prin anii 1475 — 1480. În opinia unor istorici, 
Neagoe Basarab ar fi fost fiul nelegitim al domnitorului Basarab cel tânăr, numit şi 
Țepeluş, alţii însă consideră că tatăl său ar fi Pârvu Craiovescu. Viitorul domn a 
primit o educaţie aleasă chiar din sânul familiei sale, iar prin anii 1503 - 1505 a 
devenit ucenic al fostului patriarh ecumenic Nifon al II-lea, canonizat la Argeş, la 
16 august 1517. Sfântul Nifon fusese adus în Ţara Românească de domnitorul 
Radu cel mare, în vederea reorganizării administraţiei bisericeşti de la noi. 


În anul 1512, boierii Craioveşti au reuşit să impună alegerea ca domn a tânărului 
Neagoe Basarab, iar în noua calitate, urmărind propăşirea vieţii bisericeşti şi 
culturale din ţara sa, domnitorul a menţinut relații de prietenie cu Ungaria, Polonia, 
dar şi cu Imperiul Otoman, evitând astfel conflicte şi ferind ţara de năvăliri şi 
pustiiri din partea unor oşti străine. 


Domnitor prea înţelept şi ctitor de locaşuri sfinte 


Încă din primul an de domnie l-a aşezat în scaunul mitropolitan pe fostul iero- 
monah Macarie, tipograf ce tipărise la Târgovişte (Dealu) primele cărţi slavone pe 
pământ românesc: Liturghierul (1508), Octoihul (1510) şi Tetraevanghelul (1512). 
Atenţia lui Neagoe Basarab era îndreptată în acelaşi timp şi spre construirea sau 
refacerea unor sfinte locaşuri de închinare. 


Astfel, între ctitoriile sale se numără biserica actuală a Mănăstirii Snagov, ce 
poartă hramul „Intrarea în biserică”. Planul bisericii este în „cruce greacă înscrisă”, 
cu două turle mari pe naos şi pe pronaos şi alte două pe proscomidiar şi 
diaconicon. Pictura a fost realizată mai târziu, în 1563, „fiind cel mai frumos 

ansamblu mural din secolul al XVI-lea din Țara Românească (se remarcă 
tablourile votive ale lui Neagoe şi Mircea Ciobanul, care domnea atunci)”. 


Între anii 1515 şi 1518 a ctitorit Catedrala Mitropolitană din Târgovişte, cu 
hramul,,Inălţarea Domnului”. Aici se va stabili scaunul mitropolitan în anul 1517. 
Tot în Târgovişte a ctitorit o biserică cu hramul „Sfântul Gheorghe”. 


De asemenea, Neagoe Basarab a rezidit schitul de maici cu hramul „Naşterea 
Maicii Domnului”, situat pe o insulă pe râul Olt, numită Ostrov (lângă Căli- 
măneşti) şi a iniţiat zugrăvirea bisericii mari a Mănăstirii Dealu, ctitoria lui Radu 
cel mare. 


Cel mai somptuos locaş de cult din întreg Răsăritul ortodox din perioada 
post-bizantină rămâne, fără îndoială, impunătoarea realizare arhitectonică Mănăs- 
tirea Curtea de Argeş. Lucrările de construcție au început în 1512 şi au durat mai 
mulți ani. Sfințirea a fost oficiată la 15 august 1517 de către patriarhul Teolipt al 
Constantinopolului, înconjurat de un impresionant sobor de ierarhi greci şi români, 
egumeni de la Muntele Athos şi din ţară, preoți de mir şi diaconi. A doua zi, fostul 
patriarh al Constantinopolului Nifon al II-lea a fost canonizat. 


Biserica a fost construită din piatră, marmură şi mozaic, sub conducerea 
arhitectului Manoli din Niaesia, adus din Constantinopol (probabil că este legen- 
darul „meşter Manole”). Biserica impresionează atât prin arhitectura ei, cât mai 
ales prin decorația sa exterioară. Pictura interioară a aparținut lui Dobromir, 
zugravul din Târgovişte, şi ucenicilor săi. Astăzi se mai păstrează doar o parte din 
ea la Muzeul de Artă al României. 


Mare ocrotitor al Bisericilor Ortodoxe din Balcani şi Orientul Apropiat 


La fel ca basileii bizantini de până în anul 1453, şi Neagoe Basarab a ajutat mai 
multe biserici ortodoxe, ca de pildă mănăstirile din Muntele Athos. Acesta a oferit 
o danie anuală de 10.000 de aspri Mănăstirii Cutlumuş, veche ctitorie a 
Basarabilor. 


De asemenea, la Mănăstirea Dionisiu, unde a murit îndrumătorul său, Sfântul 
Nifon, patriarhul Constantinopolului, a ridicat o biserică nouă, cu hramul „Sfântul 
Nifon”, cu un turn de apărare, şi tot ei i-au dăruit un chivot de aur şi pietre 
scumpe, în care se păstrează capul Sfântului loan Botezătorul . Alte danii a făcut la 
mănăstirile Hilandar (7.000 de aspri), Marea Lavră (reparaţii capitale), Dohiariu, 

Esfigmenu, Filotheu, Pantocrator, Sfântul Pantelimon (sau Rusicon), Sfântul Pavel 
(un turn de apărare), Simonopetra, Stavronichita, Xiropotam (o trapeză) etc. Danii 
importante au fost oferite Patriarhiilor din Constantinopol şi Ierusalim . 


Neagoe Basarab şi doamna Despina- Miliţa au sprijinit financiar şi la numeroase 
mănăstiri sârbeşti. Ei l-au ajutat pe fostul mitropolit al Ţării Româneşti Maxim 
Brancovici să ridice Mănăstirea Cruşedol (la nord de Belgrad). Totodată, o serie de 
icoane şi obiecte de cult au fost dăruite mănăstirilor Cruşedol şi Deciani, 
Oreşcoviţa şi au fost ajutate mănăstirile Trescoviţa de lângă Prilep, Bitolia, Cuşniţa 
din Macedonia şi altele . 


Un manual de educaţie moral-politică, pedagogie şi teologie 

Sfântul voievod Neagoe Basarab a rămas în istoria culturii şi spiritualităţii 
româneşti şi prin opera sa scrisă, „Învățăturile lui Neagoe Basarab către fiul său 
Teodosie”. Acesta era un manual de educație moral-politică, de pedagogie şi 
teologie dedicat fiului său Teodosie, care trebuia să-i urmeze la domnie. În prima 
parte a „Învăţăturilor” erau expuse concepţia despre monarhia de drept divin şi 

îndatoririle domnitorului față de Dumnezeu şi de poporul său, iar partea a doua, ce 
cuprindea 13 capitole, prezenta anumite teme dogmatice şi de morală creştină, 
precum şi gândirea social-politică a autorului. „Domn al culturii româneşti 
îndeosebi, a realizat în «Învăţături», ca şi în Catedrală, o sinteză românească 
originală, între umanism şi gândirea religioasă a vremi, sinteză care a surprins şi a 
concretizat în forme scrise şi zidite trăsăturile esențiale şi fundamentale ale sufle- 
tului românesc“, spunea vrednicul de pomenire mitropolit Antonie Plămădeală al 
Ardealului despre opera monumentală a Sfântului Neagoe Basarab. 


Hotărârea de canonizare a Sfântului voievod Neagoe a fost pe deplin îndreptățită şi 
el merită întreaga noastră cinstire. 

Pr. Ciprian Florin Apetrei - Sfântul Neagoe Basarab, de cinci veacuri casnic 
al lui Dumnezeu 

În ziua de 15 septembrie anul mântuirii 1521 se muta la Domnul voievodul Ţării 
Româneşti - Neagoe Basarab, pomenit ca sfânt de Biserica Ortodoxă Română în - 
data de 26 septembrie. Astfel, anul acesta s-au împlinit 500 de ani de la mutarea la 
viaţa veşnică a acestui sfânt domnitor, ceea ce ne oferă un bun prilej să evocăm 
domnia şi viaţa lui, ca model pentru un conducător creştin. 


Orice român cunoaşte celebra ctitorie a domnitorului Neagoe de la Curtea de Argeş 
şi dacă nu din cărțile de istorie, cel puţin când se uită pe bancnota de 1 leu poate 
vedea această minunată biserică. lar cei care au studiat la şcoală celebrul său tratat 
de inspiraţie bizantină reprezentând învăţăturile către fiul său, Teodosie, sigur îşi 
amintesc de importanţa Sfântului domnitor Neagoe Basarab pentru cultura română. 
Această lucrare cunoscută sub numele de Învățăturile lui Neagoe Basarab către fiul 
său Teodosie „constituie un document în primul rând literar, de factură renascen- 
tistă, dar dezvăluie tot odată şi gândirea politică a domnitorului cu privire la arta de 
a conduce şi politica de întărire a autorităţii domneşti” (Domnitorii şi ierarhii Ţării 
Româneşti - Ctitoriile şi mormintele lor) într-o perioadă când partidele boiereşti 
influenţau decisiv viaţa politică din Ţările Române şi schimbau domniile după inte- 
resele lor. 

Sfântul Neagoe Basarab domneşte în Țara Românească la începutul frământatului 
veac al 16-lea, când politica românească din Muntenia este marcată de instabilitate 
datorată deselor schimbări de domnitori. Când ajunge domnitor, în anul 1512, de la 
începutul secolului 16 şi până la el fuseseră deja patru voievozi dacă luăm în calcul 
şi domnia strălucită a lui Radu cel mare, care se încheie în anul 1508, iar de atunci 
în doar patru ani se succed la cârma Ţării Româneşti trei domnitori: Mihnea cel rău 
(între 23 aprilie şi 9 mai 1508 - între 12 octombrie şi 29 octombrie 1509), Mircea 
al III-lea (29 octombrie 1509 - circa 26 ianuarie 1510) şi Vlad cel tânăr (26 ia- 
nuarie 1510 - 23 ianuarie 1512). 


În anul 1512, când este ales domnitor al Ţării Româneşti, Neagoe era un bărbat 
tânăr a cărui formare intelectuală şi spirituală a fost influenţată de personalitatea 
isihastă a Sfântului ierarh Nifon, pe care-l cunoscuse pe vremea când acesta câr- 
muise Mitropolia Ungrovlahiei. De aceea avea o aplecare deosebită asupra cărţilor 
şi mai ales a operelor marilor părinți ai Ortodoxiei trăitori ai isihiei. Toate acestea 
au definit înclinația lui către cele sfinte şi mai ales modul lui de a conduce ţara prin 
prisma spiritualităţii isihaste. Chiar şi istoricul Constantin C. Giurescu remarcă în 
volumul al doilea din Istoria Românilor că „însemnătatea domniei lui Neagoe stă 
în fapte de ordin bisericesc”. Este foarte bine surprins acest aspect, deoarece în 
timpul domniei sale viața spirituală ortodoxă a cunoscut o deosebită înflorire. El a 
ctitorit nestemata culturii şi civilizaţiei ortodoxe româneşti - Mănăstirea Curtea de 
Argeş - şi a rămas în istorie ca „Domn al culturii, spiritualității și Prinţ al Păcu”. 
Aplecarea lui spre cele spirituale îl face pe A. D. Xenopol să remarce: „Neagoe 
Basarab, după firea lui evlavioasă şi plecată spre sărbătorirea clerului şi 
înfrumusețarea bisericilor, nu prea avea răgazul trebuitor pentru a se mai înde- 
letnici cu alte afaceri”. În acelaşi timp, Neagoe Basarab a fost un domn făcător de 
pace despre care ilustrul nostru istoric Nicolae Iorga afirmă că „a reușit prin înţe- 
lepciune să statornicească pacea şi înlăuntru şi în afară, fiind cea dintâi grijă a 
lucrării sale domnești” (Calinic Argeşeanul, Sfântul Neagoe Vodă Basarab). 


Protector al tiparului şi scriitor creştin 

Viziunea Sfântului Neagoe de domnitor creştin asumat se vede şi din cuvântul 
înainte de la Tetraevanghelul tipărit de Macarie la Târgovişte în anul 1512, unde 
domnitorul scrie: „Pentru că Dumnezeu, Cel căruia întru Treime ne închinăm, a bi- 
nevoit să umple Biserica Sa cu cărți sfinte pentru folosul cititorilor, drept aceea şi 
eu, întru Hristos Dumnezeu binecredinciosul şi de Dumnezeu păzitul şi domn 
însuşi stăpânitor lo Basarab (...) am râvnit pentru această de suflet mântuitoare 
carte Tetraevanghel, cu ajutorul Sfântului Duh şi cu dragostea către sfintele Bise- 
rici (...) Rog deci pe cei tineri, pe cei vârstnici şi pe cei bătrâni, care veţi citi sau 
veţi scrie, pentru dragostea lui Hristos, să îndreptați iar pe noi care cu osârdie ne- 
am trudit la această lucrare, să ne binecuvântaţi, pentru ca împreună slăvind pe 
Tatăl, din care sunt toate, pe Fiul, prin care sunt toate, şi pe Duhul Sfânt, întru care 
sunt toate, să aflăm aici pace şi milă, iar dincolo să ne bucurăm de lumină şi 
fericire”. Din aceste rânduri remarcăm adâncimea teologică a cuvintelor sfântului 

voievod şi preocuparea lui ca supuşii săi să cunoască textul Sfintei Evanghelii. 
Pentru noi, cei de astăzi, este greu să înţelegem profunzimea gândirii teologice a 
conducătorului creştin de acum cinci veacuri, deoarece în timpurile noastre com- 
ponenta spirituală nu mai ocupă un loc central în preocupările celor care ne 
conduc. Este foarte important să studiem ceea ce a scris sfântul voievod pentru a 
înţelege gândirea sa profund creştină. 


Spre exemplu, în lucrarea pe care o adresează fiului său, intitulată Începutul 
Învăţăturilor bunului credincios loan Neagoe, voievodul Ţării Ungrovlahiei, carele 
au învăţat pre fiul său Theodosie Vodă, domnitorul isihast scrie: „lubitul meu fiu, 
mai înainte de toate se cade să cinstești şi să lauzi neîncetat pre Dumnezeu cel 
mare şi bun și milostiv şi ziditorul nostru cel înţelept, şi ziua şi noaptea şi în tot 
locul (...) Drept aceea să cinstim şi să slăvim pre Ziditorul nostru şi să-i mulțămim 
ca celuia ce ne-au făcut şi ne-au cinstit (...) Și să păşim și să stăm spre privegherea 
cea de toată noaptea şi mai ales în zilele cele mari și la praznicile cele dumnezeieşti 
şi în toate zilele vieţii noastre. Să păzim precum iaste legea şi obiceiul și să vă feriți 
de toate răutățile şi scârnăvule şi spurcăciunile şi să vă rugaţi lui Dumnezeu cu 
frică şi cu cutremur, ca să se milostivească spre voi. ȘI lui Hristos să faceţi rugă- 
ciuni şi mulțămire, cu cântări pentru toate cele ce ne-au dat, cu rugă curată şi cu 
trup şi cu suflet neschimbat şi neclătit”. Din aceste fragmente din celebrul său 
tratat vedem fundamentul oricărei domnii, şi anume, credința în Dumnezeu şi res- 
pectarea moralei ortodoxe. 


Ctitor al Mănăstirii Curtea de Argeş 


Din consemnarea athonită a lui Gavrul Protul aflăm că imediat după ce a luat dom- 
nia Neagoe Basarab s-a îngrijit de Mitropolia Ţării Româneşti: „Ridică Biserica 
cea căzută şi puse pe Macarie mitropolit a toată Ţara Rumânească”. În anul 1515 a 
adus moaştele Sfântului Nifon în ţară „ca să curăţească şi să tămăduiască greşeala 
Radului Vodă”. Moaştele au fost puse deasupra mormântului lui Radu cel mare de 
la Mănăstirea Dealu, rostindu-se rugăciuni pentru iertarea lui”. Aşezate într-un 
frumos chivot de argint, au fost înapoiate Mănăstiri Dionisiu, după cum con- 
semnează părintele Mircea Păcurariu. 

Cea mai importantă ctitorie a sa este mănăstirea din Curtea de Argeş, pe care a 
ridicat-o între anii 1512 şi 1517, fund sfințită de patriarhul Ecumenic Teolipt al 
Constantinopolului, alături de care au slujit ierarhi şi preoţi din lumea ortodoxă. 


În luna septembrie a anului 1521, Sfântul voievod Neagoe -Basarab se mută la 
Domnul şi -este înmormântat în ctitoria lui de la Curtea de Argeş. Domnia lui este 
o epocă de lumină în istoria zbuciumată a voievodatului Ţării Româneşti din vea- 
cul al 16-lea, iar pentru noi un exemplu de conducere creştină şi de trăire isihastă a 
unui domnitor român. 

Viorica Văscu - Sfintele femei, modele de viaţă - Despina. Doamnă model 
pentru soțiile conducătorilor 


Vă propun să cunoaștem azi o femeie care, deşi nu e trecută încă în calendarul 
creştin, a avut o viaţă plină de credinţă, dărnicie şi iubire. Un adevărat model 
pentru toate doamnele, soţii de conducători, pentru ceea ce numim azi femei de su- 
cces, dar şi pentru toate soțiile și mamele. 


Este vorba despre Doamna Miliţa Despina sau Despina Elena, soţia domnitorului 
creştin Neagoe Basarab, domn al Ţării Românești. 


De la început trebuie lămurit faptul că „Despina” nu reprezintă un nume, ci un cali- 
ficativ atribuit domniţelor sârbe. Îndeobşte, fetele despoţilor sârbi măritate printre 
străini au fost numite de către cei din preajma lor „despina”, prin schimbarea 
apelativului în nume propriu. Numele de botez al soției domnitorului Neagoe 
Basarab este Elena. Acest nume se găseşte pe un epitrahil dăruit Mănăstirii 
Xenofont de la Athos de către Doamna Despina cu ocazia căsătoriei ei. 


Despre copilăria sau adolescența Elenei nu ştim foarte multe, dar este consemnat 
faptul că era descendentă a familiei imperiale bizantine Cantacuzino, fiica lui lo- 
van Brancovi€, din familia despoţilor sârbi, nepoata mitropolitului Maxim Bran- 
CovIE şi soră vitregă cu soţia lui Petru Rareş. 


Aşadar, educația primită era una aleasă, iar faptul că unchiul său era mitropolit, ne 
face să credem că era şi o creștină practicantă iar faptele ei de mai târziu ne vor 
confirma acest lucru. Familia Brancovici, în care era născută, se înrudea cu mai 
toate familii aristocratice şi domnitoare din sud-estul Europei, așa că s-a îngrijit să- 

şi educe copii cât mai bine. Astfel, Despina Elena, alături de bunele maniere im- 
puse unei aristocrate, a dobândit şi o cultură deosebită, care reiese din core- 
spondenţa ei, dar şi din daniile în cărţi făcute mănăstirilor la care a fost ctitor. 


În anul 1502 Iovan Brancovici moare iar văduva lui, Elena, s-a căsătorit cu lovanis 
Berislav, declarându-se singura moştenitoare a averii. În aceste condiţii, în anul 
1504, mitropolitul Maxim Brancovici a fost silit să plece din Serbia către Țara Ro- 
mânească, luându-le cu el pe mama sa, Anghelina şi pe cele două nepoate. Refugiu 
au găsit la curtea domnească a lui Radu cel mare din Târgovişte. 


Aici, Despina îl cunoaşte pe postelnicul Neagoe, rudă cu marii boieri Craioveşti, pe 
care îl cucereşte cu personalitatea sa viguroasă, cu vasta cultură dar şi cu fru- 
museţea. lată cum descrie istoricul Nicolae Iorga nunta şi căsnicia celor două mari 
personalităţi ale lumii medievale româneşti: „Neagoe Basarab, domnul Țării Ro- 
mâneşti, luă, desigur după suirea sa pe tron, pe acea Despina sau Miliţa, care e unul 
din cele mai curate chipuri de doamne române. Foarte evlavioasă, iubind ca şi 
Neagoe clădirile, juvaerele şi cărțile prețioase.” 


Viaţa împreună a acestor doi soţi, care s-au înţeles şi s-au iubit, a fost închinată 
Bisericii şi artei. Au avut împreună şase copii, lon, Petre şi Anghelina, morţi încă 
de mici şi Teodosie, Ruxandra şi Stana. Educaţia copiilor a fost una dintre preo- 
cupările de bază ale femeilor din Țara Românească în secolul al XVI-lea. Bună 
soţie şi duioasă mamă, Nicolae Iorga considera că „Despina lui Neagoe a dat o 
creştere bună şi băieților şi fetelor”. La aceasta a venit să completeze educaţia 
„coconilor” domneşti un adevărat manual de pedagogie, „Învățăturile lui Neagoe 
Basarab către fiul său Theodosie”. 


În cei nouă ani cât au viețuit împreună Neagoe Basarab și Doamna Despina au 
desfăşurat o activitate culturală vastă, ctitorind biserici şi donând, nu doar în Ţara 
Românească, ci şi în Serbia, la Constantinopol sau către mănăstirile de pe Muntele 
Athos. Au strâns împreună o colecţie impresionantă de obiecte religioase de mare 
preţ. Au ctitorit împreună bisericile Sf. Gheorghe a Mitropoliei din Târgovişte 
(finalizată de Radu Paisie), schitul Ostrov din Călimăneşti, au sprijinit zugrăvirea 
sau refacerea mănăstirilor Dealul şi Glavacioc, Biserica Mare din Snagov şi cea din 
Tismana, înzestrându-le cu frumoase şi costisitoare obiecte de cult. Cea mai 
importantă ctitorie a fost biserica mănăstirii de la Curtea de Argeş, pentru con- 
strucția căreia, spune tradiția, doamna a făcut un mare sacrificiu financiar: vân- 
zarea bijuteriilor moştenite de la familia sa din Serbia. 

După moartea lui Neagoie, la 15 septembrie 1521, a fost ales domn fiul său Teo- 
dosie care avea doar 16 ani. El a domnit sub îndrumarea unchiului dinspre tată, 
Preda Craiovescu, şi a mamei sale Despina Doamna. Ridicat, împreună cu visteria 
țării, de Mehmed Bei în decembrie 1521, Teodosie a murit undeva în Imperiul Oto- 
man, la începutul anului următor. 


După trecerea prematură la cele veşnice a fiului său, Despina a comandat o icoană 
în care este reprezentată Maica Domnului purtând pe braţe trupul Mântuitorului 
coborât de pe Cruce. În partea stângă a icoanei, în depărtare, „Despina făcu să se 
zugrăvească însăşi cernita sa fiinţă, purtând pe braţe copilul încoronat care nu mai 
era acuma printre cei vii,,, spune Dinu C. Giurescu. 


Despina Miliţa, împreună cu cele două fete, s-a refugiat în Transilvania, la Sibiu, 
punându-se sub protecția regelui Ungariei, Ludovic II. Cele două fete au fost 
căsătorite cu domnii Ţării Româneşti şi Moldovei, Radu de la Afumaţi şi Ștefăniță. 
Cei doi gineri au murit iar fetele rămase văduve s-au întors lângă mama lor. Stana 
s-a călugărit şi a murit în 1530, iar Ruxandra a fost căsătorită cu noul domn al Țării 
Româneşti, Radu Paisie. Suferind după pierderea tuturor celor dragi, Doamna s-a 
călugărit la schitul Ostrov, primul schit de călugărițe muntean, luând numele mo- 
nahal de maica Platonida. 


A fost înmormântată în biserica mănăstirii Curtea de Argeş. 

Wikipedia - Neagoe Basarab, domnitor al Ţării Româneşti 

Neagoe Basarab. Frescă de la Mănăstirea Curtea de Argeș 
Date personale 

Născut: cca. 1459 

Decedat: 15 septembrie 1521 

Curtea de Argeş, România 

Părinți: Basarab al IV-lea cel tânăr 

Căsătorit cu Doamna Miliţa Despina 

Copii: Teodosie /Ruxandra Basarab 

Cetăţenie: Ţara Românească 

Ocupaţie: scriitor 

Apartenenţă nobiliară - Familie nobiliară: posibil Dinastia Drăculeștilor 

Domnie: 23 ian. 1512 - 15 sep. 1521 

Predecesor:Vlad al V-lea cel tânăr 

Succesor: Teodosie 

Venerat în Biserica Ortodoxă Română 

Canonizat: 8-9 iulie 2008, Bucureşti, patriarhul Daniel 
Rămășițe pământeşti: Curtea de Argeş 

Sărbătoare: 26 septembrie 


Neagoe Basarab (cca. 1459 - 15 septembrie 1521) a fost domnul Ţării Româneşti 
între 1512 şi 1521. Soţia sa a fost doamna Despina, din familia sârbă Brancovici. 


Biografie 


După unii, Neagoe Basarab era fiul marelui vornic Pârvu Craiovescu, şi al soției 
acestuia, Neaga, după alţii, al lui Basarab al IV-lea cel tânăr. A crescut în casa lui 
Pârvu Craiovescu, unde a primit, după moda vremii, o educaţie temeinică. * 
Cunoştea greacă şi slavonă. 


A călătorit prin câteva țări din Europa centrală şi prin Imperiul Otoman. La înche- 
ierea acestor călătorii, preia diverse funcții în structurile statale ale Ţării Ro- 
mânești. Este numit succesiv în dregătoriile de postelnic la 28 ianuarie 1501, mare 
postelnic (decembrie 1501 - 19 iunie 1509) şi mare comis (24 aprilie 1510 - 28 
noiembrie 1511). 


După ce a urcat pe tronul Ţării Românești (23 ianuanie 1512), Neagoe Basarab a 
încurajat dezvoltarea comerțului și meșteşugurilor, iar pe plan diplomatic a încercat 
să menţină relaţii de prietenie cu Ungaria. A practicat o politică de echilibru, 
căutând să contrabalanseze suveranitatea turcească prin legături diplomatice cu 
puterile creștine. 


A încercat de pildă să stabilească relații diplomatice cu Veneţia şi Roma, şi chiar să 
medieze conflictul dintre creștinii ortodocşi şi catolici. Continuă viziunea şi 
obiectivele politice inițiate de Ştefan cel mare şi încearcă să devină parte a unei 
coaliţii a statelor răsăritene împotriva Imperiului Otoman. 


“ Neagoe Basarab şi schitul Ostrov 

“ Manole, Neagoe: Despre politica externă a lui Neagoe Basarab. în Studii, t. 19(1966) nr. 4, p. 
745-764. " Chihaia, Pavel: De la "Negru Vodă" la Neagoe Basarab. Interferenţe literar-artistice 
în cultura românească a evului de mijloc. Editura Academiei. Bucureşti 1979. p. 205 

În anul 1519 Neagoie Basarab împreună cu Ştefan al IV-lea trimit un singur 
ambasador la Vatican prin intermediul căruia "Basarab şi aleşii săi fii Theodosie şi 
Petru şi urmaşii săi şi Ștefan şi fiii săi” promiteau că vor participa alături de ceilalți 
principi creştini şi de papă la "sfânta expediție împotriva lui Selim, tiranul 
turcilor". “5 Ţara rămâne pe perioada domniei lui vasală Imperiului Otoman. 


Neagoe Basarab a făcut donaţii generoase mănăstirilor ortodoxe (în Ţara Româ- 
nească, în țările din Balcani, Patriarhiei Ecumenice, lăcașurilor de cult din 
Ierusalim şi de la Muntele Sinai). 


În timpul domniei sale a fost construită Mănăstirea Curtea de Argeș, în jurul căreia 
s-a născut legenda meşterului Manole. 


În 1512 ieromonahul Macarie tipăreşte un Tetraevanghel slavon la Târgovişte 
cuprinzând cele patru evanghelii aşezate în ordinea canonică: Matei, Marcu, Luca 
şi loan. Această lucrare conţine un cuvânt înainte aparţinând lui Neagoe Basarab, 
din care spicuim: ” Pentru că Dumnezeu, Cel căruia întru Treime ne închinăm, a 
binevoit să umple Biserica Sa cu cărți sfinte pentru folosul cititorilor, drept aceea 
şi eu, întru Hristos Dumnezeu bine credinciosul şi de Dumnezeu păzitul şi domn 
însuși stăpânitor lo Basarab /.../ am râvnit pentru această de suflet mântuitoare 
carte Tetraevanghel, cu ajutorul Sfântului Duh şi cu dragostea către sfintele 
Biserici /.../. Rog deci pe cei tineri, pe cei vârstnici şi pe cei bătrâni, care veți citi 
sau veți scrie, pentru dragostea lui EHlristos, să îndreptaţi iar pe noi care cu osârdie 
ne-am trudit la această lucrare, să ne binecuvântaţi, pentru ca împreună slăvind 
pe Tatăl, din care sunt toate, pe Fiul, prin care sunt toate, şi pe Duhul Sfânt, întru 
care sunt toate, să aflăm aici pace şi milă, iar dincolo să ne bucurăm de lumină și 
fericire. ” 


Este ctitorul complexului monahal şi al bisericii monument din Curtea de Argeş 
(1517). Pe lângă multe alte ctitorii a reedificat biserica de la Argeş care era căzută 
în ruină "ca sa nu fie spre batjocură limbilor străine” ”” Reprezentările de pe fațade 
exterioară a bisericii prevestesc - înainte de apariția reformei protestante - pictura 
exterioară moldovenească şi inaugurează după cum afirmă Sorin Ulea şi Paul 
Chihaia je viziune militantă unitară a românilor ortodocşi în lupta împotriva 
turcilor. 


“ Manole, Neagoe: Despre politica externă a lui Neagoe Basarab. în Studii, t. 19(1966) nr. 4, p. 
759, 

“ Ibidem 206 

“ Ibidem 21 87-208; Ulea, Sorin: Origuinea și semnificaţia ideologică a picturii exterioare 
moldovenești, In SCIA 10(1963) p.60 

Neagoe Basarab este autorul uneia dintre cele mai vechi capodopere ale literaturii 
vechi sud-est europene. 


Invăţăturile lui Neagoe Basarab către fiul său Teodosie, scrisă în slavonă, dar 
tradusă după cum s-a speculat de Udrişte Năsturel în română cândva pe la 


jumătatea veacului al XVII-lea (există o copie atestată în limba română din 1654) 
31 


Prin condeiul său, Neagoe Basarab, în „învăţăturile” sale către fiul său Teodosie, 
aşternu pe hârtie nu numai principii de guvernare politică a statului, principii 
morale de educare a tineretului, ci şi principii de îmbunătăţire spirituală, care oferă 
celor ce le vor urma moştenirea adevăratelor valori, cele duhovniceşti. Această 
monumentală lucrare a fost creată între anu 1519-1521. 


În volumul „Monumenta Romaniae Vaticana” apărut în 1996, lon Dumitriu- 
Snagov a comentat un manuscris aflat în Biblioteca Valliceliana di Roma, aducând 
dovezi referitoare la faptul că „învăţăturile” lui Neagoe Basarab au fost plagiate 
pentru Ivan cel groaznic. Plagiatul a fost executat de Teodor Mamalachos, 
ambasadorul lui Ivan cel groaznic la Constantinopol, cu scopul ca acest document 
să constituie o „întărire” doveditoare a înaltei culturi, moralități şi viziuni princiare 
a lui Ivan cel groaznic în procedura de recunoaştere oficială ca împărat de către 
patriarhul Constantinopolului. În procesul de plagiere, Teodor Mamalachos a şters 
în principiu numele Neagoe şi Teodosie, înlocuindu-le cu Vasile și Ivan. Nu a fost 
însă destul de consecvent şi a uitat să înlocuiască de exemplu numele Neaga 
(mama lui Negoe Basarab), precum şi numele fetelor voievodului: Stana, Roxana 
şi Anghelina. Documentul semnat de Teodor Mamalachos a fost descoperit în anul 
1988 de către cercetătorul italian Santo Luca, fără însă ca acesta să cunoască 
importanța acestei descoperiri. Studiul atent al plagiatului a fost făcut însă, după 
cum menţionăm, de Ion Dumitriu-Snagov. ” 


Emisiune monetară comemorativă 


3 Vezi Învățăturile ui Neagoe Basarab, domnul Țării Româneşti (1512-1521), versiunea 
grecească editată şi însoțită de o introducere şi traducere în românește de Vasile Grecu, 
Bucureşti, Monitorul Oficial şi Imprimeriile Statului, Imprimeria Naţională, 1942 (reeditare: 
București, Editura Teşu, 2007); Învățăturile lui Neagoe Basarab către fiul său Theodosie, text 
ales şi stabilit de Florica Moisil şi Dan Zamfirescu, cu o nouă traducere a originalului slavon de 
G. Mihăilă, studiu introductiv şi note de Dan Zamfirescu și G. Mihăilă, Bucureşti, Editura 
Minerva, 1970. 

* Învățăturile ui Neagoe Basarab, furate de Ivan cel groaznic, 9 februarie 2011, Dumitru 
Manolache, Ziarul Lumina, accesat la 7 iulie 2013 

Moneda comemorativă de circulaţie din alamă, cu valoarea nominală de 50 de 
bani, „Neagoe Basarab” (revers) 2012 


La 500 de ani de la urcarea lui Neagoe Basarab pe scaunul Ţării Românești, Banca 
Naţională a României a pus în circulație, la 25 iunie 2012, o emisiune monetară 
formată dintr-o monedă de aur cu titlul de 900%o, având valoarea nominală de 100 
de lei, într-un tiraj de 250 de exemplare, de calitate proof, cu diametrul de 21 mm, 
greutatea de 6,452 grame şi cantul zimţat, şi dintr-o monedă comemorativă de 
circulație, de alamă, cu valoarea nominală de 50 de bani, emisă într-un tiraj de 
1.000.000 de exemplare. Moneda de circulație este rotundă, cu diametrul de 23,75 
mm și greutatea de 6,l grame. Cantul monedei de circulație este neted, având 
inscripţionat de două ori textul ROMANIA, intercalat de câte o steluţă. 

Orthodoxwiki - Neagoe Basarab 


Sfântul voievod Neagoe Basarab a fost domn al Ţării Româneşti între anii 1512 - 
1521. În timpul domniei sale, viaţa spirituală şi duhovnicească ortodoxă a cunoscut 
o perioadă de strălucită înflorire. Ctitor, printre altele, al sfintei Mănăstiri Curtea de 
Argeş, a rămas în istorie ca „Domn al culturii, spiritualității și prinţ al păcii”. 
Pentru faptele sale sfinte Biserica Ortodoxă Română l-a proslăvit ca sfânt (cano- 
nizat) la 8 iulie 2008. Prăznuirea lui se face pe data de 26 septembrie. 


Viaţa 


După unii istorici, Neagoe Basarab era fiul marelui vornic Pârvu Craiovescu și al 
soției acestuia, Neaga, după alţii, era fiul voievodului Basarab al IV-lea "cel tânăr” 
(sau "Ţepeluş"). EI însuși s-a autodeclarat fiu natural al lui Basarab al IV-lea și al 
Neagăi din Hotărani, soţia marelui vornic Pârvu Craiovescu [Alexandru D. 
Xenopol, Istoria românilor din Dacia Traiană, Ed. Cartea Românească, Bucureşti, 
1925]. Fapt cert este că a crescut în casa lui Pârvu Craiovescu, unde a primit, după 
moda vremii, inițierea în cele şapte arte liberale. Cunoșştea limbile greacă, latină şi 
slavonă. 


În 1504 s-a căsătorit cu fiica despotului sârb Iovan Brancovici, Despina Doamna 
(sau Miliţa), cu care a avut şase copii: lon, Petre şi Anghelina (morţi înainte de 
vreme), Teodosie, Ruxandra şi Stana. 


A ajuns la ranguri înalte în structurile statale ale Ţării Româneşti. Astfel, este 
numit succesiv în funcţiile de postelnic la 28 ianuarie 1501, mare postelnic 

(decembrie 1501 - 19 iunie 1509) şi mare comis (24 aprilie 1510 - 28 noiembrie 
1511). 


După ce a ajuns pe tronul Țării Româneşti (23 ianuarie 1512), Neagoe Basarab a 
încurajat dezvoltarea comerțului și a meșteşugurilor, iar pe plan diplomatic a 
încercat să mențină relații de prietenie cu Ungaria. A încercat să stabilească relații 
diplomatice cu Veneţia şi Roma și chiar să medieze conflictul dintre creştinii 
ortodocși şi catolici. Continuând viziunea şi obiectivele politice inițiate de Ştefan 
cel mare, a încercat să realizeze o coaliție a statelor răsăritene împotriva 
expansiunii turceşti [Manole Neagoe, Neagoe Basarab, Bucureşti, Editura 
Ştiinţifică, 1971]. 


În anul 1519, Neagoe Basarab împreună cu Ştefan al IV-lea al Moldovei (Ștefăniță 
Vodă) au trimis un ambasador la Vatican prin intermediul căruia „Basarab şi aleşii 
săi fu Theodosie şi Petru şi urmaşii săi şi Ştefan și fiii săi” promiteau că vor 
participa alături de ceilalți principi creștini și de papă la „sfânta expediţie împotriva 
lui Selim, tiranul turcilor” [Nicolae Iorga, Istoria Bisericii Româneşti și a vieții 
religioase a Românilor, Tipografia "Neamul Românesc", Vălenii de Munte, 1908]. 
Totuşi, Țara Românească rămâne pe perioada domniei lui vasală Imperiului 
Otoman. 


A trecut la cele veşnice pe data de 15 septembrie 1521. 


Neagoe Basarab a făcut donaţii generoase mănăstirilor ortodoxe din Țara Româ- 
nească şi din toate țările din Balcani. 


In timpul domniei sale a fost construită Mănăstirea Curtea de Argeş, în jurul căreia 
s-a ţesut legenda Meşterului Manole; acolo se odihnesc și resturile pământeşti ale 
voievodului. 


Proslăvirea ca sfânt 


La 8 iulie 2008 Sfântul Sinod al Bisericii Ortodoxe Române a hotărât proslăvirea 
Sfântului voievod Neagoe Basarab, pentru faptele sale sfinte şi înflorirea vieții 
spirituale şi duhovniceşti ortodoxe din Țara Românească. Prăznuirea lui se face pe 
data de 26 septembrie. 

Scrieri 


Neagoe Basarab este autorul uneia dintre cele mai vechi capodopere ale literaturii 
vechi: „Învățăturile lui Neagoe Basarab către fiul său Teodosie”. Se pare că 

lucrarea a fost scrisă mai întâi în slavonă, apoi tradusă în româneşte, iar mai târziu 
şi în grecește. Cea mai veche copie în limba română, atestată, datează din 1654. 

Canonizarea a trei sfinţi la 26 octombrie 2008 


Sfântul lerarh Iachint de Vicina, primul Mitropolit al Țării Sfântul Volevod Neagoe Basarab este trecut în calendar Sfântul Cuvios Dionisie Exiguu, originar din Dobrogea, 
Românești, este prăznuit la 28 octombrie la 26 septembrie septembrie 


Momentele sărbătoreşti închinate celor doi Sfinţi Dimitrie care bucură credincioşii 
în aceste zile sunt întregite de canonizarea a trei sfinţi români: Domnitorul Neagoe 
Basarab, Iachint de Vicina şi Dionisie Exiguu. 


Proclamarea solemnă a celor trei sfinți se va face la Catedrala Patriarhală din 
Bucureşti, după Liturghia ce va fi săvârşită mâine, de ziua Sfântului mare mucenic 
Dimtrie. 


Neagoe Basarab 


Care au fost motivele pentru care Domnitorul Țării Româneşti, Neagoe Basarab, va 
fi trecut în rândul sfinţilor? „Ce vom spune despre lucrurile şi mănăstirile pe care 
le-au miluit? Şi în toate laturile de la Răsărit până la Apus şi de la Amiază-zi până 
la Amiază-noapte, toate sfintele biserici le hrănea şi cu multă milă pretutindeni da. 
Și nu numai creştinilor fu bun, ci şi păgânilor, şi fu tuturor tată milostiv, 
asemănându-se Domnului ceresc, care străluceşte soarele Său şi ploaia şi peste cei 
buni, şi peste cei răi, cum arată Sfânta Evanghelie”, pare a răspunde de peste 
vremuri cronicarul Gavriil Protul în „Viaţa Sfântului Nifon”. 


Ucenicul lui Macarie 

Preasfinţitul Calinic, episcopul Argeşului şi Muscelului, cel care a propus cano- 
nizarea domnitorului cărturar şi isihast, a scris câteva rânduri foarte frumoase 
despre acesta. 


Cităm: „Materialul cercetat şi tălmăcit de specialişti asupra vieţii lui Neagoe Vodă 
Basarab, de la începutul vieţuirii sale în această frumuseţe a lumii văzute şi până la 
trecerea în ţara de peste veac, este imens şi te transpune într-o lume plină de 
frumuseți şi vrednici, dar şi încercări”, scrie ierarhul. 


Neagoe Basarab a fost mai întâi mare ban la curtea lui Radu Vodă, ocupându-se de 
relaţiile externe. Tânărul Neagoe deprinsese vorbirea multor limbi străine în şcoala 
de la Mănăstirea Bistriţa de Vâlcea, unde I-a avut drept dascăl pe marele cărturar 
Macarie monahul. 


Când Nifon, patriarhul Constantinopolului, a fost alungat de la curte de Radu 
Vodă, Neagoe l-a luat sub ocrotire, devenindu-i şi ucenic şi învățăcel. „Iar fericitul 
Nifon îl întărea în învăţăturile sale”, scrie Gavriil Protul în cronica sa. 


Darnicul domn 


Neagoe a rămas în istorie ca unul dintre cei mai darnici şi mai mari ctitori de 
biserici. Dragostea sa faţă de aşezămintele sfinte se vede în ctitoriile rămase până 
azi: neasemănata Mănăstire a Argeşului, cu turlele răsucite spre cer, isprăvirea de 
zidit a Mănăstirii Dealu, daniile bogate către Mănăstirile Cutlumuş, Zografu, 
Xenofon, Rusicon, Vatoped, Iviron, Hilandar şi Marea Lavră din Muntele Athos. 


Mila lui s-a mai îndreptat spre Meteore, aşezămintele din Muntele Sinai, Ierusalim 
şi Ascalon. N-a uitat nici de cele de acasă: Tismana, pe care a îmbrăcat-o în plumb, 
a renovat Cotmeana, Vişina, Cozia, Dobruşa, Nucet, Ostrov, Snagov. 


Prietenia cu călugărul tipograf Macarie de la Bistriţa a făcut ca Neagoe să participe 
la tipărirea primelor cărți de la noi: Liturghierul în 1508, Octoihul în 1510 şi 
Tetraevanghelul în 1512. 


Au fost primele cărți de cult tipărite pe pământ românesc. Evlavia tânărului 
Neagoe trebuie să fi crescut şi mai mult după aceste fapte care îi arată credinţa 
puternică. Viaţa şi domnia sa se suprapun cu începutul epocii isihaste din 
mănăstirile româneşti. Şi-a pus amprenta şi asupra lui emulaţia care-i cuprinsese pe 
monahii vremii şi pe care el îi cerceta. 

„Umblând prin lumea din Răsărit şi Apus, cercetând bibliotecile de pe acolo, 
adunând ca albina mierea din floarea ştiinţelor, având bucuria de la Domnul 
Dumnezeu de a întâlni pe Macarie, tipograful, cu care a lucrat la tipărirea sfintelor 
cărţi şi apoi mitropolit, pe timpul domniei sale; pe patriarhul Nifon, pe care l-a 
ocrotit şi de la care a învăţat; pe Maxim Brancovici, învățatul mitropolit sârb, 
unchiul soției sale, Miliţa, grăitu-s-a de Duhul Sfânt, să scrie «învăţăturile» după 
care să trăiască Ţara Românească şi să domnească urmaşul în domnie, fiul său, 
Teodosie”, scria episcopul Calinic. 


Multe dintre sfaturile primite de la patriarhul ajuns sfânt avea să le transpună 
Neagoe în „învăţăturile către fiul său Teodosie”. Scriere care cuprinde prețioase 
îndemnuri duhovniceşti, dar şi de cârmuire şi administrare a ţării, testamentul lui 
Neagoe Basarab a fost considerat de marii învăţaţi din toate veacurile de după el o 
capodoperă, precum şi primul tratat de teologie românească. 


Episcopul Argeşului şi Muscelului, PS Calinic Argatu, consideră că „învăţăturile 
lui Neagoe..” ar trebui să stea alături de Biblie şi de Cartea de rugăciuni la căpă- 
tâiul nostru. 


Iachint de Vicina 


Sfântul ierarh de Vicina a fost primul păstor al Bisericii din Dobrogea şi Ţara 
Românească, reunită sub conducerea unui singur voievod. Fostul mitropolit al 
Vicinei, din 1359, a venit la Curtea de Argeş, la cererea lui Alexandru I Basarab, 
întemeietorul Ţării Româneşti, fiind şi sfetnicul apropiat al marelui domn. 


Ca păstor şi părinte sufletesc al românilor dintre Dunăre şi Carpaţi, mitropolitul 
Iachint a hirotonit preoţi în toate satele, a zidit biserici în cetăţi şi sate, a întemeiat 
noi mănăstiri Şi schituri, a întărit legătura cu Patriarhia de la Constantinopol. 


Ajutat de Vladislav I (1364-1377), a încurajat şi susținut mult monahismul 
românesc, al cărui început se urcă până în secolul al IV-lea, prin centrul monahal 
pustnicesc din Munţii Buzăului. Iachint este cel care l-a adus în ţară pe Sfântul 
Nicodim de la Tismana, care venea din Muntele Athos. 


Dionisie cel mic 
Dionisie cel mic sau Exiguu s-a născut în jurul anului 470. EI însuşi spune unde s-a 


născut: „Scythia îngrozitoare prin frig şi prin barbari, dar care totdeauna a ridicat 
oameni plini de căldură şi minunaţi prin blândeţea ţinutei lor”. Se crede că şi-a 

primit educația ortodoxă într-o mănăstire din Seytia Minor (Dobrogea de azi), după 
mărturisirea sa din prefața pe care a scris-o unei cărți duhovniceşti. 


În jurul anului 500, Dionisie se afla la Roma, unde a dus o viaţă duhovnicească 
deosebită şi unde a şi murit destul de devreme. „Teolog, interpret şi critic, monahul 
Dionisie este cel care a calculat şi fixat cronologia erei creştine, care cu mici 
modificări este valabilă până astăzi”, se spune în „Viaţa Sfântului Dionise”. 


Sfântul loan Cassian, Dionisie cel mic şi „călugării sciți” - reprezentanți ai 
monahismului dobrogean - atestă existenţa monahismului pe aceste meleaguri 
româneşti, se mai spune în „Viaţa” sa. 

Proclamarea locală a canonizării Sfântului voievod Neagoe Basarab al Ţării 
Româneşti şi aducerea moaștelor Sfântului ierarh Nifon şi aşezarea lor în 
Catedrala Mitropolitană din Târgovişte 


Sâmbătă, 26 septembrie 2009, va avea loc la Catedrala Mitropolitană din 
Târgovişte, canonizarea Sfântului voievod Neagoe Basarab al Țării Româneşti, în 
prezenţa Preafericitului Părinte Patriarh Daniel, a unor membri ai Sfântului Sinod 
al Bisericii Ortodoxe Române, a unor personalităţi de seamă ale vieții publice, 
ştiinţifice şi culturale, după cum informează Biroul de Presă al Arhipiscopiei 
Târgovişte. 


Dacă în data de 9 iulie 2008, Sf. Sinod al Bisericii noastre a hotărât canonizarea 
Sfântului voievod Neagoe Basarab al Ţării Românești, iar pe 26 octombrie 2008 a 
avut loc proclamarea generală a canonizării sale, împreună cu alti sfinţi, acum va 
avea loc, în mod solemn, proclamarea locală a canonizării acestui mare voievod al 
activitatea sa, că sfințenia poate rodi în orice stare socială, în orice loc şi timp, dacă 
există voinţă şi disponibilitate spre aceasta. 

Un alt moment important al sărbătorii din 26 septembrie a.c. este şi aducerea 
moaștelor Sfântului ierarh Nifon, patriarhul Constantinopolului și mitropolitul 
Tării Româneşti, de la Mănăstirea Dionisiu-Muntele Athos și de la Catedrala 
Mitropolitană de la Craiova, şi aşezarea lor, în Catedrala Mitropolitană din 
Târgovişte. Marele ierarh este o personalitate teologică şi culturală marcantă a 
veacului al XVI-lea, în Ţara Românească, la Târgovişte, strălucit reorganizator al 
vieţii ecleziale şi important model de spiritualitate ortodoxă și de ierarh iscusit, 
pildă de smerenie şi de bunătate, dar şi exemplu strălucit de de viață duhov- 
nicească. 


SFANTUL 
Voi VOD 


Xe e e e e XE Xe A E II XE Xe XE E A Xe 


Ar fe de Dr De fr de Dr De dr dr Dr De de dr De de de dr e De dr dr A d 


XP PP 2 0 E IE IP IP 3 e E IE II E E XX 


O făclie de Înviere peste veacuri - Catedrala de la Curtea de Argeş 


Aniversarea a 500 de ani de la sfințirea bisericii Mănăstirii Curtea de Argeş (1517- 
2017) este un prilej deosebit de a mulţumi cu evlavie lui Dumnezeu pentru darurile 
revărsate asupra acestui sfânt locaș şi de a pomeni cu recunoştinţă şi venerație pe 
ctitorul acestui aşezământ, Sfântul voievod Neagoe Basarab. 


3 o e 


Perioada domniei Sfântului voievod Neagoe Basarab pe tronul Ţării Româneşti 
(1512-1521) a fost marcată de spiritul său înțelept, harnic şi darnic pentru păstrarea 
credinței creştine în vremuri grele de stăpânire otomană. Ctitor sau binefăcător al 
multor lăcaşuri de cult din Ţara Românească (Catedrala Adormirea Maicii 
Domnului de la Curtea de Argeş, Catedrala Mitropolitană Înălţarea Domnului din 
Târgovişte, biserica Mănăstirii Snagov, Schitul Ostrov - Călimăneşti, Mănăstirea 
Dealu, Mănăstirea Tismana, Mănăstirea Cozia, Mănăstirea Glavacioc ş.a.). 


Mărinimos sprijinitor al creştinilor din Orient şi Balcani, al mănăstirilor de la 
Sfântul Munte Athos, de la muntele Sinai, al mănăstirilor Meteore de pe stâncile 
Tesaliei (Grecia), al Patriarhiei Ierusalimului şi al Patriarhiei Constantinopolului, 

Sfântul voievod Neagoe Basarab rămâne în conștiința istoriei neamului şi a 
Bisericii Ortodoxe ca fiind un mare principe creştin-ortodox, cu viziune largă, 
apărător al moştenirii bizantine şi cunoscător, în același timp, al culturii europene 
occidentale a vremii sale. 


Însă, momentul culminant al domniei Sfântului Neagoe Basarab, cu ecouri peste 
veacuri, îl constituie zidirea bisericii de la mănăstirea Curtea de Argeş, situată în 
centrul vechii cetăți de scaun a primilor domnitori ai Țării Româneşti. Construită în 
prima jumătate a secolului al XVI-lea, între anii 1512-1517, pe locul vechii biserici 
a mitropoliei ce fusese ctitorită de voievodul Vlad dragonul, biserica lui Neagoe 
Basarab a fost sfințită cu mare fast la 15 august 1517, de sărbătoarea Adormirii 
Maicii Domnului, hramul vechii biserici a mitropoliei, care a fost păstrat şi 
transmis noii Ctitorii. 


Reflectând preocuparea domnitorului Neagoe Basarab pentru frumusețea artei 
bizantine, biserica Mănăstirii Curtea de Argeş este o valoroasă capodoperă 
arhitecturală, grație priceperii meșterilor care au ştiut să combine şi să armonizeze 
structuri şi stiluri diferite cu materiale prețioase şi decoraţii fastuoase, într-un stil 
propriu ce îi asigură unicitatea. 


Vechea pictură interioară, de o rară frumuseţe artistică, realizată de zugravul român 
Dobromir din Târgovişte, a fost finalizată în anul 1526. Fragmente ale acestei 
capodopere murale sunt păstrate la Muzeul Naţional de Artă din București. 
Reparată de mai multe ori în istorie, biserica prezintă azi imaginea restaurării 
finalizată în anul 1885, de arhitectul francez Andre Lecompte du Noiy, care s-a 
stabilit definitiv în ţara noastră, mormântul său aflându-se în cimitirul bisericii 
Sfinţii Voievozi - Flămânzeşti, din Curtea de Argeş. 


Străveche vatră monahală, strălucită ctitorie voievodală, necropolă domnească şi 
scaun episcopal, Catedrala de la Curtea de Argeş a dovedit în istorie că are vocaţia 
împletirii timpului cu veşnicia, a artei cu spiritualitatea, a etosului național cu 
deschiderea spre universal. 


Începând cu anul 1914, în biserica episcopală de la Curtea de Argeş au fost 
înmormântați regii şi reginele României: Carol 1 şi Elisabeta, Ferdinand şi Maria, 
iar nu departe de biserică, regele Carol al II-lea. 


Desfiinţată ca episcopie în anul 1948 de către regimul comunist, vechea ctitorie 
domnească a fost readusă la rangul de mănăstire. Insă, în anul 1990, după ce 
Biserica a primit libertatea de a se exprima şi organiza conform vocației sale, 


Ar Dr dr dr dr dr Dr dr de De Dr dr d De de dr dr A Je dr dr A A 


Xp XP XP 3 PI E 2 2 IP 5 3 2 E 0 E IE 5 IE IP XXX 


Ar De De de De Dr De e De De de De Dr de De De De De e De de de Ar A d 


XP PP 2 0 E E 3 IP IP 3 e E IE II E E XX 


Sfântul Sinod al Bisericii Ortodoxe Române a hotărât reînfiinţarea Episcopiei 
Argeşului, iar Preasfinţitul Părinte Calinic Argatu (azi Argeşeanul) a fost ales şi 
întronizat episcop al acestei eparhii (18 noiembrie 1990), primind prin decizie 
patriarhală misiunea de a se ocupa de organizarea reînfiinţatei eparhu cu sediul în 
Mănăstirea Curtea de Argeş. 


Cu multă osteneală şi zel misionar, noul episcop al Argeşului a desfăşurat în 
această eparhie o bogată activitate pastoral-liturgică, cultural-educațională şi 
social-misionară, slujind „cu timp şi fără timp” Biserica lui Hristos din neamul 
Basarabilor. 


În anul 2009, la propunerea noastră şi cu aprobarea Sfântului Sinod, Episcopia 
Argeşului şi Muscelului a fost ridicată la treapta de Arhiepiscopie, iar Preasfinţia 
Sa a devenit arhiepiscop al Argeşului şi Muscelului, în data de 26 septembrie 2009, 
odată cu proclamarea locală a canonizării Sfântului voievod Neagoe Basarab, a 
Sfântului ierarh Iachint de Vicina şi a Sfântului cuvios Ioanichie cel nou de la 
Muscel. Au fost proclamaţi sfinți: un domnitor, un ierarh şi un monah isihast, 
pentru a căror canonizare, Înaltpreasfinţitul Părinte Arhiepiscop Calinic s-a îngrijit 
îndeaproape de alcătuirea slujbelor, pictarea icoanelor şi tipărirea materialului 
documentar. 


Sărbătoarea de azi, cu multe semnificaţii bisericeşti şi româneşti, ne îndeamnă să 
păstrăm şi noi dreapta credinţă a sfinților şi a înaintaşilor noștri şi să o transmitem 
generaţiilor viitoare cu evlavie şi dragoste de Biserică şi neam, prin rugăciune şi 
fapte bune, prin creşterea copiilor şi tinerilor în credința creştin-ortodoxă 
strămoșească, prin zidirea de lăcașuri sfinte şi prin ajutorarea semenilor noştri 
aflați în sărăcie, suferinţă şi singurătate. 


Cu prilejul sărbătorii Sfântului voievod Neagoe Basarab şi aniversării a 500 de ani 
de la sfințirea bisericii catedrale de la Curtea de Argeş, felicităm pe 
Înaltpreasfinţitul Părinte arhiepiscop Calinic, pe toţi colaboratorii săi de la Centrul 
eparhial, pe toți preoții şi diaconii, monahii şi monahiile, precum şi pe toți 
credincioşii eparhiei, dorindu-le multă sănătate, pace, bucurie şi ajutor de la 
Dumnezeu în toată fapta cea bună. 


Preamilostivul Dumnezeu, pentru rugăciunile Sfântului voievod Neagoe Basarab şi 
ale tuturor sfinţilor, să vă binecuvânteze pe toţi cei prezenți la această mare 
sărbătoare: ierarhi, cler, autorităţi şi credincioşi pelerini, şi să vă răsplătească 
osteneala şi dărnicia, evlavia şi dorinţa de înnoire şi sfințire a vieţii, întru mulți şi 
fericiți ani! 

+ Daniel 
patriarhul Bisericii Ortodoxe Române 


*** Cuvântul Părintelui Patriarh Daniel, rostit la aniversarea a 500 de ani de la 
sfinţirea Catedralei de la Curtea de Argeş (1517-2017), ctitoria Sfântului voievod 
Neagoe Basarab, marţi, 26 septembrie 2017. 

(Foto) Popas la ctitoria Sfântului Voievod Neagoe Basarab de la Curtea de 
Argeş 


foto: Pr. Silviu Cluci 


Mănăstirea a fost construită de Neagoe Basarab (1512 - 1517) pe locul vechii 
mitropolii (1359). Pictura interioară, realizată de zugravul Dobromir, a fost 
terminată în anul 1526, în timpul domniei lui Radu de la Afumaţi. Ea este păstrată 
fragmentar în Muzeul Naţional de Artă din Bucureşti. Reparată de câteva ori, 
biserica a fost restaurată (1875 - 1886) de arhitectul francez Andre Lecomte du 
Noiiy, discipol al lui Eugene Viollet-le-Duc, care i-a adus şi unele modificări care 
au diminuat valoarea istorică a monumentului. Construită din piatră făţuită şi 
profilată, biserica are un plan triconc, inspirat din planimetria bisericii Vodița II, 
reluat ulterior şi în alte construcții (mitropolia din Bucureşti, biserica fostei 
mănăstiri Cotroceni, mănăstirea Tismana etc.). 


https://doxolosia.ro/locuri-sfinte/popas-la-ctitoria-sfantului-voievod-neagoe-basarab-de-la- 
curtea-de-arges-galerie-foto 

